
Motto: 


„Un popor care nu-şi cunoaşte istoria este ca un copil care 
nu-şi cunoaşte părinții”. 
Nicolae Iorga 


Cuvânt înainte 


Acest volum cuprinde conferințe susținute de autor cu 
diverse ocazii, articole, cuvinte înainte sau omagiale publicate 
în anumite cărți, precum şi cuvântări rostite de autor în bisericile 
şi mănăstirile din Episcopia Sălajului şi din afara acesteia, de 
aceea unele teme tratate au aparat critic, iar altele nu. 

Întrucât tematica abordată în această carte nu este unitară, 
fiind tratate atât subiecte de Teologie, cât şi de Istorie, în special 
bisericească, pentru ca titlul acestui volum să acopere tot ceea ce 
se cuprinde între coperţile lui, am numit cartea de faţă: „Teologie 
sistematică şi Istorie bisericească”. 

Nutrim speranța că acest volum le va fi de un real folos 
duhovnicesc celor interesați de Teologie şi le va aduce informaţii 
noi iubitorilor de Istorie. 


Autorul 


Mănăstirea ortodoxă, vatră a 
spiritualității şi misiunii creştine! 


„Monahismul este o formă de viață religioasă, trăită în 
singurătate - departe de comunitățile civile, laice, organizate pe 
plan rural sau urban - dar încadrată în sânul Bisericii lui Hristos 
sau în cadrul unei comunități religioase (cum sunt călugării 
aparținând şi altor religii decât cea creştină)”?. „Monahismul 
creştin este un mod de viață evanghelică, dedicată rugăciunii, 
contemplaţiei şi ascezei, în totală retragere de lume şi în deplină 
ascultare față de un părinte duhovnicesc. Viaţa monahală este 
consacrată unei experienţe personale a Duhului Sfânt, prin 
ascultare, sărăcie de bunăvoie şi feciorie, cele trei voturi” caracte- 
ristice monahismului creştin. 

În Vechiul Testament călugăria nu exista. Cu toate aces- 
tea, Sfântul proroc Ilie şi Sfântul loan Botezătorul au fost 
necăsătoriți, închinându-şi întreaga viaţă slujirii lui Dumnezeu, 
motiv pentru care pot fi socotiți pe bună dreptate ca precursori 
ai monahismului creştin. 

Domnul Hristos, precum şi cei mai mulți dintre Sfinţii 
Săi Apostoli, nu s-au căsătorit. Sfântul Petru însă, care avea 
familie, L-a întrebat pe Mântuitorul: „ară, noi pe toate le-am 


! Conferinţă susținută în 3 noiembrie 2015, la Universitatea Babeş- 
Bolyai din Cluj-Napoca. 

2 Pr. Prof. Dr. Ene Branişte şi Prof. Ecaterina Branişte, Dicţionar 
enciclopedic de cunoştinţe religioase, Editura Diecezană, Caransebeş, 2001, 

„310. 

i 3 Preot Prof. Dr. Ion Bria, Dicţionar de teologie ortodoxă, Editura 
Institutului Biblic şi de Misiune al Bisericii Ortodoxe Române, Bucureşti, 
1994, p. 266. 


lăsat şi Ţi-am urmat Ție. Cu noi oare ce va fi? lar EI le-a zis: 
«Adevăr vă grăiesc: Nu este niciunul care a lăsat casă sau 
femeie sau fraţi sau părinți sau copii pentru împărăția lui 
Dumnezeu, care să nu primească cu mult mai mult în vremea 
de acum, iar în veacul ce va să vină, viaţă veşnică»” (Matei 
19,27 şi Luca 18,29-30). În cuvintele Mântuitorului vedem 
răsplata rezervată călugărilor. 

Monahismul a luat fiinţă în secolele III - IV, în Egipt!. 
La început, monahii s-au retras la marginea cetăților, apoi în 
izolarea pustiului, iar ulterior s-au organizat în comunități sau 
obşti frăţeşti. 

Cuviosul Pavel din Teba (227-341), care era un om bogat şi 
erudit, este considerat începătorul monahismului. Acesta s-a retras 
în pustie în timpul persecuției lui Decius, unde a rămas apoi până 
la moarte. Dintre cei 114 ani de viaţă cu care l-a binecuvântat 
Dumnezeu, 91 i-a petrecut în pustie. 

Ucenicul acestuia, Sfântul Antonie cel Mare, care a trăit 
între anii 251-356, este fondatorul monahismului eremitic, adică 
de vieţuire în pustie. Sfântul Antonie cel Mare este unul dintre 
cei mai renumiți asceți, care a adunat în jurul său peste 6.000 de 
călugări. Monahismul eremitic aduna grupuri mici de călugări în 
jurul unui părinte duhovnicesc, numit „avva”. Cel dintâi stareţ 
din pustia Nitriei a fost avva Ammun, iar în deşertul Sketic 
avva Macarie. 


! Pentru aprofundarea aspectelor legate de acest subiect, recomandăm 
următoarele lucrări: Jean Bremont, Părinții pustiei, Editura Nemira, 
Bucureşti, 2002; Vasile Răducă, Monahismul egiptean, Editura Nemira, 2003; 
John Chryssavgis, În inima pustiei, Editura Sophia, Bucureşti, 2004; Lucien 
Regnault, Viața cotidiană a Părinților deşertului în Egiptul secolului IV, 
Editura Deisis, Sibiu, 2004; Derwas J. Chitty, Pustia, cetatea lui Dumnezeu, 
Editura Sophia, Bucureşti, 2010. 


Un rol important în răspândirea monahismului l-a avut 
cartea „Viaţa Sfântului Antonie cel Mare” scrisă de Sfântul 
Atanasie, arhiepiscopul Alexandriei Egiptului!. 

Întemeietorul monahismului chinovial sau de viaţă trăită 
în comun este Sfântul Pahomie cel Mare (292-346), care în jurul 
anului 325, a fondat mănăstirea de la Tabena Egiptului, pe Nilul 
superior. Sfântului Pahomie i-a apărut un înger îmbrăcat în haină 
monahală, care i-a descoperit regula vieţii călugăreşti de obşte. 

Astfel, înţelegem cât de „binecuvântat a fost poporul Egip- 
tului, căci aici s-a zămislit, sub razele soarelui pururea arzător 
şi între nisipurile totdeauna fierbinți ale deşerturilor, acea insti- 
tuție care avea să ridice oamenii la stadiul de îndumnezeire: 
monahismul. Niciunde ca în Egipt cetele acestea de călugări nu 
au fost atât de numeroase şi atât de înflăcărate'?. 

„Pentru călugării din Egipt, pustiul a reprezentat mediul ce 
le-a favorizat strădaniile de purificare trupească şi sufletească, 
şcoala care i-a învăţat lupta împotriva păcatului. La drept vorbind, 
pustiul a devenit un fel de «rai», «un paradis terestru», în care 
monahii s-au transformat în «îngeri pe pământy»”5. De aceea, 
„aici, în această imensitate a nisipurilor, credinciosul poate simţi 
mai puternic decât oriunde singurătatea sa şi, în acelaşi timp, 
dependenţa de Creatorul său”. 

Sfântului Vasile cel Mare (330-379), arhiepiscopul Cezareii 
Capadociei, îi revine meritul de a fi desăvârşit monahismul 


! Vezi: Sfântul Atanasie cel Mare, Scrieri, partea a II-a, traducere, 
introducere şi note de Pr. Prof. Dumitru Stăniloae, Părinţi şi Scriitori 
Bisericeşti, vol. 16, Editura Institutului Biblic şi de Misiune al Bisericii 
Ortodoxe Române, Bucureşti, 1988. 

> Mitropolit Nicolae Corneanu, Viaţa şi petrecerea Sfântului Antonie 
cel Mare, Editura Amarcord, Timişoara, 1998, pp. 27-28. 

3 Ibidem, p. 126. 

“Ibidem, p. 127. 


chinovial, prin alcătuirea „Regulilor mici şi mari”, care stabilesc 
principiile după care se conduce viaţa monahală de obşte. 

„Regulile monahale ale Sfântului Vasile sunt în uz în 
Biserica Ortodoxă până în zilele noastre. Ele l-au inspirat 
în secolul al IX-lea, la Constantinopol, pe Sfântul Teodor în 
organizarea celebrei mănăstiri Studion. De acolo, ele au trecut 
în Sfântul Munte Athos, apoi în toate ţările ortodoxe. Aceste 
reguli au avut o influență remarcabilă asupra regulii Sfântului 
Benedict din Apus"?. 

Sfântul loan Scărarul (579-649) este socotit întemeietorul 
isihasmului, în care monahii rostesc fără încetare rugăciunea: 


! Vezi: Sfântul Vasile cel Mare, Scrieri, partea a II-a, traducere, 
introducere, indici şi note de Prof. Iorgu D. Ivan, Părinţi şi Scriitori Bisericeşti, 
vol. 18, Editura Institutului Biblic şi de Misiune al Bisericii Ortodoxe Române, 
Bucureşti, 1989; Sfântul Vasile cel Mare, Scrieri morale şi ascetice, traduceri 
de Isabela Alina Panainte, Florin Filimon, Laura Enache, Octavian Gordon, 
Diac. Nicolae Mogage, Părinţi şi Scriitori Bisericeşti, serie nouă, vol. 5, 
Editura Basilica, Bucureşti, 2013. 

 Mgr. Irineu Popa, La personne et la communion des personnes dans la 
Theologie de Saint Basile le Grand, Editura Basilica, Bucureşti, 2011, p. 311. 

3 Vezi: Sfântul Ioan Scărarul, Filocalia sfintelor nevoinţe ale 
desăvârşirii, volumul LX, traducere, introduceri şi note de Pr. Prof. Dr. Dumitru 
Stăniloae, Editura Institutului Biblic şi de Misiune al Bisericii Ortodoxe Române, 
Bucureşti, 1980; Sfântul Ioan Scărarul, Scara, Editura Institutului Biblic 
şi de Misiune al Bisericii Ortodoxe Române, Bucureşti, 1992; Sfântul loan 
Scărarul, Scara raiului, traducere, introducere şi note de Mitropolit Nicolae 
Corneanu, Editura Amarcord, Timişoara, 1998; Nicolae Corneanu, Cronologia 
vieţii Sfântului loan Scărarul, în „Mitropolia Banatului”, nr. 1-3, 1964, pp. 39- 
45; Petre David, Din viața şi trăirea în EHristos a Sfântului loan Scărarul, în 
„Mitropolia Banatului”, nr. 4-6, 1971, pp. 297-302; Ilie Frăcea, Sfântul Ioan 
Scărarul - Despre legătura celor trei virtuţi: credinţa, nădejdea şi dragostea, 
în „Mitropolia Ardealului”, nr. 1-3, 1980, pp. 112-116; Paulin Lecca, Sfântul 
Ioan Scărarul, Smerita cugetare, în „Glasul Bisericii”, nr. 7-9, 1977, pp. 657- 
659; Ioasaf Popa, Învățătura ascetică a Sfântului loan Scărarul, în „Studii 
Teologice”, nr. 3-4, 1958, pp. 253-269; Nicolae Preotul, Cronologia vieții 
Sfântului loan Scărarul, în „Mitropolia Banatului”, nr. 1-3, 1964, pp. 39-45. 

„Doamne lisuse Hristoase, Fiul lui Dumnezeu, miluieşte-mă pe 
mine, păcătosul”. Un rol important în dezvoltarea isihasmului 
l-au avut Sfinţii Simeon Noul Teolog! (949-1022) şi Grigorie 
Palama (1296-1359), arhiepiscopul Tesalonicului?. 

Din Egipt, monahismul s-a răspândit în Orientul Mijlociu, 
în Europa, iar ulterior în întreaga lume cunoscută. 

„De la apariţia sa, monahismul a constituit permanent o 
forță de susţinere a spiritualităţii creştine, atât în Biserică, cât şi 
în viaţa societăţii laice”. 

Sfinţii Părinţi ai Bisericii au fost cu toţii călugări, iar dintre 
aceştia mulți au ajuns ierarhi, de aceea ar fi nefiresc să separăm 


! Vezi: Sfântul Simeon Noul Teolog în: Fi/ocalia sfintelor nevoinţe 
ale desăvârşirii, vol. VI, traducere, introducere şi note de Pr. Prof. Dumitru 
Stăniloae, Editura Humanitas, Bucureşti, 1997; Filocalia sfintelor nevoințe 
ale desăvârşirii, volumul VIII, traducere, introduceri şi note de Pr. Prof. 
Dr. Dumitru Stăniloae, Editura Institutului Biblic şi de Misiune al Bisericii 
Ortodoxe Române, Bucureşti, 1979; Sfântul Simeon Noul Teolog, Imnele 
iubirii dumnezeieşti, traducere, introducere şi note de Pr. Prof. Dumitru 
Stăniloae, în „Studii de Teologie Dogmatică Ortodoxă”, Editura Mitropoliei 
Olteniei, Craiova, 1990, pp. 305-705; Sfântul Simeon Noul Teolog, Scrieri, 
vol. I-IV, Editura Deisis, Sibiu, 1998, 1999, 2001, 2006; Ilarion Alfeyev, 
Sfântul Simeon Noul Teolog şi tradiția ortodoxă, Editura Sophia, Bucureşti, 
2010; Arhiepiscopul Basile Krivocheine, În /umina lui Hristos. Sfântul 
Simeon Noul Teolog (949-1022), Viaţa - spiritualitatea - învățătura, traducere 
de Pr. conf. dr. Vasile Leb şi Ierom. Gheorghe Iordan, Editura Institutului 
Biblic şi de Misiune al Bisericii Ortodoxe Române, Bucureşti, 1997. 

2 Vezi: Sfântul Grigorie Palama, Opera completă, vol. |, traducere, note şi 
studiu introductiv de Pr. Cristian Chivu, Editura Patristică, 2005; Filocalia sfintelor 
nevoinţe ale desăvârşirii, vol. VII, Traducere din greceşte, introduceri şi note de 
Pr. Prof. Dumitru Stăniloae, Editura Institutului Biblic şi de Misiune al Bisericii 
Ortodoxe Române, Bucureşti, 1977; Grigorie Palama, Scrieri, vol. I-II, Editura 
Deisis, Sibiu, 2005, 2009; Dumitru Stăniloae, Viaza și învățătura Sfântului 
Grigorie Palama, Editura Scripta, 1993; Alexander Golitzin, Mistagogia, 
experienţa lui Dumnezeu în Ortodoxie, Editura Deisis, Sibiu, 1998. 

3 Pr. Prof. Dr. Ene Branişte şi Prof. Ecaterina Branişte, Op. cit., 
p. 310. 

activitatea episcopilor de cea a monahilor. Dintre marii Părinţi 
ai Bisericii îi voi aminti doar pe Sfinții: Spiridon al Trimitundei, 
Vasile cel Mare, loan Gură de Aur, Grigorie Teologul, Grigorie 
de Nyssa, Atanasie al Alexandriei, Chiril al Alexandriei, Teodoret 
al Cirului, Gherman al Constantinopolului, loan Scărarul, 
Antonie cel Mare, Macarie Egipteanul, Isaac Sirul, Ambrozie 
al Milanului, Sofronie al Ierusalimului, Maxim Mărturisitorul 
şi loan Damaschin!. 


! Dintre lucrările dedicate acestor Sfinţi, amintim: Stylianos 
Papadopoulos, Viaţa Sfântului Vasile cel Mare, Editura Bizantină, Bucureşti, 
2003; Sfântul Vasile cel Mare, Studia Basiliana vol. I-III, Editura Basilica, 
Bucureşti, 2009; Gheorghe Băbuţ, /storia Sfântului Ioan Gură de Aur, 
Editura Pelerinul român, Oradea, 2003; Adrian Gh. Paul (coordonator), 
Sfântul loan Gură de Aur - 1600 de ani de la trecerea la Domnul, Editura 
Universităţii de Nord, Baia Mare, 2007; Stylianos Papadopoulos, Gândirea 
teologică a Sfântului loan Hrisostom, Editura Bizantină, Bucureşti, 2014; 
Stylianos Papadopoulos, Viaţa, activitatea şi opera Sfântului loan Hrisostom, 
Editura Bizantină, Bucureşti, 2014; Stylianos Papadopoulos, Vulturul 
rănit. Viaţa Sfântului Grigorie Teologul, Editura Bizantină, Bucureşti, 
2002; Jean Bernardi, Grigorie din Nazianz. Teologul şi epoca sa, Editura 
Deisis, Sibiu, 2002; John A. MeGuckin, Sfântul Grigorie de Nazianz. O 
biografie intelectuală, Editura Renaşterea, Cluj-Napoca, 2013; Vasile Răducă, 
Antropologia Sfântului Grigorie de Nyssa. Căderea în păcat şi restaurarea 
omului, Editura Institutului Biblic şi de Misiune al Bisericii Ortodoxe Române, 
Bucureşti, 1996; Michaele E. Molloy, Apărătorul adevărului. Viaţa Sfântului 
Atanasie cel Mare, Editura Iona, Bucureşti, 2011; Sabino Chiala, /saac Sirul, 
asceză singuratică şi milă fără de sfârşit, Editura Deisis, Sibiu, 2012; Narion 
Alfeyev, Lumea duhovnicească a Sfântului Isaac Sirul, Editura Doxologia, 
Iaşi, 2013; Christoph von Schonborn, Sofronie al Ierusalimulu. Viaţa 
monahală şi Mărturisirea doctrinară, Editura Anastasia, Bucureşti, 2007; 
Jean-Claude Larchet, Sfântul Maxim Mărturisitorul mediator între Răsărit 
şi Apus, Editura Doxologia, laşi, 2010; Jean-Claude Larchet, Sfântul Maxim 
Mărturisitorul - o introducere, Editura Doxologia, Iaşi, 2013; Andrew Louth, 
Ioan Damaschinul, tradiţie şi originalitate în teologia bizantină, Editura 
Deisis, Sibiu, 2010, Pr. dr. Marius Ilca, Zeo/ogia iubirii în viziunea unor 
Părinţi şi scriitori răsăriteni şi apuseni din secolele V-VIII, cu referire specială 


| 


În primele veacuri creştine au existat trei etape importante 
în viaţa Bisericii, iar Sfinții Părinți au avut un rol foarte însemnat 
în ultimele două. 

Cel dintâi stadiu a fost acela al răspândirii învăţăturii 
Domnului Hristos pe un teritoriu cât mai vast, pe care au reali- 
zat-o Sfinţii Apostoli şi urmaşii acestora, dintre care cei mai mulți 
au suferit moarte martirică. 

A doua etapă a vieţii Bisericii a constat în apărarea 
credinţei creştine față de „polemiştii păgâni, care erau numeroşi 
şi armele lor foarte primejdioase, pentru că păgânismul nu a 
luat atitudine împotriva creştinismului numai prin sângeroasele 
persecuții cunoscute”!. „Conflictul intelectual dintre creştinism 
şi păgânism în primele veacuri, îndeosebi în al patrulea, era un 
conflict al elitelor. În tabăra păgână elita o formau filosofii şi, în 
general, gânditorii; în cea creştină, personalităţile proeminente 
ale Bisericii, conducătorii turmei cuvântătoare, misionarii şi 
de obicei, clericii. Episcopii, dintre care Biserica a ridicat mai 
târziu o bună parte la rangul de Sfinți Părinţi, nu erau numai 
împărtăşitori ai credinţei şi ai Sfintelor Taine, administratori ai 
bunurilor materiale şi membri ai Sinoadelor Ecumenice, ci ei erau 
şi creierul Bisericii, reprezentând forța aleasă şi supremă din toate 
punctele de vedere'?. Un număr impunător dintre Sfinţii Părinţi 
posedau o profundă şi întinsă cultură creştină şi profană, întrucât 
cei mai mulți dintre ei proveneau din familii păgâne, ei înşişi 
fiind păgâni o bucată de vreme, şi au fost instruiți la cele mai 
bune şcoli ale vremii. „Analizând sau citind cu atenţie operele 


la Sfântul Maxim Mărturisitorul, Editura Episcopiei Devei şi Hunedoarei, 
Deva, 2014. Pentru sinteze privind viaţa şi activitatea acestor sfinți, vezi şi 
John A. MeGuckin, Dicţionar de teologie patristică, Doxologia, Iaşi, 2014. 
! Ioan G. Coman, Sfântul Grigorie de Nazianz despre împăratul 
Iulian. Încercare asupra discursurilor IV şi V, Editura Institutului Român de 
Bizantinologie, Bucureşti, 1938, p. 26. 
> Ibidem, p. 27. 

esențiale ale Sfinților Părinți, rămâi uimit în faţa eforturilor uriaşe 
ce s-au depus şi a rezultatelor monumentale la care s-a ajuns. 
Învățăturile despre Dumnezeu şi atributele Sale, întruparea Fiului 
lui Dumnezeu, mântuirea, Sfânta Treime etc., sunt dezbătute şi 
adâncite până în cele mai mici amănunte, căci Sfinții Părinți au 
elaborat în chip minunat opera lor teologică. Mintea lor ascuţită 
şi formată la metodele obiective şi clare ale gândirii elene a reuşit 
să zidească teologiei creştine un turn înalt şi frumos”. 

Dintre apologeţii credinţei creştine merită menționați: 
Sfântul Iustin Martirul şi Filosoful, Aristide din Atena, Ariston 
din Pella, Teofil al Antiohiei, Taţian Asirianul, Atenagora 
Atenianul, Meliton de Sardes, Sfântul Ciprian al Cartaginei şi 
Minucius Felix?. 

Cea de-a treia etapă din viaţa Bisericii a constituit-o apro- 
fundarea învăţăturii de credinţă, care nu s-a făcut de dragul 
speculaţiei teologice, ci din necesitatea apărării acesteia față de 
interpretările eretice ale adevărului revelat:. 


! Ibidem, p. 30. 

> Despre viaţa şi opera acestor apologeţi citim la: Preot Prof. Dr. loan 
G. Coman, Patrologie, volumul I, Editura Institutului Biblic şi de Misiune 
al Bisericii Ortodoxe Române, Bucureşti, 1984; Scrierile apologeților de 
limbă greacă, traducere, introducere, note şi indici de Pr. Prof. Dr. Teodor 
Bodogae, Pr. Prof. Dr. Olimp Căciulă şi Pr. Prof. Dr. Dumitru Fecioru, Părinți 
şi Scriitori Bisericeşti, vol. 2, Editura Institutului Biblic şi de Misiune al 
Bisericii Ortodoxe Române, Bucureşti, 1980; Scrierile apologeților de limbă 
latină, traducere de Prof. Nicolae Chiţescu, Eliodor Constantinescu, Paul 
Papadopol şi David Popescu, introducere, note şi indici de Prof. Nicolae 
Chiţescu, Părinţi şi Scriitori Bisericeşti, vol. 3, Editura Institutului Biblic şi 
de Misiune al Bisericii Ortodoxe Române, Bucureşti, 1981. 

3 Pentru o analiză a evoluţiei învăţăturii de credinţă creştine vezi: 
Jaroslav Pelikan, 7radiția creştină, o istorie a dezvoltării doctrinei, vol. L-V, 
Editura Polirom, Iaşi, 2004, 2005, 2006, 2006, 2008; Claudio Moreschini, 
Istoria filosofiei patristice, Editura Polirom, laşi, 2009; Jaroslav Pelikan, 
Credo, Editura Polirom, laşi, 2010. 

„Încă din secolul al II-lea, sectele amenințau serios existenţa 
creştinismului. Cu timpul, ele s-au înmulțit şi s-au întărit atât de 
mult, încât ar fi compromis, poate iremediabil, creştinismul fără 
intervenţia sinoadelor”! ecumenice şi locale, precum şi a operelor 
Sfinților Părinți. 

În cele ce urmează, voi prezenta, foarte pe scurt, contribuţia 
a patru Sfinți Părinţi la dezvoltarea învățăturii de credință creştine, 
care a marcat pentru totdeauna viaţa Bisericii. Primul a avut un 
rol important în formularea dogmei Sfintei Treimi. Următorii 
doi s-au remarcat în formularea şi apărarea învățăturii despre 
Domnul Hristos, iar ultimul a respins iconoclasmul şi a fost un 
neîntrecut imnograf. 

„Sfântul Vasile cel Mare a avut o contribuţie importantă 
la dezvoltarea teologiei trinitare a vremii sale, dogma Sfintei 
Treimi fiind punctul principal împotriva căruia s-au ridicat ereticii 
primelor veacuri creştine. Sfântul Vasile a avut marele merit de a 
arăta că în învăţătura Bisericii despre Sfânta Treime nici unitatea 
nu este contrară vieții celor trei persoane şi nici Treimea nu se 
opune unității, pentru că în Dumnezeu persoanele au aceeaşi şi 
unică fiinţă divină, cele trei persoane fiind un singur Dumnezeu, 
căci în Dumnezeu există trei ipostasuri cu adevărat distincte. 
Pentru a ajunge la această învățătură, Sfântul Vasile a făcut 
distincția dintre ființă şi ipostas'”?. 

„Pentru Sfântul Vasile cel Mare, Sfânta Treime este temelia 
de neclintit a tuturor cugetărilor religioase, a oricărei evlavii, a 
oricărei vieţi duhovniceşti şi a oricărei experienţe. Pe Aceasta o 
căutăm când Îl căutăm pe Dumnezeu, când căutăm desăvârşirea 
existenţei, sensul şi scopul acesteia. Nicio speculație filosofică n-a 
fost în stare să se înalțe până la taina Sfintei Treimi, de aceea nici 
mintea omenească n-a putut primi în mod deplin această revelație 


! Ioan G. Coman, Op. cit., p. 20. 
? Irineu Popa, Op. cit., p. 51. 


14 


din partea lui Dumnezeu decât după ce Crucea lui Hristos a biruit 
moartea şi adâncurile iadului. În fine, revelarea lui Dumnezeu 
Treimic, Tatăl, Fiul şi Sfântul Duh, este fundamentul oricărei 
teologii creştine”. 

Sfântul Chiril al Alexandriei, care a prezidat lucrările celui 
de-al III-lea Sinod Ecumenic, întrunit la Efes, în anul 431, „a 
săpat albia largului fluviu dogmatic şi duhovnicesc al Bisericii 
atât de adânc, încât cursul acestuia a rămas statornicit pentru 
totdeauna. EI sfârşeşte şi încununează şirul marilor Părinți greci 
normativi pentru credința tuturor celor ce mărturisesc pe lisus 
Hristos, Cuvântul lui Dumnezeu întrupat”?. „Sfântul Chiril al 
Alexandriei nu a dat hristologiei numai ideile sale, ci şi metoda 
sa. El este considerat «principalul reprezentant al argumentării 
printre Părinții greci». Se pare, într-adevăr, că el a completat 
într-un mod nou şi a perfecţionat vechea practică a argumentelor 
biblice cu aceea a argumentelor patristice. De asemenea, el 
rezervă şi o scară mult mai largă argumentului rațional'”. 

În prima jumătate a secolului al VII-lea, Imperiul Bizantin 
era frământat în interior de disputele dintre adepții învățăturii 
Sinodului al IV-lea Ecumenic de la Calcedon şi monofiziți, iar 
granițele sale erau mereu amenințate de atacurile avarilor, perşilor 
şi ale arabilor“. Fiind persecutați de către curtea imperială de la 
Constantinopol, monofiziţii, locuitori majoritari ai provinciilor 
orientale ale Imperiului, au devenit aliaţii perşilor. „Acest fapt l-a 
determinat pe împăratul Heraclie (610-641) şi pe colaboratorul 


! Ibidem, p. 59. 

Arhimandrit Timotei Traian Seviciu, Doctrina hristologică a 
Sfântului Chiril al Alexandriei în lumina tendinţelor actuale de apropiere 
dintre Biserica Ortodoxă şi Vechile Biserici Orientale, Editura Mitropoliei 
Banatului, Timişoara, 1973, p. 14. 

3 Ibidem, p. 123. 

+ Vezi: Hans-Georg Beck, Istoria Bisericii Ortodoxe din Imperiul 
Bizantin, Editura Nemira, Bucureşti, 2012. 

său fidel, patriarhul Serghie al Constantinopolului (610-638), să 
încerce prin orice mijloace să restabilească unitatea religioasă 
a Imperiului. Patriarhul a pregătit, în acest scop, o formulă 
hristologică: monoenergismul, conceput pe baza definiţiei 
Sinodului al IV-lea Ecumenic, a celor două firi ale Mântuitorului 
într-un singur ipostas, căreia i-a adăugat învățătura unei singure 
lucrări în Hristos. Monoenergismul era menit să se adreseze atât 
calcedonienilor cât şi monofiziților moderaţi”!. După ce Sfântul 
Maxim Mărturisitorul a dovedit că monoenergismul este o erezie, 
patriarhul Serghie a renunţat la mărturisirea unei singure lucrări 
în Hristos, introducând în locul acesteia, în mod subtil, o altă 
învățătură greşită, monotelismul, conform căreia Domnul Hristos 
avea o singură voință. Documentul elaborat de patriarh, care purta 
numele de „Ecthesis”, a fost semnat şi de împăratul Heracle. 
„Acest document a fost acceptat fără probleme în Răsărit, pentru 
că toate scaunele patriarhale erau ocupate de monoteliţi, devotați 
politicii religioase a patriarhului Serghie (decedat în 638) şi a 
succesorului său, Pyrrhus. Astfel, Biserica din întreg Imperiul 
Bizantin era monotelită, fără a afla vreo altă împotrivire, decât 
cea a Sfântului Maxim şi a ucenicilor săi'?. 

În perioada respectivă, Sfântul Maxim Mărturisitorul se 
afla în Africa de Nord, unde „a scris un număr considerabil 
de tratate antimonotelite, încurajându-i pe episcopii africani 
să se reunească în mai multe sinoade locale, pentru a combate 
această nouă erezie. În anul 645, la Cartagina, în prezența 
celor mai înalte autorități ecleziastice şi politice din Africa, 
Sfântul Maxim a purtat o discuţie cu Pyrrhus, fostul patriarh 
monotelit al Constantinopolului, expunându-i, punct cu punct, 
greşelile ereziei monotelite. Recunoscând că a greşit, Pyrrhus 


! Teofan Savu, La divino-humanite du Christ et la deification de 
I'homme selon Saint Maxime le Confesseur, Paris, 1990, p. 107. 
2 Ibidem, p. 174. 

a hotărât să-l însoţească pe Sfântul Maxim la Roma, pentru 
a-şi renega public greşeala. Cu toate acestea, la scurt timp, el 
a revenit la monotelism”!. 

„Sfântul Maxim a călătorit la Roma, unde a fost inspiratorul 
doctrinar al Sinodului de la Lateran, convocat de papa Martin 
I, în anul 649. Sinodul a condamnat Typos-ul promulgat de 
patriarhul Pavel al II-lea al Constantinopolului (641-653) şi de 
împăratul Constanțiu al II-lea (641-668), care interzicea atât 
mărturisirea unei singure voințe, cât şi a două voințe în persoana 
lui Hristos. Papa Martin şi Maxim Mărturisitorul au fost aduşi cu 
forța la Constantinopol şi acuzați de înaltă trădare. Papa a fost 
deportat în Crimeea, unde a murit în anul 6552. „În anul 662, 
un sinod monotelit l-a condamnat pe Maxim Mărturisitorul la 
exili. După ce i s-au tăiat limba şi mâna dreaptă, acesta a fost 
deportat, împreună cu Anastasie, ucenicul său credincios, în 
ținutul lazilor (Georgia de astăzi), unde, în 13 august 662, s-a 
mutat la cele veşnice”?. 

„Sfântul Maxim Mărturisitorul, care este unanim considerat 
drept cel mai important Părinte al Tradiţiei răsăritene'%, „punctul 
culminant, gigantul nepereche al tradiţiei patristice greceşti”, în 
disputele hristologice ale vremii sale, „a găsit în dogma trinitară 
cheia cu ajutorul căreia a rezolvat impasurile hristologice ale 
monoenergiştilor şi monoteliților. Atât în Sfânta Treime, cât şi în 
Hristos, lucrarea şi voinţa sunt ale naturilor, nu ale ipostasului; de 


! Ibidem, p. 175. 

? Ibidem, p. 176. 

3 Vezi: Sfântul Maxim Mărturisitorul şi tovarăşii săi întru martiriu, 
Deisis, Sibiu, 2004. 

+ Teofan Savu, Op. cit., p. 180. 

5 Ioan. |. Ică jr., Mystagogia Trinitatis. Probleme ale teologiei trinitare 
patristice şi moderne cu referire specială la triadologia Sfântului Maxim 
Mărturisitorul, Editura DEISIS, Sibiu, 1998, p. 3. 

* Ibidem, p. 173. 

aceea, dacă în Treime există trei ipostasuri dar o singură ființă, 
voinţă şi lucrare, în Hristos există un singur ipostas şi două naturi, 
voințe şi lucrări”). 

„Ambigua? reprezintă cea mai profundă şi mai com- 
plexă dintre toate operele teologico-spirituale ale Sfântului 
Maxim, constituind foarte probabil un fel de punct culminant 
şi de veritabilă sumă a gândirii patristice greceşti din toate 
timpurile”. 

„Teologia Sfântului Maxim Mărturisitorul - nu trebuie 
uitat acest lucru nicio clipă - este o teologie prin excelență 
monastică, ascetico-mistică, spirituală. În ciuda caracterului lor 
adesea savant, toate operele Sfântului Maxim nu sunt lucrări 
de erudiție scrise în liniştea unei biblioteci pentru un public 
intelectual şi urmărind obiective academice. Ele toate au fost 
scrise în contextul viu al formării duhovniceşti, în cadrul unor 
comunități monahale concrete. Şi ele rezumă şi dezvoltă nu 
altceva decât tezaurul teologic şi achiziţiile antropologice ale 
experienţei monahismului creştin”?. 

„Teologia monastică este un gen cu totul diferit de cel al 
teologiei polemice, iar Sfântul Maxim Mărturisitorul n-a practicat 
genul polemic decât atunci când a simțit că este absolut necesar 
şi fără a renunţa nicio clipă la stilul fundamental monastic al 
teologiei sale. Astfel, prologurile epistolelor sau opusculelor 
polemice, arată că ardoarea luptelor teologice nu l-au deturnat 


niciodată de la meditaţiile monastice obişnuite”5. 


! Ibidem, p. 321. 

2 Vezi: Sfântul Maxim Mărturisitorul, Ambigua, traducere, intro- 
ducere şi note de Pr. Prof. Dumitru Stăniloae, Părinţi şi scriitori bisericeşti, 
volumul 80, Editura Institutului Biblic şi de Misiune al Bisericii Ortodoxe 
Române, Bucureşti, 1983. 

3 Ioan. |. Ică jr., Op. cit., p. 326. 

1 Ibidem, p. 400. 

* Ibidem, pp. 401-402. 

„Crepusculul scrierilor patristice răsăritene a fost măreț. 
Asemenea soarelui, care, înainte de a apune, îşi răspândeşte razele 
sale cele mai frumoase, tot astfel descoperirea dumnezeiască şi-a 
aflat expresia cea mai aleasă în opera Sfântului loan Damaschin, 
«cel din urmă dintre Părinţi, cel dintâi dintre teologi»”!. 

Sfântul loan Damaschin a fost primul mare teolog răsăritean 
care a alcătuit o sinteză teologică în apărarea icoanelor. În jurul 
anului 730, acesta a redactat trei „Tratate apologetice contra celor 
ce defaimă sfintele icoane”, sistematizând dogmatic argumentația 
biblică, patristică şi filozofică existentă în sprijinul cultului 
icoanelor şi combătând argumentele iconoclasmului incipient. 

Sfântul loan Damaschin a protestat, în primul rând, con- 
tra faptului că împăratul bizantin Leon Isaurul, persecutorul 
creştinilor, îşi lua asupra sa drepturi sinodale. Principiului ce- 
zaro-papist al împăratului, monahul de la Sfântul Sava i-a opus 
principiul sinodal, singurul justificat în Biserică de a legifera în 
materie de credinţă. „Nu este treaba împăraţilor de a hotărî în 
aceste chestiuni - afirmă Sfântul loan Damaschin - ci a sinoadelor, 
după cum a spus şi Domnul: «Unde sunt doi sau trei adunaţi în 
numele Meu, acolo sunt şi Eu în mijlocul lor» (Matei 18,20)?. 
„În afirmaţia lui Leon Isaurul: «Eu sunt împărat şi preot în acelaşi 
timp», loan Damaschin vede o primejdie de moarte pentru fiinţa şi 
existenţa Bisericii. Împăratul nu poate legiui în Biserică, deoarece 
apostolul Pavel spune că Biserica este condusă de apostoli, de 
profeţi, de păstori şi de învăţători (Efeseni 4,11) şi nu pomeneşte 
nimic de împărați. Obligaţia împăraţilor este să aibă grijă de bunul 


! Nicolae Chiţescu, Răscumpărarea în Sfânta Scriptură şi în scrierile 
Sfinților Părinţi. Studiu istorico-dogmatic, Tipografia „Activitatea grafică”, 
1937, p. 129. 

? Sfântul loan Damaschin, Cultul Sfintelor icoane - Cele trei tratate 
contra iconoclaştilor, Traducere din limba greacă, introducere şi note de 
Preotul profesor Dumitru Fecioru, Editura Institutului Biblic şi de Misiune al 
Bisericii Ortodoxe Române, Bucureşti, 1998, p. 93. 

mers al treburilor politice, nu să se amestece în cele ale Bisericii. 
Călcarea acestui principiu este pedepsit de Dumnezeu, iar Vechiul 
Testament ne dă destule exemple de pedepse pe care le-au primit 
regii iudei, care s-au amestecat în treburile templului. «Ne supu- 
nem ţie, împărate, spune Sfântul loan Damaschin, în lucrările 
care privesc viaţa, dajdiile, vămile, încasările şi cheltuielile, în 
toate ale noastre încredințate ţie; dar în ce priveşte conducerea 
Bisericii, avem pe păstori, pe cei care ne-au grăit nouă cuvântul 
şi care au formulat legiuirea bisericeascăy”!. 

„Sfântul loan Damaschin este numit Părintele Dogmaticii 
creştine?, căci opera pe care a alcătuit-o, expusă clar şi potrivit, 
arată sistemele adevărurilor de credință. Teologii n-au încetat 
niciodată să cerceteze şi să imite acest compendiu clasic, după 
cum este numit în general, potrivit oricărei epoci. Doctrina 
expusă în el este conformă întru totul învăţăturii creştine a 
epocii patristice”. 

„Curios este faptul că în timp ce scriitorii bizantini din 
secolele VIII-IX îl cunosc pe Sfântul loan Damaschin numai în 
ipostaza de luptător contra iconoclaştilor, cei din secolul al 
XI-lea îl cunosc pe acesta mai mult ca melod şi imnograf decât 
ca teolog, căci imnele şi cântările sale se răspândiseră în toată 
lumea creştină şi cuceriseră toate inimile în dauna teologului. 
Atât de mult plăceau cântările sale, încât Suidas (secolul XI), a 
afirmat că aceste imne n-au fost egalate şi nici nu vor fi egalate, 
cât va fi lumea şi pământul”. 


! Pr. D. Fecioru, Teologia icoanelor la Sfântul loan Damaschin, 
«Ortodoxia», nr. 1/1982, p. 32. 

> Vezi: Sfântul loan Damaschin, Dogmatica, Editura Scripta, 
București, 1993. 

3 Nicolae Chiţescu, Op. cit., p. 129. 

+ Dumitru Fecioru, Viaţa Sfântului loan Damaschin. Studiu de istorie 
literară creştină, Bucureşti, 1935, pp. 163-164. 

Pe lângă operele Sfinților Părinţi publicate sporadic, 
avem colecţii în care au fost adunate anumite învățături ale aces- 
tora, dar şi cugetări sau apoftegme ale marilor călugări din ve- 
chime, precum Patericul Egiptean, Patericul Sinaitic, Filocalia, 
Limonariul, Lavsaiconul, Sbornicul şi altele. Acestora li se adaugă 
şi culegeri care conţin experienţele duhovniceşti ale monahilor de 
mai târziu, cum ar fi: Filocalia de la Optina, Patericul Românesc, 
Patericul Lavrei Peşterilor de la Kiev etc. 

„Apoftegmele părinților constituie o remarcabilă colecție 
patristică plină de învățături şi cuvinte ascetice, manual de bază al 
fiecărui monah şi creştin ortodox, din care nu lipsesc elementele 
dogmatice, ca şi temelie a urcuşului nostru duhovnicesc spre 
îndumnezeire şi nici experienţele mistice, care încununează 
ostenelile părinților şi luminează adevărul revelaţiei dumnezeieşti, 
deoarece la părinţii pustiului există o legătură şi o continuitate 
neîntreruptă între învăţătura de credință, asceză şi mistică”!. 

„« Literatura pustiului», care conţine «teologia părinţilor 
pustiului», ca un rod duhovnicesc şi părintesc al vechiului 
monahism ortodox care a început în Egipt, ni se prezintă astăzi 
ca un izvor nepreţuit, fără pereche şi inepuizabil, nu numai 
pentru spiritualitatea ortodoxă, ci şi pentru gândirea teologică, 
dogmatică, ascetică şi mistică”?. 

„Dacă am încerca să dăm şi o altă explicaţie cărămizii 
Sfântului Spiridon al Trimitundei, din care a curs apă şi au ţâşnit 
flăcări, am putea spune că părinţii pustiului, având revelaţia 
dumnezeiască şi învăţătura creştină ca şi temelie a vieţii lor 
lăuntrice, au făcut să curgă ca dintr-o cărămidă apa nevoinţelor 
şi sudoarea ostenelilor lor în calea spre nepătimire, dar şi să 
țâşnească flăcările experienţelor şi trăirilor lor mistice, care 


! Daniil Nacu Stoenescu, /oyuarză oroweia ora AropOeyuara 
Tepovrov, Tesalonic, 1996, pp. 12-13. 
2 Ibidem, pp. 9-10. 

constituie punctul culminant al spiritualităţii ortodoxe, împreună 
cu rugăciunea şi cu contemplaţia. Din această cauză, teologia 
părinților pustiului este şi un izvor cu apă vie ce izvorăşte din 
Piatra-Hristos şi un rug aprins care luminează pustiul lumii 
contemporane, de care nu ne putem apropia decât dacă ne scoatem 
încălțămintea patimilor, precum odinioară Moise”. 

„Dacă podoaba Bisericii lui Hristos sunt sfinţii, atunci pă- 
rinții Patericului sunt «crinii pustiului», care au atins desăvâr- 
şirea şi îndumnezeirea prin asemănarea cu Dumnezeu. Pustiul 
egiptean, în general şi Patericul, în special, au dat sinaxarului 
ortodox mulțimi de sfinți cunoscuţi şi necunoscuţi”?. 

Despre importanța Filocaliei, părintele Dumitru Stăniloae 
a scris: „Scrierile cuprinse în colecţia Filocalia descriu un drum 
progresiv al vieţii duhovniceşti, cu recomandări din cele mai 
concrete. Drumul acesta este cel al curăţirii omului de patimile 
ce-l închid în egoismul satisfacțiilor trecătoare, închis orizontului 
vieţii spirituale mereu mai bogate şi veşnice. Şi el nu este un 
drum inventat de om ci este calea înfăţişată de viaţa lui Iisus 
Hristos şi în care poate înainta cel ce crede în El. Hristos Însuşi 
este personificarea acestei «căi» sau EI Însuşi este «calea» şi a 
înainta în ea este una cu a înainta în EI spre ţinta desăvârşirii 
la care a înălțat El umanitatea asumată prin biruirea cu răbdare 
a slăbiciunilor şi patimilor noastre primite de bunăvoie, şi a 
suportării cu iubire a duşmăniilor până la răstignire, având ca 
rezultat învingerea morţii şi veşnicia ca viață fericită a Lui ca 
om Şi a celor ce se vor alipi Lui prin credință. Programul vieții 
descrise în Filocalie este un program hristologic. Este trăirea în 
Hristos din puterea lui Hristos pe care ÎL au trăitorii în ei prin 
rugăciune tot mai deasă. Este calea spre cea mai înaltă nobleţe 
omenească, este singura cale care promovează unirea oamenilor 


! Ibidem, pp. 13-14. 
2 Ibidem, p. 121. 

între ei în Hristos, opusă dezbinărilor care aduc atâta suferință 
omenească. Separarea operei lui Hristos de lucrarea Lui în 
om - unită cu colaborarea omului - a început să fie făcută mai 
târziu de scolastică prin împărțirea prea strictă între Teologia 
Dogmatică şi Morală. S-a spus că Dogmatica are să reprezinte 
ce este Dumnezeu în Sine şi ce a făcut El pentru om, iar Morala 
ce are de făcut omul. S-a trecut peste faptul că ceea ce face omul 
nu face singur, ci face întărit de Hristos şi de Sfântul Duh. De 
aceea în sensul teologic apusean nu există un fel de scrieri care 
să descrie, asemenea celor filocalice, drumul omului în Hristos 
sau al lui Hristos în om, de felul Filocaliei”. 

În Imperiul Bizantin, „scrierile Părinților Bisericii erau 
unanim admirate, se studiau şi scriitorii căutau în ele modele. 
Este un fapt remarcabil acela că teologia cuprinde ea singură cel 
puţin jumătate din ceea ce a produs literatura bizantină şi că se 
întâlnesc în Bizanţ puţini scriitori, chiar printre profani, care să 
nu se fi apropiat de teologie”?. 

Dintre călugării şi ierarhii cărturari de la noi, îi voi menționa 
doar pe doi. Sfântul Dionisie Exiguul a fost un străromân originar 
din Dobrogea, care a trăit în veacul al VI-lea. Acesta a stabilit 
cronologia erei creştine, luând ca punct de referinţă anul naşterii 
Mântuitorului, încât de la el încoace o lume întreagă numără anii 
înainte şi după Hristos. Sfântul Ierarh Petru Movilă al Kievului a 
fost fiul domnitorului moldovean Simion Movilă. Acesta a alcătuit 
„Mărturisirea Ortodoxă”, o carte cu 261 de întrebări şi răspunsuri, 
care în 1640, a primit acceptul unui sinod întrunit la Kiev, în 
1642, a fost aprobată de sinodul de la Iaşi, iar în anii următori a 


! Filocalia sfintelor nevoinţe ale desăvârşirii, Traducere, introducere şi 
note de Pr. Prof. Dr. Dumitru Stăniloae, membru al Academiei Române, Ediţia 
a Il-a, Editura Harisma, Bucureşti, 1992, vol. I, pp. 7-8. 

2 Charles Diehl, Figuri bizantine, volumul I, traducere de Ileana Zara, 
Editura pentru literatură, Bucureşti, 1969, p. 140. 

primit încuviințarea Patriarhiilor de Constantinopol, Alexandria, 
Antiohia şi Ierusalim, prin care a devenit cartea de învăţătură 
normativă a întregii Ortodoxii, fiind tradusă în mai multe limbi. 
Prin această lucrare, mitropolitul român Petru Movilă a dovedit 
că era cel mai mare teolog ortodox al timpului săul!. 

Dacă din cele prezentate până acum am conştientizat 
contribuţia enormă adusă de monahi la spiritualitatea creştină, în 
cele ce urmează voi înfățişa rolul acestora în misiunea Bisericii. 

După învierea Sa din morți, Domnul Hristos le-a spus 
Sfinților Săi Apostoli şi urmaşilor acestora: „Datu-Mi-s-a toată 
puterea, în cer şi pe pământ. Drept aceea, mergând, învăţaţi 
toate neamurile, botezându-le în numele Tatălui şi al Fiului şi al 
Sfântului Duh, învățându-le să păzească toate câte v-am poruncit 
vouă. Cel ce va crede şi se va boteza, se va mântui, dar cel ce nu 
va crede, se va osândi” (Matei 28,18-20 şi Marcu 16,16). 

Conform poruncii Mântuitorului, principala misiune a 
Bisericii este aceea de a răspândi cuvântul lui Dumnezeu în 
toată lumea şi de a-i conduce pe oameni spre mântuire. Odată cu 
încheierea epocii apostolice, cei mai importanți misionari creştini 
au fost călugării. Astfel, în veacul al IV-lea, episcopul Ulfila a fost 
cel care i-a încreştinat pe goții din Balcani. În a doua jumătate a 
secolului al IV-lea şi prima jumătate a secolului următor, Sfântul 
episcop Niceta de Remesiana „a predicat învățătura creştină pe 
cele două maluri ale Dunării, fiind apostolul daco-romanilor 
din dreapta şi din stânga Dunării”?. În aceeaşi perioadă şi-a 
desfăşurat activitatea, printre geți, şi Sfântul episcop Laurenţiu 


! Vezi: Sfântul Ierarh Petru Movilă, Mărturisirea Ortodoxă a cre- 
dinţei universale şi apostolice a Bisericii Orientale, Editura Doxologia, Iaşi, 
2012; Nestor, Mitropolitul Olteniei, Sfântul Ierarh Petru Movilă, Craiova, 
1999. 

> Stefan Alexe, Sfântul Niceta de Remesiana şi ecumenicitatea 
patristică a secolelor al IV-lea şi al V-lea, lucrare publicată în revista „Studii 
Teologice”, nr. 7-8, 1969, p. 473. 

de Novae. În secolul al V-lea, Sfântul episcop Patrick (Patriciu) 
i-a încreştinat pe irlandezi. În acelaşi secol, stareţul Severin 
de Noricum a început creştinarea Austriei, fiind supranumit 
„Apostolul Austriei”. Activitatea lui a fost continuată, două 
secole mai târziu, de Sfântul episcop Rupert de Salzburg. În 
veacul al VIII-lea, Sfântul Willibrord, episcop de Utrecht, a fost 
creştinătorul frizilor. În acelaşi secol, Sfântul episcop Bonifaciu 
a propovăduit Evanghelia Împărăției lui Dumnezeu pe teritoriul 
actual al Germaniei şi al Olandei. Carol cel Mare era preocupat 
de răspândirea cuvântului lui Dumnezeu la popoarele învecinate, 
de aceea, „doar mănăstirea Fulda a trimis în Saxonia, între 775 
şi 777, nu mai puţin de şaptezeci sau optzeci de misionari”!. În 
secolul al IX-lea, Sfinţii Chiril şi Metodiu, doi fraţi monahi din 
Tesalonic, au propovăduit Evanghelia Împărăției lui Dumnezeu 
în Moravia Mare. În acelaşi secol, Sfântul arhiepiscop Ansgar 
(Oscar), de Hamburg-Bremen, a început creştinarea danezilor 
şi a suedezilor, fiind cunoscut sub numele de „Apostolul 
Nordului”. După ce cneazul ruşilor, Vladimir, s-a botezat în 
anul 988, patriarhul ecumenic Nicolae al II-lea l-a trimis în 
Rusia pe episcopul Mihail, care a devenit primul mitropolit al 
Kievului. Acesta a continuat procesul creştinării ruşilor, început 
de Vladimir. Exemplele ar putea continua. 

Misiunea de răspândire a învățăturii Domnului Hristos în 
lume nu s-a încheiat odată cu creştinarea majorităţii popoarelor, 
întrucât Episcopii misionare ortodoxe există şi în zilele noastre. 
Astfel, Africa este împânzită cu ierarhi, în special greci, care pro- 
povăduiesc adevărul revelat de Domnul Hristos celor ce 
n-au auzit încă de el. Pe lângă eparhiile istorice de pe continentul 
african, voi menţiona Mitropolia de Aksum, care are jurisdicție 
în Etiopia, Eritrea, Djibouti şi Somalia; Mitropolia de Kenya; 


! Alessandro Barbero, Carol cel Mare: un părinte al Europei, 
traducere de Gabriela Danţiş, Editura ALL, Bucureşti, 2005, p. 230. 

Mitropolia de Kampala, în Uganda; Mitropolia de Zimbabwe şi 
Angola; Mitropolia de Nigeria; Mitropolia de Tripoli, din Libia; 
Mitropolia de Capul Bunei Speranţe şi cea de Johannesburg şi 
Pretoria, ambele în Africa de Sud; Mitropolia de Mwanza, în 
Tanzania; Mitropolia de Guinea; Mitropolia de Irinopolis, care are 
jurisdicție asupra unei părţi a Tanzaniei şi a insulelor Seychelles; 
Mitropolia de Zambia şi Malawi; Mitropolia de Madagascar, 
cu jurisdicție asupra acestei țări, dar şi în Mauritius, Reunion, 
Comores şi Mayotte; Mitropolia de Camerun, care are jurisdicție 
în această ţară, dar şi în Ciad, Republica Central Africană, 
Guinea Ecuatorială, precum şi Insulele Sfântul Toma şi Principe; 
Mitropolia de Accra, care răspunde de Gana, Coasta de Fildeş, 
Burkina Faso şi Mali; Mitropolia de Africa Centrală, cu jurisdicție 
în Republica Democrată Congo; Episcopia de Katanga, cu 
jurisdicție asupra regiunii cu acelaşi nume din Congo; Episcopia 
de Botswana; Episcopia de Mozambic; Episcopia de Burundi şi 
Rwanda; Episcopia de Brazzaville şi Gabon. De asemenea, în 
Asia îşi desfăşoară activitatea trei Mitropolii misionare ortodoxe: 
Mitropolia de Hong Kong, Asia de Sud-Est şi Exarhat de Filipine, 
care are jurisdicție în China, Taiwan, Filipine, Tailanda, Laos, 
Vietnam, Cambodgia şi Myanmar (Birmania); Mitropolia de 
Coreea şi Japonia şi Exarhat al Estului Superior; precum şi 
Mitropolia de Singapore şi Asia de Sud, care are în jurisdicție: 
Singapore, Indonezia, Malaezia, Brunei, Timor, Insulele Maldive, 
Bangladeş, Nepal, India, Pakistan, Sri Lanka şi Afganistan. 

Domnul Hristos a afirmat despre cei ce cred în EI şi Îi 
urmează, că „cel ce va face şi va învăţa, acela mare se va chema 
în împărăția cerurilor” (Matei 5,19), de aceea, după răspândirea 
cuvântului lui Dumnezeu în lume, de către Sfinții Apostoli 
şi succesorii acestora, Biserica a înființat şcoli, cum au fost 
cele catehetice din Alexandria, Cezareea Palestinei, Antiohia, 
Ierusalim şi Edesa. 

„Şcolile catehetice, cu organizare proprie, s-au născut 
mai mult în chip spontan, datorită necesităţilor pe care Biserica 
le resimțea deopotrivă în interior şi în afară. Prelucrarea 
materialului de credință într-o formă mai elevată începe a fi 
cerută de atacurile pe care păgânii le dădeau creştinismului. 
Începând cu Sfântul Iustin Martirul şi Filosoful, găsim o formă 
deosebită a învățăturii creştine, cum sunt apologiile. Şcoala 
deschisă de Sfântul lustin la Roma este începutul şcolilor creştine 
superioare din veacul apologetic. De asemenea, apologetul Irineu 
a pus bazele unei şcoli asiatice”!. 

„„Catehizarea a fost socotită de toţi Sfinții Părinţi, dar în 
special de Sfântul Chiril al Ierusalimului, ca cel mai bun mijloc 
şi armă sigură împotriva ereticilor, iudeilor, samarinenilor şi 
păgânilor, iar lupta contra elitei intelectuale a păgânismului 
în afară şi contra falsei gnoze înăuntru, a impus Bisericii 
necesitatea de a studia, în mod ştiinţific, conţinutul elementelor 
de credinţă”?. 

„Data la care şcolile catehetice au luat ființă a fost între 
anii 100-106, pe vremea Sfântului Iustin Martirul şi Filosoful. 
Epoca lor de înflorire a început cu sfârşitul veacului al doilea, al 
apologeților, a continuat şi a înflorit cu veacul al treilea, al marilor 
cateheţi ai Alexandriei şi Cezareii Palestinei, şi a atins apogeul 
în veacul al IV-lea, când a fost sprijinită de distinşii pedagogi 
creştini ai Capadociei, Antiohiei şi lerusalimului”>. 

Odată cu încetarea persecuțiilor anticreştine, din veacul 
al IV-lea, marii călugări: Paul din Teba, Antonie cel Mare şi 
Pahomie au înființat primele şcoli mănăstireşti din Răsărit, 


! Preot Mihail Bulacu, Școala catehetică patristică: bază de orientare 
pentru actuala şcoală catehetică. Studiu introductiv în Catehetica ortodoxă, 
Tipografia Diecezană, Oradea, 1928, pp. 17-18. 

” Ibidem, pp. 18-19. 

3 Ibidem, p. 20. 


a] 


iar Benedict de Nursia în Apus. „Prin înființarea ordinului 
călugăresc al benedictinilor, în anul 529, la mănăstirea de pe 
Monte-Casino, în Calabria, s-a înmulţit şi numărul şcolilor în 
tot Apusul Europei”. 

La noi în ţară, primele şcoli au funcționat în „tinda” mănă- 
stirilor şi a bisericilor, iar cel mai mare ctitor român de şcoli a 
fost Sfântul mitropolit Andrei Şaguna, care, în vremuri vitrege, 
a înfiinţat în Transilvania peste opt sute de şcoli. 

Sfântul loan Gură de Aur i-a învăţat pe creştini că educația 
nu se face numai în şcoală, ci părinţii au un rol deosebit de 
important în educarea copiilor lor. Sfântul Părinte „accentuează 
în mod deosebit educaţia copiilor, de care depinde reuşita creşti- 
nismului şi progresul sau regresul întregii lumi. Situând-o 
deasupra oricărei alte preocupări, o consideră ca pe o datorie 
care uneşte legea naturală cu cea pozitivă. Copiii sunt darul 
lui Dumnezeu, moştenire sfântă încredinţată părinţilor, care 
au datoria de a-l restitui Dăruitorului, înfrumusețat cu florile 
virtuții. Faptul de a fi cineva numit tată sau mamă nu depinde 
atât de naşterea copiilor, cât de buna lor educaţie”?. „În cazul 
în care părinţii neglijează educația copiilor lor, ei înşişi vor 
suporta consecinţele, deoarece copilul rău crescut va mâhni şi 
va ruşina mai întâi pe cel care l-a crescut. Acesta va deveni un 
membru rău al societății sau chiar un criminal, încât va atrage 
asupra sa pedeapsa societăţii, iar mânia lui Dumnezeu va cădea 
asupra părinţilor lui, chiar dacă aceştia sunt drepţi, după cum s-a 
întâmplat în cazul preotului Eli din Vechiul Testament”>. 

„De obicei părinţii îşi limitează îndatoririle față de copii 
în agonisirea de bogății sau educându-i pe aceştia să ducă o 


! Ibidem, p. 36. 

> Constantin Corniţescu, O avOpoziouog ară Tov Isp6v Xpvo60Touov, 
Iarpropnikov 'T5Spopua Ilarepirov Meierov, Tesalonic, 1971, p. 83. 

3 Ibidem, p. 84. 

viață lipsită de griji şi să dobândească un nume strălucit. Pentru 
aceasta nu cruță nimic, nici timp, nici bani, nici eforturi, nici 
chiar sufletul copiilor, pe care îl predau stricăciunii. Ce nebunie! 
Exclamă Sfântul Părinte. Întâi cultivă sufletul copilului şi apoi 
vor urma celelalte, pentru că dacă sufletul nu este bun, la nimic 
nu-i folosesc copilului banii, iar dacă sufletul este curat, cu nimic 
nu-l vatămă sărăcia. Vrei să-i oferi copilului bogăţie? Învaţă-l 
să fie bun, pentru că în acest fel va fi în stare să administreze şi 
averile, iar dacă nu va dobândi altele, nici nu le va împuțina pe 
cele existente. Dar dacă este rău, poţi să îi oferi cât de multe, 
fiindcă nu I-ai tocmit şi paznic ca să le poarte de grijă, şi din 
această cauză l-ai făcut pe copil mai rău decât cei care trăiesc 
în sărăcie lucie”. 

O parte importantă a misiunii călugărilor a fost aceea de 
a aduna în biblioteci, a copia, a traduce şi a răspândi operele 
Sfinților Părinţi, care constituie hrană duhovnicească peste veacuri 
pentru cei interesaţi. 

Cel mai mare centru al Ortodoxiei, în care s-au adunat, 
păstrat şi copiat lucrări patristice, timp de veacuri, a fost Sfântul 
Munte Athos?. 

Împăratul Carol cel Mare (768-814) a poruncit ca în 
mănăstirile din imperiul condus de el să se copieze cărți şi să 
se înfiinţeze biblioteci. Datorită acţiunii întreprinse de împărat, 
„primii opt sute de ani ai erei creştine ne-au transmis în total 1800 
de codice manuscrise latine, în timp ce din secolul al IX-lea au 
supravieţuit peste 7000'%. Bibliotecile mănăstirilor nu conţineau 


! Ibidem, pp. 84-85. 

2 Vezi: Teodor Bodogae, Ajutoarele româneşti la mănăstirile din 
Sfântul Munte Athos, Sibiu, 1940; Starețul Dionisie, Despre monahism şi 
Sfântul Munte Athos, vol. UI, Editura Prodromos, 2010; Graham Speake, 
Kallistos Ware, Muntele Athos, Microcosmos al Răsăritului Creştin, Editura 
Renaşterea, Cluj-Napoca, 2014. 

3 Alessandro Barbero, Op. cit., p. 223. 

numai operele Sfinților Părinţi, însă „literatura sacră prevala 
asupra celei profane, pentru că printre cele 400 de manuscrise ale 
bibliotecii de la Sankt Galles existau doar patru autori păgâni”. 

În mănăstirile de pe teritoriul actual al țării noastre au fost 
aduse numeroase manuscrise, care cuprindeau operele Sfinților 
Părinți, în limbile greacă şi latină. Acestea au fost inițial copiate, 
iar ulterior traduse în limbile slavonă şi română. Astfel, „în prima 
Jumătatate a secolului al XV-lea, la Mănăstirea Neamţu, monahul 
Gavriil Uric, caligraf şi miniaturist, a întemeiat o şcoală de înaltă 
cărturărie ortodoxă, de receptare, corectă traducere sau transcriere 
şi răspândire a operelor patristice”?. De asemenea, „începând 
cu sfârşitul secolului al XV-lea, Mănăstirea Bistriţa, ctitoria 
Craioveştilor din Vâlcea, a devenit un important şi renumit 
centru cultural bisericesc la sud de Carpaţi, aici realizându-se 
multiplicarea prin copiere a scrierilor teologice, patristice, în 
versiuni slavone”. Aceleaşi preocupări le aveau şi călugării 
de la mănăstirile Cozia, Argeş, Dealu şi Căldăruşani, în Țara 
Românească; Putna şi Dragomirna, în Moldova; precum şi Hodoş 
Bodrog, în Transilvania. 

După apariţia tiparului, în veacul al XV-lea, primele 
tipărituri de la noi au fost realizate de călugări. Astfel, cea 
dintâi carte din țara noastră a fost Liturghierul ieromonahului 
Macarie, publicat în 1508, la Târgovişte, în limba slavonă. Sfântul 
Mitropolit Varlaam al Moldovei a înfiinţat, în anul 1640, prima 
tipografie românească din Moldova, tipărind mai multe cărți. 
Prima ediție românească integrală a Noului Testament a fost 
publicată la Bălgrad (Alba Iulia de astăzi), în anul 1648, de către 


! Ibidem, p. 224. 

> Nestor Nicolae Vornicescu, Arhiepiscop şi Mitropolit, Scrieri pa- 
tristice în Biserica Ortodoxă Română până în secolul XVII, Izvoare, traduceri, 
circulaţie, publicată în „Mitropolia Olteniei”, nr. 3-4, 1983, p. 247. 

3 Ibidem, p. 222. 

Sfântul ierarh Simion Ştefan, mitropolitul Transilvaniei. Sfântul 
ierarh Antim Ivireanul, mitropolitul Ţării Româneşti, a tipărit 
numeroase cărţi în limbile română, greacă, slavonă şi arabă, fiind 
considerat, alături de diaconul Coresi, cel mai mare tipograf din 
cultura medievală românească. Liturghierul greco-arab, tipărit în 
1701, la Snagov, este prima carte cu caractere arabe din lume. 

Misiunea Bisericii s-a manifestat şi prin slujirea celor 
bolnavi. În înfiinţarea şi organizarea spitalelor din Bizanţ, un rol 
important l-a jucat Sfântul Vasile cel Mare, îndeobşte cunoscut 
pentru aşa-numita „„Vasiliada”, pe care a întemeiat-o după anul 
370, în suburbiile Cezareei Capadociei. 

În ceea ce ne priveşte pe noi, primele aşezăminte de îngri- 
jire medicală din Țara Românească şi Moldova au fost bolniţele, 
care începând cu secolele XV-XVI, îşi desfăşurau activitatea 
pe lângă mănăstirile mai mari. Cel mai vechi spital din Țara 
Românească a fost înfiinţat în anul 1704, în curtea mănăstirii 
Colțea din Bucureşti, de unde şi-a luat şi numele, iar „Sfântul 
Spiridon”, primul spital din Moldova, şi-a început activitatea în 
anul 1757, pe lângă mănăstirea cu acelaşi nume. 

O altă latură importantă a misiunii Bisericii o reprezintă 
sfintele slujbe, iar mănăstirile sunt singurele în care se săvârşesc 
zilnic cele şapte laude. 

Prin nicio Sfântă Taină nu se face mai multă pastoraţie 
individuală decât prin spovedanie, iar marii duhovnici ai Bisericii 
au fost întotdeauna călugări. Şi în zilele noastre, credincioşii 
se spovedesc în număr mare la mănăstiri, în special cu prilejul 
hramurilor acestora. 

Predica a reprezentat dintotdeauna un aspect esenţial 
al misiunii Bisericii. Printre cei mai mari predicatori creştini 
se numără Sfinții loan Gură de Aur, Grigorie Teologul, Chiril 
al Ierusalimului, iar de la noi îl voi aminti pe Sfântul Antim 
Ivireanul, pentru renumita sa lucrare, „Didahiile”. 

La sfintele slujbe săvârşite în mănăstiri se predică, iar 
călugării rostesc şi numeroase cuvântări ocazionale. Important 
însă, pentru orice slujitor al Bisericii, este să predice nu doar 
cu cuvântul, ci şi cu fapta. În acest sens citim în Pateric că „trei 
părinți aveau obiceiul să meargă, în fiecare an, la fericitul Antonie. 
ŞI doi dintre ei îl întrebau despre gândurile lor şi despre mântuirea 
sufletului, iar al treilea întotdeauna tăcea, neîntrebându-l nimic. 
Iar după multă vreme, avva Antonie 1-a zis: «lată, atâta vreme ai 
de când vii aici şi nimic nu mă întrebi!». Şi răspunzând fratele, 
i-a zis: «Destul îmi este numai să te văd, părinte!»”!. 

Dintre personalitățile de excepție ale monahismului, care 
au fost trăitori, duhovnici, predicatori şi sfătuitori, îi amintesc, 
la ruşi, pe: Sfinţii Serafim de Sarov, Ignatie Brianceaninov, 
Ambrozie de la Optina, loan de Kronstadt şi Siluan Athonitul. 
La greci s-au remarcat: Filoteu Zervacos, Amfilohie Macris, losif 
de la Vatopedu, Teoclit Dionisiatul, Porfirie, Nectarie, Paisie şi 
Epifanie. La noi în ţară s-au evidenţiat: Paisie Olaru, Nicodim 
Măndiţă, Mina Dobzeu, Benedict Ghiuş, Ioanichie Bălan, Arsenie 
Boca, Ilarion Argatu, Sofian Boghiu, Paulin Lecca, Ilie Cleopa, 
Arsenie Papacioc, Petroniu Tănase, Teofil Părăianu, Iustin Pârvu, 
Rafail Noica şi exemplele ar putea continua. Dintre renumiţii 
călugări ortodocşi vieţuitori în Occident îi voi menţiona doar pe: 
Sofronie Saharov, Serafim Rose, Kallistos Ware, Zaharia Zaharou 
şi Placide Deseille. 

Dacă orice activitate a omului încetează odată cu moartea, 
după cum a afirmat Domnul Hristos înaintea evreilor: „Trebuie 
să fac, până este ziuă, lucrările Celui ce M-a trimis pe Mine; 
că vine noaptea, când nimeni nu poate să lucreze” (loan 9,4), 
scrierile Sfinților Părinţi şi ale călugărilor îmbunătățiți rodesc 
şi după mutarea lor din această viață, atât cât va dura lumea; iar 


! Patericul, Editura Arhiepiscopiei Ortodoxe Române a Alba Iulie, Alba 
Iulia, 1999, p. 11. 

misiunea călugărilor cu viață sfântă nu se încheie odată cu viața 
lor pământească, pentru că ei vor mijloci în împărăția cerurilor, 
pe lângă Dumnezeu, pentru cei de pe pământ, până la cea de-a 
doua venire a Domnului Hristos. 

Sfântul Apostol Pavel le-a scris corintenilor: „Dacă Hristos 
n-a înviat, zadarnică este propovăduirea noastră, zadarnică este 
şi credința voastră, sunteţi încă în păcatele voastre, însă Hristos 
a înviat din morți, fiind începătură a învierii celor adormiţi” (| 
Corinteni 15,14, 17 şi 20). De aceea, în calitate de creştin, este 
firesc să nu pot concepe lumea şi viața aceasta fără Hristos, şi să 
cuget asemenea Apostolului neamurilor, „că pentru mine a trăi 
este Hristos, şi a muri este câştig” (Filipeni 1,21). 

În calitate de monah însă, nu-mi pot imagina Biserica, 
mireasa lui Hristos, lipsită de podoaba ei aleasă, formată din 
călugări şi văduvită de rolul de excepţie al acestora, în cele 
şaptesprezece veacuri de existență a monahismului. În acelaşi 
timp, am mare nădejde în răsplata lui Dumnezeu oferită celor 
care respectă cu sfințenie voturile monahale. În acest sens, este 
grăitoare mărturia Sfântului împărat Constantin cel Mare, cel 
întocmai cu Apostolii, care i-a spus avvei Paisie, atunci când i-a 
apărut în vedenie: „«Fericiți sunteți voi, care v-aţi învrednicit a 
petrece viață pustnicească, pentru că într-adevăr a voastră este 
dumnezeiasca fericire a Mântuitorului. Eu m-am pogorât din 
cer ca să-ți arăt slava pe care o dobândesc monahii în împărăția 
cerurilor şi prietenia şi îndrăznirea ce o au către Domnul Hristos. 
Eu te fericesc pe tine, Paisie, pentru că îndemni şi pe alții la 
această sfințită petrecere a pustniciei, dar mă şi ocărăsc pe mine 
pentru că nu m-am învrednicit de cinstea de care au monahii 
parte». Atunci avva l-a întrebat: «Pentru ce te ocărăşti, oare 
nu ai dobândit tu slava cea pururea fiitoare şi dumnezeiasca 
strălucire?». Împăratul i-a răspuns: «Le-am dobândit, dar nu 
am aceeaşi îndrăznire ca a monahilor, nici cinstea lor, pentru 

că am văzut sufletele unor călugări care despărţindu-se de trup 
zburau ca nişte vulturi şi cu multă îndrăzneală se suiau la ceruri, 
iar ceata vrăjmaşilor nu îndrăznea nici să se apropie de aceste 
suflete. Apoi am văzut cum li se deschidea poarta raiului, în care 
intrau şi cum stăteau cu mare îndrăzneală înaintea tronului lui 
Dumnezeu. Pentru această vrednicie vă admir eu pe voi, mo- 
nahii şi vă fericesc, iar pe mine mă ocărăsc. De ce oare nu am 
putut lepăda eu vremelnica împărăție, veşmintele şi coroana cea 
împărătească şi să fi trăit în sărăcie, îmbrăcat în haine de sac şi 
să fi împlinit toate câte se cer de rânduiala călugărească, pentru a 
mă învrednici şi eu să primesc o îndrăznire ca aceasta?y”!. 

Călugării care îşi țin rânduiala, au deci prima şansă de a 
ajunge în împărăția lui Dumnezeu, acolo unde „cele ce ochiul 
nu le-a văzut şi urechea nu le-a auzit, şi la inima omului nu 
s-au suit, pe acelea le-a gătit Dumnezeu celor ce-L iubesc pe 
EI” (U Corinteni 2,9). 

Vă mulțumesc. 


! Vieţile sfinţilor pe luna iunie, Retipărite şi adăugite cu aprobarea 
Sfântului Sinod al Bisericii Ortodoxe Române după ediția din 1901-1911, 
Editura Episcopiei Romanului, 1997, pp. 324-325. 

Comuniunea şi solidaritatea românilor 
cu Ortodoxia răsăriteană! 


a. Răspândirea creştinismului pe teritoriul actual 
al ţării noastre 


După învierea Sa din morţi, Domnul Hristos şi-a trimis 
Sfinţii Apostoli la propovăduire, zicându-le: „Mergeţi şi învățați 
toate neamurile, botezându-le în numele Tatălui şi al Fiului şi al 
Sfântului Duh, învățându-le să păzească toate câte v-am poruncit 
Eu vouă” (Matei 28,19-20). Împlinind porunca Mântuitorului, 
Sfinţii Apostoli au tras sorţi, pentru a şti fiecare dintre ei unde îi 
este rânduit de Dumnezeu să răspândească cuvântul Evangheliei. 
În planul lui Dumnezeu, Sfântul Andrei, cel întâi chemat la apos- 
tolie, a propovăduit cuvântul lui Dumnezeu în mai multe zone, 
printre care şi în Scythia Minor, sau Dobrogea de astăzi. 

„Spre deosebire de alte popoare vecine, în istoria cărora 
este consemnată o dată precisă a creştinării lor (moravii şi cehii 
în 863, bulgarii în 864, sârbii în 868, ruşii în 988, ungurii în 
1000), noi am primit creştinismul pe parcursul unei perioade 
de timp, însumând primele secole ale erei creştine, proces ce 
a avut loc atât prin convertiri individuale, cât şi prin lucrare 
misionară, săvârşindu-se paralel cu procesul etnogenezei poporu- 


lui român'?. 


! Conferință susţinută în 5 noiembrie 2018, la Universitatea Babeş- 
Bolyai din Cluj-Napoca. 

> Nestor Nicolae Vornicescu, Arhiepiscop şi Mitropolit, Scrieri 
patristice în Biserica Ortodoxă Română până în secolul XVII, Izvoare, 
traduceri, circulație, publicată în „Mitropolia Olteniei”, nr. 1-2, 1983, p. 37. 

„Prima biserică de pe teritoriul actual al ţării noastre a fost 
chiar peştera Sfântului Andrei, situată în apropierea localității lon 
Corvin, din judeţul Constanţa”. 

„Cea mai veche bazilică la nordul Dunării este cea de la 
Porolissum, judeţul Sălaj, care în veacul al IV-lea creştin a fost 
transformată din templu păgân în biserică'?. 

„Cel dintâi martir de la noi, despre care avem informaţii 
precise, a fost episcopul Efrem al Tomisului, căruia i s-a tăiat 
capul în ziua de 7 martie 304*. 

„Primul preot daco-roman cunoscut este Montanus, care 
a fost înecat împreună cu soția sa Maxima, în ziua de 26 mar- 
tie 304, în râul Sava, pentru că cei doi au mărturisit credința 
creştină”. 


b. Episcopi şi scaune episcopale pe teritoriul actual 
al ţării noastre în primul mileniu creştin 


„Primul episcop hirotonit pe teritoriul țării noastre a fost 
Amplie (sau Ampliat), ucenicul Sfântului Andrei, rânduit de 
acesta ca episcop de Odyssos (astăzi Varna, în Bulgaria)”. 

„Cei dintâi ierarhi care au păstorit pe teritoriul țării noastre 
au fost Evanghelicus (în jurul anului 303), Efrem (martirizat în 
304) şi Tit (cca 319-324), care au avut reşedinţa la Tomis, oraşul 
Constanţa de astăzi. Importanţa acestui străvechi scaun episcopal 


constă şi în faptul că ierarhii de aici au luat parte la lucrările 


! Petroniu Florea, Biserica Ortodoxă Română: Istorie şi actualitate, 
realizări şi provocări, articol publicat în volumul: „Episcopia Sălajului - 
începuturi”, Editura Episcopiei Sălajului: „Credinţă şi viaţă în Hristos”, Zalău, 
2014,p.47. 

> Ibidem. 

3 Ibidem, p. 48. 

* Ibidem. 

* Ibidem, pp. 47-48. 

primelor trei Sinoade Ecumenice. Astfel, Marcu a fost prezent la 
Sinodul | Ecumenic de la Niceea, din 325; Gherontie a participat 
la lucrările Sinodului al II-lea Ecumenic de la Constantinopol, 
din 381; iar Timotei a luat parte la lucrările Sinodului al III-lea 
Ecumenic de la Efes, din 431”. 

Pe teritoriul actual al țării noastre „au existat scaune 
episcopale încă de la începutul secolului al IV-lea, în Dobrogea, 
fosta Scythie Minor, precum şi în provinciile romane sud- 
dunărene. De asemenea, o organizare bisericească este presupusă 
în secolele IV-VI în părțile Buzăului şi ale Olteniei. Patriarhia 
Ecumenică a întocmit, la începutul secolului al VI-lea, o listă 
cu Mitropoliile, Arhiepiscopule şi Episcopiile din cuprinsul ei, 
cunoscută sub denumirea de «Notitia Episcopatuum». După 
această listă, rezultă că, în Scythia Minor existau atunci 15 centre 
eparhiale, în frunte cu Mitropolia Tomisului”?. 

„Primul ierarh de la noi, din afara Dobrogei, a fost lerotei. 
Acesta, în calitate de monah, l-a însoțit pe la anul 950-951 pe 
Gyula, conducătorul ungurilor, într-o vizită la Constantinopol. 
Gyula a fost tatăl Şarlotei, mama lui Ştefan cel Sfânt, primul rege 
al Ungariei. În capitala Imperiului Bizantin, Gyula a fost botezat, 
avându-l ca naş pe împăratul Constantin al VII-lea Porfirogenetul, 
iar lerotei a fost hirotonit episcop de către patriarhul ecumenic 
Teofilact. La revenirea în Transilvania, lerotei a avut reşedinţa 
la Alba Iulia, păstorindu-i pe ungurii nou convertiți la ortodoxie, 
dar şi pe românii ortodocşi de veacuri”?. 


! Ibidem, p. 48. 

> Nestor Nicolae Vornicescu, Arhiepiscop şi Mitropolit, Op. cit., 
pp. 38-39. 

3 Petroniu Florea, Art. cit., p. 48. 

c. Înfiinţarea Mitropoliilor 
în Principatele Române 


În urma formării cnezatelor şi a voievodatelor de pe teri- 
toriul actual al ţării noastre, cnejii şi voievozii doreau să contro- 
leze, nu doar din punct de vedere administrativ şi economic 
supuşii din zonele pe care le stăpâneau, ci voiau să aibă şi 
autoritate bisericească asupra lor, de aceea țineau pe lângă ei, 
în cetăţile lor de scaun, câte un episcop, care în cele mai multe 
cazuri le era şi prim sfetnic. Ierarhul respectiv „slujea la curte, 
hirotonea preoţi, sfințea biserici etc., într-un cuvânt, îndruma viaţa 
spirituală”! din formațiunea politică respectivă. 

„Presupunem că paralel cu unificarea politică a vechilor 
formațiuni cneziale şi voievodale, a avut loc şi unificarea 
organizaţiei bisericeşti, adică în locul mai multor episcopi 
existenţi pe lângă fiecare cneaz sau voievod, va fi fost ales 
un singur ierarh, cu titlul onorific de mitropolit. În practica 
Bizanțului şi a altor state ortodoxe, orice organizaţie de stat 
implica şi o organizaţie bisericească. Aşa s-au petrecut lucrurile şi 
în statele slave vecine. În 1204, în statul Asăneştilor, Ioniţă a fost 
recunoscut ca «rege al bulgarilor şi vlahilor», iar conducătorul 
Bisericii a fost ridicat la treapta de arhiepiscop. În 1217, marele 
Jupan Ştefan a devenit rege al Serbiei, peste doi ani fratele său 
Sava era recunoscut ca arhiepiscop, iar când Ştefan Duşan (1331- 
1355) a luat titlul de împărat («ţar») în 1346, arhiepiscopul său 
a devenit «patriarh al sârbilor şi grecilor». Lucrurile vor fi avut 
o evoluție similară şi la noi. Când Basarab I a rămas singurul 
domnitor al "Ţării Româneşti, ierarhul de la curtea sa a devenit 
«mitropolity. Dar această organizare bisericească centralizată, 
în frunte cu un mitropolit, nu avea încă recunoaşterea canonică 


! Pr. Prof. Dr. Mircea Păcurariu, Istoria Bisericii Ortodoxe Române, 
volumul I, Editura Trinitas, laşi, 2004, p. 246. 

a Patriarhiei Ecumenice din Constantinopol, suprema autoritate 
bisericească în Răsărit. Recunoaşterea a obținut-o Nicolae 
Alexandru Basarab”!. Astfel, „la rugăminţile repetate ale 
domnitorului Nicolae Alexandru Basarab, în anul 1359, patriarhul 
ecumenic Calist a recunoscut transferarea lui Iachint de Vicina ca 
mitropolit al Ungrovlahiei”?, iar prin aceasta a fost înființată sau 
recunoscută Mitropolia Ţării Româneşti, cu sediul „la Câmpulung 
sau la Curtea de Argeş”. 

În a doua jumătate a secolului al XIV-lea, voievozii mara- 
mureşeni: Dragoş, Sas, Balc (sau Baliţă), Bogdan şi Laţcu 
au descălecat la est de Carpaţi, punând bazele Principatului 
independent Moldova, iar succesorul acestora, domnitorul Petru 
1 Muşat, a înființat o Mitropolie autohtonă, cu sediul la Baia. 
„Ca şi în Ţara Românească, crearea unei Mitropolii - sub egida 
directă a statului creat de români şi pentru români - era unul 
din însemnele obligatorii ale independenţei şi marca intrarea 
oficială a statului moldovean în rândul statelor europene cu o 
identitate bine definită. Cu alte cuvinte, actul bisericesc trebuia 
să dobândească şi o semnificaţie politică”. Mitropolia Moldovei 
a fost recunoscută de Patriarhia Ecumenică în 1401, în timpul 
domnitorului Alexandru cel Bun. 

Primele ştiri documentare despre existenţa unor ierarhi în 
Transilvania datează din a doua jumătate a secolului al XIV-lea. 
Astfel, în 1376 este consemnat într-o inscripţie de la mănăstirea 
Râmeţ arhiepiscopul Ghelasie, iar în 1391 sunt menționați anumiţi 
arhierei locali „în părţile de nord ale Transilvaniei”. În secolul 
al XV-lea sunt consemnați mai mulți ierarhi, pe care cercetările 
mai noi îi consideră drept „mitropoliți” ai întregii Transilvanii: 


! Ibidem, p. 231. 
2 Ibidem, p. 377. 
5 Ibidem, p. 231. 
+ Ibidem, p. 248. 

Ioan, în 1456 la Hunedoara, Ioanichie, în 1479, probabil în satul 
Nandru, lângă Hunedoara, iar după 1488, la Feleac, lângă Cluj, 
unde au păstorit patru mitropoliți, până în jurul anului 1550. 
După ce voievodatul Transilvaniei a devenit principat autonom 
sub suzeranitate otomană (1541), autoritățile de stat de atunci 
i-au obligat pe mitropoliţii Transilvaniei să-şi stabilească sediul 
la Geoagiu, iar după 1572, la Alba Iulia, unde îşi aveau reşedinţa 
şi principii Transilvaniei. 


d. Situaţia creştinilor din nordul şi sudul Dunării 
după căderea Constantinopolului sub turci 


După ce turcii au cucerit Constantinopolul, în 1453, 
Imperiul Otoman s-a tot extins spre Apusul Europei, ocupând 
ţările din sudul Dunării: „Serbia (1459), despotatul Moreea 
(1460), Imperiul grec de Trapezunt (1461), Bosnia (1463), 
Herţegovina (1483), Muntenegrul (1496), Albania (în mai multe 
etape)”!, iar în 1526, în urma bătăliei de la Mohacs, turcii au pus 
stăpânire şi pe Ungaria, ajungând să asedieze de două ori Viena, 
în 1529 şi 1683. 

Astfel, „la sfârşitul secolului al XV-lea, în sud-estul Europei 
nu mai existau decât două state creştine: Ţara Românească şi 
Moldova, care au rămas în continuare cu un teritoriu distinct, 
cu hotare bine delimitate, cu propriile lor instituţii politico- 
administrative, economice şi sociale, cu un patrimoniu cultural 
şi artistic propriu. Această continuitate statală se explică prin 
aceea că Ţările Române au ştiut să folosească în mod judicios 
mijloacele politico-diplomatice ale vremii, recunoscând 
suzeranitatea otomană, în schimbul unui tribut sau haraci. În 
anumite cazuri, au recurs la rezistență armată, cu mobilizarea 
tuturor forțelor populare capabile de luptă împotriva oştilor 


! Ibidem, p. 229. 

otomane, sprijinindu-se uneori şi pe alianțele încheiate cu unele 
state creştine vecine. Însuşi Imperiul Otoman a fost nevoit 
să recunoască individualitatea celor două Țări Româneşti 
extracarpatice, iar după 1541 şi a Transilvaniei - cu respectarea 
autonomiei lor interne, a integrităţii teritoriale şi cu interdicția 
- pentru musulmani - de a se stabili în Ţările Române şi de a 
ridica moschei”. 

În aceeaşi perioadă, „grecii, bulgarii, sârbii, albanezii şi 
ungurii nu aveau cârmuitori din neamul lor, erau judecați după 
legile otomane şi erau socotiți supuşi fără drepturi politice, cele 
mai multe dintre bisericile lor fiind prefăcute în moschei. În 
acelaşi timp, românii aveau domni pământeni, aleşi de boieri, pe 
care sultanul îi întărea în scaun sau putea să-i detroneze, dar nu-i 
înlocuia decât tot cu domni pământeni. Țara Românească plătea 
haraci, adică tribut, şi multe daruri către sultan, vizir şi dregătorii 
otomani, dar era, ca şi Moldova şi Transilvania, o ţară deosebită de 
Imperiul Otoman, cu graniţe, cu legi proprii, cu biserici şi mănăstiri. 
Mai mult chiar, turcii nu puteau să aibă moschei sau cimitire pe 
pământul Țării Româneşti, nici să cumpere moşii acolo'?. Anton 
Maria del Chiaro, secretarul de limbi occidentale al domnitorului 
Constantin Brâncoveanu, a consemnat în acest sens că: „În toată 
Valahia, ca şi în Moldova, nu se găseşte nicio moschee, cât de 
neînsemnată, aşa că pentru rugăciunile lor, turcii sunt nevoiţi să se 
adune într-un loc mai retras, unde şi le fac cu toată discreţia”:. 


! Ibidem. 

Gherasim Cristea, Episcopul Râmnicului, Viața Sfântului Martir 
Constantin- Vodă Brâncoveanu şi a celor împreună pătimitori cu dânsul, 
Editura Episcopiei Râmnicului, Râmnicu Vâlcea, 2001, p. 57. 

3 Mihail Ţăpârlea, Epoca brâncovenească, epocă de echilibru 
geostrategic sud-est european şi de sincronism civilizațional cu Apusul, articol 
publicat în volumul: „Sfântul Constantin Brâncoveanu, Ocrotitorul Episcopiei 
Slatinei şi Romanaţilor”, volumul II - Domnia, Editura Episcopiei Slatinei şi 
Romanaţilor, Slatina, 2014, p. 765. 

„La începutul secolului al XVI-lea, din punctul de vedere 
al Porții Otomane, vecinii acesteia făceau parte din trei categorii: 
dar-al-islam (Casa Islamului), dar-al-ahd (Casa Păcii) şi dar-al- 
harb (Casa Războiului). Ţările Române se bucurau de statutul de 
dar-al-ahd (Casa Păcii), ceea ce presupunea respectarea teritorială 
a țărilor care făceau parte din această Casă a Păcii, neamestecul 
turcilor în treburile interne, interdicția de a trece cu turmele de 
animale pe teritoriul acestor ţări, interzicerea staționării unor 
trupe otomane de ocupaţie şi, ceea ce este foarte important, 
independenţa totală din punct de vedere spiritual, religios, cu 
interdicția ridicării unor moschei”. 

De asemenea, „după căderea Imperiului Bizantin şi a 
țărilor ortodoxe din Sudul Dunării, Valahia a rămas singura ţară 
a cărei autonomie acordată de Înalta Poartă permitea refugiaților 
greci, bulgari, sirieni, ierusalimiteni, etc. să se îndrepte către ea, 
făcând-o să devină centrul cultural al lumii ortodoxe”. 

În această situaţie, ierarhii şi monahii din Răsărit, 
obişnuiţi să fie susținuți în activitățile lor de către împărații 
bizantini, au apelat la bunăvoința domnitorilor români, de la 
care au primit sprijin constant şi generos, până când domniile 
pământene au fost înlocuite cu cele fanariote, în prima jumătate 
a secolului al XVIII-lea, iar apoi ajutorarea acestora a continuat, 


!Dr. Manole Neagoe, Poziţia internaţională a Țării Româneşti (1512- 
1521), articol publicat în volumul: „Sfântul Voievod Neagoe Basarab, ctitor 
de biserici şi cultură românească”, Editura Cuvântul Vieţii, Bucureşti, 2012, 
pp. 465-466. 

> Pr. Prof. Univ. Dr. loan Moldoveanu, Sfântul Constantin 
Brâncoveanu, sprijinitor al Ortodoxiei de limbă greacă, articol publicat în 
volumul: „Constantin Brâncoveanu şi contribuţia lui la sporirea patrimoniului 
cultural, educaţional, spiritual şi social-filantropic al "Ţării Româneşti în 
contextul european al veacului al XVIII-lea”, Editura Basilica, Bucureşti, 
2014, p. 161. 

până la secularizarea averilor mănăstireşti din a doua jumătate 
a veacului al XIX-lea. 


e. Patriarhi veniţi după milostenie în Ţările Române, 
până la domniile fanariote 


„Legăturile Bisericii Ortodoxe din Țara Românească şi din 
Moldova - mai puţin din Transilvania - cu Bisericile Ortodoxe 
de limbă greacă şi slavă, atestate documentar încă din a doua 
jumătate a secolului al XIV-lea, au cunoscut o dezvoltare deosebită 
în cursul secolului al XVI-lea. Aceste legături s-au manifestat 
prin călătoriile unor patriarhi, mitropoliți, episcopi sau călugări 
greci în țările noastre, după ajutoare, prin numeroase danii făcute 
de domnitorii români Patriarhiilor apostolice de Constantinopol, 
Alexandria, Antiohia şi Ierusalim sau mănăstirilor de la Muntele 
Athos, de pe stâncile de la Meteora şi altor aşezăminte bisericeşti 
din Macedonia, Tesalia, Epir, din insulele greceşti, din Țara Sfântă 
şi din Muntele Sinai, prin ierarhi şi călugări români care călătoreau 
la Locurile Sfinte (Ierusalim, Athos etc.), prin manuscrisele sau 
cărțile tipărite la noi care circulau în toate ţările ortodoxe, prin 
lupta comună pentru apărarea Ortodoxiei. Timp de peste patru 
secole, cărțile scrise sau imprimate în centre tipografice româneşti, 
fie în limbi de largă circulație pe atunci, cum erau slavona şi 
greaca, fie de circulaţie mai restrânsă, ca limbile arabă, georgiană, 
sârbă şi bulgară, au cunoscut o largă difuzare în Balcani şi în 
Orientul Apropiat, ținând trează conştiinţa naţională şi ortodoxă 
a popoarelor oprimate de Semilună, întărindu-le încrederea în 
adevăr, dreptate şi libertate, precum şi speranţa în refacerea state- 
lor naţionale de altădată. Picturi murale în bisericile Athosului sau 
în alte părți din lumea ortodoxă greacă şi sud-slavă, veşminte şi 
broderii liturgice, icoane, piese liturgice, argintărie, toate lucrate 
de meşteri români sau din inițiativă şi cu sprijin financiar româ- 

nesc, formează şi azi o mare parte din patrimoniul cultural-artistic 
al multor aşezăminte bisericeşti (centre patriarhale sau eparhiale, 
mănăstiri, biserici) şi al unor prestigioase instituţii culturale (mu- 
zee, biblioteci) din Bulgaria, Serbia, Grecia, insulele greceşti, 
Cipru, Turcia, Siria, Israel şi Egipt”. 

„Cultura, arta şi, în genere, spiritualitatea post-bizantină au 
supravieţuit încă patru secole după 1453, anul marelui dezastru 
al cuceririi Constantinopolului de forțele armate otomane, 
dezvoltându-se pe pământul Ţării Româneşti şi al Moldovei, 
cu sprijinul material şi moral al domnitorilor acestor două 
țări, considerați ca urmaşi ai «bazileilor» de altădată. Datorită 
acestora, Țările Române au devenit «Bizanțul după Bizanţ», 
după expresia pusă în circulaţie de marele savant Nicolae Iorga. 
Toate acestea au contribuit la ridicarea prestigiului Ortodoxiei 
Româneşti în toată lumea creştină”?. 

În cele ce urmează vom prezenta vizitele patriarhi- 
lor răsăriteni în Ţările Române, până la instaurarea domniilor 
fanariote. 

„În jurul anului 1503, domnitorul Radu cel Mare l-a adus 
în Țara Românească pe fostul patriarh ecumenic Nifon al II-lea 
(1486-1488 şi 1496-1498), pentru a proceda la reorganizarea vieții 
bisericeşti de aici”5. „În primăvara anului 1504, a venit la Târgovişte 
Ioachim I (1498-1502 şi 1505-1506), un alt fost patriarh ecumenic, 
iar prin aceasta s-a produs un eveniment unic în istoria Ţărilor 
Române, pentru că atunci a fost singurul moment în care, la curtea 
unui domnitor român, s-au aflat doi foşti patriarhi ecumenici”*. 


! Pr. Prof. Dr. Mircea Păcurariu, Op. cit., p. 541. 

> Ibidem, pp. 541-542. 

3 Ibidem, p. 542. 

+ Dr. Radu Ştefan Vergatti, Neagoe Basarab - om al Bisericii, cărturar 
şi domn, articol publicat în volumul: „Sfântul Voievod Neagoe Basarab, ctitor 


de biserici şi cultură românească”, Editura Cuvântul Vieţii, Bucureşti, 2012, 
pp. 14-15. 

„Patriarhul Ioachim I şi-a dat obştescul sfârşit la Târgovişte, 
în 1506”. 

„Prin 1513, patriarhul ecumenic Pahomie (1503-1505 şi 
1506-1514) a făcut o călătorie în Țara Românească şi în Moldova, 
însoţit de câţiva călugări şi preoţi, pentru a strânge ajutoare. 
Peste patru ani, Ţara Românească a fost vizitată de noul patri- 
arh ecumenic Teolpt I (1514-1520), invitat de Neagoe Basarab 
la sfinţirea ctitoriei sale de la Curtea de Argeş. Sub Teolipt I, 
Patriarhia a primit sume însemnate de bani din partea aces- 
tui domnitor, din care s-a acoperit cu plumb biserica mare a 
Patriarhiei şi s-au refăcut chiliile. Despre patriarhul Ieremia | 
(1520-1522 şi 1523-1545) se spune că a murit în 1545, la Vraţa, 
pe când se întorcea din Țara Românească'?. 

„În a doua jumătate a secolului al XVI-lea, patriarhul ecu- 
menic Ioasaf al II-lea (1556-1565) a făcut o călătorie în Moldova, 
prin 1561. Se cunosc câteva odoare dăruite acum Patriarhiei de 
Alexandru Lăpuşneanu şi de doamna Ruxandra. În 1564, loasaf 
al II-lea era în Ţara Românească, însoțind alaiul de nuntă al celor 
doi gineri ai doamnei Chiajna, văduva lui Mircea Ciobanu, unul 
din ei, Stamate, fiind nepot al patriarhului. Prin 1570, se pare 
că a trecut prin Moldova după ajutoare şi patriarhul Mitrofan al 
III-lea (1565-1572 şi 1579-1580). În timpul păstoririi sale, Petru 
Șchiopul, domnul Moldovei, a dăruit Patriarhiei o casă, cumpărată 
de el la Constantinopol, primind o scrisoare de mulțumire din 
partea patriarhului şi a sinodului său. După el, au mai călătorit 
prin ţările noastre patriarhii Pahomie al II-lea (1584-1585) şi 
Teolipt al II-lea (1585-1586)5. 

„Ultimul patriarh ecumenic care a călătorit prin ţările 
române în secolul al XVI-lea a fost Ieremia al II-lea (1572- 


! Pr. Prof. Dr. Mircea Păcurariu, Op. cit., p. 542. 
* Ibidem, p. 542. 
3 Ibidem, pp. 542-543. 

1579, 1580-1584 şi 1587-1595). În timp ce păstorea pentru a 
treia oară, Mihnea Turcitul a dăruit Patriarhiei metocul româ- 
nesc din Constantinopol, numit Vlah Sarai, cu hramul Maica 
Domnului Mângâietoarea, în care s-a mutat sediul Patriarhiei 
(1586) pentru câţiva ani. În 1588, Ieremia al II-lea a făcut o 
călătorie în Rusia, în vederea ridicării scaunului mitropolitan 
al Moscovei la rangul de Patriarhie, fiind însoţit de mitropolitul 
lerotei al Monembaziei (Monemvasia). În drumul lor, s-au oprit 
şi în ţările noastre. Cei doi ierarhi greci au fost primiţi cu mare 
cinste la Bucureşti de mama lui Mihnea Turcitul, domnitorul fiind 
bolnav. De la Bucureşti, patriarhul Ieremia al II-lea a plecat în 
Moldova, unde a stat mai mult timp la curtea lui Petru Șchiopul, 
apoi a ajuns în Rusia. Acolo, în fruntea unui sobor de ierarhi, a 
înscăunat pe lov, primul patriarh al Bisericii Ortodoxe Ruse, la 
26 ianuarie 1589. La întoarcere, cei doi ierarhi au trecut din nou 
prin Ţările Române”. 

„În ultimele decenii ale secolului al XVI-lea, prin patriarhul 
Meletie Pigas al Alexandriei (1590-1601), au început legăturile 
Țărilor Române cu Patriarhia Ortodoxă din Alexandria Egiptului, 
care vor fi deosebit de intense în secolul următor”. 

„Tot pe atunci se semnalează primele contacte cu Patriarhia 
Ortodoxă arabă a Antiohiei, cu sediul la Damasc. În 1587, patri- 
arhul loachim al V-lea al Antiohiei, în drum spre Rusia, a trecut 
şi prin ţările noastre. Un mitropolit însoțitor a făcut o descriere 
în versuri arabe a acestei călătorii, rămasă în manuscris. Prezența 
lui în Moldova este atestată şi de o icoană a Maicii Domnului 
pe care patriarhul antiohian a dăruit-o lui Gheorghe Movilă, pe 
atunci episcop la Rădăuţi, care, la rândul său, a dăruit-o mănăstirii 
Suceviţa, ctitoria sa şi a familiei”:. 


! Ibidem, p. 543. 
2 Ibidem, p. 544. 
3 Ibidem. 

„Din acelaşi secol se cunosc primele ajutoare româneşti 
către Patriarhia din Ierusalim şi către alte aşezăminte din Țara 
Sfântă, mai ales la mănăstirea Sfântul Sava, ctitoria împăratului 
Iustinian. Ajutorul românilor era necesar acum mai mult ca 
oricând, pentru că în 1517 Ierusalimul a ajuns în stăpânire 
otomană. Legăturile politice dintre Turcia şi Franţa au favorizat 
stabilirea unor călugări catolici în Ţara Sfântă, încât Patriarhia 
trebuia să caute noi mijloace de rezistență împotriva acțiunii de 
subminare a Ortodoxiei dusă de aceştia”!. 

„Se pare că patriarhul Sofronie al IV-lea al Ierusalimului 
(1579-1608) a făcut o vizită în Moldova, pe când era domn 
Petru Șchiopul, apoi în Țara Românească, la curtea lui Mihnea 
Turcitul'?. 

„În 1611 Chiril Lucaris a fost ales patriarh al Alexandriei, 
iar anul următor a ajuns locţiitor de patriarh ecumenic, dar nu s-a 
putut menţine în scaun decât o lună. Din Constantinopol a venit în 
Țara Românească, la colegul său de studii de la Veneţia şi Padova, 
domnitorul Radu Mihnea, fiind primul patriarh al Alexandriei 
care a vizitat ţările noastre. Aici a scris, în latineşte, un tratat 
despre doctrina şi organizarea Bisericii Ortodoxe, cerut de un 
pastor olandez (1613). A trecut pentru câteva luni în Moldova, 
la domnitorul Ştefan Tomşa, unde a rostit câteva cuvântări. S-a 
reîntors apoi în Ţara Românească, unde a ţinut alte cuvântări la 
Mitropolia din Târgovişte şi a sfințit mănăstirea Radu Vodă din 
Bucureşti, închinată tot atunci mănăstirii Ivir din Muntele Athos. 
Acum a fost închinată Patriarhiei Alexandriei mănăstirea Stăneşti, 
iar câţiva ani mai târziu mănăstirea Segarcea”:. 


! Ibidem. 

? Ibidem, p. 545. 

3 Pr. Prof. Dr. Mircea Păcurariu, Istoria Bisericii Ortodoxe Române, 
volumul II, Editura Trinitas, laşi, 2006, p. 225. 

„În 1620 Chiril Lucaris era din nou în Țara Românească, 
fiind ales tocmai atunci, la 4 noiembrie 1620, în scaunul de pa- 
triarh ecumenic”). 

„Dificultăţile materiale în care se zbăteau, asupririle din 
partea turcilor, la care se adăuga acțiunea iezuiţilor stabiliți în Ţara 
Sfântă, i-au determinat pe mulți patriarhi greci ai Ierusalimului să 
urmeze exemplul patriarhilor din Constantinopol şi Alexandria, 
venind după ajutoare în Ţările Române. Astfel, patriarhul Teofan 
(1608-1644), luptător energic pentru apărarea Ortodoxiei, a vizitat 
în mai multe rânduri țările noastre. În 1617, era la laşi, la curtea 
lui Radu Mihnea, cunoscut sprijinitor al grecilor, care a închinat 
acum Sfântului Mormânt mănăstirea Galata. De aici patriarhul 
a plecat în Polonia (1620-1621), contribuind la reorganizarea 
Bisericii Ortodoxe ucrainene, decăzută în urma «unirii» de la 
Brest din 1596, hirotonind şase episcopi şi pe mitropolitul lov 
Boreţchi al Kievului, reorganizând mănăstirile şi punând bazele 
unor «frății» ortodoxe. Reîntors la Ierusalim, pentru apărarea 
Bisericii sale în fața primejdiei catolice, Teofan a venit din nou 
în Moldova, în 1628, când scaunul domnesc era ocupat de Miron 
Barnovschi. Acesta a închinat acum Ierusalimului ctitoria sa 
din laşi, biserica Adormirea Maicii Domnului, cunoscută sub 
numele de Barnovschi, cu două sate. Patriarhul Teofan a reve- 
nit în Moldova şi în timpul lui Vasile Lupu, pe care l-a rugat 
să plătească toate datoriile Patriarhiei, care se ridicau la suma 
de 56.000 florini. În 1643 patriarhul Teofan era din nou la Iaşi, 
sfințind Sfântul şi Marele Mir, cu cheltuiala lui Vasile Lupu şi pri- 
mind închinarea bisericii Adormirea Maicii Domnului din Ismail, 
refăcută de marele paharnic Gheorghe, fratele domnitorului. În 
drum spre Ierusalim, patriarhul şi-a dat obştescul sfârşit, fiind 
îngropat în insula Halki"?. 


! Ibidem. 
2 Ibidem, p. 228. 

„După moartea patriarhului Teofan, Vasile Lupu a reuşit 
să impună alegerea ca patriarh al Ierusalimului a lui Paisie, egu- 
men la mănăstirea Galata şi exarh pentru mănăstirile româneşti 
închinate Sfântului Mormânt. Hirotonia lui s-a făcut la Iaşi, în 
23 martie 1645, de către un sobor de arhierei, din care făcea 
parte şi mitropolitul Varlaam al Moldovei. După o scurtă şedere 
la Ierusalim, Paisie a pornit spre ţările ortodoxe, după ajutoare. 
În Ţara Românească a primit o danie anuală de 50 de taleri din 
partea mănăstirii Polovragi. De aici a plecat în Moldova, apoi 
în Rusia. La întoarcere a încercat să mijlocească o apropiere a 
domnilor români de țarul Alexei Mihailovici Romanov, fapt care 
i-a adus o scurtă detenţie din dispoziția autorităților otomane. 
Patriarhul Paisie a murit în 1660, în cursul unei noi călătorii în 
oraşele din jurul Mării Negre”!. 

„Învăţatul patriarh al Alexandriei, Mitrofan Critopulos 
(1636-1639), cu studii în Apusul Europei, unde a petrecut vreo 
zece ani, autorul unei Mărturisiri de credinţă care-i poartă nu- 
mele, a vizitat țările noastre ca ieromonah şi însoțitor al lui Chiril 
Lucaris. În 1638 a venit din nou, aflându-și sfârşitul la Târgovişte, 
în primăvara anului următor, fiind îngropat tot aici'?. 

„Patriarhul Nichifor Klarozanis a ocupat scaunul alexan- 
drin cu ajutorul lui Vasile Lupu, în 1639. În acelaşi an a vizitat 
Moldova şi Ţara Românească. În 1645 a venit pentru a doua 
oară la curtea lui Vasile Lupu, de unde intenționa să plece în 
Rusia, dar nu i-au îngăduit turcii. În acelaşi an şi-a aflat sfârşitul 
în Moldova'*. 

„Dintre ceilalți patriarhi ai Constantinopolului care au 
călătorit prin Ţările Române îl consemnăm pe Atanasie al III-lea 
Patelarie, fost mitropolit al Tesalonicului, iar în 1634 - pentru doar 


! Ibidem, pp. 228-229. 
2 Ibidem, p. 227. 
5 Ibidem. 

40 de zile - patriarh ecumenic. A stat ani în şir la mănăstirea lui 
Păun Vameşul de lângă Iaşi, închinată Xiropotamului din Sfântul 
Munte. În 1652, Vasile Lupu a reuşit să-l repună pe Atanasie în 
scaunul patriarhal de Constantinopol, dar nu s-a putut menţine 
decât 15 zile. A venit din nou în Moldova, trăind în mănăstirea 
Sfântul Nicolae din Galaţi, iar de aici s-a dus în Rusia, unde a 
primit daruri bogate din partea țarului. La întoarcere a murit într-o 
mănăstire din Ucraina (1654). 

„Patriarhul Alexandriei Ioanichie Diodios (1645-1657) a 
ocupat scaunul tot cu ajutorul domnitorului moldovean Vasile 
Lupu, la care a venit să solicite ajutoare”?. 

„În afară de Patriarhiile greceşti de Constantinopol, 
Alexandria şi Ierusalim, Ţările Române au sprijinit - material 
şi spiritual - şi Patriarhia ortodoxă a Antiohiei, cu reşedinţa în 
Damasc, ai cărei credincioşi erau sirieni vorbitori de limbă arabă. 
Cel mai de seamă patriarh antiohian din secolul al XVII-lea a 
fost Macarie al III-lea Zaim (1647-1672). Din cauza greutăților 
materiale în care se zbătea scaunul său patriarhal, stăpânit secole 
de-a rândul de arabi (secolele VII-XI), de cavaleri cruciați apuseni 
(secolele XII- XIII), din nou de arabi (secolele XIII-XVI), iar 
din 1517 de turci, patriarhul Macarie al III-lea a fost nevoit să 
întreprindă o lungă călătorie în Moldova, Țara Românească, 
Ucraina şi Rusia, de unde să solicite ajutoare. Călătoria a durat 
şapte ani (1652-1659), din care patru i-a petrecut printre români. 
Din fericire, a rămas o descriere detaliată a călătoriei sale în aceste 
patru ţări ortodoxe, făcută de fiul şi însoţitorul său, arhidiaconul 
Pavel de Alep. Notele sale de călătorie sunt de un interes istoric 
excepțional, căci relatează pe larg fapte petrecute în Moldova în 
ultimele luni de domnie a lui Vasile Lupu, înlăturarea lui şi urca- 
rea pe tron a lui Gheorghe Ştefan (1653), iar în Țara Românească 


! Ibidem, p. 226. 
2 Ibidem, p. 227. 

faptele petrecute la sfârşitul domniei lui Matei Basarab, venirea 
la domnie a lui Constantin Şerban Basarab (1654), mazilirea 
lui şi succesiunea la tron a lui Mihnea al III-lea Radu în 1658, 
«uns» ca domn de însuşi patriarhul Macarie al III-lea. Pe lângă 
aceste fapte de natură politică, în însemnările lui Pavel de Alep 
se găsesc descrieri ale unor monumente de artă, aspecte din viaţa 
social-economică şi bisericească. Pentru Țara Românească sunt 
prezentate ştiri mult mai numeroase, deoarece aici au stat timp 
mai îndelungat (1653-1654 şi 1656-1658), străbătând ţara de la un 
capăt la altul, vizitând zeci de biserici şi mănăstiri. Cu toate ne- 
cazurile pe care le-au îndurat în cei şapte ani petrecuţi în această 
călătorie, mai ales cu prilejul schimbărilor de domni la noi, îm- 
preunate cu lupte şi cu venirea turcilor şi a tătarilor, patriarhul şi 
însoțitorii săi au reuşit să strângă sume însemnate de bani, cu care 
au plătit datoriile Patriarhiei şi au început lucrările de restaurare 
a reşedinţei şi a catedralei patriarhale din Damasc”. 

„În timp ce se afla în Ţara Românească, în mâinile patriar- 
hului Macarie al III-lea a căzut un Letopiseţ al Ţării Româneşti 
într-o versiune grecească, pe care l-a tradus în limba arabă, sub 
titlul: «Istorii şi ştiri pe scurt despre domnii Ţării Româneşti şi 
despre petrecerea lor în vremea şederii lor în domnie, precum 
am putut culege şi aduna». Informaţiile din acest letopiseţ înce- 
peau cu anul 1292. Traducerea a fost descoperită în biblioteca 
mănăstirii Deir es-Sir, în apropiere de Beirut. Pavel de Alep a 
întocmit o Istorie a voievodului Vasile Lupu al Moldovei şi a 
războaielor sale, care a fost descoperită într-o bibliotecă din 
Zahle (Liban)?. 

„Partenie al IV-lea Moghilalul, fost patriarh ecumenic în 
cinci rânduri (între 1657-1685), a călătorit în Țara Românească 
prin 1655. Pentru a-şi putea câştiga mijloacele de existență, pa- 


! Ibidem, pp. 242-243. 
2 Ibidem, p. 243. 

triarhii care s-au succedat în scaun i-au încredinţat cârmuirea 
Mitropoliei Proilaviei (1667-1671), apoi a Târnovei şi a Vidinului. 
Partenie al IV-lea a murit la Bucureşti, după anul 1688”. 

„Patriarhul Paisie al Alexandriei (1657-1678), care a 
luat parte la sinodul ţinut la Moscova în 1666-1667 pentru 
condamnarea patriahului Nicon, s-a oprit la întoarcere şi în 
țările noastre”?. 

„Patriarhul Nectarie al Ierusalimului (1661-1669) a fost 
ales la stăruințele lui Vasile Lupu - deşi mazilit - şi ale lui 
Grigorie Ghica al Ţării Româneşti. Patriarhul Nectarie a venit 
în Moldova, stând în metocul de la Sfântul Sava din laşi, de 
unde s-a întors la Ierusalim cu numeroase daruri din partea lui 
Eustratie Vodă Dabija. Cu banii primiţi a refăcut numeroase 
biserici din Ţara Sfântă”. 

„Patriarhul Partenie Prohoros al Alexandriei (1678-1688) 
a vizitat de două ori Ţările Române înainte de a fi ales patriarh, 
ca exarh al mănăstirilor româneşti închinate Sfântului Mormânt, 
iar după alegere, a petrecut aproape doi ani în Moldova şi Țara 
Românească, cercetând, cu acest prilej, mănăstirile Stăneşti şi 
Segarcea din Oltenia, închinate Patriarhiei de Alexandria”*. 

„Un alt patriarh al Constantinopolului, Dionisie al IV-lea 
Seroglanul (Muselinul), fost mitropolit de Larissa în Grecia, şi 
deținător al scaunului ecumenic în cinci rânduri (între 1671- 
1694), ierarh învăţat, înrudit cu Cantacuzinii, puternici pe atunci 
la Constantinopol, a avut legături strânse cu țările noastre (slujise 
şi ca secretar al lui Matei Basarab). În 1681 - ca fost patriarh 
- a venit în Țara Românească, la Şerban Cantacuzino, pe care a 
reuşit să-l împace cu Gheorghe Duca al Moldovei. În vara anului 


! Ibidem, p. 226. 
2 Ibidem, p. 227. 
3 Ibidem, p. 229. 
+ Ibidem, p. 227. 


52 


următor, cu ajutorul lui Şerban Cantacuzino, şi-a reluat scaunul 
patriarhal pentru a treia oară. În 1687, după ce a pierdut din nou 
scaunul, a venit tot în Țara Românească, unde, în anul următor, a 
slujit la înmormântarea binefăcătorului său, Şerban Cantacuzino, 
şi l-a «uns» domnitor pe Constantin Brâncoveanu. Cu ajutorul 
acestuia, şi-a recăpătat scaunul, pentru a cincea oară, în 1693, 
dar nu l-a putut păstra decât şapte luni. În aceste împrejurări, a 
venit din nou în Ţara Românească, la Târgovişte, unde şi-a dat 
obştescul sfârşit în 1696, fiind înmormântat în fosta catedrală 
mitropolitană de acolo”!. 

„Contracandidatul lui Dionisie al IV-lea, lacob, care a 
păstorit în scaunul ecumenic în trei rânduri (între 1679-1688), 
a venit în Țara Românească şi în Moldova de mai multe ori. În 
1693 a slujit la înmormântarea lui Constantin Cantemir, alături 
de patriarhii Gherasim al Alexandriei şi Dositei al Ierusalimului. 
S-a stins din viaţă la Iaşi, în 1700, fiind îngropat în mănăstirea 
Golia, unde se mai păstrează piatra sa de mormânt'?. 

„În 1669 patriarhul Nectarie al Ierusalimului s-a retras 
de bunăvoie din scaun, fiind urmat de Dositei, mitropolitul 
Cezareii Palestinei, care, deşi în vârstă de numai 28 de ani, a 
reuşit să apere şi să ridice ca nimeni altul, nu numai prestigiul 
Patriarhiei de Ierusalim, ci al Ortodoxiei întregi. Aproape patru 
decenii, Dositei a fost îndrumătorul activității cultural-teologice 
în limba greacă şi mai ales apărătorul însufiețit al Ortodoxiei în 
fața atacurilor catolice şi protestante. Dositei a fost ridicat pe 
scaunul patriarhal într-o vreme de mari frământări, când asupra 
Patriarhiei apăsa datoria enormă de 100.000 de taleri, iar iezuiții 
îşi desfăşurau nestânjeniți activitatea în Ţara Sfântă. Era firesc 
ca şi el să întreprindă lungi călătorii în Ţările Române, unde mai 
fusese în două rânduri, ca însoțitor al predecesorilor săi, Paisie şi 


! Ibidem, pp. 226-227. 
2 Ibidem, p. 227. 

Nectarie, călătorii care au durat ani de zile. S-ar putea spune, fără 
exagerare, că adevăratele reşedinţe ale patriarhului Dositei erau 
în Bucureşti şi laşi, nicidecum în Ierusalim. În 1670 acesta s-a 
aflat la Bucureşti şi apoi la Iaşi, unde a primit din partea priete- 
nului său Gheorghe Duca Vodă închinarea mănăstirilor Cetăţuia 
- ctitoria acestuia - şi Hlincea de lângă Iaşi. Din daniile primite, 
patriarhul a refăcut biserica Naşterii Domnului din Betleem, 
pe care a sfințit-o cu prilejul sinodului convocat la Ierusalim, 
în martie 1672, care a reluat discuţia asupra Mărturisirii de 
credinţă atribuită lui Chiril Lucaris şi a aprobat lucrarea lui 
Dositei intitulată «Pavăza Ortodoxiei»”!. 

„În anul 1673 patriarhul Dositei al Ierusalimului era din 
nou în Ţara Românească, iar domnitorul Grigorie Ghica a închi- 
nat acum Sfântului Mormânt mănăstirea Călui (jud. Olt), ctito- 
ria Buzeştilor, şi schitul Ungurei (Buzău). Datorită uneltirilor 
catolicilor - care oferiseră o sumă enormă de bani turcilor pentru 
cumpărarea Sfântului Mormânt - patriarhul a revenit la Ierusalim, 
fiind nevoit să-l răscumpere cu banii strânşi în Ţările Române. În 
anii următori patriarhul Dositei a călătorit în Moldova, iar dom- 
nitorul Antonie Vodă Ruset a închinat Patriarhiei Ierusalimului 
mănăstirea Caşin, ctitoria lui Gheorghe Ştefan. Tot atunci, mitro- 
politul Dosoftei al Moldovei i-a închinat mănăstirea sa de meta- 
nie, Probota, iar doamna Safta, văduva lui Gheorghe Ştefan, i-a 
închinat Bistriţa, ctitoria lui Alexandru cel Bun'?. 

„În 1680, patriarhul Dositei a pornit într-o nouă călătorie, 
care a durat câţiva ani, străbătând toată lumea ortodoxă, din Țara 
Sfântă în Balcani, Ţările Române, Rusia şi Georgia. Patriarhul 
urmărea nu numai colectarea de ajutoare materiale, ci şi înche- 


! Ibidem, p. 229. 
2 Ibidem. 

ierea unor legături cu Rusia - aflată în continuă ascensiune - în 
vederea eliberării popoarelor subjugate de turci”!. 

„În 1680-1682 patriarhul Dositei a înfiinţat o tipografie 
grecească la mănăstirea Cetăţuia de lângă laşi, reşedinţa sa 
din Moldova, în care au fost tipărite mai multe cărți de slujbă 
şi lucrări teologico-polemice. În 1688 patriarhul era în Ţara 
Românească, fapt confirmat - între altele - de prefața Bibliei de 
la Bucureşti, semnată de el, deşi fusese alcătuită de învățatul 
Constantin Cantacuzino Stolnicul. În 1693, patriarhul Dositei 
a obținut de la domnitorul Constantin Duca al Moldovei un 
hrisov de confirmare a mănăstirilor închinate Sfântului Mormânt: 
Galata, Barnovschi, Bârnova, Sfântul Sava, Hlincea, Dealul 
Mare (lângă Iaşi), Dumbrăviţa (lângă Focşani), Tazlău şi Caşin. 
În timpul domnitorului Constantin Brâncoveanu a fost închinată 
Sfântului Mormânt mănăstirea Sfântul Sava din Bucureşti, 
refăcută acum”. 

„În 1697-1698 patriarhul Dositei era din nou în Ţara 
Românească, la hirotonia tânărului şi nestatornicului mitropolit 
Atanasie Anghel al Transilvaniei, care a fost săvârşită la 
Bucureşti, în 22 ianuarie 1698. Patriarhul Dositei şi mitropoli- 
tul Teodosie al Ungrovlahiei l-au pus pe Atanasie Anghel să 
semneze o mărturisire de credinţă în 22 de puncte, pentru a-l 
întări în dreapta credință, atrăgându-i atenția, îndeosebi, asupra 
învățăturilor atacate de calvini şi de catolici”. 

Patriarhul Dositei al Ierusalimului nu a venit în Ţările 
Române doar cu scopul de a strânge ajutoare pentru Patriarhia 
pe care o conducea, ci s-a implicat şi în lupta de apărare a 
Ortodoxiei împotriva uniatismului. „În anul 1701 patriarhul 
Dositei se afla la Braşov, în aparenţă numai pentru adunarea de 


! Ibidem. 
? Ibidem, p. 230. 
5 Ibidem. 


isi 


milostenii, în realitate şi, sau mai ales, pentru a încuraja opoziţia 
împotriva unirii. Succesul lui a fost deplin, readucând la credința 
strămoşească poporul prins deja în mrejele unirii. Atanasie 
Anghel încerca să-l oprească, dar poporul curgea în valuri spre 
Dositei, care predica pe față şi înflăcărat împotriva lui Atanasie, 
dezlegându-i pe credincioşi de datoria de a-l recunoaşte şi as- 
culta, ca pe unul care, prin apostazia lui, a pierdut dreptul la 
aceasta. Atanasie, înfuriat la culme, 1-a atras atenţia lui Dositei în 
scris, dar în zadar. S-a plâns apoi împăratului de la Viena şi patri- 
arhului de Constantinopol. De la patriarhul ecumenic Calinic al 
II-lea, cu care Dositei nu se afla în relaţii bune, a primit răspuns 
că patriarhul Ierusalimului nu are dreptul să-şi exercite jurisdicția 
decât în Palestina şi nicidecum în Țările de la Dunăre, iar de la 
Viena a venit ordin ca patriarhul instigator să fie alungat peste 
graniță. La această veste, Dositei s-a grăbit să părăsească de 
bunăvoie Transilvania, mergând în Țara Românească şi apoi la 
Constantinopol, unde a alcătuit o epistolă către poporul român 
din Ardeal, pe care au semnat-o toţi patriarhii”. 

„În 1701, patriarhul Dositei i-a trimis o scrisoare lui 
Atanasie Anghel şi alta lui Ştefan Raț, administratorul bunuri- 
lor fiscale din Alba Iulia, unul dintre promotorii uniaţiei, mus- 
trându-i pentru abjurarea de la dreapta credință, iar în 1702 a 
adresat - împreună cu mitropolitul Teodosie al Ungrovlahiei - o 
pastorală credincioşilor din Transilvania, înştiințându-i că au 
aruncat anatema asupra lui Atanasie Anghel şi îndemnându-i să 
nu se abată de la credinţa ortodoxă'?. 

„Patriarhul Dositei al Ierusalimului s-a stins din viață la 
Constantinopol, în 7 februarie 1707, la vârsta de 66 de ani, după o 


! Dumitru Stăniloae, Viaţa şi activitatea patriarhului Dosofieiu al 
Ierusalimului şi legăturile lui cu Țările Române, Institutul de Arte grafice şi 
Editura Glasul Bucovinei, Cernăuţi, 1929, p. 59. 

2 Pr. Prof. Dr. Mircea Păcurariu, Istoria Bisericii..., vol. IL, p. 230. 


56 


păstorire de 38 de ani ca patriarh, plină de lupte cu catolicii şi cu 
protestanții sau cu autoritățile otomane pentru apărarea Sfântului 
Mormânt şi a Ortodoxiei, în general. El reprezintă un moment 
de seamă în istoria legăturilor Patriarhiei Ierusalimului cu Ţările 
Române”!, încât părintele Dumitru Stăniloae a afirmat, în teza sa 
de doctorat, că „patriarhul Dositei a făcut din Ţările Române un 
al doilea Patriarhat al Scaunului din Ierusalim”?. 

„Patriarhul Atanasie al III-lea Dabbas al Antiohiei (1685- 
1694), după ce a pierdut scaunul (în lupta cu patriarhul Chiril al 
V-lea, fiul lui Pavel de Alep), a venit în Ţara Românească, unde 
domnea Constantin Brâncoveanu, petrecând la noi mai mult de 
patru ani (1700-1704). Aici a întocmit o Istorie a patriarhilor de 
Antiohia, tradusă pentru Constantin Brâncoveanu în limba greacă 
populară. La rugămintea sa, domnitorul român l-a însărcinat pe 
ieromonahul-tipograf Antim Ivireanul să lucreze literele necesare 
pentru imprimarea unor cărți în limba arabă. Şi astfel, au apărut, 
pe pământ românesc, cu cheltuiala lui Constantin Brâncoveanu, 
două cărţi cu caractere arabe: «Liturghierul», la Snagov, în 1701 
şi «Ceaslovul», la Bucureşti, în 1702, amândouă cu text paralel, 
grec şi arab (în Ceaslov, din cele peste 700 de pagini, aproximativ 
260 erau numai cu text arab)”. 

„În 1704, patriarhul Atanasie al III-lea a părăsit Ţara 
Românească, primind din partea lui Constantin Brâncoveanu ma- 
terialul tipografic cu caractere arabe. În 1705, patriarhul ecumenic 
Gavriil al III-lea l-a numit pe Atanasie arhiepiscop al Ciprului, 
poate tot la rugămintea lui Constantin Brâncoveanu. Acolo a 
tradus în limba arabă lucrarea lui Dimitrie Cantemir «Divanul 
sau gâlceava înţeleptului cu lumea», tipărită la Iaşi, în 1698, 
în limbile română şi greacă (în arabă i-a dat titlul «Sănătatea 


' Ibidem. 
Dumitru Stăniloae, Op. cit., p. 69. 
3 Pr. Prof. Dr. Mircea Păcurariu, /storia Bisericii..., vol. IL, p. 243. 

înţeleptului şi nebunia osânditei lumi»). În afară de autogra- 
ful patriarhului Atanasie al III-lea (în Biblioteca Naţională din 
Paris), se cunosc încă şase copii ale traducerii arabe. În 1706, 
Atanasie al III-lea a ajuns la o înțelegere cu patriarhul Chiril al 
V-lea, împărțind teritoriul Patriarhiei Antiohiei în două. Atanasie 
şi-a stabilit reşedinţa la Alep, unde a stat până în 1720, când a 
rămas singurul cârmuitor al Patriarhiei. Acolo a instalat tipo- 
grafia primită de la Constantin Brâncoveanu, imprimând mai 
multe cărți în limba arabă: «Psaltirea» (1706, cu stema Țării 
Româneşti şi cu o prefaţă închinată lui Constantin Brâncoveanu), 
«Evanghelia» (1706 şi 1708), «Mărgăritarele» Sfântului loan 
Gură de Aur (1708), un «Octoih Mare» (1711), Predicile patriar- 
hului Atanasie al II-lea al Ierusalimului (1711), «Piatra scande- 
lei» a teologului grec Ilie Miniat (1721) etc. În 1724 tipografia 
a fost mutată la mănăstirea Balamand de lângă Tripoli, iar de 
acolo o parte din ea la mănăstirea Sfântul loan din Saeg, în sudul 
Libanului, unde, reorganizată, a tipărit zeci de cărți bisericeşti 
şi şcolare până în 1899. Numeroase cărți greceşti tipărite la noi, 
ca şi «Mărturisirea» lui Petru Movilă, au fost traduse în limba 
arabă, în a doua jumătate a secolului al XVIII-lea şi mai târziu. 
Manuscrisele lor se păstrează până azi în marile biblioteci din 
Siria, Liban şi lordania”!. 

„Ultimul patriarh al Alexandriei din secolul al XVII-lea 
a fost Gherasim Paladas (1688-1710), care a întreţinut legături 
strânse cu Constantin Brâncoveanu şi cu Cantemireştii, venind în 
țările noastre în trei rânduri. În ultima sa călătorie la noi a slujit la 
înmormântarea mitropolitului Teodosie al Ungrovlahiei, alături de 
patriarhul Hrisant al Ierusalimului, şi tot amândoi au fost de față 
la întronizarea noului mitropolit Antim Ivireanul, la 22 februarie 
1708, în Duminica Ortodoxiei. Tot cu prilejul ultimei călătorii, 
patriarhul Gherasim Paladas a binecuvântat cununia unei fiice 


! Ibidem, pp. 243-244. 

şi a unui fiu ai lui Constantin Brâncoveanu. Acum, domnitorul 
muntean a închinat Patriarhiei de Alexandria mănăstirea Zlătari 
din Bucureşti cu toate bunurile ei. Dintre cei şapte patriarhi ai 
Alexandriei care au păstorit în secolul al XVII-lea, unul singur 
nu a trecut prin țările noastre”!. 

„Hrisant Notaras, patriarhul Ierusalimului (1707-1731), a 
călătorit mult prin țările noastre ca exarh al Sfântului Mormânt 
şi ca însoțitor al patriarhului Dositei, care l-a trimis în numeroase 
misiuni diplomatice. Acesta a fost ales patriarh cu sprijinul dom- 
nitorului Constantin Brâncoveanu. În 1707 patriarhul Hrisant se 
afla la Bucureşti, împreună cu alţi ierarhi greci, la sfinţirea biseri- 
cii Sfântul Gheorghe Nou, ctitoria lui Constantin Brâncoveanu, 
care a fost închinată Patriarhiei de Ierusalim în acelaşi an'?. 

În veacul al XVIII-lea „legăturile Ţărilor Române cu 
Patriarhia Alexandriei nu mai cunosc amploarea celor din se- 
colul precedent. Primul patriarh alexandrin care a cercetat acum 
țările noastre a fost Samuil Capasulis (1710-1723), care le mai 
vizitase şi înainte de alegerea în scaunul patriarhal. Călătoria lui 
în ţările noastre a durat mai mult de trei ani (1715-1718). Cu acest 
prilej a fost închinată Patriarhiei pe care o conducea mănăstirea 
Sfântul Arhanghel Mihail (schitul «Arhanghel») din Râmnicu 
Vâlcea. Mănăstirea Cernica, deşi fusese închinată de marele vor- 
nic Cernica Ştirbei, ctitorul acesteia, Mitropoliei Ungrovlahiei, a 
fost declarată metoc al mănăstirii Zlătari din Bucureşti, care era 
închinată Patriarhiei Alexandriei””:. 


! Ibidem, pp. 227-228. 
? Ibidem, p. 230. 
3 Ibidem, p. 546. 

f. Domnitori români, sprijinitori generoşi 
ai Ortodoxiei răsăritene 


Ajutoarele oferite de domnitorii munteni locurilor 
sfinte ale Ortodoxiei din afara ţării au început în timpul lui 
Nicolae Alexandru Basarab (1352-1364), în timpul căruia a 
fost recunoscută Mitropolia Ungrovlahiei de către Patriarhia 
Ecumenică de Constantinopol şi au continuat până la Ştefan 
Cantacuzino (1714-1716), ultimul domnitor pământean 
înaintea instaurării regimului fanariot la Bucureşti. Dintre 
voievozii munteni care i-au ajutat pe creştinii ortodocşi din 
Răsărit s-au remarcat: Vlad Ţepeş, Vlad Călugărul, Radu cel 
Mare, Neagoe Basarab, Vladislav al III-lea, Vlad Vintilă, Radu 
Paisie, Mircea Ciobanul, Mihnea Turcitul, Mihai Viteazul, Radu 
Şerban, Alexandru Coconul, Matei Basarab, Grigore 1 Ghica şi 
Constantin Brâncoveanu. 

Sprijinul acordat de domnitorii moldoveni ortodocșilor din 
Răsărit care se confruntau cu mari greutăți materiale a debutat 
odată cu urcarea pe tron a lui Alexandru cel Bun (1400-1432), 
în timpul căruia Mitropolia Moldovei a fost recunoscută de către 
Patriarhia Ecumenică de Constantinopol şi a fost oferit constant, 
până la Cantemireşti. Dintre voievozii moldoveni care i-au 
sprijinit pe creştinii ortodocşi din Răsărit s-au evidenţiat: Ştefan 
cel Mare, Bogdan al III-lea, Petru Rareş, Alexandru Lăpuşneanu, 
Petru Şchiopul, Ieremia Movilă, Simion Movilă, Moise Movilă, 
Miron Barnovschi, Vasile Lupu, Gheorghe Ştefan, Gheorghe 
Duca şi Constantin Cantemir. 

Domnitorii fanarioți au acordat şi ei ajutoare locurilor 
sfinte ale Ortodoxiei din afara țării şi, cu toate că acestea au fost 
oferite tot din truda şi banii românilor, întrucât aceşti voievozi 
erau străini de neamul nostru, nu vor fi menționați în paginile 
care urmează. 

Domnitorii români care au sprijinit financiar locurile sfinte 
din Răsărit sunt foarte mulţi, de aceea îi vom prezenta doar pe 
cei mai însemnați: Neagoe Basarab, Vasile Lupu şi Constantin 
Brâncoveanu. 


1. Sfântul Voievod Neagoe Basarab 
(1512-1521) 


„Neagoe Basarab s-a născut în mai 1482”!. „Acesta era 
fiul domnitorului Basarab cel Tânăr, zis Țepeluş (1477-1482), 
încât ascendenţa lui urcă, în ramura zisă a «Dăneştilor», până la 
marele Basarab I (1310-1352), «întemeietorul» statului feudal al 
Țării Româneşti şi al dinastiei domnitoare a Basarabilor. Mama 
lui Neagoe Basarab, pe nume Neaga, este considerată fie soră a 
fraților Craioveşti, fie soția vornicului Pârvu Craiovescu, situație 
în care Neagoe ar fi fost ori fiul nelegitim al lui Basarab cel Tânăr, 
ori fiul lui Pârvu Craiovescu”?. 

„În jurul anului 1504, Neagoe s-a căsătorit cu Despina 
Miliţa, fiica despotului sârb loan Brancovici şi nepoata mona- 
hului Maxim Brancovici, viitor mitropolit al Ţării Româneşti”. 
„Despina Miliţa era descendentă a familiei imperiale a 
Cantacuzinilor”“. 


! Dr. Radu Ştefan Vergatti, Art. cit., p. 10. 

> Viaţa Sfântului Neagoe Basarab Voievodul Țării Româneşti, 
publicată în volumul: „În slujba Bisericii şi a neamului românesc. Sfântul 
Voievod Neagoe Basarab (1512-1521) 500 de ani de la urcarea pe tronul Ţării 
Româneşti”, Editura Arhiepiscopiei Târgoviştei, Târgovişte, 2012, p. 13. 

3 Dr. Radu Ştefan Vergatti, Art. cit., p. 16. 

1 Sfântul Neagoe Basarab Voievodul Țării Româneşti. Argumente 
pentru canonizare, Editura Episcopiei Argeşului şi Muscelului, Curtea de 
Argeş, 2008, p. Il. 

„Neagoe Basarab a urcat în scaunul domnesc al Ţării 
Româneşti în 23 ianuarie 1512, la vârsta de 29 de ani”!. 

„Pe la anul 1445, Johannes Gutenberg a inventat tiparul'?. 
„Acesta a produs o revoluţie în viaţa intelectuală prin înlocuirea 
manuscrisului cu cartea tipărită. Manuscrisul era mare, legat în 
piele, metal şi lemn, greu, caligrafiat, ornat cu miniaturi, adevărată 
operă de artă, scris cu migală, uneori în ani de zile, de către 
călugări, în exemplar unic, destinat să stea în bibliotecile palate- 
lor sau ale marilor mănăstiri. În consecinţă, se vindea la prețuri 
exorbitante. La rândul ei, cartea tipărită, fiind de dimensiuni mici, 
putea încăpea într-un buzunar, era uşoară, imprimată pe hârtie, cu 
legătură în pergament sau alt material similar, cu ilustrații puține, 
utile pentru susținerea textului, se putea multiplica într-un tiraj 
cerut de piaţă, la un preţ accesibil. În aceste condiţii, manuscrisul 
s-a transformat dintr-un obiect de lux în carte, un instrument de 
lucru al intelectualului”>. 

„Domnitorul Neagoe Basarab şi-a dat seama de importanța 
apariției tiparului”?, încât prin purtarea lui de grijă, „în anul 1512, 
călugărul Macarie a tipărit la Târgovişte un Tetraevangheliar 
în limba slavonă. Aceasta a fost prima carte destinată citi- 
rii Sfintei Evanghelii în bisericile noastre”5. „Însemnătatea 
Tetraevangheliarului constă în faptul că acesta este primul tipărit 
pentru toți ortodocşii care foloseau slavona ca limbă oficială a 
cultului religios”. 


! Daniel, Patriarhul Bisericii Ortodoxe Române, Cuvânt înainte 
la volumul: „Sfântul Voievod Neagoe Basarab, ctitor de biserici şi cultură 
românească”, Editura Cuvântul Vieţii, Bucureşti, 2012, p. 4. 

> Viața Sfântului Neagoe Basarab... p. 26. 

3 Dr. Radu Ştefan Vergatti, Art. cit., pp. 20-21. 

+ Dr. Manole Neagoe, 4r1. cit., p. 20. 

* Viaţa Sfântului Neagoe Basarab..., pp. 25-26. 

* Conf. Univ. Dr. Agnes Erich, Neagoe Basarab - sprijinitor al 


tipăririi Tetraevangheliarului slavon de la 1512, articol publicat în volumul: 

„În condiţiile în care popoarele din sud-estul Europei, 
căzute sub stăpânire otomană, erau amenințate în existenţa 
lor națională, Neagoe Basarab şi-a asumat rolul de apărător şi 
susținător al culturii acestor locuri. Dragostea pentru cultură şi 
rafinamentul artistic al domnitorului se deduc şi din faptul că el 
a patronat tipărirea Tetraevangheliarului lui Macarie”. 

După ce Neagoe Basarab a ajuns domnitor, l-a rugat pe 
patriarhul ecumenic Pahomie 1 să-l hirotonească mitropolit al 
Ţării Româneşti pe ieromonahul Macarie. „Luând cu sine mai 
mulți ierarhi, patriarhul s-a dus în Muntenia, în anul 1513, unde 
l-a hirotonit mitropolit pe Macarie”?. Cu acest prilej a fost sfințit, 
la Târgovişte, Sfântul şi Marele Mir, acesta fiind primul eveni- 
ment de acest gen de pe teritoriul țării noastre. 

„Evlaviosul domnitor a poruncit să fie confecţionată o raclă 
din argint poleită cu aur şi împodobită cu mărgăritare şi pietre 
scumpe pentru moaştele Sfântului Nifon, pe care a pus să fie 
zugrăvit chipul fostului patriarh ecumenic şi al său, rugându-se 
sfântului în genunchi, pe care a trimis-o la Mănăstirea Dionisiu 


„În slujba Bisericii şi a neamului românesc. Sfântul Voievod Neagoe Basarab 
(1512-1521) 500 de ani de la urcarea pe tronul Țării Româneşti”, Editura 
Arhiepiscopiei Târgoviştei, Târgovişte, 2012, p. 120. 

! Î.P.S. Părinte Arhiepiscop şi Mitropolit Nifon, Precuvântare la 
volumul: „În slujba Bisericii şi a neamului românesc. Sfântul Voievod Neagoe 
Basarab (1512-1521) 500 de ani de la urcarea pe tronul Ţării Româneşti”, 
Editura Arhiepiscopiei Târgoviştei, Târgovişte, 2012, p. 7. 

2 A. D. Xenopol, Istoria românilor din Dacia Traiană. Volumul IV: 
Epoca lui Ştefan cel Mare 1457-1504, Editura ELF, Bucureşti, 2008, p. 169. 

3 Dr. Dan loan Mureşan, La visite canonique du patriarche Pacâme 
I” dans les Principautes roumaines (1513) et le modele davidique du sacre, 
articol publicat în volumul: „Sfântul Voievod Neagoe Basarab, ctitor de biserici 
şi cultură românească”, Editura Cuvântul Vieţii, Bucureşti, 2012, pp. 61-62 şi 
Act Sinodal al Bisericii Ortodoxe Române la sfinţirea Marelui Mir, Bucureşti, 
2010, p. 2. 

din Sfântul Munte, ca mulţumire pentru că sfintele moaşte au fost 
trimise în Țara Românească”. 

Domnitorul i-a ajutat pe românii din Transilvania. „În 
anul 1515, acesta a ridicat biserica din Zărneşti. De asemenea, 
voievodul a avut o contribuţie substanţială la ctitorirea renu- 
mitei Biserici Sfântul Nicolae din Şcheii Braşovului, care a fost 
construită cu ajutorul lui nemijlocit”?. 

„Domnitorii Țării Româneşti, începând cu Neagoe Basarab 
şi încheind cu Constantin Brâncoveanu s-au considerat, prin 
intenții sau fapte, drept urmaşi şi continuatori ai împăraților bizan- 
tini”, de aceea „un capitol distinct al amplei activităţi ctitoriceşti 
a lui Neagoe Basarab îl reprezintă binefacerile sale extrem de 
numeroase şi generoase răspândite în întreg Orientul ortodox, 
începând cu mănăstirile din Muntele Athos şi de la Patriarhia de 
Constantinopol, întinzându-se, apoi, în toată Peninsula Balcanică 
şi ajungând până în părţile Asiei Mici şi în Ţara Sfântă”. 

La Mănăstirea Dionisiu „din Muntele Athos, deasupra mor- 
mântului Sfântului Nifon, domnitorul a zidit o biserică frumoasă 
închinată acestuia, iar mănăstirea a înzestrat-o cu multe bogății”. 
„La Mănăstirea Cutlumuş voievodul a ridicat biserica Sfântul 
Nicolae, a zidit chilii, trapezărie, pivniţă, brutărie, bucătărie, 
bolniță, casă de oaspeţi, hambar, vistierie şi alte case pentru toată 
trebuinţa. Biserica şi pridvorul le-a acoperit cu plumb şi a pus 


A. D. Xenopol, Op. cit., p. 170. 

? Viaţa Sfântului Neagoe Basarab... p. 23. 

3 Ioan Ilieşi, Domnitorul Vasile Lupu, sprijinitor al vieţii culturale 
şi bisericeşti în secolul al XVII-lea, lucrare de licenţă în Teologie Ortodoxă 
Pastorală (nepublicată), Baia Mare, 2006, p. 17. 

+ Viaţa Sfântului Neagoe Basarab... p. 23. 

* Pr. Prof. Ion Ionescu, Viaţa şi pătimirile Părintelui nostru Nifon, 
Patriarhul, articol publicat în volumul: „Sfinţi români şi apărători ai Legii 
strămoşeşti”, Editura Institutului Biblic şi de Misiune al Bisericii Ortodoxe 
Române, Bucureşti, 1987, p. 349. 

sticlă la ferestre. A mai făcut aici un port pentru o corabie mare şi 
una mică, pe care l-a înconjurat cu zid”!. „La Vatoped a construit 
un paraclis, iar la Ivir a adus apă prin conducte de la o distanță 
de vreo trei kilometri”?. 

„Dacă aruncăm o privire asupra documentelor care ne arată 
donațiile făcute de Neagoe Basarab mănăstirilor din Muntele 
Athos, rămânem uimiți. Pe lângă zidiri, renovări şi daruri de 
obiecte de cult, se adaugă danii anuale aproape la toate chinoviile 
monahale: Cutlumuş, 10.000 de aspri; Hilandar, 7.000 de aspri; 
Sfântul Pantelimon, 4.000 de aspri; Zografu, 3.000 de aspri; 
Xenofon, 2.000 de aspri; Vatoped, 200 de taleri; Ivir, 200 de 
taleri”5. „De mult nu mai dăduseră călugării din Sfântul Munte 
peste o mână aşa de darnică de domnitor, care pentru ei stătea 
pururea deschisă, nerefuzându-le nicio cerere”?. 

„Dar nu numai la Muntele Athos şi-a arătat Neagoe Basarab 
dărnicia sa, pentru că de ea s-a bucurat şi Patriarhia Ecumenică 
de Constantinopol, care a fost acoperită cu plumb, i-au fost restau- 
rate toate chiliile şi a primit numeroase daruri”5. 

„Întreaga creştinătate aflată sub jugul otoman a auzit 
de inima şi de sufletul de aur al slăvitului domnitor din Țara 
Românească, pentru că mila acestuia s-a arătat şi faţă de Patriarhia 
Ierusalimului, Muntele Sinai, Meteorele de pe stânca Tesaliei şi 


1 Prof. Dr. Florin Marinescu, Radu ce/ Mare, Patriarhul Nifon, 
Neagoe Basarab, articol publicat în volumul: „În slujba Bisericii şi a neamului 
românesc. Sfântul Voievod Neagoe Basarab (1512-1521) 500 de ani de la 
urcarea pe tronul Ţării Româneşti”, Editura Arhiepiscopiei Târgoviştei, 
Târgovişte, 2012, p. 175. 

2 Ibidem, pp. 176-177. 

3 Sfântul Neagoe Basarab Voievodul Țării Româneşti. Argumente..., 
p. Il. 

+A. D. Xenopol, Op. cit., p. 171. 

5 Ibidem. 

chiar în Siria. Peste tot a rourat din plin mila creştină a celui mai 
mare ctitor din lume al vremii sale”. 

„În timpul domniei sale, Neagoe Basarab a fost socotit 
de toată lumea moştenitorul de drept al tradițiilor imperiale bi- 
zantine, iar, în această calitate, a ajutat toate popoarele creştine 
ortodoxe aflate sub stăpânirea semilunei, plătindu-le datoriile, 
reparând multe mănăstiri şi biserici şi înzestrându-le cu toate 
cele necesare'?. 

„Momentul culminant al domniei lui Neagoe Basarab, cu 
răsunet peste veacuri, îl constituie sfințirea bisericii Mănăstirii 
Curtea de Argeş, săvârşită cu mare fast, în 15 august 1517, la 
praznicul Adormirii Maicii Domnului. Târnosirea măreţului 
lăcaş de cult a fost prilej de întâlnire a mai multor ierarhi şi a 
numeroşi clerici ai popoarelor subjugate de otomani, contribuind 
efectiv la întărirea solidarității creştine. Festivitatea târnosirii 
a fost de nedescris. Alături de domnitorul Neagoe, de doamna 
Despina, de copiii lor şi de toți boierii ţării, au participat, într-un 
sobor impresionant: Teolipt, patriarhul Constantinopolului, patru 
mitropoliți din Răsărit: de Serres, Sardica, Midia şi Mitilene, 
mitropolitul Macarie al Țării Româneşti, toți cei 20 de stareț ai 
mănăstirilor din Muntele Athos, în frunte cu Gavriil, protosul 
Sfântului Munte, toți stareţii şi tot clerul din Țara Românească”?. 
„Din tradiție se spune că la sfinţirea bisericii au luat parte o mie 
de feţe bisericeşti”. 


! Sfântul Neagoe Basarab Voievodul Țării Româneşti. Argumente..., 
p. Il. 

2 Ibidem, p. 19. 

3 Daniel, Patriarhul Bisericii Ortodoxe Române, Politică luminată 
de credință. Neagoe Basarab, un principe pedagog creştin, articol publicat în 
volumul: „Ctitoriile Sfântului Voievod Neagoe Basarab”, Editura Cuvântul 
Vieţii, Bucureşti, 2012, p. 7. 

+A. D. Xenopol, Op. cit., p. 172. 

„Protosul athonit Gavriil a relatat pe larg, în «Viaţa Sfân- 
tului Nifon», sfinţirea bisericii Mănăstirii Curtea de Argeş”!. 
„Ceremonia a fost săvârşită cu o strălucire nemaivăzută de la 
căderea Bizanțului”? „care a întrecut tot ce se văzuse până atunci 
prin părţile noastre, şi nu numai'*. 

„Fastul extraordinar cu care a fost târnosită grandioasa 
ctitorie de la Curtea de Argeş, când numeroase şi importante 
feţe bisericeşti ale Orientului Creştin, în frunte cu patriarhul de 
la Constantinopol, au participat la ceremonie, nu pornea dintr-o 
ambiţie lipsită de sens, ci urmărea să arate întregului Răsărit că 
rostul noului lăcaş de cult era acela de a înlocui importanţa avută 
de catedrala Sfânta Sofia din Constantinopol, pe cupola căreia 
turcii ridicaseră semiluna”*. 

„Prezenţa patriarhului ecumenic la acest eveniment voia să 
demonstreze că ceea ce nu era posibil pe fostul teritoriu bizantin 
era posibil acum la nordul Dunării. Aşa s-a născut acel «Bizanţ 
după Bizanţ», continuare a ceea ce fusese el odinioară, dar într-o 
formă mai modernă acum””5. 


! Sfântul Neagoe Basarab Voievodul Ţării Româneşti. Argumente..., 
p. 12. 

> Prof. Dr. Dan Zamfirescu, Marea carte a identităţii româneşti 
în Europa renaşterii şi în cultura universală, articol publicat în volumul: 
„Învățăturile lui Neagoe Basarab către fiul său Theodosie”, transcriere, 
traducere în limba română şi studiu introductiv de Prof. Dr. G. Mihăilă, Editura 
Roza Vânturilor, Bucureşti, 1996, p. IX. 

3 Sfântul Neagoe Basarab Voievodul Țării Româneşti. Argumente..., 
p. 12. 

+ Acad. Ştefan Ștefănescu, Religie şi putere. Țara Românească la 
începutul secolului al XVI-lea, articol publicat în volumul: „În slujba Bisericii 
şi a neamului românesc. Sfântul Voievod Neagoe Basarab (1512-1521) 500 
de ani de la urcarea pe tronul Ţării Româneşti”, Editura Arhiepiscopiei 
Târgoviştei, Târgovişte, 2012, p. 153. 

* Pr. Dr. loan Moldoveanu, Sfântul Voievod Neagoe Basarab (1512- 
1521). O privire specială asupra relaţiilor sale cu mănăstirile de la Sfântul 

„În 16 august 1517, a doua zi după târnosirea bisericii 
Mănăstirii Curtea de Argeş, Sfântul Nifon a fost trecut în rândul 
sfinților, aceasta fiind prima canonizare care a avut loc la noi în 
țară. S-a hotărât atunci ca pomenirea fostului patriarh ecumenic şi 
mitropolit al Ţării Româneşti să se facă în 11 august, ziua mutării 
sale din această viaţă”. 

Cu prilejul vizitei patriarhului ecumenic Teolipt la Curtea 
de Argeş, a fost sfințit pentru a doua oară Sfântul şi Marele Mir 
pe teritoriul ţării noastre?. 

„În timpul domniei lui Neagoe Basarab, Ţara Românească 
a devenit centrul lumii ortodoxe şi adăpostul civilizației bizan- 
tine”, pentru că evlaviosul domnitor „a fost susținătorul întregii 
Ortodoxii, din Carpaţi până în Siria şi de la Marea Ionică până 
în Egipt”. 

„Activitatea cultural-religioasă a lui Neagoe Basarab a avut 
însă şi un substrat politic: întărirea unităţii creştinilor ortodocşi 
în lupta lor cu turcii'5. „Neagoe s-a substituit astfel suveranilor 
dispărutului Imperiu Bizantin, binefăcătorii îndătinați ai Sfântului 
Munte Athos şi ai Locurilor Sfinte. Căsătorit cu Miliţa-Despina, 
descendentă din familia despoților sârbi Brancovici, înrudită cu 
dinastia bizantină a Cantacuzinilor, Sfântul Neagoe se considera 
legatarul basileilor Bizanțului, sugerând simbolic această con- 
tinuitate prin preluarea însemnelor împăraților bizantini, pre- 


Munte Athos, la 500 de ani de la înscăunarea sa, articol publicat în volumul: 
„Sfântul Voievod Neagoe Basarab, ctitor de biserici şi cultură românească”, 
Editura Cuvântul Vieţii, Bucureşti, 2012, p. 103. 

! Pr. Prof. Ion Ionescu, Art. cit., p. 347. 

? Act Sinodal al Bisericii Ortodoxe Române la sfințirea Marelui Mir, 
Bucureşti, 2010, p. 2. 

3 Conf. Univ. Dr. Agnes Erich, Art. cit., p. 120. 

+ Daniel, Patriarhul Bisericii Ortodoxe Române, Cuvânt înainte..., 


p. 6. 
5 Ibidem. 

cum vulturul bicefal cusut pe veşmântul său purpuriu din fresca 
zugrăvită în pronaosul bisericii Mănăstirii Snagov”. „Pajura 
imperială bicefală, ţesută pe costumul voievodului, simboliza, pe 
lângă o îndepărtată rudenie, prin soţia sa, cu împărații bizantini, 
pretenția lui de a juca rolul avut odinioară de aceştia în lumea 
creştină de rit ortodox'?. 

„Datorită politicii sale ortodoxe, Neagoe Basarab a reuşit 
să impună în conştiinţa popoarelor sud-dunărene ideea că dom- 
nitorii români sunt moştenitorii tradițiilor imperiale bizantine de 
susținere materială şi de protejare a Bisericilor Ortodoxe, dar, mai 
ales, să nască speranţele că eliberarea lor de sub jugul otoman va 
veni din nordul Dunării”. 

„Prin concepţia sa politico-religioasă, prin cultura şi opera 
sa, Neagoe Basarab este un simbol, un typos, ce depăşeşte epoca 
sa, devine model al monarhului oriental, cu o misiune istorică 
bine definită. El nu mai putea sta în faţa turcilor cu sabia, cum 
făcuse Ştefan cel Mare al Moldovei, ci cu politica şi cultura. Prin 
el, Ţara Românească devenea centrul lumii ortodoxe şi ocroti- 
toarea civilizaţiei bizantine. Neagoe Basarab este imaginea cea 
mai curată a monarhului care domnea din mila lui Dumnezeu, 
fiind protector şi apărător al Bisericii Ortodoxe. El se considera 
moştenitorul de drept al tradițiilor imperiale şi în această calitate 
îşi asuma rolul de protector al Bisericii Ortodoxe şi de continuator 
al împăraților din Bizanţ. Toată domnia lui a fost animată de acest 
gând, toate faptele lui au izvorât din această conştiință”*. 


! Ibidem. 

2 Acad. Ştefan Ştefănescu, 4r. cit., p. 153. 

3 Dr. Manole Neagoe, Art. cit., p. 478. 

+ Sfântul Neagoe Basarab Voievodul Țării Româneşti. Argumente..., 

2. Domnitorul Vasile Lupu (1634-1653) 


„Vasile Lupu, pe numele său adevărat Lupu Coci, era origi- 
nar din Epir, dintr-o familie aşezată în Ţările Române de mai 
mulți ani. Despre tatăl său, Nicolae Coci, se presupune că ar fi 
fost aromân, grec sau albanez din Epir, unde fusese arnăut şi, din 
pricina unei răscoale la care se pare că a luat parte, s-a refugiat 
împreună cu alți arnăuţi în Bulgaria, în localitatea Arbanasi, în 
jurul anului 1597. Nicolae Coci a fost adus în Țara Românească 
de către Radu Mihnea, cel care avea să ocupe de mai multe ori 
tronul Ţării Româneşti şi al Moldovei”. 

„Lupu Coci s-a născut pe la 1597, probabil la Târgovişte, 
pentru că tatăl său era mare dregător acolo şi după moarte a fost 
îngropat în biserica mănăstirii Stelea din Târgovişte, pe care 
Vasile Lupu a refăcut-o în 16452. 

„Introdus în rândurile boierimii moldovene de către protec- 
torul său, Radu Mihnea, tânărul Lupu Coci a avut o ascensiune 
politică relativ rapidă, inteligenţa, ambiția şi şiretenia ajutân- 
du-l să ocupe rând pe rând ranguri boiereşti din ce în ce mai 
înalte”. 

În Moldova Lupu Coci s-a căsătorit cu Teodosia (Tudosca), 
fiica lui Costea Bucioc, marele vornic al Ţării de Jos. După 
moartea Teodosiei acesta s-a căsătorit cu Ecaterina, o frumoasă 
caucaziană, cu care a avut un fiu, pe Ștefăniță, ulterior domn al 
Moldovei. 

„În 1633, Lupu Coci a participat la un complot împotriva 
domnitorului Miron Barnovschi, care în urma învinuirilor ce i 
s-au adus a fost ucis de către turci. Lupu Coci nu era candidatul 
la domnie agreat de boierimea Moldovei, dar mergând la Istanbul 


! Ioan Ilieşi, Op. cit., p. 5. 
> Ibidem, p. 6. 
3 Ibidem. 

a reuşit să obțină sprijin de la Poartă şi, în aprilie 1634, a fost 
înscăunat domn al Moldovei fără consultarea boierilor. Lupu Coci 
avea pe atunci în jur de 37 de ani”. 

După ce a ajuns domnitor, Lupu Coci şi-a luat numele de 
Vasile (Baotieioc), care în limba greacă înseamnă „împărat”. 

„După ocuparea tronului Moldovei, Vasile Lupu a jucat cel 
mai important rol în organizarea şi conducerea vieţii religioase. 
Influenţa lui s-a întins de la Iaşi până la Constantinopol, Asia 
Mică, Ierusalim, Egipt şi Georgia, domnul Moldovei devenind un 
adevărat bazileu protector al întregii lumi ortodoxe. El a ajuns să 
guverneze toată Biserica, de el depinzând existenţa Patriarhiilor 
ortodoxe din Constantinopol, Alexandria şi Ierusalim, în frunte 
cu patriarhii lor'?. 

„Tot Vasile Lupu a fost sprijinitorul material al călugărilor 
din Muntele Athos, Meteora şi Moreea, ai căror trimişi se perin- 
dau pe la curtea domnitorului din laşi pentru a-i cere ajutoare”. 

„În 3 septembrie 1640 a trecut la cele veşnice mitropolitul 
Ghenadie al II-lea al Transilvaniei”. „La stăruințele domnitorului 
Vasile Lupu, care se afla în raporturi de prietenie cu principele 
Transilvaniei, Gheorghe Rakoczi ], Ilie Iorest a fost numit mitro- 
polit al Transilvaniei, fiind hirotonit arhiereu la Târgovişte, de 
către mitropolitul Teofil al Ungrovlahiei, pe la începutul lunii 
noiembrie 16405. 

„După căderea Constantinopolului sub turci (29 mai 1453), 
pentru Patriarhia Ecumenică a început o perioadă dificilă, fiindcă 


! Ibidem. 

2 Ibidem, pp. 17-18. 

3 Ibidem, p. 18. 

+ Pr. Prof. Dr. Mircea Păcurariu, Sfântul Ierarh Ilie Iorest, articol 
publicat în volumul: „Sfinţi români şi apărători ai Legii strămoşeşti”, Editura 
Institutului Biblic şi de Misiune al Bisericii Ortodoxe Române, Bucureşti, 
1987, p. 386. 

5 Idem, Istoria Bisericii..., vol. |, p. 57. 

popoarele ortodoxe din Balcani, aflate sub stăpânirea turcilor, 
plăteau tribut mare Porții Otomane, iar datoriile Patriarhiei 
din Constantinopol creşteau necontenit”. Astfel, „la începu- 
tul anului 1640, Patriarhia Ecumenică avea o situaţie financiară 
dezastruoasă, moştenită de la patriarhul Timotei al II-lea (1612- 
1620). Renumitul patriarh Chiril Lucaris (1620-1623, 1623-1633, 
1633-1634, 1634-1635 şi 1637-1638) a împovărat Biserica cu noi 
datorii, iar patriarhul Grigore de Amasia (1623) de asemenea, 
încât în 1634 s-a luat hotărârea de a se pune o taxă şi un haraci 
pentru a putea fi plătită o parte din datorii. Chiril al II-lea Contaris 
(1633, 1635-1636 şi 1638-1639), urmaşul lui Chiril Lucaris în 
scaunul patriarhal, a sporit şi mai mult aceste datorii, iar membrii 
consiliului care i-au descoperit faptele au fost surghiuniţi. Printre 
cei exilați se număra şi mitropolitul Partenie de loannina, care 
i-a adresat o plângere sultanului Murad al IV-lea (1623-1640), 
în urma căreia Chiril al II-lea Contaris a fost judecat şi închis şi 
astfel, la 1 iulie 1639, Partenie de Adrianopol a urcat în scaunul 
de patriarh ecumenic sub numele de Partenie I?. 

În acel moment „Patriarhia de Constantinopol avea nume- 
roase datorii, făcute cu ocazia ocupării scaunului, la care se 
adăuga şi «tributul» anual pe care era obligată să-l plătească 
autorităților otomane. Domnitorul Vasile Lupu a luat asupra sa 
achitarea tuturor acestora. În schimb, a cerut să se instituie o 
comisie de trei sau patru epitropi, aleşi de sinod, care să coor- 
doneze problemele economice, domnitorul rezervându-şi dreptul 
de control asupra acesteia, urmărind ca în viitor să nu se mai 
aleagă ierarhi prin simonie”:. 


! Sfânta Parascheva, călăuza pelerinilor, Editura TRINITAS, laşi, 
2000, pp. 65-66. 

> loan Ilieşi, Op. cit., p. 18. 

3 Pr. Prof. Dr. Mircea Păcurariu, Istoria Bisericii..., vol. IL, p. 226. 

„Constrânsă de situaţia în care se afla, Patriarhia a acceptat 
condiţiile impuse de domnitorul moldovean, care, la rândul său, a 
scos din vistieria țării 2.000.000 de aspri, plătind vechea datorie a 
Patriarhiei, plus alţi 48.000 de aspri din datoria cea nouă, la care 
se mai adăugau alți 468.000 de aspri”. 

„Pentru acest ajutor nepreţuit oferit de domnitorul Vasile 
Lupu, patriarhul Partenie ] şi sinodul său au hotărât să-i dăruiască 
moaştele Sfintei Cuvioase Parascheva, păstrate până atunci în bi- 
serica Sfântul Gheorghe din Fanar. Ele au fost aduse în Moldova 
Şi aşezate în biserica Sfinţii Trei Ierarhi din Iaşi, ctitoria lui Vasile 
Lupu, la 13 iunie 1641". 

„Pentru aceste sfinte moaşte, Vasile Lupu a plătit 300.000 
de piaştri Patriarhiei Ecumenice, dar şi 68 de aspri şi 4 poveri (de 
aspri) turcilor pentru aprobare'”. 

În pofida ajutorului financiar uriaş pe care l-a primit din 
partea domnitorului Moldovei, patriarhul Partenie I (1639-1644) 
„a manifestat o atitudine duşmănoasă față de Vasile Lupu, iar cu 
prilejul sinodului de la Iaşi, din anul 1642, domnitorul Moldovei 
a sistat plata ajutoarelor băneşti către Patriarhia Ecumenică, ceea 
ce l-a determinat pe întâistătătorul de la Constantinopol să-şi 
schimbe de îndată poziţia. Vasile Lupu nu l-a iertat pentru os- 
tilitatea sa şi a cerut dublarea numărului de membri ai comisiei 
desemnate să supravegheze gestiunea Patriarhiei”. 

„În septembrie 1644, Partenie I cel Bătrân a fost înlăturat 
din scaun şi înlocuit cu Partenie al II-lea zis cel Tânăr, cu concur- 
sul lui Vasile Lupu. În octombrie 1646, Partenie al II-lea a fost 
înlăturat din scaun tot prin Vasile Lupu, care 1-a plătit şi datoriile 


! Ioan Ilieşi, Op. cit., p. 19. 

2 Pr. Prof. Dr. Mircea Păcurariu, Istoria Bisericii..., vol. II, 
p. 226. 

3 Prof. Cătălin Turliuc, Românii şi Bizanțul, articol publicat în ziarul 
Lumina din 28 iunie 2008, ediţie online. 

+ loan Ilieşi, Op. cit., p. 19. 

făcute în cei doi ani de păstorire”!. De asemenea, Vasile Lupu a 
reuşit să-i impună în scaunul de la Constantinopol pe patriarhii: 
Ioanichie al II-lea (1646-1648 şi 1651-1652) şi Atanasie al III-lea 
Patelarie (1652). Cel din urmă „s-a menţinut în scaunul patriarhal 
doar 15 zile, după care a revenit în Moldova, unde vieţuise ani de 
zile la mănăstirea Sfântul Nicolae din Galaţi'*. 

„În anul 1645, Vasile Lupu a fost solicitat ca arbitru 
într-un conflict ivit între patriarhul Constantinopolului şi cel al 
Alexandriei, dispută judecată la Iaşi, sub atenta supraveghere a 
domnitorului”?. „În plus, Vasile Lupu a mediat, în jurul anului 
1649, şi legăturile politice dintre Patriarhia de Constantinopol şi 
țarul moscovit Alexei Mihailovici Romanov”. 

Pentru daniile sale extrem de generoase făcute Patriarhiei 
Ecumenice, Vasile Lupu „a fost gratulat cu nu mai puţin de 
treizeci de titluri, care mai de care mai elogioase, precum: «cel 
ce sprijină toate Bisericile ortodoxe», «înlocuitorul preasfinților 
împărați ortodocşi», «apărătorul păcii peste tot pământul», «un 
nou Ahile fără de care n-ar mai fi dăinuit la Patriarhie piatră 
peste piatră»””. 

De asemenea, membrii Frăției Ortodoxe din Lvov l-au 
numit pe domnitorul Moldovei: „imaginea exactă a marelui 
Iustinian, împăratul de pioasă amintire”. 

Vasile Lupu a avut legături şi cu Patriarhia Alexandriei. 
„Patriarhul Nichifor Klarozanis a ocupat scaunul alexandrin 
cu ajutorul lui Vasile Lupu, în 1639. În acelaşi an patriarhul a 
vizitat Moldova şi Ţara Românească. În 1645 a venit pentru 
a doua oară la curtea lui Vasile Lupu, de unde intenționa să 


! Pr. Prof. Dr. Mircea Păcurariu, Istoria Bisericii..., vol. II, p. 226. 
2 Prof. Cătălin Turliuc, Ar7. cit. 

3 Pr. Prof. Dr. Mircea Păcurariu, Istoria Bisericii..., vol. IL, p. 226. 
1 loan Ilieşi, Op. cit., p. 20. 

5 Prof. Cătălin Turliuc, Ar. cit. 

* loan Ilieşi, Op. cit., p. 18. 

plece în Rusia, dar nu i-au îngăduit turcii. În acelaşi an şi-a 
aflat sfârşitul în Moldova”!. 

„În timpul lui Nichifor Klarozanis a izbucnit un conflict 
între Patriarhia Alexandriei şi călugării din Muntele Sinai, care 
îi atrăgeau pe credincioşi la metocul lor din Cairo. Când patri- 
arhul Nichifor a încetat din viață, Vasile Lupu, prin autoritatea 
de care se bucura, a reuşit să-l numească în scaunul Alexandriei 
pe Ioanichie de Bereea (1645-1657), care i-a cerut domnitorului 
moldovean să medieze acest conflict”?. Patriarhul Ioanichie 
„a venit şi în Moldova, la Vasile Lupu, pentru a-i solicita un 
sprijin financiar”. 

„În secolul al XVII-lea se găsea în greu impas Patriarhia 
Ierusalimului, care avea în Moldova câteva mănăstiri închi- 
nate: Sfântul Sava, Barnovschi şi Galata lui Petre Şchiopul 
din laşi”. 

„Patriarhul Teofan al III-lea al Ierusalimului (1608-1644) 
a venit în Moldova în timpul lui Vasile Lupu, pe care I-a rugat 
să plătească toate datoriile Patriarhiei, care se ridicau la suma de 
56.000 de florini”, iar domnitorul i-a îndeplinit dorința. 

„În 1643 patriarhul Teofan al III-lea al Ierusalimului era 
din nou la Iaşi, sfințind Sfântul şi Marele Mir, cu cheltuiala lui 
Vasile Lupu şi primind închinarea bisericii Adormirea Maicii 
Domnului din Ismail, refăcută de marele paharnic Gheorghe, 
fratele domnitorului. În drum spre Ierusalim, patriarhul şi-a dat 
obştescul sfârşit, fiind îngropat în insula Halki”*. 

„După moartea patriarhului Teofan, Vasile Lupu a reuşit 
să impună alegerea ca patriarh al Ierusalimului a lui Paisie, egu- 


! Pr. Prof. Dr. Mircea Păcurariu, Istoria Bisericii..., vol. II, p. 227. 
? loan Ilieşi, Op. cit., p. 21. 

3 Pr. Prof. Dr. Mircea Păcurariu, /sforia Bisericii..., vol. II, p. 227. 
+ loan Ilieşi, Op. cit., p. 22. 

* Pr. Prof. Dr. Mircea Păcurariu, /storia Bisericii..., vol. IL, p. 228. 
* Ibidem. 

men la mănăstirea Galata din laşi şi exarh pentru mănăstirile 
româneşti închinate Sfântului Mormânt. Hirotonia lui s-a făcut în 
biserica mănăstirii Sfinţii Trei lerarhi din Iaşi, în 23 martie 1645, 
de către un sobor de arhierei, din care făcea parte şi mitropolitul 
Varlaam al Moldovei”. 

În anul 1660 patriarhul Paisie s-a stins din viaţă, iar 
„Nectarie, noul patriarh al Ierusalimului, a fost ales la stăruin- 
țele lui Vasile Lupu - deşi mazilit - şi ale lui Grigorie Ghica al 
Țării Româneşti”. 

Vasile Lupu nu s-a implicat doar în alegerea patriarhilor 
Ierusalimului, ci a făcut şi numeroase danii Sfântului Mormânt, 
încât „Dositei, patriarhul Ierusalimului (1669-1707), a declarat 
că «de la căderea Constantinopolului sub turci, niciun bazileu sau 
domnitor nu a făcut atâta bine scaunului patriarhal de Ierusalim 
ca Vasile Lupu”. 

„La începutul anului 1653, domnitorul Vasile Lupu a primit, 
la Iaşi, vizita patriarhului Macarie al III-lea al Antiohiei, care era 
însoţit de fiul său, arhidiaconul Pavel de Alep'”. 

„După cum a achitat datoriile Patriarhiei Ecumenice 
şi ale Patriarhiei Ierusalimului, în 1642 Vasile Lupu a plătit 
şi datoriile Mitropoliei Tesalonicului, unde fusese mitropolit 
Atanasie Patelarie”5, pe care l-a găzduit o perioadă îndelungată 
în Moldova. 

Evlaviosul domn al Moldovei a fost un mare sprijinitor 
al călugărilor din Grecia. „Prima sa ctitorie datează din anul 
1630, de pe vremea când era încă mare vornic. Este vorba 


! Ibidem, pp. 228-229. 

> Ibidem, p. 229. 

3 Ibidem, p. 228. 

+ Ibidem, p. 242. 

* Casian, Episcopul Dunării de Jos, Pr. Eugen Drăgoi, Un Patriarh 
Ecumenic la Galaţi: Sfântul Atanasie Patelarie, Editura Episcopiei Dunării 
de Jos, Galaţi, 2009, p. 108. 

despre biserica Sfântul Gheorghe din Vaslui. Un document de 
la Moise Movilă, datat 5 august 1631, arată că biserica a fost 
zidită de Vasile Lupu lângă Târgul Vaslui, fiind închinată ca 
metoc mănăstirii Zografu din Muntele Athos”. 

Domnitorul Moldovei i-a ajutat şi pe monahii de la 
Meteora, care acumulaseră mari datorii? şi „a ctitorit o mănăstire 
la Kalavrita, în Moreea'”. 

De asemenea, „Vasile Lupu a ajutat şi biserica din 
Şcheii Braşovului, căreia îi oferea în fiecare an suma de 
12.300 de aspri”. 

Vasile Lupu nu i-a sprijinit doar cu bani pe românii din 
Transilvania, care erau supuşi unei ofensive calvine tot mai 
agresive, susținută fățiş de principele Gheorghe Rakoczi I, ci le-a 
trimis Şi cărți ziditoare de suflet. 

La recomandarea mitropolitului Varlaam, Vasile Lupu a 
introdus pentru prima dată tiparul în Moldova, „iar de sub teascu- 
rile acestei tiparnițe a ieşit, în 8 noiembrie 1644, «Şapte Taine a 
bisericii», tipărită cu învăţătura şi cu toată cheltuiala «Mărie: Sale 
lo Vasile Voievod», carte de dogmă religioasă tradusă de Eustraţie 
Logofătul şi prefațată de mitropolitul Varlaam”5. 

„În anul 1642 s-a tipărit, în satul Prisaca, de lângă Alba 
Iulia, «cu voia şi cu porunca» principelui Gheorghe Rakoczi 
I al Transilvaniei, «cu sfatul şi îndemnarea şi cu cheltuiala» 
predicatorului calvin al curții princiare, Gheorghe Ciulai, un 
Catehism în limba română, dar cu un conţinut calvinizant. 
Fiind difuzat de cârmuitorii calvini în cercuri cât mai largi de 
credincioşi români, în scopuri prozelitiste, un exemplar a ajuns 


! Ioan Ilieşi, Op. cit, p. 36. 

” Ibidem, p. 23. 

3 Nicolae Iorga, Bizanţ după Bizanț, Editura Enciclopedică Română, 
Bucureşti, 1972, p. 174. 

+ loan Ilieşi, Op. cit., p. 25. 

5 Ibidem, p. 64. 

şi în biblioteca învățatului boier muntean Udrişte Năsturel, 
fratele doamnei Elina, soția domnitorului Matei Basarab. 
Acolo a fost găsit de mitropolitul Varlaam al Moldovei, când 
a fost trimis într-o misiune la Târgovişte, de către Vasile 
Lupu, pentru a restabili relațiile paşnice cu Matei Basarab. 
Citindu-l şi găsindu-l «plin de otravă de moarte sufletească», 
Varlaam, conştient de rolul care le revenea ierarhilor din Țara 
Românească şi Moldova în acțiunea de apărare a Ortodoxiei 
româneşti din Transilvania, la întoarcerea sa acasă a alcătuit 
«Răspunsul împotriva Catehismului calvinesce». Pentru pu- 
blicarea acestuia, mitropolitul Varlaam a convocat un sinod 
la care au participat ierarhii din cele două Țări Româneşti, 
egumenii marilor mănăstiri moldovene, probabil chiar şi unii 
dintre boierii cărturari. Ținut la Suceava sau poate la laşi”!, „în 
1644 sau 1645, sinodul a luat în discuție «Răspunsul împotriva 
Catehismului calvinesc» întocmit de mitropolitul Varlaam, 
care a fost publicat în anul 1645"? şi răspândit ulterior printre 
românii din Transilvania. 

„În plan religios, cel mai important eveniment din perioada 
domniei lui Vasile Lupu a fost sinodul de la Iaşi din 1642, care 
a adunat pentru prima dată pe pământ românesc trei ramuri ale 
ortodoxiei: români, ruşi şi greci, şi a aprobat una dintre cele mai 
importante Mărturisiri de credinţă ale Ortodoxiei, cea a lui Petru 
Movilă, mitropolitul Kievului”>. 

Pentru a înţelege motivele care au dus la convocarea şi 
organizarea unui sinod la laşi, este bine să facem o scurtă incur- 
siune în istorie. 


! Mitropolitul Varlaam al Moldovei, argumente pentru canonizare, 
Editura TRINITAS, laşi, 2007, p. 12. 

2 Pr. Prof. Dr. Mircea Păcurariu, Istoria Bisericii..., vol. IL, pp. 20- 
21. 

3 Ioan Ilieşi, Op. cit., p. 3. 

„În anul 1629, la Geneva, a apărut o mărturisire de credinţă 
calvinizantă, pusă sub numele patriarhului ecumenic de atunci, 
Chiril Lucaris”!. Această mărturisire a fost scrisă în limba 
latină, dar a fost tradusă şi publicată, în acelaşi an, în patru ediții 
franțuzeşti, una germană şi una engleză, iar în 1633 a fost tradusă 
în limba greacă, fiind răspândită în toată Europa. 

„Întrucât patriarhul ecumenic Chiril Lucaris nu a dezminţit 
calitatea de autor al mărturisirii de credinţă calvinizantă care 
îi era atribuită, după moartea acestuia, un sinod întrunit la 
Constantinopol, în anul 1638, sub preşedinţia lui Chiril Contaris, 
succesorul său în scaun, a condamnat atât opera cât şi persoana 
lui Chiril Lucaris"?. 

„Având un profund simţ de responsabilitate pastorală şi 
fiind dornic să aducă pace şi unitate în Biserică, mitropolitul 
Petru Movilă al Kievului a alcătuit, în limba latină, o Mărturisire 
de credinţă, numită «Expositio fidei» (Expunere a credinţei) >. 
„Aceasta este scrisă sub formă catehetică, având un număr de 261 
de întrebări şi tot atâtea răspunsuri, fiind împărțită după cele trei 
virtuţi teologice (credinţa, nădejdea şi dragostea)”. „Mărturisirea 
lui Petru Movilă se bazează pe Sfânta Scriptură, pe canoanele 
Bisericii şi pe scrierile Sfinţilor Părinți. Ea a fost alcătuită cu 
scopul de a expune învățătura de credinţă ortodoxă şi, în acelaşi 
timp, morala creştină”. „Mărturisirea Sfântului Petru Movilă este 


! Pr. Prof. Dr. Mircea Păcurariu, Istoria Bisericii..., vol. II, p. 34. 

? Ibidem. 

3 Daniel, Mitropolitul Moldovei şi Bucovinei, Sinodul de la Iaşi, 
coresponsabilitate pastorală şi cooperare interetnică, articol publicat în 
volumul: „Sinodul de la Iaşi şi Sfântul Petru Movilă”, Editura Trinitas, laşi, 
2002, p. 15. 

+ Pr. Lect. Dr. Ion Vicovan, Un eveniment fundamental în istoria 
Bisericii Ortodoxe: Sinodul de la laşi - 1642, articol publicat în volumul: 
„Sinodul de la Iaşi şi Sfântul Petru Movilă”, Editura Trinitas, Iaşi, 2002, p. 54. 

* Mitropolitul Nestor Vornicescu, Sfântul Petru Movilă. Monografie 

o carte normativă a Bisericii Ortodoxe, de precizare a atitudinii 
proprii față de caracterul militant în epocă al catolicismului, uni- 
atismului şi protestantismului”!. 

„Pentru că numai un sinod se putea pronunţa asupra orto- 
doxiei Mărturisirii de credinţă a mitropolitului”?, „în septem- 
brie 1640, Petru Movilă a convocat un sinod la Kiev, la care au 
participat delegați ai episcopiilor de Lvov, Przemysl, Mstislav 
şi Luţk, ai frățiilor şi mănăstirilor ortodoxe din Bielorusia şi 
Ucraina, în vederea cercetării Mărturisirii de credință. Lucrările 
sinodului s-au desfăşurat între 8 şi 18 septembrie 1640, sub 
conducerea mitropolitului, în catedrala Sfânta Sofia din Kiev'?. 
„Participanţii la acest sinod au fost de acord cu Mărturisirea lui 
Petru Movilă, cu excepţia a două puncte: «purgatoriul» şi «mo- 
mentul prefacerii elementelor cuharistice»”*, „motiv pentru care 
au hotărât să ceară părerea patriarhului ecumenic Partenie I, iar 
acesta a încuviinţat ca un nou sinod, cu participarea delegaţiilor 
mai multor Biserici, să se ţină la Iaşi, unde să se dezbată din nou 
Mărturisirea lui Petru Movilă”*. 

„Ca loc al desfăşurării sinodului a fost ales oraşul Iaşi, 
pentru că Ucraina se afla sub stăpânire poloneză catolică, iar 
Constantinopolul sub ocupaţie turcească musulmană”. De aseme- 
nea, sinodul s-a bucurat de „generozitatea şi sprijinul material 
al domnitorului Moldovei, Vasile Lupu””, care, „asemenea unui 


hagiografică, studiu publicat în volumul: „Sinodul de la Iaşi şi Sfântul Petru 
Movilă”, Editura Trinitas, laşi, 2002, p. 154. 

! Cuvântul Mitropolitului Nestor al Olteniei, adresat Sinodului de la 
Kiev, în 15 decembrie 1996, publicat în volumul: „Sinodul de la Iaşi şi Sfântul 
Petru Movilă”, Editura Trinitas, laşi, 2002, p. 28. 

2 Pr. Lect. Dr. Ion Vicovan, Art. cit., p. 54. 

3 Pr. Prof. Dr. Mircea Păcurariu, Istoria Bisericii... vol. IL, p. 34. 

1 Pr. Lect. Dr. Ion Vicovan, Art. cit., p. 54. 

5 Daniel, Mitropolitul Moldovei şi Bucovinei, Ar7. cit., p. 16. 

* Pr. Lect. Dr. lon Vicovan, Art. cit., p. 54. 

7 Daniel, Mitropolitul Moldovei şi Bucovinei, Ar7. cit., p. 15. 

bazileu din vremurile de strălucire bizantină şi, ca odinioară 
împăratul Constantin cel Mare, a deschis chiar el lucrările, 
printr-o cuvântare solemnă, a participat tot timpul la discuţii, 
înconjurat de boieri, şi a primit la sfârşit omagii”!. 

„Scopul principal al convocării sinodului şi al lucrărilor lui 
a fost necesitatea unui răspuns teologic-pastoral clar, concis şi util 
pentru clerul şi credincioşii ortodocşi, tulburaţi de controversele 
legate de mărturisirea de credinţă atribuită patriarhului ecumenic 
Chiril Lucaris, care se abătea grav de la credinţa ortodoxă'?. 

„Sinodul de la Iaşi s-a desfăşurat între 15 septembrie şi 27 
octombrie 1642 în trapeza (sala gotică) Mănăstirii Sfinţii Trei 
Ierarhi”. 

„Patriarhul ecumenic Partenie 1 a trimis la acest sinod doi 
delegați: pe Porfirie, fost mitropolit al Niceii, şi pe ieromonahul 
Meletie Sirigul, dascăl şi predicator al Patriarhiei, cel mai învăţat 
teolog grec din secolul al XVII-lea”. „Petru Movilă nu a partici- 
pat la sinod, pentru a nu influenţa desfăşurarea lucrărilor aces- 
tuia, însă a trimis trei delegați, pe Isaia Trofimovici Kozlovschi, 
stareţul Mănăstirii Sfântul Nicolae din Kiev şi preşedintele sfatu- 
lui mitropolitan, pe Ignatie Oxenovici Staruşici, fost rector al 
Academiei Movilene şi predicator al Catedralei Sfânta Sofia din 
Kiev, precum şi pe Iosif Kononovici Gorbatki, rectorul Academiei 
din Kiev şi stareţul Mănăstirii Teofania”?. „Din partea Bisericii 
din Moldova au luat parte mitropolitul Varlaam şi episcopii săi 
sufragani: Evloghie al Romanului, Anastasie al Rădăuţilor şi 
Gheorghe al Huşilor, precum şi ieromonahul Sofronie Pociaţki, 


! Ioan Ilieşi, Op. cit, p. 32. 

2 Daniel, Mitropolitul Moldovei şi Bucovinei, Art. cit., p. 15. 

3 Pr. Conf. Dr. Nicolae Chifăr, Sinodul de la Iaşi în contextul politico- 
religios din prima jumătate a secolului al XVII-lea, articol publicat în volumul: 
„Sinodul de la Iaşi şi Sfântul Petru Movilă”, Editura Trinitas, laşi, 2002, p. 47. 

+ Pr. Prof. Dr. Mircea Păcurariu, /storia Bisericii... vol. IL, p. 35. 

5 Pr. Lect. Dr. Ion Vicovan, Art. cit., p. 55. 


8l 


stareţul mănăstirii Sfinţii Trei Ierarhi din Iaşi şi rectorul şcolii 
înființate aici de Vasile Lupu, şi probabil şi alți stareţi. Din Ţara 
Românească nu a participat nimeni, din cauza raporturilor încor- 
date dintre Matei Basarab şi Vasile Lupu”. 

„Sinodul de la Iaşi a fost prima întâlnire a celor trei ramuri 
ale Ortodoxiei (română, greacă şi slavă) din istoria Bisericii”? 
şi poate fi considerat, pe bună dreptate, „prima conferinţă 
internațională sau cel dintâi sinod panortodox care a avut loc pe 
teritoriul românesc”:. 

„La acest sinod Chiril Lucaris nu a fost condamnat”, „ci 
au fost dezbătute toate cele 261 de întrebări şi răspunsuri din 
Mărturisirea alcătuită de Petru Movilă. Pe măsura discutării ei, 
ieromonahul Meletie Sirigul o traducea din latină în greacă”. 

„Modalitatea de lucru a constat în cercetarea şi aprobarea 
fiecărei întrebări, cu răspunsul ei. La întrebarea 66, sinodul a 
formulat răspunsul că, în viaţa de dincolo de mormânt un rol 
important îl are rugăciunea celor vii din Biserica luptătoare şi 
că nu există un loc special, între Rai şi lad, numit purgatoriu, iar 
la întrebarea 107 s-a răspuns că prefacerea Sfintelor Daruri, în 
cadrul Dumnezeieştii Liturghii, are loc atunci când se face invo- 
carea Sfântului Duh, adică în timpul Epiclezei””*. 

„Alături de sinodul de la Ierusalim, din anul 1672, sinodul 
de la Iaşi, din 1642, este cel mai important conciliu al Bisericii 
Ortodoxe de după căderea Constantinopolului sub turci, din anul 
14537. 


! Pr. Prof. Dr. Mircea Păcurariu, Istoria Bisericii..., vol. II, p. 35. 
2 Pr. Conf. Dr. Nicolae Chifăr, Art. cit, p. 47. 

3 Mitropolitul Varlaam al Moldovei... p. 2. 

+ Daniel, Mitropolitul Moldovei şi Bucovinei, Art. cit., p. 15. 

5 Pr. Prof. Dr. Mircea Păcurariu, Istoria Bisericii... vol. IL, p. 36. 
* Mitropolitul Nestor Vornicescu, Sfântul Petru Movilă..., p. 154. 
7 Daniel, Mitropolitul Moldovei şi Bucovinei, Ar7. cit., p. 16. 

„În 27 octombrie 1642 sinodul de la Iaşi s-a încheiat, iar 
Mărturisirea lui Petru Movilă, îndreptată şi tradusă în greceşte, a 
fost trimisă Patriarhiei Ecumenice spre aprobare”. 

„În sinodul de la Constantinopol din Il martie 1643, 
prezidat de patriarhul ecumenic Partenie I, Mărturisirea mitro- 
politului Petru Movilă a fost aprobată, iar în acest fel a de- 
venit oficial Mărturisirea de credință a Bisericii Ortodoxe, 
prin care au fost respinse, deopotrivă, rătăcirile protestante 
şi catolice'?. 

„Această hotărâre a fost semnată, în anii următori, şi de 
ceilalți patriarhi răsăriteni: Ioanichie al Alexandriei, Macarie 
al Antiohiei şi Paisie al Ierusalimului. În acest fel, lucrarea 
învățatului mitropolit de neam român a primit aprobarea întregii 
Ortodoxii, devenind - după Simbolul credinţei şi Dogmatica 
Sfântului loan Damaschin - a treia Mărturisire de credință a 
Bisericii Ortodoxe'$. 

Referindu-se la Vasile Lupu, „Nicolae Iorga scria, pe bună 
dreptate: «că acesta este orânduitor al întregii vieţi ortodoxe, su- 
praveghetor al ei de fiecare clipă, răsplătitor darnic, dar şi pedep- 
sitor fară cruţare, făcător şi răsturnător de patriarhi, găzduitor 
al fruntaşilor Bisericii răsăritene, convocator de sinoade şi 
îndreptător al credinţei prin hotărârile acestor adunări ținute în 
umbra lui, de aceea Vasile Lupu merită un loc mare în istoria 
întregii lumi ortodoxe». 


' Ibidem. 

” Mitropolitul Nestor Vornicescu, Sfântul Petru Movilă..., p. 154. 
3 Pr. Prof. Dr. Mircea Păcurariu, /storia Bisericii... vol. IL, p. 36. 
+ Ibidem, p. 226. 

3. Sfântul Voievod Constantin Brâncoveanu (1688-1714) 


„Constantin Brâncoveanu s-a născut în 15 august 1654, în 
satul Brâncoveni, azi în partea din dreapta râului Olt a judeţului 
cu acelaşi nume”! „sau, poate, la Bucureşti”?. 

Tatăl lui Constantin a fost postelnicul Matei” sau Pavel 
Brâncoveanu, căruia toţi îi spuneau Papa“, iar mama lui a fost 
„Stanca, din familia Cantacuzino”, „sora domnitorului Şerban 
Cantacuzino”. 

„Prin tatăl său, Constantin era urmaş al Basarabilor”, 
„dinastia întemeietoare a Ţării Româneşti”*, fiind „strănepot al 


! Preot Profesor Dr. Niculae Şerbănescu, Constantin Brâncoveanu, 
Domnul Ţării Româneşti (1688-1714) - 275 de ani de la moartea sa martirică - 
1714 - 15 august - 1989, studiu republicat în volumul: „Sfântul Voievod Martir 
Constantin Brâncoveanu: mărturisitor jertfelnic şi ctitor darnic”, volumul |, 
Editura Cuvântul Vieţii, Bucureşti, 2014, p. 7. 

> Sergiu losipescu, Constantin Brâncoveanu - tragicele zori ale vieţii, 
articol publicat în volumul: „Sfântul Constantin Brâncoveanu, Ocrotitorul 
Episcopiei Slatinei şi Romanaţilor, volumul II - Domnia”, Editura Episcopiei 
Slatinei şi Romanaţilor, Slatina, 2014, p. 90. 

3 Emilian Lovişteanul, Episcop Vicar al Arhiepiscopiei Râmnicului, 
Între bucuria vieţii şi darul nemuririi: Sfinţii Martiri Brâncoveni, Editura 
„Sfântul Antim Ivireanul”, Râmnicu Vâlcea, 2014, p. 8. 

+ Ileana Toma, Ul/timul Constantin. Romanul Brâncovenilor, ediţia a 
IV-a, revizuită şi adăugită, Editura Cuvântul Vieţii, Bucureşti, 2014, p. 8. 

* Mircea Pospai, Constantin Brâncoveanu - un prinţ valah al politicii, 
diplomaţiei şi culturii europene, articol publicat în volumul: „Sfântul 
Constantin Brâncoveanu, Ocrotitorul Episcopiei Slatinei şi Romanaţilor, 
volumul II - Domnia”, Editura Episcopiei Slatinei şi Romanaţilor, Slatina, 
2014, p. 741. 

* Emilian Lovişteanul, Op. cit., pp. 8-9. 

7 Pr. Prof. Dr. Nicolae Moraru, Prof. Constantin Coman, Sfântul 
Voievod Martir Constantin Brâncoveanu, viața, domnia, mucenicia, pilda de 
jertfelnicie, Editura Arhiepiscopiei Buzăului şi Vrancei, Buzău, 2014, p. 13. 

3 Bogdan Tătaru-Cazaban şi Gabriel Herea, Mănăstirea Hurezi, 
Editura Artec Impresiones, Segovia, 2009, p. 35. 

domnitorului Matei Basarab (1632-1654)”.. „Pe linie maternă, 
viitorul domn era descendent direct al Cantacuzinilor, care se 
mândreau cu înaintaşul lor din secolul al XIV-lea, loan al VI-lea 
Cantacuzino, împăratul Bizanțului (1347-1354)?. 

„În anul 1674, tânărul Constantin s-a căsătorit cu Maria 
(Marica), fiica postelnicului Neagoe din Negoieşti şi nepoata lui 
Antonie Vodă din Popeşti (domn al Ţării Româneşti între anii 
1669-1672). 

Constantin Brâncoveanu a ajuns domnitor al Ţării 
Româneşti în 29 octombrie 1688, la vârsta de 34 de ani, fiind 
uns domn de către Dionisie al IV-lea Seroglanul (Muselinul), 
fost patriarh al Constantinopolului şi de Teodosie, mitropolitul 
Ungrovlahiei. 

Constantin Brâncoveanu era iubitor de carte şi de cultură. 
„În anul 1688, la Bucureşti, a văzut lumina tiparului prima tradu- 
cere a Bibliei în limba română. Ctitorii acestui monument cultural 
au fost Şerban Cantacuzino, domnitorul Ţării Româneşti din acea 
perioadă şi Constantin Brâncoveanu, eminenţa cenuşie care rân- 
duia toate treburile domniei”, el fiind „ispravnic al cărții”S. 

„Tipărirea unei cărți însemna pentru cititorii de altă dată 
o faptă bună la fel de însemnată ca şi zidirea unei biserici”, de 
aceea Constantin Brâncoveanu a înfiinţat tipografii, unde au 
văzut lumina tiparului numeroase cărți. În aceste tiparniţe „au 
fost tipărite felurite cărți: de slujbă, de teologie, de învățătură, 


! Pr. Prof. Dr. Nicolae Moraru, Prof. Constantin Coman, Op. cit., 
p. 13. 

2 Stefan Ionescu, Panait |. Panait, Constantin Vodă Brâncoveanu: 
viața, domnia, epoca, ediţia a II-a, Editura Basilica, Bucureşti, 2014, pp. 
173-174. 

3 Emilian Lovişteanul, Op. cit., p. 10. 

+ Bogdan Tătaru-Cazaban şi Gabriel Herea, Op. cit., p. LI. 

* Gherasim Cristea, Episcopul Râmnicului, Op. ciz., p. 88. 

* Ibidem. 

de combatere a catolicismului! şi calvinismului?, de literatură;, 
toate în limbile română”, greacă, slavonă şi chiar arabă”, fiindcă 
„popoarele creştine care nu aveau voie sau nu îşi permiteau să-şi 
tipărească propriile cărți liturgice au beneficiat de ajutorul ge- 
nerosului domnitor al Ţării Româneşti”. 

Pe lângă aceste cărți tipărite în mai multe limbi, Constantin 
Brâncoveanu a trimis chiar tiparniţe şi meşteri tipografi altor 
Biserici. Astfel, în anul 1704, „când Atanasie al III-lea Dabbas, 
fostul patriarh al Antiohiei a părăsit Ţara Românească, la 
rugămintea sa, Constantin Brâncoveanu i-a dăruit şi utilajul tipo- 
grafic cu caractere arabe de la Snagov, cu literele săpate de Antim 
Ivireanul, pe care l-a transportat în oraşul Alep din Siria. Până 
la acea dată, creştinii ortodocşi de limbă arabă n-au avut altă 


1 A se vedea: Pr. Acad. Mircea Păcurariu, Constantin Vodă 
Brâncoveanu şi românii din Transilvania, articol publicat în volumul: 
„Constantin Brâncoveanu şi contribuţia lui la sporirea patrimoniului cultural, 
educaţional, spiritual şi social-filantropic al Tării Româneşti în contextul 
european al veacului al XVIII-lea”, Editura Basilica, Bucureşti, 2014. 

> A se vedea: Lect. Univ. Dr. lon Marian Croitoru, Apărarea 
Ortodoxiei prin tipar. Râvnă a Sfântului Constantin Brâncoveanu şi grijă de 
stat în timpul domniei sale, articol publicat în volumul: „Tradiţie şi noutate 
în cultura şi spiritualitatea epocii brâncovenești”, Editura Praxis, Râmnicu- 
Vâlcea, 2016. 

3 Preot Profesor Dr. Niculae Șerbănescu, Constantin Brâncoveanu 
- ctitor de cultură românească, studiu republicat în volumul: „Sfântul Voievod 
Martir Constantin Brâncoveanu: mărturisitor jertfelnic şi ctitor darnic”, 
volumul I, Editura Cuvântul Vieţii, Bucureşti, 2014, p. 113. 

+ A se vedea: Pr. Prof. Univ. Dr. Mihai Săsăujan, Semnificaţii ale 
tipăriturilor brâncoveneşti pentru cultul liturgic românesc şi pentru teologia 
Ortodoxă răsăriteană, articol publicat în volumul: „Constantin Brâncoveanu 
şi contribuţia lui la sporirea patrimoniului cultural, educațional, spiritual şi 
social-filantropic al Țării Româneşti în contextul european al veacului al 
XVIII-lea”, Editura Basilica, Bucureşti, 2014. 

* Pr. Prof. Dr. Mircea Păcurariu, Sfinți daco-romani şi români, Ediţie 
electronică, Apologeticum, 2006, p. 83. 

* Bogdan Tătaru-Cazaban şi Gabriel Herea, Op. cit., p. ||. 

tipografie arăbească”!. „Instalată la Alep, tiparnița arabă lucrată 
în Ţara Românească a imprimat numeroase cărți liturgice şi de 
teologie până prin 1724, apoi - reorganizată şi reutilată - a ajuns 
în alte localităţi, imprimând 76 de cărți până în 18992. 

„Faima despre activitatea desfăşurată de tipografiile din Ţara 
Românească pentru apărarea Ortodoxiei, sub ocrotirea evlaviosului 
domnitor Constantin Brâncoveanu, a ajuns până departe în Răsărit, la 
georgienii din Munţii Caucazului. În anul 1708, când regele George 
al VII-lea (1707-1711) i-a scris mitropolitului Antim Ivireanul al 
Țării Româneşti că doreşte să întemeieze o tipografie în ţara sa, ierar- 
hul l-a trimis în Georgia pe ipodiaconul Mihail Ştefan, cel mai vechi 
şi priceput ucenic al său, însoțit de o echipă de lucrători tipografi din 
Tara Românească'*. „Aceştia duceau cu ei o tiparniţă, dar din partea 
lui Constantin Brâncoveanu, pe care au instalat-o la Tbilisi, aceasta 
fiind cea dintâi tipografie din Georgia, cu care Mihail Ştefan a impri- 
mat primele 10 cărți liturgice şi catehetice în limba georgiană (1709- 
1711). De asemenea, în anul 1714, mitropolitul Antim Ivireanul i-a 
trimis patriarhului Hrisant Notara al Ierusalimului litere turnate în 
plumb necesare tipografiei greceşti a Patriarhiei lerusalimului”*, 
„urmând ca Hrisant să se ocupe de găsirea unui om instruit pentru a 
lucra cu ea. Această tiparniță a funcționat la Constantinopol”. 


! Diac. Prof. loan Rămureanu, Antim Ivireanul, luptător pentru 
Ortodoxie, articol publicat în volumul: „Sfântul Antim Ivireanul - un ierarh 
misionar şi martir - (evocări)”, Editura Basilica, Bucureşti, 2016, p. 124. 

2 Pr. Prof. Dr. Mircea Păcurariu, /storia Bisericii..., vol. IL, p. 124. 

3 Diac. Prof. loan Rămureanu, Ar. cit., p. 127. 

* Arhimandrit Mihail Stanciu, Sfântul Ierarh Martir Antim Ivireanul, 
Mitropolitul Ţării Româneşti (1708-1716). Viaţa şi activitatea sa pastoral- 
misionară, articol publicat în volumul: „Sfântul Antim Ivireanul. Didahii”, 
Editura Basilica, Bucureşti, 2016, p. 31. 

5 Cristian Crişan, Sfântul Antim Ivireanul - Părinte pentru români 
şi Martir pentru Hristos, articol publicat în volumul: „Credinţă şi viaţă în 
Hristos - Anuarul Episcopiei Sălajului”, Editura Episcopiei Sălajului, Zalău, 
2017, p. 347. 

„Se cuvine menţionat şi faptul că Sfântul Constantin 
Brâncoveanu a ajutat prin bogate danii şi tipărirea de cărți 
folositoare în străinătate. Astfel, în 1712, apărea la Veneţia, 
Marele Dicţionar sau Tezaurul întregii limbi greceşti, într-o 
ediție nouă, îngrijită de Gheorghe Trapezuntiul, profesor la 
Academia Domnească din Bucureşti, cel mai mare dicționar al 
limbii eline de până atunci. Această ediţie era închinată dom- 
nului Ţării Româneşti, Constantin Brâncoveanu, care plătise 
cheltuielile de tipar”!. 

„Încă din timpul când ocupase cu succes diferite dregătorii 
la curtea lui Şerban Cantacuzino, Constantin Brâncoveanu a cu- 
noscut situaţia destul de grea a ortodocșilor din Ardeal”?, de aceea 
i-a sprijinit, construind Mănăstirea Sâmbăta de Sus, precum şi 
bisericile din Făgăraş, Ocna Sibiului şi Poiana Mărului. 

Marele domnitor „a acordat Mitropoliei din Alba Iulia, 
în 1698, o subvenție anuală de 6.000 de aspri, iar în 15 iunie 
1700 i-a dăruit o moşie la Merișani, în părţile Argeşului”>. „În 6 
septembrie 1700, Constantin Brâncoveanu a dat un nou hrisov 
Mitropoliei din Alba Iulia, potrivit căruia aceasta putea să ţină pe 
moşia Merişani douăzeci de «ungureni», care urmau să fie scutiți 
de orice biruri către domnie”. 


! Gherasim Cristea, Episcopul Râmnicului, Op. cit., p. 92. 

> Mircea-Gheorghe Abrudan, Danii şi hrisoave ale voievodului 
Constantin Brâncoveanu către Mitropolia Ardealului, articol publicat în 
„Credinţă şi viaţă în Hristos - Anuarul Episcopiei Sălajului”, Editura Episcopiei 
Sălajului, Zalău, 2015, p. 541. 

3 Pr. Prof. Dr. Mircea Păcurariu, Sfinți daco-romani..., p. 85. 

+ Idem, Constantin Vodă Brâncoveanu şi românii din Transilvania, 
articol publicat în volumul: „Constantin Brâncoveanu şi contribuţia lui la 
sporirea patrimoniului cultural, educaţional, spiritual şi social-filantropic al 
Țării Româneşti în contextul european al veacului al XVIII-lea”, Editura 
Basilica, Bucureşti, 2014, p. 45. 

În Transilvania, Constantin Brâncoveanu „a acordat 
numeroase ajutoare şi bisericii Sfântul Nicolae din Şcheii 
Braşovului”. 

„După 1701, anul în care mitropolitul Atanasie 
Anghel din Alba Iulia a acceptat unirea cu Biserica Romei, 
Constantin Brâncoveanu a trimis scrisori de încurajare româ- 
nilor din Şcheii Braşovului, sfătuindu-i să rămână statornici 
în dreapta credință”. 

Sfântul Constantin Brâncoveanu nu şi-a arătat genero- 
zitatea doar față de ortodocşi, fiindcă „de mărinimia lui s-a 
bucurat şi biserica reformată a ungurilor din Făgăraş, căreia 
domnitorul i-a dăruit 400 de florini pentru rezidirea ei, după 
un cutremur devastator”. 

„Un alt aspect din timpul domniei lui Constantin 
Brâncoveanu îl constituie ajutorul său permanent acordat 
aşezămintelor bisericeşti din Balcani şi Orientul Apropiat, căzute 
sub dominație turcească”?. 

Domnitorul a ctitorit o biserică în Ismail, pe malul Dunării. 
În Istanbul a ridicat o biserică în cartierul Galata şi alta la Vlah 
Sarai. În insula Halki a ctitorit o mănăstire şi alta în insula Proti, 
rezidind Mănăstirea Sumela de lângă Trapezunts. 

Sfântul Constantin Brâncoveanu a făcut numeroase danii 
mănăstirilor din Muntele Athos, dar a ajutat cu bani, veşminte 
şi odoare şi mănăstirile: Sfântul loan Evanghelistul din insula 
Patmos, Proussos de lângă Agrinion, Naşterea Maicii Domnului 
din Dourchani, Adormirea Maicii Domnului din Epir (reşedinţă 
a Episcopiei de Vella şi Koniţa), Brodeţi (sau Morodeţi din 


! Idem, Sfinți daco-romani..., p. 85. 

2 Ibidem. 

3 Gherasim Cristea, Episcopul Râmnicului, Op. cit., p. 63. 

+ Pr. Prof. Dr. Mircea Păcurariu, Sfinţi daco-romani..., p. 85. 

5 Gherasim Cristea, Episcopul Râmnicului, Op. ciz., pp. 62-63. 

Arghirocastro), Sosinu şi Schimbarea la Faţă din Ianina, Sfântul 
Proroc Ilie şi Sfinții Părinţi din Ziţa, Racoviţa, Ravaniţa, Studeniţa 
şi Miloşevo (din Serbia), Trebina (din Bosnia-Herţegovina), 
Veliko Târnovo şi Lipnic (din Bulgaria), Brodeci (din Albania), 
Capinu şi Sfântul loan Rusul (din Orient), Arhiepiscopia de 
Pogoniani (din Grecia) etc.]. 

„Constantin Brâncoveanu a făcut importante danii 
Mănăstirii Sfânta Ecaterina din Muntele Sinai: sfeşnice, can- 
dele, broderii de mare preț etc. Merită remarcat faptul că aici se 
află un portret al Sfântului Voievod Constantin Brâncoveanu, 
pictat în ulei, în mărime naturală, obiect de o reală valoare 
artistică. O copie a acestui tablou este expusă în Muzeul de 
Artă al României”?. 


! A se vedea: Diacon Prof. Dr. lon Barnea, Cîitoriile bisericeşti 
ale Iui Constantin Brâncoveanu, articol republicat în volumul: „Sfântul 
Voievod Martir Constantin Brâncoveanu: mărturisitor jertfelnic şi ctitor 
darnic”, volumul I, Editura Cuvântul Vieţii, Bucureşti, 2014, Profesor Dr. 
Toma G. Bulat, Daniile lui Constantin Vodă Brâncoveanu către Orientul 
Ortodox, articol republicat în volumul: „Sfântul Voievod Martir Constantin 
Brâncoveanu: mărturisitor jertfelnic şi ctitor darnic”, volumul I, Editura 
Cuvântul Vieţii, Bucureşti, 2014, Preot Prof. Dr. loan Rămureanu, 
Constantin Brâncoveanu - sprijinitor al Ortodoxiei, articol republicat în 
volumul: „Sfântul Voievod Martir Constantin Brâncoveanu: mărturisitor 
jertfelnic şi ctitor darnic”, volumul I, Editura Cuvântul Vieţii, Bucureşti, 2014, 
Ion Rizea, Sfântul Voievod Constantin Brâncoveanu - protector al Ortodoxiei, 
articol publicat în volumul: „Sfântul Constantin Brâncoveanu, Ocrotitorul 
Episcopiei Slatinei şi Romanaţilor, volumul II - Domnia”, Editura Episcopiei 
Slatinei şi Romanaţilor, Slatina, 2014 şi Pr. Prof. Univ. Dr. loan Moldoveanu, 
Sfântul Constantin Brâncoveanu, sprijinitor al Ortodoxiei de limbă greacă, 
articol publicat în volumul: „Constantin Brâncoveanu şi contribuţia lui la 
sporirea patrimoniului cultural, educaţional, spiritual şi social-filantropic 
al Ţării Româneşti în contextul european al veacului al XVIII-lea”, Editura 
Basilica, Bucureşti, 2014. 

2 Pr. Prof. Dr. Nicolae Moraru, Prof. Constantin Coman, Op. cit., 
p. 105. A se vedea şi: Nicu Vintilă-Sigibida, Un portret al Domnitorului 

Pe lângă ctitoriile şi generoasele donații făcute în întreg 
Răsăritul ortodox, domnitorul a închinat diverse mănăstiri şi 
schituri Locurilor Sfinte din Ierusalim, Muntele Sinai etc. 

Toate aceste acte filantropice ale lui Constantin Brân- 
coveanu au avut ca rezultat faptul că „Patriarhiile apostolice au 
fost conduse, rând pe rând, de protejații domnului român, recu- 
noscut ca protector şi patron al Renaşterii greceşti”. 

Datorită generozității Sfântului Constantin Brâncoveanu, 
„un număr însemnat de patriarhi şi alţi ierarhi din Răsărit 
considerau oraşul Bucureşti ca a doua lor reşedinţă, stând 
mai mult aici şi bucurându-se de veniturile pe care le aveau 
din partea unor mănăstiri româneşti închinate Locurilor 
Sfinte. Patriarhul ecumenic Dionisie al IV-lea Muselimul, 
care l-a uns domn pe Constantin Brâncoveanu, a murit la 
Târgovişte. Patriarhul Dositei al Ierusalimului stătea mai mult 
la Bucureşti, ca şi urmaşul său, Hrisant Notara, ales patriarh 
cu sprijinul lui Constantin Brâncoveanu'?. „În luna mai a 
anului 1700, Atanasie al III-lea Dabbas, patriarhul Antiohiei, 
a venit în Țara Românească pentru a primi ajutorul Sfântului 
Constantin Brâncoveanu şi a rămas la curtea domnească timp 
de patru ani”. 


Constantin Brâncoveanu la Mănăstirea „Sfânta Ecaterina” de la Muntele 
Sinai, articol publicat în volumul: „Sfântul Constantin Brâncoveanu, 
Ocrotitorul Episcopiei Slatinei şi Romanaţilor, volumul II - Domnia”, Editura 
Episcopiei Slatinei şi Romanaţilor, Slatina, 2014. 

1! Pr. Prof. Univ. Dr. loan Moldoveanu, Sfântul Constantin 
Brâncoveanu... p. 164 

2 Pr. Prof. Dr. Mircea Păcurariu, Sfinți daco-romani..., p. 85. 

3 Pr. Conf. Dr. Claudiu Cotan, Sfântul Constantin Brâncoveanu 
ocrotitor al Răsăritului Ortodox, articol publicat în volumul: „Constantin 
Brâncoveanu şi contribuţia lui la sporirea patrimoniului cultural, educaţional, 
spiritual şi social-filantropic al Țării Româneşti în contextul european al 
veacului al XVIII-lea”, Editura Basilica, Bucureşti, 2014, p. 291. 

g. Donaţii ale românilor făcute mănăstirilor 
din Sfântul Munte Athos 


Cu mult timp înainte de căderea Constantinopolului sub 
turci, din anul 1453, „în timp ce Bizanțul aproape încetase daniile 
în Muntele Athos, monahii din Sfântul Munte au dobândit alți 
patroni. Este vorba despre domnitorii Ţărilor Române. Încă de 
pe la 1350 au început legăturile între Muntele Athos şi voievodul 
Nicolae Alexandru Basarab (1352-1364). Fiul său, Vladislav 
I (1364-1377), le-a asigurat monahilor români un loc de 
cinste în Mănăstirea Cutlumuş. După aceşti primi domnitori, a 
urmat o serie întreagă de danii din partea lui Mircea cel Bătrân 
(1386-1418), Alexandru Aldea (1431-1436) şi Vladislav al II-lea 
(1447-1456). 

După cucerirea Constantinopolului de către otomani, 
mănăstirile din Muntele Athos erau silite să plătească un bir 
anual Porții Otomane, pentru a fi lăsate să-şi desfăşoare nestin- 
gherite activitatea. Domnitorii români, care au sprijinit financiar 
Patriarhiile apostolice, Mănăstirea Sfânta Ecaterina din Sinai şi 
toate locurile sfinte ortodoxe aflate sub ocupaţie musulmană, 
aflând de faptul că mănăstirile athonite nu dispuneau de suficiente 
fonduri pentru a-şi achita dările către turci, au făcut danii gene- 
roase tuturor mănăstirile din Athos, rezidind din temelii unele 
dintre ele, făcând corpuri de clădiri noi la altele, închinându-le 
mănăstiri şi schituri din ţară (dintre care unele aveau numeroase 
moşii, unele dintre ele întinzându-se pe mii sau chiar pe zeci de 
mii de hectare), oferind bani pentru întreţinerea călugărilor ş. a. 

În urma căderii Constantinopolului sub turci, daniile făcute 
de domnitorii români mănăstirilor din Muntele Athos au fost con- 
tinuate de: „Radu cel Mare şi mai ales de Neagoe Basarab. Când 


! Preot Dr. Teodor Bodogae, 4jutoarele românești la mănăstirile din 
Sfântul Munte Athos, Sibiu, 1940, pp. 70-71. 


92 


acesta din urmă a chemat la sfințirea bisericii din Curtea de Argeş 
(15 august 1517) pe toți egumenii mănăstirilor din Sfântul Munte 
şi 1-a încărcat de daruri, a creat un precedent care va rămâne viu 
în istoria fiecărei mănăstiri aghiorite, aşa că, de acum înainte, 
călugării îşi vor aduce întotdeauna aminte că au un ctitor gata 
oricând să-i ajute. De acum încolo toate cele 20 de mănăstiri intră 
în legătură cu darnicii voievozi români. Ba unele mănăstiri ajung 
să fie preferate de voievozii Ţării Româneşti, iar altele de cei din 
Moldova. Astfel, Cutlumuşul a devenit «Lavra cea mare a Ţării 
Româneşti», în timp ce Zograful era numită de Ştefan cel Mare 
şi de ceilalți domni moldoveni «mănăstirea noastră». De aseme- 
nea, boieri munteni, ca Vulcu, fraţii Craioveşti: Pârvu, Danciu şi 
Radu, iar din Moldova Gavriil Trotuşan şi alţii, sunt întâlniți ca 
donatori la Sfântul Munte, alături de evlavioşii voievozi Vladislav 
al III-lea, Radu Paisie, Petru Șchiopul şi Mihai Viteazul din Țara 
românească, iar din Moldova: Bogdan Chiorul, Petru Rareş, 
Alexandru Lăpuşneanu, cu evlavioasa lui Doamnă Ruxandra şi 
în fine, Movileştii”!. 

„În 1368 şi 1398 se cunosc moşii închinate Lavrei 
româneşti a Cutlumuşului. În 1430 acelaşi lucru îl făcea şi 
Alexandru cel Bun, oferind Zografului moşia Căpriana din 
Basarabia. În a doua jumătate a secolului al XVI-lea ajutoarele 
româneşti iau altă formă, nu în sensul că daniile în bani şi odoa- 
re sfinte n-ar fi continuat, pentru că acestea s-au menținut încă 
multă vreme, chiar şi în epoca fanariotă, dar începând cu anul 
1550 intervine o nouă formă de danii: închinarea de mănăstiri”?. 
Astfel, „voievozii noştri au închinat multe mănăstiri înzestrate 
cu toate dependinţele necesare (moşii, case, prăvălii, robi etc.), 
care laolaltă formau «metocul» sau sucursala locului sfânt unde 
se făcea închinarea. Cel dintâi aşezământ monahal românesc 


! Ibidem, p. 7l. 
? Ibidem, pp. 71-72. 

închinat la Sfântul Munte credem că este schitul oltean Zdralea 
sau Roaba, ctitorie a boierilor Craioveşti, la mănăstirea Xenofon, 
curând după 1500. În 1585 se închină mănăstirea Plumbuita la 
mănăstirea Xiropotamu. În 1599 se închină ctitoria lui Mihai 
Viteazul (mănăstirea Mihai Vodă) la Simonopetra. După 1600 
obiceiul închinării de mănăstiri era tot mai puternic, încât unii 
călugări străini chiar falsifică hrisoave de danie spre a ajunge în 
posesia bogatelor metocuri româneşti”. 

„În secolul al XVII-lea închinările de mănăstiri către 
Sfântul Munte excelează, în Moldova, prin Golia (la Vatoped) 
şi Trei Ierarhi (la toate cele 20 de mănăstiri athonite), iar în 
Țara Românească prin Cotrocenii lui Şerban Vodă (la cele 20 de 
mănăstiri). Pe lângă închinarea acestor lăcaşuri, voievozii români 
continuau să trimită regulat daniile anuale stabilite de înaintaşii 
lor. Cu epoca fanarioţilor se răresc daniile în bani, în schimb 
închinările de mănăstiri continuă cu şi mai multă dărnicie. De 
asemenea, se cunosc o mulțime de călătorii făcute de aghioriți 
în secolul al XVIII-lea prin țările noastre, cu scopul de a strânge 
mila românească””?. 

Toate aceste închinări de mănăstiri româneşti către Sfântul 
Munte au încetat în 1863, când domnitorul „Alexandru loan 
Cuza a secularizat averile mănăstirilor, care reprezentau 30% 
din suprafaţa țării””>. 

„Patronajul exercitat în Muntele Athos de domnitorii ro- 
mâni, ca moştenitori ai tradiției bizantine, bulgare şi sârbeşti, a 
fost cel mai îndelungat (1350-1860). 

În cele ce urmează vom aminti o parte din daniile făcute de 
români Sfântului Munte Athos. 


! Ibidem, p. 73. 
2 Ibidem, pp. 74-75. 
3 Ibidem, p. 75. 
+ Ibidem, p. 76. 

Karies şi Protaton 

Conducerea administrativă a Sfântului Munte se află în 
Karies. Aici este „sediul Comunităţii monastice, cu sala de şedinţe 
a reprezentanților mănăstirilor, cu birourile şi arhiva oficială. Nu 
departe de el, într-o clădire mai veche, se află reprezentantul gu- 
vernatorului statului grec”!. Tot în capitala Athosului se găseşte 
biserica Protaton, precum şi mai multe chilii. 

„Dipticele de la Protaton îi pomenesc ca şi ctitori pe Ştefan 
Voievod, Bogdan Voievod, Alexandru Voievod, Petru Voievod, 
Neagoe Voievod, Teodosie Voievod şi alţii”?. 

Când „s-a găsit soluţia trimiterii de ajutoare colective către 
Muntele Athos, domnitorii Vasile Lupu, Matei Basarab şi Grigorie 
Ghica au închinat întregii comunități athonite mănăstirile Trei 
Ierarhi din Moldova şi Cotroceni din Țara Românească, aces- 
tea fiind cele mai mari din principate'5. Mănăstirea Sfinţii Trei 
Ierarhi, „bogata ctitorie a lui Vasile Vodă, avea o mulțime de 
moşii şi plantaţii în apropierea Iaşilor. De ea aparținea şi biserica 
ieşeană Sfântul Atanasie din Copou, cu moşiile ei. Acestea cu- 
mulate aveau pe la 1822-1828 un venit anual de 50.000 de piaştri 
sau peste 250.000 de lei. Între metocurile mănăstirii Cotroceni 
se distingeau: biserica Doamnei, Schitul Văleni, Schitul Micşani 
şi o mulțime de moşii. De fapt dintre toate mănăstirile închinate 
la Sfântul Munte aceasta era cea mai bogată. De la aceste două 
mănăstiri româneşti venitul sosea în Karies, iar de aici se împărțea 
fiecărei mănăstiri athonite tainul cuvenit”. 

„În jurul anului 1645 domnitorul Vasile Lupu a achitat 
impozitele tuturor mănăstirilor athonite către Poarta Otomană. 
Acelaşi lucru l-a făcut şi contemporanul său Matei Basarab, 


! Ibidem, p. 80. 
” Ibidem, p. 82. 
3 Ibidem, p. 83. 
+ Ibidem, pp. 83-84. 

iar Grigorie Ghica, începând cu anul 1664, a dat voie celor 20 
de mănăstiri din Muntele Athos să scoată 1.000 de bolovani de 
sare de la Ocnele Mari pe an, pentru a le vinde sau a face ce 
Vor cu ele”, 

„În 1508 Bogdan, fiul lui Ştefan cel Mare, a reparat întreaga 
mănăstire Protaton din Karies"?. 


Mănăstirea Marea Lavră 

Dintre numeroasele şi generoasele danii oferite de ro- 
mâni mănăstirii Marea Lavră, menţionăm: „Domnitorul Neagoe 
Basarab a refăcut biserica mare a mănăstirii Marea Lavră, a re- 
zidit din temelii biserica din cimitir, a reparat turnul şi a pictat tra- 
peza, care este considerată cea mai frumoasă din întreg Muntele 
Athos, oferindu-i şi un sprijin financiar anual de 200 de taleri'>. 

În urma lui, aceasta a mai fost ajutată de Vladislav al 
III-lea. 

„Vlad Vodă Vintilă a acordat anual suma de 10.000 de 
aspri acestei mănăstiri, precum şi 1.000 de aspri călugărilor care 
veneau să ridice această sumă. Din aceşti bani s-a pictat biserica 
mare a mănăstirii, pe care o refăcuse Neagoe Basarab”. 

Din anul 1562, loan Sturza, hatmanul Moldovei, a oferit 
Marii Lavre 100 de florini anual. 

Petru Şchiopul a acordat acestei mănăstiri 6.000 de aspri. 

Maria, soţia lui Ştefan Surdul, a închinat mănăstirii o parte 
din averea ei. 

„Alexandru cel Rău a închinat lavrioţilor moşia sa Băicoi, 
cu ţiganii ce-i avea în posesiune”. 


! Ibidem, p. 83. 
2 Ibidem, p. 82. 
3 Ibidem, pp. 93-94. 
1 Ibidem, p. 95. 
5 Ibidem, p. 97. 

„Domnitorul Ieremia Movilă al Moldovei oferă un aju- 
tor pecuniar anual de 6.000 de aspri acestei mănăstiri, iar 
Gavrilaş Movilă dă aceleiaşi mănăstiri, pentru pomenirea 
tatălui său şi a mamei sale, 15.000 de aspri, precum şi 1.000 
de aspri pentru drumeț”!. 

Matei Basarab i-a dăruit o însemnată sumă de bani. 

Constantin Brâncoveanu a oferit acestei mănăstiri suma 
anuală de 6.000 de aspri şi a îmbrăcat în argint mâna Sfântului 
loan Gură de Aur păstrată aici. 

În anul 1729, domnitorul Nicolae Mavrocordat a confirmat 
achitarea sumei anuale de 6.000 de aspri. Tot cu ajutorul lui s-a 
pictat paraclisul Portaitissis. 

Constantin Mavrocordat a confirmat şi el oferirea sumei 
anuale de 6.000 de aspri către Marea Lavră. 

În 1747, Grigore Ghica a hotărât să ofere anual mănăstirii 
8.000 de aspri şi câte 800 pentru aducătorul lor. 

Aceeaşi sumă au oferit-o Matei Ghica din 1753 şi 
Constantin Racoviţă din 1756. 

În anul 1768, Scarlat Ghica menţine suma, dar măreşte 
plata aducătorului la 3.200 de aspri. 

„Datorită daniilor din Țara Românească s-a pu- 
tut plăti datoria ce-o avea mănăstirea la bancherii evrei din 
Constantinopol”?. 

Părintele Profesor Teodor Bodogae afirmă, pe baza docu- 
mentelor, că „unii dintre egumenii Lavrei au adunat atâta avere 
din principate, încât Cosma din Epidauros a întemeiat, în 1759, 
o tipografie în Muntele Athos, iar pe la 1770 a clădit un paraclis 
închinat Maicii Domnului”>. 


' Ibidem. 
2 Ibidem, p. 102. 
3 Ibidem, pp. 102-103. 

„În 1773 i-a fost închinată Marii Lavre mănăstirea Maicii 
Domnului din Verzunţi, judeţul Bacău, cu moşiile Letea (4.100 
ha), Lupeni şi Verzunţi (4.000 ha)”!. 

De asemenea, în biblioteca Lavrei se păstrează până 
astăzi „vreo 60 de cărți tipărite în Ţara Românească în secolele 
XVII-XIX. 

De mănăstirea Marea Lavră aparțin mai multe schituri 
şi chilii, printre care se numără şi schitul românesc Prodromu. 
Acesta a fost înființat în 1852 de „călugării moldoveni Nifon şi 
Nectarie. În anul 1855 domnitorul Grigore Ghica al Moldovei 
a înzestrat schitul cu bani şi odoare. Recunoaşterea acestuia de 
către Patriarhul Ecumenic loachim al II-lea s-a obţinut în anii 
1856-1857. Biserica centrală a schitului a fost ridicată în 1864, 
iar toate clădirile s-au finalizat în 1866, cu danii strânse din ţară. 
Schitul a ajuns să numere pe la 1900 peste 100 de călugări'*. 


Mănăstirea Vatoped 

Dintre donatorii români ai acestei mănăstiri menţionăm: 
Ştefan cel Mare a construit arsanaua pentru corăbii, Neagoe 
Basarab a făcut danii importante şi a zidit o biserică cu hramul 
Maicii Domnului, Vlad Vintilă i-a oferit anual câte 10.000 de 
aspri. „Alexandru Lăpuşneanu i-a oferit un mertic anual de 300 
de galbeni roşii şi a cumpărat un conac în Tesalonic de la un cadiu 
turc, numit Blacie de Solun, cu 65.000 de aspri valahi”. 

„În 1606 i se închină Vatopedului frumoasa mănăstire Golia 
din laşi, cu argintării, cu veşminte şi cu toate cărțile bisericeşti 
şi cu toate casele şi viile ei”5. Documentele atestă că mănăstirea 


! Ibidem, p. 103. 
2 Ibidem, p. 105. 
3 Ibidem, p. 107. 
1 Ibidem, p. 118. 
5 Ibidem, p. 119. 

„Golia avea 58 de moşii şi părți de moşii (cele mai multe între 
Prut şi Nistru), 14 fălci de vie la Cotnari şi Vaslui şi multe sălaşe 
de ţigani. În 1828 avea un venit de 92.000 piaştri; în 1857 numai 
vatra Goliei era evaluată la 8.253 galbeni, iar cele 48 de moşii 
din Basarabia se întindeau pe 64.000 de hectare”!. 

„În 1608 logofeteasa Ana donează Vatopedului patru 
moşii şi câteva vii la Cotnari. În 1610 Ileana, fiica lui Stoica din 
Stoicani, mai adaugă şi partea ei de ocină din Stoicani-Soroca cu 
tot venitul ei, heleşteu şi loc de moară'?. 

„Vasile Lupu reface schitul Xestru al Vatopedului şi 
îi închină mănăstirile Sfântul Dumitru şi Precista din oraşul 
Galaţi”. 

„În 1667, Ruxandra, fiica voievodului Vasile Lupu, a închi- 
nat Vatopedului trei sate: Klimovăţ, Smienovska şi Aksentiev””?. 

„În anul 1669 i-a fost închinată Sfintei Mănăstiri Vatopedu 
mănăstirea Bărboi din laşi”. 

„În jurul anului 1690 i-a fost închinată mănăstirea Mira din 
ținutul Focşanilor”*, „care avea la 1828 un venit de 19.350 piaştri, 
de pe vreo 10 moşii în judeţul Putna şi vii la Odobeşti”. 

„Constantin Brâncoveanu a fixat pentru mănăstirea Vatoped 
un tain anual de 21.000 de aspri”*. 

„În anul 1729 Vatopedului i-a fost închinată, de către 
Constantin Racoviţă, mănăstirea Răchitoasa din judeţul Tecuci, 


' Ibidem, p. 120. 
2 Ibidem. 
3 Ibidem, p. 121. 
+ Ibidem. 
* Ibidem, p. 122. 
* Ibidem, p. 123. 
7 Ibidem. 
3 Ibidem. 

cu o mulțime de moşii, din care, la 1828, se mai păstrau încă 17, 


2] 


cu un venit anual de 28.610 piaştri”!. 


Mănăstirea Iviru (georgiană) 

Prima legătură dintre mănăstirea Ivirilor şi ţările noastre a 
stabilit-o evlaviosul domnitor Neagoe Basarab. 

„Venind călugării ivireni prin Țara Românească în 1585, 
voievodul mazilit Mihnea Turcitul le-a încredinţat acestora 
creşterea fiului său Radu, avut cu Vişa, soția comisului Bratu. 
Călugării au dus copilul în mănăstirea lor, unde l-au ţinut ascuns 
de mâna urmăritorilor, iar mai târziu l-au trimis, bineînţeles cu 
bani de la rudele acestuia, la vestita şcoală din Padova Italiei, 
unde Radu a avut între alți colegi şi pe Chiril Lukaris, viitorul 
Patriarh Ecumenic. Din acest motiv, după ce va urca pe tron, 
voievodul îi va răsplăti pe ivireni cu atâta generozitate, încât 
mănăstirea lor va deveni una dintre cele mai bogate din Sfântul 
Munte, precum şi una dintre cele mai mari ctitorii româneşti de 
acolo'?. „Primul gest de recunoştinţă din partea lui Radu a fost 
făcut în 6 septembrie 1505, când acesta a hotărât să dea mănăstirii 
ivirilor câte 15.000 de aspri anual şi 500 trimisului, sumă mare ca 
şi care numai voievozii darnici şi puternici mai făceau”?. Acelaşi 
domnitor le-a închinat şi mănăstirea Sfânta Treime (Radu- Vodă) 
din Bucureşti. „Dintre moşiile mănăstirii făcea parte şi ctitoria 
lui Stelea din Bucureşti, biserica din Bălteni (Ilfov), moşii, ocine, 
vii şi țigani”*. 

„În 1625, Alexandru Coconul al Țării Româneşti a închinat 
Mănăstirii Iviru metocul Bolintinul, iar peste un an i-a închinat şi 


! Ibidem, p. 124. 
> Ibidem, pp. 137-138. 
3 Ibidem, p. 138. 
+ Ibidem, p. 139. 

mănăstirea Glavacioc din județul Vlaşca cu toate satele, ocinele, 
morile, viile, veniturile şi cu toţi ţiganii”. 

„În 1630, Leon Vodă i-a închinat biserica Spătarul Stelea 
din Bucureşti, apoi mănăstirea Dealu cu averea ei, cu vama de la 
Ocna-Mică (Dâmboviţa), mori, vii şi ţigani'?. 

„În 1649, Matei Basarab a confirmat şi el închinarea 
mănăstirii Sfânta Treime (Radu-Vodă) din Bucureşti, care avea 
deja 35 de moşii, între care excelau mănăstirea Tutana şi Stelea 
(Bucureşti) ca metocuri, apoi multe sate, ca Mâneşti, Grecii, 
Bălteni, viile de la Văleni, prăvălii în Bucureşti etc. Mănăstirea 
Ivirilor era în acea vreme, datorită daniilor româneşti, cea dintâi 
din întreg Sfântul Munte”. 

Daniile româneşti către mănăstirea Ivirilor au continuat 
prin domnitorul Gheorghe Ştefan, care în 1649 a stabilit un aju- 
tor anual de 3.500 de aspri. Constantin Vodă Basarab 1-a dăruit 
în 1655 suma de 10.000 de aspri şi 500 drumeţului, iar Grigore 
Ghica i-a oferit 7.000 de aspri, în 1664. De asemenea, „Petru 
Șchiopul i-a închinat, în 1678, mănăstirea Răducanu din judeţul 
Bacău, cu destule moşii, iar la începutul secolului al XVIII-lea, 
schitul din Vălenii de Munte”. 


Mănăstirea Hilandar (sârbească) 

„Cel dintâi voievod român care se ştie c-a ajutat mănăstirea 
sârbească Hilandar este Neagoe Basarab, soția lui fiind sârboaică. 
În 1517 evlaviosul domn le dă voie călugărilor de la această 
mănăstire să vină în fiecare an la Bobotează, în Țara Românească, 
să ridice câte 7.000 de aspri, iar dania a urmat şi sub Radu de la 


' Ibidem, pp. 139-140. 
2 Ibidem, p. 140. 
3 Ibidem, p. 141. 
+ Ibidem, p. 142. 

Afumaţi şi Vlad Vodă Vintilă, care în 1534 a urcat merticul anual 
la 10.000 de aspri mănăstirii şi 800 pentru bolniţa de acolo”!. 

Domnitorul Mihnea Turcitul a oferit Hilandarului 15.000 
de aspri. 

„Schitul mehedinţean din Baia de Aramă, ctitoria boierilor 
Milcov şi Cornea Brăiloi, a fost şi el închinat la Hilandar. Se ştie 
că acesta avea un loc de moară şi o vie la Castian, apoi o moşie 
la Brebu, dar venitul principal îl avea de la vama oraşului (75 de 
taleri pe an) şi din extrasul minelor de la Bratislava, precum şi 
60 de bolovani de sare din Ocnele Mari”. 

„În anul 1645, pe cheltuiala domnitorului Matei Basarab, 
s-a renovat trapeza mănăstirii Hilandar'*. 

De asemenea, „un creştin din Bucureşti pe nume Alexie 
închină Hilandarului, în 1813, bisericuţa zidită dintru a sa 
strădanie, în mahalaua ce se zice Slobozia”. 


Mănăstirea Dionisiu 

„Voievodul Neagoe Basarab a refăcut mănăstirea din 
temelii, zidindu-i în 1520 un turn măreț, şi aducându-i apă 
printr-un apeduct”5. „Tot Neagoe a mai ferecat în aur şi pietre 
scumpe capul Sfântului loan Botezătorul, pe care l-a pus într-o 
raclă luxoasă”*. 

„După un incendiu, care a devastat mănăstirea în 1535, 
aceasta a fost renovată de Petru Rareş”. 


! Ibidem, pp. 153-154. 
2 Ibidem, p. 155. 

3 Ibidem. 

+ Ibidem, pp. 156-157. 
5 Ibidem, p. 163. 

* Ibidem, p. 164. 

7 Ibidem. 

Ruxandra, fiica lui Petru Rareş, împreună cu soțul ei, 
Alexandru Lăpuşneanu, au clădit o bolniță la Dionisiu şi au mărit 
trapeza mănăstirii. 

„Între anii 1569-1570 turcii au pus biruri mari asupra 
Sfântului Munte, iar pentru că monahii de la Dionisiu nu aveau 
cu ce le plăti, metocurile cele le-au fost vândute. În această 
situație doamna Ruxandra, fiica lui Petru Rareş, le-a răscumpărat 
pe toate”. 

„Tot cu danii româneşti s-a reparat întreaga mănăstire, sub 
supravegherea mitropolitului Teofan al Moldovei, care a şi murit 
la Dionisiu'?. 

„În anul 1577, domnitorul Petru Șchiopul a hotărât să ofere 
mănăstirii câte 6.000 de aspri anual'%. 

„În 1640, Matei Basarab a stabilit şi el dania anuală 
de 4.000 de aspri, sumă reconfirmată în 1692 de Constantin 
Brâncoveanu. În 1715, Ştefan Cantacuzino donează 8.000 de 
aspri, iar în 1716 Nicolae Mavrocordat acordă aceeaşi sumă. 
De acum încolo, mănăstirea se întreține din bogatul său me- 
toc Hotărani, despre care ne spun documentele că avea vreo 
cinci moşii, care în 1887-1878 încasau o arendă anuală de vreo 
90.000 de lei”. 


Mănăstirea Cutlumuş 

„Vlaicu Vodă a înconjurat această mănăstire cu ziduri, a 
ridicat un turn, a construit trapeza mănăstirii şi chiliile”. 

Boierul Alexandru Aldea a închinat, în anul 1398, satul 
Cireşov, din judeţul Olt, mănăstirii Cutlumuş. 


! Ibidem, p. 165. 
2 Ibidem, p. 166. 
3 Ibidem. 

+ Ibidem, p. 167. 
5 Ibidem, p. 173. 

„În 1467 domnitorul Laiotă Basarab a confirmat stăpânirea 
Cutlumuşului peste 15 sate donate de înaintaşii săi. Acelaşi lucru 
l-a făcut şi Vlad Vodă Călugărul în 1489”. 

„În anul 1497 mănăstirea a ars. Voievodul Radu cel Mare i-a 
închinat atunci satul Dăneşti şi a început refacerea mănăstirii”?. 

Neagoe Basarab „a săvârşit mănăstirea cu toate frumuseţile 
şi podoabele şi a împodobit-o pe dinăuntru şi dinafară, iar îm- 
prejur a îngrădit-o cu zid. Şi a făcut biserica Sfântului Nicolae cu 
zid, cu turle, chilie şi trapezărie, pivniţă, magherniță şi magopie, 
grădină şi poartă mică şi mare, bolniță şi ospătărie şi dohirie, 
Jicniță, vistierie şi alte case de toată treaba. Iar biserica şi chiliile 
le-a umplut de frumuseţe şi le-a săvârşit cu acoperământ, iar 
biserica şi tinda o a învelit cu plumb şi a pus sticle pe la toate 
ferestrele. Aşişderea făcu port la mare; şi o corabie mare şi alta 
MICĂ Şi 1-a pus numele «Lavra cea mare a Ţării Româneşti». Toate 
aceste lucrări s-au făcut din daniile lui anuale de 10.000 de aspri, 
plus 500 pentru drumeţ, iar 700 pentru bolniţă”>. 

Vlad Vintilă s-a îngrijit, în mod deosebit, de această 
mănăstire. 

În 1547, Mircea Ciobanul i-a redat moşia Uda, de lângă 
Clocociov. La fel au procedat Mihai Viteazul şi Gavrilaş 
Movilă. 

„În 1605, Doamna Elisabeta, văduva lui Ieremia Movilă, a 
donat aici o Evanghelie cu text grec, un potir şi două cruci de aur. 
Alexandru Iliaş a refăcut mănăstirea Clocociov, pe care în 1625 
a închinat-o Cutlumuşului cu toate averile ei, cu sat, cu țigani, cu 
vii, cu toate moştenirile ei şi cu tot venitul”*. 


! Ibidem, p. 177. 
> Ibidem, pp. 177-178. 
3 Ibidem, p. 178. 
+ Ibidem, p. 181. 

Matei Basarab a ajutat la pictarea bisericii mari a 
mănăstirii. 


Mănăstirea Pantocrator 

În jurul anului 1536, Stan, mare logofăt al Ungrovlahiei, 
a devenit ctitor al acestei mănăstiri, iar „anul următor, alt boier, 
Gavriil Trotuşanu, apare şi el ctitor la Pantocrator”!. Între sprijini- 
torii mănăstirii se numără şi mitropolitul de atunci al Moldovei, 
Macarie. În 1631, i se închină mănăstirea Căscioarelor din Vlaşca, 
cu 4 moşii, şi anume: Daia, Băița, Gâsteşti (1.100 ha) şi poate 
Coteni. Mănăstirea Doamnei din Botoşani a fost şi ea închinată 
Pantocratorului. 

„Schitul Prorocului Ilie, aparținător Pantocratorului, se pare 
că a fost întemeiat pe la 1452 de călugărul român Cosma, căci în 
acel an Vladislav Voievod i-a trimis un ajutor de 15.000 de aspri. 
Cosma se bucura de mare autoritate între monahi, căci în a doua 
jumătate a secolului al XV-lea a ajuns protos al Sfântului Munte. 
În 1492 Vlad Călugărul i-a trimis lui Cosma 1.000 de aspri şi alţi 
100 drumețului”?. 

Constantin Brâncoveanu trimitea anual Pantocratorului 
suma de 3.000 de aspri. 


Mănăstirea Xiropotamu 

Începutul legăturilor Xiropotamului cu ţările noastre l-a 
făcut voievodul Alexandru Aldea. 

„Domnitorul Neagoe Basarab a zidit o trapeză, o pivniţă şi 
a împodobit mănăstirea în jurul anului 15155. 

În 1533, Vlad Vintilă a oferit mănăstirii 5.000 de aspri şi 
500 drumețului. 


! Ibidem, p. 189. 
2 Ibidem, p. 192. 
3 Ibidem, p. 199. 

„Alexandru Lăpuşneanu a refăcut biserica mare a Sfintei 
Mănăstiri Xiropotamu”!. 

În 1585, Mihnea Turcitul a închinat Xiropotamului 
mănăstirea Plumbuita, „cu toate ocinele, cu morile ei, cu grădinile, 
cu pometurile ei din jur şi cu viile de pe dealul Bucureştilor, cu 
podoabele din biserică şi cu chiliile din jur'?. 

Alexandru Coconul a renovat Xiropotamul. 

„În 1670, vameşul modovean Păun a ridicat lângă Iaşi 
mănăstirea cu hramul Pogorârea Sfântului Duh, pe care a înzes- 
trat-o cu multe moşii şi a închinat-o Xiropotamului””. 

„Duca Vodă a donat mănăstirii, în 1685, o cârjă episcopală 
din fildeş şi email roşu”, iar în 1703 i-a închinat biserica 
Dancului din Iaşi, cu heleşteu de peşte şi moşia Vacota. 

„Boierii Constantin Răducanu şi lon Slătineanu, cu mai- 
ca lor Stanca, i-au închinat, în 1759, biserica Adormirii Maicii 
Domnului din Slatina, cu moşiile Bârca, Preoteşti, Bodoeşti, mai 
multe vii pe dealul Colăşauca şi malul Livezii, cu case, țigani, un 
vad de moară etc”*. 

„În 1758, Teodor Calimah decide să trimită anual mănăstirii 
câte 150 de lei, sumă pe care Scarlat Ghica o ridică, în 1760, la 
500 de lei, iar apoi hotărăşte să dea «o dată pentru totdeauna» 
8.000 de lei”. Din aceste danii mănăstirea s-a refăcut în între- 
gime. „Începând cu Scarlat Ghica, domnitorii Ţării Româneşti 
au hotărât să ofere anual, la fiecare hram al mănăstirii, câte 500 
de taleri. Aşa a urmat, în 1775, Alexandru Ipsilanti şi după el toţi 
succesorii la tron, până la Gheorghe Caragea, în 18177. 


! Ibidem. 

2 Ibidem, p. 200. 

3 Ibidem, p. 201. 

+ Ibidem, p. 202. 
Ibidem, pp. 204-205. 
* Ibidem, p. 205. 

7 Ibidem, p. 206. 

De asemenea, „doi negustori braşoveni, Radu şi Leca, au 
zidit la Xiropotamu, pe la 1780, paraclisul Sfântului Dumitru, 
iar în 1773 Radu a oferit bani pentru pictarea paraclisului 
Sfintei Cruci”. 


Mănăstirea Zografu (bulgărească) 

În anul 1429, Alexandru cel Bun i-a închinat acestei 
mănăstiri câteva moşii în Basarabia. 

Alexandru Aldea a hotărât, în 1433, să îi dea în fiecare an 
câte 3.000 de aspri. 

„În 1466, Ştefan cel Mare a început să ofere mănăstirii un 
mertic anual de 100 de galbeni ungureşti. Merticul a fost plătit 
regulat de toți urmaşii săi. Din suma aceasta, importantă pentru 
acea vreme, s-a reparat mănăstirea şi s-a făcut şi un spital, căci 
în 1471 Ştefan cel Mare a fixat o a doua danie, de 500 de aspri 
pentru «bolniţa din sfânta mănăstire Zografu»”?. Tot Ştefan cel 
Mare a clădit, în 1475, şi turnul pentru corăbii al mănăstirii, care 
a fost reparat în 1517 de Bogdan, fiul său. De asemenea, Ştefan 
cel Mare a reparat de două ori întreaga mănăstire şi a împodobit 
biserica mare cu o frumoasă pictură. „Atât de mult au însemnat 
pentru Zografu reparaţiile şi ajutoarele date de Ştefan cel Mare, 
încât călugărul Isaia din Hilandar spunea, la 1489, că această 
mănăstire a fost întemeiată de Ştefan Vodă al Moldovei”. 

Radu cel Mare a hotărât, în 1500, să acorde mănăstirii 
un ajutor anual de 3.000 de aspri, iar Neagoe Basarab a con- 
tinuat dania. 

„În 1556, sau ceva mai târziu, văduva lui Alexandru 
Lăpuşneanu, Ruxandra, a răscumpărat, deodată cu metocurile ce- 


! Ibidem, p. 207. 
2 Ibidem, pp. 215-216. 
3 Ibidem, p. 218. 

lorlalte mănăstiri athonite şi pe ale Zografului, de pe râul Struma, 
pentru care a plătit suma de 52.000 de aspri ungureşti”!. 

Domnitorul Petru Șchiopul a oferit şi el acestei mănăstiri 
100 de galbeni, în fiecare an, iar Ieremia Movilă îi acorda câte 
100 de ducați. Aron Tiranul şi Ieremia Movilă au continuat dania 
anuală către Zografu. Miron-Vodă Barnovschi 1-a închinat, în 
1628, mănăstirea Adormirii Maicii Domnului din Vaslui, cu 
moşiile ei. 

„În 1651 Vasile Lupu i-a închinat ctitoria sa de la Dobrovăț, 
cu toate bunurile ei, după ce încă din 1642 îi închinase nişte moşii 
peste Prut. Dintre cele 8 moşii pe care le stăpânea mănăstirea, 
notăm: Cârşeşti, Bulboaca, Mălăeşti, Lipovăţ, Chinteşti, Dorogoi 
etc. şi nişte grădini în laşi. Numai în judeţul Vaslui terenul cu- 
prindea 14.000 de hectare”?. 

„Constantin Cantemir a închinat Zografului mănăstirea 
Căpriana cu toate moşiile ei. În întreaga Basarabie, mănăstirea 
Zografu avea 23 de moşii cu circa 50.000 de hectare de 
pământ'?. 


Mănăstirea Dohiar 

„Domnitorul modovean Alexandru Lăpuşneanu a rezidit 
această mănăstire din temelii, între 1564-1568 şi a împodobit-o 
cu pictură. Biserica mănăstirii zidită de domnitorul moldovean 
este cea mai înaltă din Sfântul Munte. În timpul construcţiei, 
mitropolitul Teofan al Moldovei a fost trimis la Muntele Athos să 
supravegheze lucrările şi tot el a făcut şi sfinţirea bisericii”. 

„În anul 1568, sultanul Selim al II-lea a confiscat toate 
bunurile mănăstirilor athonite şi le-a vândut la licitație turcilor din 


! Ibidem, p. 219. 
2 Ibidem, p. 220. 
3 Ibidem, p. 221. 
+ Ibidem, p. 228. 

Tesalonic. Întrucât Alexandru Lăpuşneanu murise în acelaşi an, 
monahii de la Dohiar s-au plâns Ruxandrei, văduva domnitorului, 
şi au înduplecat-o să le ofere un ajutor de 165.000 de aspri, sumă 
colosală pentru acea vreme”. 

„În 1626, domnitorul Alexandru Coconul, împreună cu 
marele postelnic lanache, au întărit Dohiarului stăpânirea peste 
12 moşii în judeţul Ialomiţa, care valorau aproximativ 300.000 de 
aspri şi 320 de ducați. În calitate de metoc al Dobhiarului, aceste 
moşii au fost numite «Slobozia lui lanache»"?. 

„În 1652, comitele Apostolachi i-a închinat mănăstirii schi- 
tul Măstăneşti din Prahova, cu 8 moşii, şi i-a oferit 2000 de ta- 
Ieri, pentru a se repara chiliile de la Dohiar”?. „Atât de mare era 
venitul mănăstirii Slobozia şi deci al Dohiarului, încât în 1845 
patriarhul ecumenic Meletie al III-lea 1-a scris egumenului Gavriil 
că dările pe care le aveau de plătit se ridicau la suma de 90.000 
de aspri anual”. 


Mănăstirea Karacalu 

„Pe la 1530 mănăstirea a ars, iar Petru Rareş le-a trimis 
călugărilor de aici bani, cu care au clădit în 1534 turnul dinspre 
mare, în care erau odată trapeza monahilor, o capelă şi câteva 
chilii”. 

„Întrucât în 1569 ministrul otoman de finanţe Mustafa 
Celebi a confiscat metocurile mănăstirii, pentru că monahii nu 
şi-au plătit birul la care erau supuşi, doamna Ruxandra, fiica lui 
Petru Rareş, a oferit mănăstirii 35.000 de aspri, o sumă foarte 
mare pentru vremea aceea”*. 


! Ibidem, p. 229. 
? Ibidem, p. 230. 
3 Ibidem, pp. 231-232. 
+ Ibidem, p. 234. 
* Ibidem, p. 237. 
S Ibidem, pp. 239-240. 

„În prima jumătate a secolului al XVII-lea, Karacalului i-a 
fost închinată mănăstirea Sfântul Nicolae din Ismail”. 


Mănăstirea Filoteu 

„În 1457 Vlad Ţepeş a hotărât să dea în fiecare an mănăstirii 
câte 4.000 de aspri şi 300 pentru cheltuielile drumeţului. Între 
1488-1492, fratele său, Vlad Vodă Călugărul, urmează şi el ve- 
chea danie de 4.000 de aspri pe an mănăstirii şi 300 de cheltuială 
pentru frăţia ce va veni să-i ia'?. 

Cu bani din Principatele Române s-a refăcut în 1540 
aproape toată mănăstirea. 

„După 1734, voievodul moldovean Constantin Mavrocordat 
a stabilit să se dea în fiecare an mănăstirii Filoteu câte 6.600 de 
aspri, iar din daniile strânse atunci s-a ridicat clădirea şi a fost 
realizată pictura bisericii mari””*. 


Mănăstirea Simonopetra 

„La 1540 Petru Voievod, fiul nelegitim al lui Radu cel 
Mare, cunoscut sub numele de Radu Paisie, a acordat un sprijin 
financiar simonopetriților. În afară de bani, le-a oferit şi satul 
Scurteşti din judeţul Argeş, cu toate averile lui”. 

„Alexandru, fiul lui Mircea Ciobanul, a confirmat, pe la 
1570, dania satului Scurteşti adăugând şi el un sat: Dragomireștii, 
cu multe averi. Aceleaşi moşii le întăreşte în prima lui domnie, în 
1578, şi Mihnea Turcitul. Tot în vremea aceasta, boierul muntean 
Oxotie Aga din Pogoniana, apare şi el ctitor la Athos, zidind tur- 
nul Simonopetrei de la mare, în 15675. 


! Ibidem, p. 240. 
2 Ibidem, p. 245. 
3 Ibidem, p. 247. 
1 Ibidem, p. 251. 
* Ibidem. 

„După ce a înconjurat-o cu zid şi a renovat complet 
mănăstirea Sfântul Nicolae din Bucureşti, Mihai Viteazul a în- 
zestrat-o cu 14 sate, dintre care 13 cumpărate de el însuşi cu 
suma de 472.000 aspri, iar unul dăruit de soția sa, Stanca. Tot 
atunci, 1-a mai dat două sate şi Florica, fiica lui. După această 
renovare şi înzestrare sfântul lăcaş a fost cunoscut sub numele de 
mănăstirea Mihai Vodă. Prin hrisovul din 1599, Mihai Viteazul 
a închinat această ctitorie la mănăstirea Simonopetra. Din banii 
primiți de pe aceste metocuri mănăstirea s-a reclădit în între- 
gime. Prin 1617, i-a fost închinat mănăstirii Mihai Vodă schitul 
buzoian Isvorani, iar în 1626, Alexandru Coconul se pare că 
i-ar fi dat şi schitul Beştelei din Argeş. Cu averile acestor două 
metocuri, mănăstirea Mihai Vodă avea pe la 1850 un venit anual 
de aproape un milion de lei”. 

„În 1785, Mihai Şuţu a plătit datoriile simonopetriţilor, le-a 
răscumpărat vechile metocuri din insula Lemnos, iar de la pirați 
moaştele Sfintei Maria Magdalena”. 


Mănăstirea Sfântul Pavel 

„În preajma anului 1500, domnitorul Ştefan cel Mare 
a reparat această mănăstire, a construit un apeduct şi un 
baptisteriu”*. 

„Începând cu anul 1501, boierii munteni Jupân Barbu, 
banul Craiovei, împreună cu comisul Danciu şi cu jupânii Radu 
şi Pârvu, toți boieri Craioveşti, au oferit un ajutor anual de 2.000 
de aspri acestei mănăstiri şi au ridicat un turn de apărare”*. 

„Radu Paisie şi Teodor Clucerul i-au făcut şi un zid gros 
de apărare contra şuvoaielor de apă, care, pornind din munte, se 


! Ibidem, p. 253. 
2 Ibidem, p. 254. 
3 Ibidem, p. 259. 
+ Ibidem. 

loveau de zidurile mănăstirii. În 1632 şi 1635 mănăstirea a primit 
dreptul de a extrage câțiva bolovani de sare de la Ocnele Mari. 
În urma acestor ajutoare, dar şi a altora, în bani - despre care nu 
avem ştire - s-a putut zugrăvi paraclisul Maicii Domnului în 1645, 
şi tot în acelaşi an s-a reparat şi pridvorul bisericii mari”. 

„În jurul anului 1654, mănăstirii Sfântul Pavel 1-a fost 
închinată mănăstirea Jitianului de lângă Craiova. Dintre moşiile 
acesteia făcea parte şi schitul mehedinţean Ciutura. Probabil că 
închinarea s-a făcut în 1654, de Domnița Bălaşa”?. 

„În 1664, Miron Costin, pârcălabul Hotinului, i-a închinat 
mănăstirea Todirenilor din Burdujeni, care avea numeroase moşii 
în Moldova'”. 

„Pe la finele veacului al XVII-lea, Constantin Brâncoveanu 
a ridicat un turn la mănăstire, a reparat chiliile şi trapeza, iar 
în 1708 a construit un paraclis cu hramul Sfinţilor Împărați 
Constantin şi Elena”. 

„La sfârşitul secolului al XVIII-lea, mai mulţi monahi, 
printre care Antim şi Grigore, au venit în Ţările Române pentru 
a aduna ajutoare. Din banii strânşi s-a ridicat la mănăstire un zid 
împrejmuitor şi un turn, s-au plătit datoriile şi s-au răscumpărat 
şi metocurile amanetate din cauza unei mari datorii”. 


Mănăstirea Stavronikita 

La scurt timp după înfiinţarea ei, în 1544, s-a început refa- 
cerea acestei mănăstiri, iar „voievodul Radu Paisie a avut partea 
lui de contribuţie bănească la începerea ridicării clădirilor. Pe la 
1680 Şerban Cantacuzino a construit aici un apeduct, cu bazine 


! Ibidem, pp. 259-260. 
2 Ibidem, pp. 260-261. 
3 Ibidem, p. 261. 
+ Ibidem, pp. 261-262. 
5 Ibidem, p. 262. 

deosebite. Lucrarea a fost foarte costisitoare şi durează până 
în ziua de astăzi. Nu se ştie când şi de către cine i s-a închi- 
nat mănăstirea Sfinții Apostoli din Bucureşti, supranumită a 
Arhimandritului, însă există documente că Nicolae Mavrocordat 
i-a închinat schitul Crăsanilor, cu moşii, iar Şerban Vodă schitul 
Călugărenilor. Mănăstirea Arhimandritului era foarte bogată, 
având un venit anual de peste 250.000 de lei”. 


Mănăstitea Xenofon 

„Boierul Barbu, banul Craiovei, a închinat mănăstirii 
Xenofon înainte de 1520, poate chiar imediat după 1500, satele 
Recica, Siliştea Plopului şi un iaz care formează averea schitului 
Zdralea, iar sub stăpânirea austriacă Plopul, metocul ce-l avea 
mănăstirea la noi în ţară, dar şi suma anuală de 2.000 de aspri, 
care a a fost oferită cu regularitate”. 

„Între 1544-1545, pe banii dăruiți de mai mulţi donatori din 
Ţările Române, s-au construit chiliile mănăstirii Xenofon, a fost 
ridicată biserica centrală şi s-a realizat pictarea mănăstirii””?. 

„La 1607 Radu Şerban, pe lângă asigurarea stăpânirii 
mănăstirii asupra celor două sate închinate după 1500 (Recica şi 
Siliştea), îi oferă anual şi suma de 10.000 aspri. Acelaşi lucru îl 
face şi Matei Basarab în 1635 şi Constantin Basarab în 1654. 

Începând cu Matei Basarab întâlnim 13 hrisoave cu danii 
făcute de aproape fiecare domnitor acestei mănăstiri, iar de 
la 1658 încolo alte 12 documente, până la Alexandru Şuţu, în 
1819. 


! Ibidem, pp. 266-267. 
2 Ibidem, pp. 270-271. 
3 Ibidem, p. 272. 

+ Ibidem, pp. 273-274. 

„Radu Leon a donat şi el Xenofonului câte 10.000 de aspri 
anual şi 1.000 pentru trepădător”!. 

„Din 1664 mănăstirea a beneficiat şi de dania salinelor 
făcută de Grigore Ghica tuturor mănăstirilor athonite. În 1813, 
Vodă Caragea, pe lângă confirmarea aceloraşi favoruri, îi dă şi 
impozitul anual de 200 de groşi asupra Caravansaraiului din 
Bucureşti. Numai averile de la Roaba (noua denumire a schitu- 
lui Zdralea), sporite spre finele secolului al XVIII-lea, aduceau 
un venit anual de câteva sute de mii de lei, din care mănăstirea 
Xenofon s-a putut reface de mai multe ori'?. 


Mănăstirea Grigoriu 

„În anul 1500, Ştefan cel Mare a reînnoit din temelii 
mănăstirea Grigoriu, oferindu-i şi 24.000 de aspri, cu care a fost 
cumpărată vechea mănăstire a Sfântului Trifon din Karies"?. De 
fapt evlaviosul domnitor a reparat mănăstirea în două sau trei 
rânduri. „Grigoriu avea atunci vreo 100 de călugări, însă din 
cauza sărăciei, doar 20 dintre ei se găseau în mănăstire, iar 80 
erau după adunat milă. Ștefăniță Voievod, în 1520, şi Alexandru 
Lăpuşneanu, în 1553, au acordat ajutoare mănăstirii, care între 
1475 şi 1553 s-au ţinut lanț”. 

„În 1769, Alexandru Ghica i-a închinat mănăstirea Vizantea 
din judeţul Putna, care avea mai multe moşii în jurul ei şi opt 
pogoane de vie, iar după ce a ajuns domn în Ţara Românească şi 
mănăstirea Sfântul Spiridon cel nou din Bucureşti, în 1776, fixând 
totodată şi un ajutor de 1.100 de taleri anual. Din banii obținuți, 
între anii 1776-1783 mănăstirea Grigoriu s-a refăcut complet”. 


! Ibidem, p. 272. 
2 Ibidem, pp. 274-275. 
3 Ibidem, pp. 279-280. 
1 Ibidem, p. 280. 
5 Ibidem, pp. 281-282. 

„De asemenea, Raliţa Ghica şi soţul ei, protospătarul Mihail 
din Constantinopol, au zidit din temelie, în anul 1775, paraclisul 
Sfintei Anastasia Romana al mănăstirii”. 


Mănăstirea Esfigmenu 

În anul 1546, Petru Rareş a oferit un ajutor financiar 
mănăstirii, dar suma nu se cunoaşte. 

„În 1622, marele vornic al Moldovei de jos, Gavriil 
Costachi, a închinat Esfigmenului ctitoria sa de la Ciocăneşti, 
din judeţul Fălciu, unde ridicase şi o mănăstioară înzestrată cu 
moşii”?. 

În 1814, mitropolitul Veniamin Costachi i-a închinat 
mănăstirea Floreşti, oferind, în anul 1818, şi suma de 12.000 de 
groşi. „Dintre moşiile mănăstirii Floreşti, vreo 10, care se întin- 
deau în judeţele Vaslui, Tutova şi Covurlui, aduceau, în 1828, 
un venit anual de câteva sute de mii de lei, încât, la începutul 
secolului al XIX-lea, au fost ridicate naosul actual şi trapeza 
Esfigmenului, întreaga mănăstire fiind refăcută cu bani proveniți 
din Moldova”. 


Mănăstirea Sfântul Pantelimon (rusească) 

„În 1457, Vlad Ţepeş a oferit acestei mănăstiri o sumă de 
bani, iar în 1487, Vlad Călugărul a hotărât să doneze anual câte 
6.000 de aspri. Din 1496, Radu cel Mare acorda câte 3.000 de 
aspri pentru mănăstire şi 400 pentru călător, iar în 1502 a urcat 
dania la 4000 de aspri”. 

„În anul 1631, Moise Movilă, domnitorul Moldovei, a 
închinat mănăstirii biserica Uspeniei din Botoşani (care mai târziu 


! Ibidem, p. 283. 
2 Ibidem, p. 287. 
5 Ibidem, p. 289. 
+ Ibidem, p. 294. 

şi-a schimbat numele în mănăstirea Doamnei), de care aparținea 
satul Costeşti”!. 

„loan Mavrocordat a fixat mănăstirii o danie anuală de 100 
de piaştri pe an (10.000 de aspri). În 1750, Constantin Racoviţă 
a mărit suma la 150 de piaştri (15.000 de groşi) şi a confirmat 
închinarea mănăstirii Doamnei din Botoşani, lucru pe care l-a 
făcut în 1754 şi Matei Ghica, iar în 1755 Grigore Ghica'?. 

„Din 1759, i se oferă anual câte 560 de taleri de la Ocnele 
Mari. Domnitori fanarioți Matei Ghica (în 1754) şi Scarlat Ghica 
(în 1757 şi 1759) dau anual mănăstirii câte 150 de groşi când sunt 
în Moldova şi 250 de taleri când sunt în Țara Românească. loan 
Calimah a închinat în 1760, pe lângă suma obişnuită, şi conacul 
Sfântul Nicolae din Constantinopol, supranumit Bogdan-Sarai, 
cu case, biserică, grădini etc. Aici locuiau voievozii români când 
se duceau cu treburi în capitala Imperiului Otoman. În 1795 
Alexandru Calimah a urcat dania de la 150 de groşi la 250 de 
groşi. Voievodul Scarlat Calimah a vândut mănăstirea Doamnei 
cu 200.000 de groşi, lângă care a mai adăugat nişte bani, şi a 
început, în 1812, să reclădească mănăstirea Sfântul Pantelimon, 
construind chilii, trapeză, biserică, turn, brutărie, spital, trei para- 
clise şi alte clădiri, iar în jurul lor a ridicat un zid gros şi înalt'?. 


Mănăstirea Costamonitu 

„În anul 1493, Ştefan cel Mare a stabilit pentru această 
mănăstire o danie anuală de 5.000 de aspri şi 500 trimisului. 
Logofătul Nicolae a acordat şi el, în 1497, ajutoare mănăstirii, 
iar dania se vede că urmează cu regularitate, căci în 1542 Petru 


! Ibidem, p. 296. 
2 Ibidem, p. 297. 
3 Ibidem, pp. 298-299. 

Rareş trimite şi el acelaşi mertic anual, care între timp ajunsese 
la suma de 6.000 de aspri”. 

„Mihnea Turcitul a ajutat şi el mănăstirea'?. 

„După anul 1800 mănăstirea Costamonitu a primit câteva 
moşii şi case în Moldova, ridicându-se cu banii de pe acestea un 


turn, chilii pentru călugări şi biserica mănăstirii””>. 
h. Românii şi Sfântul Munte Athos - concluzii 


Demn de remarcat este faptul că daniile româneşti către 
Muntele Athos au început înainte de căderea Constantinopolului 
sub turci, din timpul voievodului Nicolae Alexandru Basarab 
(1352-1364) al Țării Româneşti şi al domnitorului Alexandru cel 
Bun (1400-1432) al Moldovei şi au continuat până în 1863, în 
timpul domniei lui Alexandru loan Cuza. 

„Sfântul Munte Athos n-a avut alt patron mai mărinimos 
decât domnitorii şi înaintaşii noştri. De când au stabilit legături cu 
voievozii Basarabi: Nicolae, Alexandru şi Vlaicu şi până la mij- 
locul veacului al XIX-lea, călugării din Sfântul Munte şi-au aflat 
întotdeauna la noi scăparea şi alinarea în neajunsurile materiale. 
Primele trei veacuri (XIV, XV şi XVI) o constituie epoca daniilor 
în bani, a ridicării şi zugrăvirii mănăstirilor, precum şi a înzestrării 
lor cu odăjdii sfinte - cusute de mâini credincioase de domniţe - şi 
cu odoare aurite şi argintate de credinţa evlavioşilor voievozi. Cu 
sfârşitul veacului al XVI-lea, începe era închinării de mănăstiri, în 
care timp, atât domnii pământeni, cât şi fanarioții de mai târziu, 
nu încetează de a ajuta vechile ctitorii ale înaintaşilor, pentru a 
sfinți memoria acestora şi a lor proprie. De altfel şi rămăsesem - 
după căderea Bizanțului şi a statelor bulgăresc şi sârbesc - singura 


! Ibidem, p. 304. 
2 Ibidem, p. 305. 
3 Ibidem, p. 306. 

scăpare pentru ajutorarea întregului Răsărit, ajuns atunci în aşa 
de grea năpastă. Principatele noastre au rămas refugiul tuturor, 
atunci când aceştia «nu mai aveau unde să-şi plece capul sau 
să-şi întindă mâna». De aceea voievozii noştri erau asemănaţi, în 
ceea ce priveşte mărinimia şi larga înțelegere, cu un Constantin 
cel Mare, cu un lustinian, sau cu alți mari împărați bizantini. 
Patriarhii de Constantinopol îl numeau pe Vasile Lupu «susținător 
al întregii Biserici Ortodoxe, urmaş preavrednic al împăraţilor 
bizantini»; iar învățatul Sevast Kimenites spunea despre domni- 
torul Constantin Brâncoveanu că istoria încă n-a cunoscut vreun 
împărat mai darnic decât el. Când veneau călugării athoniți să 
ceară milostenie de la credincioşii români, atunci cronicarul putea 
scrie că «toţi se întreceau în ajutoare, de la domn până la țăran, de 
la boierul cel mai avut până la cel mai modest negustor»”!. 

„Toate cele 20 de mănăstiri mari, cât şi multe alte instituţii 
monahale din Sfântul Munte, au fost veacuri de-a rândul obiectul 
celei mai calde atenţii din partea voievozilor noştri, românii 
având, mai mult decât oricare alt popor, cel mai mare merit în 
susţinerea lăcaşurilor de dârză cetate ortodoxă a Athosului”?, 
„care au putut ființa, secole întregi, în timpul dominaţiei otomane, 
grație acestor ajutoare generoase”. 

Românii, cu toate că au ajutat Sfântul Munte Athos mai 
mult decât toate celelalte popoare ortodoxe, n-au întemeiat, n-au 
cumpărat şi nici n-au pretins în schimbul ajutoarelor acordate 
vreo mănăstire pentru neamul lor. Sprijinul lor era oferit de- 
zinteresat tuturor mănăstirilor athonite, ca de altfel, întregului 
Răsărit ortodox. 


! Ibidem, pp. 307-308. 

2 Ibidem, p. 308. 

3 loan Dură, Românii şi Athosul, Editura Cuget românesc, Bârda, 
2002, p. 10. 

i. Secularizarea averilor mănăstireşti de 
către domnitorul Alexandru loan Cuza 


În 24 ianuarie 1859 a avut loc Unirea Moldovei cu Țara 
Românească, prin alegerea lui Alexandru loan Cuza ca domnitor 
în ambele ţări. 

„Principala sarcină a lui Alexandru loan Cuza după Unire a 
fost reformarea structurilor statului după model occidental. Statul 
laic francez, pe care l-a luat ca model, nu avea o relaţie bună cu 
Biserica Romano-Catolică, marginalizată după Revoluţia de la 
1789. După modelul statului francez, intenţia domnitorului a 
fost să transforme Biserica într-o instituţie de stat, supusă puterii 
civile. Din nefericire, modernizarea lui Cuza nu a ţinut cont de 
tradițiile româneşti, de buna cooperare dintre stat şi Biserica 
Ortodoxă, cu tradiţie de veacuri, ci doar de programul impus 
de puterile europene, ceea ce însemna o modernizare forţată. 
Probabil că aceasta a făcut parte din preţul pe care România l-a 
plătit pentru ca statul naţional să fie recunoscut de puterile eu- 
ropene. Alexandru loan Cuza era colonel. Ca orice ofiţer, el era 
obişnuit să fie ascultat şi să acționeze eficient în atingerea scopu- 
rilor propuse. Măsurile luate de Guvernul Cuza au fost punitive 
de la început. Astfel, imediat după alegere, domnitorul a ordonat 
să se efectueze o evaluare a averilor mănăstirești, atât a celor 
închinate la Locurile Sfinte, cât şi a celor neînchinate”!. 

„Aşezămintele bisericeşti de la Locurile Sfinte, cărora le 
erau închinate anumite mănăstiri româneşti, aveau îndatorirea să 
vegheze asupra existenţei şi bunei lor administrări, îndeplinind 
toate obligaţiile prevăzute de ctitori: întreținerea de spitale sau 
azile, de şcoli, acordarea de ajutoare etc. Pentru ducerea la 
îndeplinire a acestor îndatoriri, ele urmau să primească o parte 


! A. Pascu, Sfântul Calinic şi alți părinți de la Cernica, Editura Meteor 
Publishing, Bucureşti, 2016, p. 103. 

din veniturile mănăstirilor respective, asigurându-se mai întâi 
întreținerea lor şi a monahilor. Cu timpul, aceste rânduieli au 
început să fie ignorate, încât mănăstirile închinate au ajuns în 
ruină, numărul călugărilor a scăzut, iar dispozițiile testamentare 
ale ctitorilor nu erau îndeplinite. În schimb, toate veniturile lor 
erau trimise la Locurile Sfinte, fiind totodată şi un mijloc de 
îmbogăţire a egumenilor greci ajunşi în fruntea lor. În prima 
jumătate a secolului al XIX-lea s-au făcut propuneri şi s-au luat 
chiar măsuri pentru îndreptarea acestei stări de lucruri, dar fără re- 
zultat, deoarece călugării greci beneficiau de sprijinul permanent 
al Rusiei, care în politica ei în Balcani avea nevoie de simpatia 
şi sprijinul lor”!. 

„Prin Regulamentul Organic, promulgat în 1831-1832 
de către autoritățile imperiale ruseşti în Țara Românească 
şi Moldova, se prevăzuse ca mănăstirile închinate din Ţara 
Românească să depună anual a patra parte din veniturile lor în 
bugetul statului, iar cele din Moldova suma de 12.500 de galbeni. 
Cu toate acestea, s-a stabilit ca mănăstirile să fie scutite timp de 
10 ani de a plăti aceşti bani, sub pretextul refacerii bisericilor şi 
a clădirilor anexe. La expirarea termenului, în anul 1843, Rusia 
a obținut pentru greci (prin aşa numitul «memorandum de la 
Buyukdere» dintre Rusia şi Imperiul Otoman) o nouă prelun- 
gire de 10 ani (până în 1853), urmând ca mănăstirile închinate 
să achite celor două Principate o subvenție de două milioane 
de lei româneşti pentru aşezămintele de binefacere de la noi. În 
1850, domnitorii ambelor ţări, Barbu Ştirbei al Țării Româneşti 
(1849-1856) şi Grigorie Alexandru Ghica al Moldovei (1849- 
1856), au obţinut aprobarea Imperiului Otoman şi a Rusiei ca 
de-acum înainte arendarea moşiilor mănăstirilor închinate să se 
facă prin licitaţie publică, aşa cum se făcea şi pentru mănăstirile 


! Pr. Prof. Dr. Mircea Păcurariu, Istoria Bisericii Ortodoxe Române, 
vol. III, Editura Trinitas, laşi, 2008, p. 100. 

neînchinate, sperând ca în felul acesta să sporească veniturile 
lor, iar implicit să crească şi cotele care urmau să fie vărsate în 
vistieria statului (arendaşii erau de regulă din pătura mijlocie, cam 
jumătate dintre ei fiind greci). Dar această măsură a fost numai 
în folosul mănăstirilor, căci veniturile lor aproape s-au dublat, 
iar călugării greci, prin banii oferiţi la Istanbul înalților demni- 
tari turci, ca şi prin sprijinul pe care-l primeau din partea Rusiei, 
au reuşit să se sustragă de la plata obligaţiilor către stat. Într-un 
raport întocmit în 1858 de reprezentanţii celor şapte mari Puteri 
europene trimişi în Principate, se relata că în mănăstirile închinate 
aproape nici nu mai exista viaţă monahală şi că toate veniturile lor 
enorme erau întrebuințate de egumenii greci aflaţi în fruntea lor 
sau erau trimise la aşezămintele sfinte din Răsărit. Raportul sub- 
linia şi faptul că mănăstirile respective se sustrăgeau sistematic de 
la obligația de a reface bisericile şi de a întreţine şcoli sau spitale. 
Raportul respectiv a fost luat în discuţia reprezentanților celor 
şapte mari Puteri, iar prin «Protocolul XIII» al Convenţiei de la 
Paris, din 1 aprilie 1858, s-a propus să se ajungă la o înţelegere 
între cele două părți, iar în caz negativ, să se recurgă la un arbi- 
traj. La începutul domniei lui Alexandru loan Cuza, mănăstirile 
închinate din Ţara Românească datorau statului 19.490.124 de 
piaştri turceşti, iar cele din Moldova 1.466.520 de piaştri, datorie 
provenită din a patra parte din veniturile lor pe ultimii ani, pe care 
trebuiau să le verse în vistieria ţării. În august 1863, datoria se 
ridica la 28.889.020 de piaştri. Mai notăm aici că după o statistică 
din anul 1856, în Țara Românească existau 69 de mănăstiri, dintre 
care 35 erau închinate, iar în Moldova 122, dintre care 29 erau 
închinate”!. 

„În această situaţie, încă din primul an de domnie, Guvernul 
lui Cuza a început să ia o serie de măsuri împotriva abuzuri- 
lor călugărilor greci, accentuate mai ales în anul 1863. Astfel, 


! Ibidem, p. 101. 

numeroşi egumeni au fost îndepărtați din posturile lor pentru 
nesupunere față de dispoziţiile Guvernului, s-a interzis intrarea 
sau ieşirea din ţară a călugărilor străini fără ştirea Ministerului 
Cultelor (pentru a se împiedica scoaterea din ţară a obiectelor 
de preţ şi a documentelor), s-a hotărât din nou ca arendarea şi 
rearendarea moşiilor mănăstireşti să se facă numai la Ministerul 
Cultelor, în prezența unui reprezentant al Consiliului de Miniştri. 
Printr-un ordin domnesc, în 31 mai 1863 a fost desființată 
Epitropia Sfântului Mormânt, care fusese reînființată înainte de 
alegerea lui Cuza. În 18 iunie 1863, pe baza unui raport al lui 
Alexandru Odobescu, pe atunci ministru ad-interim al Cultelor 
şi Instrucțiunii Publice, s-a dat un nou ordin domnesc, prin care 
se dispunea inventarierea obiectelor de preţ şi a documente- 
lor din mănăstirile închinate, urmând ca obiectele necesare la 
săvârşirea slujbelor să fie puse sub supravegherea protopopi- 
lor sau a organelor locale de stat, iar cele care nu erau folosite 
la slujbe, precum şi documentele, să fie depuse la mănăstirile 
Văcăreşti (Bucureşti) şi Golia (laşi), sub pază militară. Această 
acțiune urma să fie efectuată de către reprezentanții Ministerului 
şi ai Mitropoliei, iar în judeţe de protopopi şi delegaţii prefectu- 
rilor. Comisiile instituite în acest scop au inventariat bunurile 
respective într-un timp destul de scurt, împiedicând astfel, în 
mare măsură, înstrăinarea lor. Cu această ocazie, au avut loc 
alte destituiri de egumeni, acuzați de înstrăinare de documente 
şi de nesupunere față de ordinele Guvernului. Paralel cu aceste 
măsuri luate în ţară, se desfăşura şi o vie activitate diplomatică în 
problema secularizării. În august 1863, Costache Negri, reprezen- 
tantul ţării noastre la Istanbul, a înaintat Porții Otomane o notă 
din partea Guvernului român, prin care propunea rezolvarea pro- 
blemei, oferind Locurilor Sfinte o despăgubire de 80.000.000 
de piaştri, din care urmau să se scadă 28.889.020 de piaştri, 
care reprezentau datoriile acestor Locuri către Statul român. În 

afară de această sumă, Guvernul român mai oferea 10.000.000 
de piaştri pentru înfiinţarea unei şcoli laice şi a unui spital în 
Istanbul. Reprezentanţii Locurilor Sfinte au refuzat însă oferta 
Guvernului, iar Poarta Otomană, care le era favorabilă, a hotărât 
convocarea unei Conferinţe a celor şapte mari Puteri europene 
pentru rezolvarea problemei”!. 

Cu toate că veniturile mănăstirilor neînchinate rămâneau 
în ţară şi acestea nu aveau datorii către stat, „încă din vara 
anului 1859, averile mănăstirilor chinoviale: Neamţ, Secu, 
Agapia, Văratec, Adam şi Vorona au fost trecute în adminis- 
trarea Ministerului Cultelor. Totodată, au fost desființate atelie- 
rele mănăstireşti, au fost confiscate tipografiile de la Mănăstirea 
Neamţ şi de la Mitropolia din laşi şi au fost instituite comitete 
administrative pe lângă stareţi, întocmindu-se bugete pentru fie- 
care mănăstire. În 16 august 1860, printr-o ordonanţă domnească, 
au fost desfiinţate mănăstirile Doljeşti şi Zagavia, precum şi 31 
de schituri din Moldova. Vieţuitorii lor au fost mutați în alte 
mănăstiri, lăcaşurile de cult au fost transformate în biserici de 
parohie, în clădirile din Jur s-au înfiinţat şcoli săteşti, iar în două, 
aşezăminte de asistenţă socială. În 19 octombrie 1860, tot în 
Moldova, a fost promulgată o lege, prin care se instituia un im- 
pozit de 10% asupra venitului net al proprietăţilor nemişcătoare 
ale Mitropoliilor, Episcopiilor, mănăstirilor închinate şi neînchi- 
nate cu metocurile lor, ale chinoviilor mănăstirilor şi bisericilor 
de sub diferite tutele, ale Seminariilor Teologice, precum şi al 
oricărui alt aşezământ de binefacere. Din 31 martie 1862 legea 
a fost aplicată şi în Ţara Românească. În aceeași zi, Consiliul 
de Miniştri a hotărât ca veniturile mănăstirilor să nu mai intre 
în aşa numita «Casă centrală», ci direct în bugetul țării, adică la 
Ministerul de Finanţe”. 


! Ibidem, p. 102. 
? Ibidem, pp. 98-99. 

„În 12 decembrie 1863, Mihail Kogălniceanu, în calitate de 
preşedinte al Consiliului de Miniştri, a prezentat un raport, cerând 
aprobarea ca să prezinte Adunării Deputaţilor proiectul de lege 
pentru secularizarea averilor mănăstireşti”!, „adică trecerea lor în 
proprietatea statului”. „În ziua următoare, 13 decembrie 1863, 
Guvernul a prezentat Camerei Deputaţilor acest proiect, care, 
cu mici modificări de redactare, a fost admis. În primul articol 
al legii se preciza că «toate averile mănăstireşti din România 
sunt şi rămân ale Statului». Observăm că la început se vorbise 
numai despre bunurile mănăstirilor închinate, dar acum legea se 
extindea şi asupra averilor mănăstirilor neînchinate şi a centrelor 
eparhiale. Această generalizare era impusă de considerentul că 
o secularizare numai a bunurilor mănăstirilor închinate ar fi 
fost prezentată de călugării greci în faţa forurilor internaționale 
ca o măsură discriminatorie, xenofobă, lovind în mănăstirile 
închinate, conduse de greci şi favorizând pe cele neînchinate, 
conduse de stareți români. Prin articolul 3 se prevedea că Statul 
va oferi Locurilor Sfinte suma de 82.000.000 de lei, din care 
se scădeau 31.000.000 de lei, reprezentând datoriile lor către 
Statul român, la care se mai adăugau 10.000.000 de lei pentru 
înființarea unei şcoli laice şi a unui spital în Istanbul. Prin 
articolul 6, egumenii greci erau obligaţi să predea Guvernului 
român toate obiectele de preţ, cărțile şi documentele mănăstirilor 
pe care le cârmuiseră. Împotriva secularizării au luat atitudine 
mai multe Puteri europene. Marele vizir Fuad Paşa i-a trimis lui 
Alexandru loan Cuza o scrisoare prin care declara votul Camerei 
Deputaţilor drept nul şi neavenit, iar consulii generali ai Rusiei, 
Austriei, Angliei şi Prusiei s-au prezentat într-o audienţă comună 
la domnitor, prezentându-i o adresă cu un conţinut identic. 
Italia a avut o atitudine rezervată, iar Franţa a fost singura ţară 


! Ibidem, p. 102. 
2 Ibidem, p. 100. 

care şi-a arătat sprijinul diplomatic faţă de hotărârea Camerei 
Deputaţilor. Neputând împiedica secularizarea, reprezentanţii 
Rusiei, ai Imperiului Otoman şi ai Angliei au determinat 
întrunirea unei conferințe a ambasadorilor celor şapte Puteri 
garante, la Istanbul, pentru a stabili despăgubirile ce urmau să 
le fie acordate călugărilor greci. Ambasadorul Franţei la Poarta 
Otomană s-a declarat împotriva acestei compensaţii. Conferinţa 
a avut loc în aprilie-mai 1864 şi a instituit o «casă» specială, 
prin intermediul căreia Guvernul român trebuia să plătească 
despăgubirile către Locurile Sfinte, precum şi o comisie care să 
stabilească lista proprietăţilor mănăstireşti cu toate veniturile şi 
datoriile pe care le aveau. Spre surprinderea tuturor, călugării 
greci au încercat să împiedice lucrările comisiei, refuzând să 
prezinte actele de proprietate. Între timp, Guvernul român a 
ridicat suma oferită Locurilor Sfinte la 102.000.000 de piaştri, 
apoi la 150.000.000, contractând în acest sens chiar un împrumut 
la o bancă din Istanbul. Cu toate acestea, călugării greci, sprijiniți 
de reprezentanţii Angliei, ai Rusiei şi ai Imperiului Otoman, 
n-au consimţit nici acum, cerând o despăgubire de 200.000.000 
de piaştri. În cele din urmă, reprezentanţii Puterilor străine n-au 
mai intervenit în favoarea grecilor, iar Guvernul român n-a mai 
plătit nimic, considerând chestiunea închisă”!. 

„În felul acesta, a intrat în patrimoniul Statului, deci în 
circuitul economic național, un sfert din teritoriul țării (27,69% 
în Țara Românească si 32,31% în Moldova). Pentru a ne da 
seama de averile imense ale acestor mănăstiri, precizăm că, 
după o statistică din Moldova, din anul 1848, Locurile Sfinte 
aveau aici 146 de moşii, 62 de mori, 22 de iazuri şi bălți cu 
peşte şi 166 de cârciumi şi hanuri, pe lângă numeroase dughene. 
Conform unei statistici din anul 1855, mănăstirile închinate 
din Moldova aveau 215 proprietăţi, dintre care 101 aparțineau 


! Ibidem, p. 103. 

Sfântului Mormânt, 87 Muntelui Athos, 12 Muntelui Sinai, 5 
Patriarhiei Constantinopolului, 3 Patriarhiei Alexandriei, două 
Patriarhiei Antiohiei şi 5 unor mănăstiri din Grecia. În urma le- 
gii secularizării s-a putut face împroprietărirea țăranilor clăcaşi. 
Menţionăm şi faptul că prin Legea rurală (reforma agrară) din 
14 august 1864, prin care s-a făcut împroprietărirea țăranilor 
clăcaşi, s-a prevăzut să se dea şi bisericilor un lot de pământ cul- 
tivabil (17 pogoane în Ţara Românească sau 8 fălci şi jumătate 
în Moldova). Lotul respectiv nu era însă suficient, căci la multe 
biserici slujeau doi sau chiar mai mulți preoți şi apoi, din acelaşi 
lot trebuia să se asigure o parte cântărețului şi paracliserului. 
Prin Legea comunală, din 31 martie 1864, se preciza că «fiecare 
comună este datoare să poarte de grijă de biserica sau bisericile 
de pe teritoriul ei. Comuna este datoare să-i plătească pe preoții 
bisericilor sale». Din nefericire, comunele n-au făcut nimic pentru 
a ameliora situaţia materială a preoţilor şi a bisericilor parohiale, 
care au rămas în starea de până atunci, întreținându-se numai din 
ofrandele credincioşilor. O situație mai bună aveau doar bisericile 
care au aparținut de mănăstirile ale căror averi au fost secula- 
rizate. După ce averile acestora au intrat în patrimoniul statului, 
s-au prevăzut anumite sume în bugetul său pentru salarizarea 
preoților şi întreținerea bisericilor respective. Acestea erau cu- 
noscute sub numele de «biserici de staty”!. 

„Deciziile lui Alexandru loan Cuza privind Biserica nu au 
fost inocente şi nu au urmărit doar progresul țării. Domnitorul 
a lovit grav Biserica Ortodoxă, lipsind-o nu numai de bunurile 
şi pământurile deținute legal, conform dorinței ctitorilor şi a 
binefăcătorilor care le donaseră, ci şi de sprijinul Bisericilor 
Ortodoxe surori, afectând comunicarea în duh ortodox şi 
canonicitatea ei, Biserica găsindu-se multă vreme într-o 
situație gravă. Cuza a fost un spirit anticlerical, care a încălcat 


! Ibidem, p. 104. 

grav tradiţiile anterioare, cu caracter cooperant, dintre stat şi 
Biserică, impunând un model fundamental laic şi opus Bisericii. 
Confiscând averea Bisericii, a afectat grav operele de binefacere 
pe care aceasta le înfăptuia, în mod tradiţional, de secole, 
micşorându-i drastic capacitatea de a se implica în viaţa socială. 
Preluând seminariile şi şcolile săteşti, a îndepărtat omul obişnuit 
de Biserică prin generațiile de copii şi de tineri care urmau să fie 
educați în spirit laic. Cuza a reuşit să rupă relația tradițională, de 
cooperare şi respect reciproc, dintre puterea politică, reprezentată 
de domnitori şi boieri, şi Biserică, acordând puteri imense statului, 
inclusiv controlul puterii laice asupra autorităţii religioase”. 


|. Încheiere 


Prin purtarea de grijă a lui Dumnezeu, poporul român a 
primit învățătura Domnului Hristos de la Sfântul Apostol Andrei 
şi ucenicii acestuia, dar şi de la alţi misionari creştini (colonişti, 
ostaşi din armata romană, negustori şi sclavi). 

Datorită încreştinării timpurii a numeroşi locuitori din 
Scythia Minor, în această provincie au existat martiri cunoscuți 
încă din secolul al IV-lea, iar episcopii de la Tomis: Marcu, 
Gherontie şi Timotei au luat parte la lucrările primelor trei 
Sinoade Ecumenice. 

Cu trecerea vremii învățătura creştină s-a răspândit în 
toate zonele locuite de români, fiind înființate Episcopii în cne- 
zatele şi voievodatele de la noi, iar ulterior Mitropolii în cele trei 
Principate Române. 

După căderea Constantinopolului sub turci, din 29 mai 
1453, statele din sudul Dunării au fost ocupate şi desființate de 
otomani, însă Principatele Române s-au bucurat de autonomie 
şi de multe drepturi recunoscute de turci, iar datorită evlaviei şi 


! A. Pascu, Op. cit., p. 109. 

dărniciei domnitorilor de aici, Ortodoxia românească a cunos- 
cut o dezvoltare fără precedent. Astfel, au fost înființate scaune 
episcopale noi, s-au restaurat bisericile vechi, au fost ctitorite 
numeroase biserici şi mănăstiri, dintre care unele sunt adevărate 
capodopere de arhitectură şi artă, vetrele de sihăstrie au primit 
moşii şi danii generoase, fiind înzestrate cu odoare şi odăjdii de 
mare preţ, s-a introdus tiparul şi au fost imprimate numeroase 
cărți de cult pentru întreaga lume ortodoxă, în limbile greacă, 
slavonă, română şi arabă, încât Țările Române au devenit centrul 
lumii ortodoxe şi adăpostul civilizaţiei bizantine. 

Domnitorii români şi unele familii boiereşti de la noi au 
venit în sprijinul locurilor sfinte ale Ortodoxiei din Răsărit, 
trimiţându-le periodic danii substanțiale, oferindu-le odoare sfinte 
de mare preţ sau închinându-le mănăstiri şi schituri. 

Datorită generozităţii recunoscute a voievozilor români, 
numeroşi patriarhi ai Constantinopolului, Alexandriei, Antiohiei 
şi Ierusalimului, dar şi alţi ierarhi şi monahi, au venit în Ţările 
Române după milostenie, unii dintre ei rămânând ani de-a rân- 
dul în Muntenia şi Moldova, iar câțiva dintre ei şi-au dat chiar 
obştescul sfârşit la noi. 

Datorită dărniciei şi prestigiului lor, unii domnitori ai Ţării 
Româneşti şi ai Moldovei erau atât de influenți încât impuneau şi 
detronau patriarhi la Constantinopol, Alexandria şi Ierusalim. 

Cu toate că la începutul secolului al XVIII-lea în 
Principatele Române a fost instaurat regimul fanariot (1711 în 
Moldova şi 1716 în Țara Românească), daniile către Muntele 
Athos şi alte locuri sfinte ale Răsăritului, obţinute din sudoarea 
şi dărnicia românilor, au continuat până când, din cauza nume- 
roaselor abuzuri şi nereguli ale egumenilor greci care administrau 
mănăstirile din Țările Române închinate l-au determinat pe dom- 
nitorul Alexandru loan Cuza, în anul 1863, să secularizeze averile 
mănăstirilor, inclusiv ale celor neînchinate, toate aceste vetre de 

sihăstrie, cumpărate de Biserică sau donate acesteia, însumând 
30% din suprafaţa de atunci a României. 

Din cele prezentate până acum înţelegem că, timp de câteva 
secole, Ortodoxia românească s-a ridicat la un prestigiu deosebit 
în rândul popoarelor ortodoxe, iar poporul român şi-a dovedit din 
plin generozitatea, şi-a demonstrat valoarea şi şi-a dat măsura în 
istorie. 

Vă mulțumesc. 

Episcopia Sălajului. Istorie şi actualitate! 
a. Răspândirea creştinismului în Dacia 


După învierea Sa din morți, Domnul Hristos le-a spus 
Sfinților Săi Apostoli: „Daru-Mi-s-a toată puterea în cer şi 
pe pământ. Drept aceea, mergeţi şi învăţaţi toate neamurile, 
botezându-le în numele Tatălui şi al Fiului şi al Sfântului Duh, 
învățându-le să păzească toate câte v-am poruncit Eu vouă” 
(Matei 28,18-20), iar în urma Pogorârii Sfântului Duh peste 
Sfinții Apostoli, aceştia au tras sorţi, pentru a şti fiecare unde i-a 
rânduit Dumnezeu să răspândească învăţătura creştină. 

În planul lui Dumnezeu de mântuire a lumii, Sfântului 
Apostol Andrei i-a revenit să propovăduiască Evanghelia 
Împărăției lui Dumnezeu în Asia Mică, în Bulgaria de astăzi, în 
Scythia Minor (Dobrogea de astăzi), în nordul Mării Negre, în 
Bizanţ şi în Grecia, unde a fost martirizat în oraşul Patras. 

În anul 62, când a fost scrisă „Epistola către Coloseni”, 
învățătura creştină era deja răspândită în Scythia, pentru că 
Sfântul Apostol Pavel îi menţionează pe sciți ca pe unii care au 
îmbrățişat credinţa în Domnul Hristos (Coloseni 3,11). 

Din Sceythia Minor, învăţătura creştină s-a răspândit în 
toate teritoriile locuite de daci, inclusiv în Dacia Porolissensis. 
„De fapt, creştinismul ar fi putut pătrunde în arealul sălăjean 
încă din secolul al II-lea, prin mai multe căi: prin colonişti, prin 
ostaşi din armata romană, prin negustori şi prin sclavi. Datorită 
poziţiei sale strategice, romanii au făcut din Porolissum cel mai 


! Articol publicat în volumul: „Sălajul la Centenar”, Editura Caiete 
Silvane, Zalău, 2018, Editura Eikon, Bucureşti, 2018, pp. 461-479. 

important centru militar al Daciei Porolissensis, concentrând 
aici un număr însemnat de unități militare, dar şi de colonişti. 
Analizând denumirea, ordinea şi numărul trupelor aduse la 
Porolissum, putem trage cu uşurinţă concluzia că unele dintre 
aceste trupe erau transferate aici din provinciile orientale în 
care credinţa creştină se răspândise încă din secolul I. Existenţa 
martirilor în rândul soldaților din unitățile militate din Scythia 
Minor în timpul persecuțiilor ne îndreptățeşte să considerăm 
că şi între soldații din Dacia Porolissensis au existat creştini. 
Aceştia, cu râvna caracteristică primilor creştini, au căutat să 
aducă la Hristos şi pe alți soldaţi, dar şi pe unii locuitori din 
oraşele şi satele în apropierea cărora erau cantonați. După 
lăsarea la vatră, aceştia au contribuit nu numai la romanizarea 
Daciei, ci şi la răspândirea creştinismului. După o minuțioasă 
analiză a mărturiilor arheologice din primele şase secole creştine, 
arheologul Nicolae Gudea şi preotul loan Ghiurco, au ajuns la 
concluzia că creştinismul a apărut în provinciile dacice (inclusiv 
în Dacia Porolissensis, s.n.) aşa cum a apărut, aşa cum s-a născut 
el, în toate celelalte provincii ale Imperiului Roman, ca urmare a 
prezenţei unui ferment «oriental» format din colonişti, negustori 
sau militari creştini, a activităţii unor misionari, preoți şi apostoli 
rătăcitori, prin preluarea lui de către populaţia daco-romană, 
majoritară. Din aceste nuclee inițiale s-au format şi în Dacia 
grupuri, comunități creştine mai mici sau mai mari, care existau 
deja la sfârşitul secolului al II-lea d.Hr. sau la începutul secolului 
al III-lea d.Hr. în marile oraşe, în aşezările mai mari, centre 
comerciale sau meşteşugăreşti”!. 


! Pr. Gabriel-Viorel Gârdan, Viaţa creştină pe teritoriile sălăjene 
până în secolul al XVII-lea, articol publicat în volumul: „Episcopia Sălajului: 
5 ani de activitate (2008-2013)”, Editura Episcopiei Sălajului „Credinţă şi 
viață în Hristos”, Zalău, 2013, pp. 15-16. 

„Descoperirile arheologice de la Porolissum atestă faptul 
că aşezarea făcea parte din categoria marilor centre militare şi 
administrative din Dacia Romană, şi, pe de altă parte, confirmă 
existenţa creştinilor aici încă din perioada romană, dar şi 
continuitatea vieţii bisericeşti, deopotrivă aici şi în celelalte castre 
romane de pe teritoriul Sălajului”. 

„Presupusele potire euharistice din lut ars (străchini 
încreştinate), opaiţele din bronz şi lut ars având simboluri creştine, 
pietrele de inel incizate cu simboluri gnostice, pandantivul în 
formă de cruce, diferitele vase cu simboluri creştine aplicate 
ulterior datei producerii, capacele de vase, teracotele simbolice 
în formă de cocoş, ploscuţele, alături de templul păgân al zeului 
Bel de la Porolissum, transformat în basilică creştină şi devenit 
cel mai vechi lăcaş de cult creştin de la nord de Dunăre, datând 
din secolul al IV-lea, vorbesc despre vitalitatea creştinismului în 
părțile sălăjene în perioada romană şi postromană'?. 

Alte dovezi ale răspândirii învățăturii creştine şi a 
continuității creştinismului pe teritoriul Sălajului le reprezintă: 
biserica din Slăveni, cu pandantivul în formă de cruce, care a 
fost ridicată în secolele V-VI, chiliile şi bisericuţele rupestre din 
hotarul comunei Jac, care datează din secolele V-VIII, precum 
şi engolpionul kievean găsit pe dealul Pomet, din Moigrad, în 
apropierea fostei mănăstiri Meseş, datând din secolele XII-XIII, 
care dovedeşte fără echivoc prezenţa unui ierarh ortodox în zonă 
în acele vremuri. 


b. Structuri bisericeşti în Transilvania 
în al II-lea mileniu creştin 


! Ibidem, p. 16. 
2 Ibidem. 

„Începând cu secolul al XIV-lea, avem ştiri despre existența 
în Transilvania a unor episcopi ortodocşi sub jurisdicția cărora se 
aflau şi românii din părțile Sălajului. Astfel, în 1391, se aminteşte 
de existența unei mănăstiri cu hramul Sfântul Arhanghel Mihail, 
în satul Peri, în Maramureş, refăcută de Baliţă şi Drag, pe 
care aceştia au înzestrat-o cu mai multe sate şi proprietăți. În 
primăvara aceluiaşi an, Drag a plecat la Constantinopol, pentru a 
solicita ca această mănăstire să devină stavropighie patriarhală. În 
tomosul de recunoaştere, patriarhul Antonie al IV-lea (1389-1390 
şi 1391-1397) l-a investit pe egumenul Pahomie cu titlul de exarh 
patriarhal, având drept de control şi judecată asupra preoţilor şi 
dreptul de a sfinți biserici în ținuturile Maramureş, Sălaj, Ugocea, 
Ardud, Bereg, probabil Ciceu, Unguraş şi Bistra”!. 

„După ce domnitorul Ştefan cel Mare a întemeiat, pentru 
românii din părțile de nord ale Ardealului, Episcopia de la Vad 
în 1475, românii ortodocşi sălăjeni au stat sub jurisdicția acestei 
Episcopii. Dintr-o conscripţie a castelului Ciceu, făcută în anul 
1553, reiese că 9 dintre localităţile Sălajului de astăzi aparțineau 
de această cetate”?. 

„Antonio Possevino, un iezuit italian promotor al 
Contrareformei catolice, care a vizitat Transilvania vreme de o 
lună şi jumătate în anul 1583 şi a prezentat într-o lucrare publicată 
în anul 1584 impresiile sale de călătorie şi descrieri ale celor 
constatate în timpul voiajului său, vorbind despre organizarea 
vieţii bisericeşti a românilor transilvăneni menționează existența 
unui mitropolit având reşedinţa la Alba Iulia, care era întărit în 
această demnitate de către principe, după sfinţirea sa ca episcop 
de către forurile ecleziastice. Alături de mitropolitul de la Alba 
Iulia, Possevino menţionează existenţa unui episcop în ținutul 
Dejului (adică la Vad) şi (foarte important pentru istoria românilor 


! Ibidem, p. 19. 
” Ibidem, p. 20. 

ortodocşi din Sălaj) a altuia la Șimleu. Possevino nu dă alte 
detalii despre episcopul de la Șimleu. Nu ştim dacă rezida aici 
sau se afla în trecere. Ştim doar că era sub ascultarea canonică a 
mitropolitului de la Alba Iulia”!. 

„Date mult mai precise despre cine exercita jurisdicţia 
bisericească asupra românilor ortodocşi din Sălaj avem din a doua 
jumătate a secolului al XVI-lea. La anul 1585, printr-un decret, 
Sigismund Bathory recunoaşte episcopului Spiridon de la Vad 
dreptul de jurisdicție şi asupra comitatelor Crasnei şi Solnocului 
de Mijloc”?. 

„În timpul lui Mihai Viteazul este amintit episcopul Ioan 
cu titlul de «Arhiepiscop şi Mitropolit al Bălgradului, Vadului, 
Făgăraşului, Silvaşului şi Maramureşului», având reşedinţa la 
Alba Iulia. La acea dată românii ortodocşi sălăjeni se aflau deja, 
în mod indiscutabil, sub jurisdicţia Episcopiei de la Bălgrad””. 

„Predoslovia Chiriacodromionului tipărit la Alba Iulia în 
anul 1699, în pragul actului de unire cu Roma, confirmă faptul că 
la acea dată românii ortodocşi din Sălaj se aflau în mod cert sub 
autoritatea canonică a Mitropoliei de la Bălgrad”*. 

„Din secolele XVI-XVII, în Sălaj sunt atestate mai multe 
biserici de lemn, cele mai multe păstrându-se până astăzi. Astfel, 
din secolul al XVI-lea au fost datate bisericile de lemn din: 
Bulgari (1547), Pecei (1587), Fizeş (1600), Sălățig (1600), iar 
din secolul al XVII-lea datează bisericile din: Negreni, Păduriş, 
Petrindu, Poarta Sălajului (1612), Bocşiţa (1625), Doba, Fildu 
de Jos (1630), Românaşi, Sighetu Silvaniei (1632), Zimbor 
(1643), Baica (1645), Ileanda, Letca (1665), Bârsău Mare, Bălan 
Mănăstire (1690), Bălan Cricova, Bălan Joseni (1695), Purcăreţ 


' Ibidem, pp. 20-21. 
2 Ibidem, p. 21. 

3 Ibidem. 

+ Ibidem. 

(1698), Boian, Cosniciu de Sus, Sâmpetru Almaşului, Subcetate, 
Vădurele, Valcău de Jos, Valcău de Sus şi Zalnoc (1700). 
„Menţionăm, de asemenea, faptul că înainte de sfârşitul 
secolului al XVII-lea este amintită prezenţa în teritoriul sălăjean 
a mai multor mănăstiri, unele datând chiar din secolele XIV-XV: 
Bălan, Strâmba, Sângeorzul de Meseş, Brebi, Chechiş, Ciocmani, 
Dolheni, Cutiş, Popteleac, Stoboru, Şimişna şi Treznea'?. 


c. Uniatismul în Sălaj 


„Începutul secolului al XVIII-lea a adus în Transilvania, 
din punct de vedere confesional, uniatismul şi toate tensiunile 
generate de desfiinţarea vechii Mitropolii ortodoxe a Transilvaniei 
şi impunerea noii confesiuni”*. 

„Preocupată de starea de tensiune din Principatul 
Transilvaniei, neavând încredere în conscripțiile realizate de 
uniți, Curtea de la Viena a dispus ca generalul Adolf Bukow 
să efectueze o nouă conscripţie care să reflecte situația 
confesională reală. Rezultatele anchetei întreprinse între anii 
1760-1762 sunt revelatorii. Astfel, în comitatul Solnocul Interior 
comisia a fost nevoită să constate existența a 10.195 de familii 
ortodoxe, păstorite de 111 preoţi ortodocşi şi 2.491 de familii 
unite, având 234 de preoţi uniţi. Dintre biserici 138 erau în 
posesia ortodocșilor, iar 50 au fost atribuite uniţilor. În comitatul 
Solnocul de Mijloc s-au înregistrat 5.668 de familii ortodoxe şi 
numai 411 unite, 115 preoţi ortodocşi şi 61 uniţi, iar în ceea ce 
priveşte bisericile, 15 au fost atribuite uniţilor, iar 92 au rămas la 

! Ibidem, p. 22. 

? Ibidem. 

3 Idem, Instituţiile ecleziastice sălăjene în secolele XVIII-XX, articol 
publicat în volumul: „Episcopia Sălajului: 5 ani de activitate (2008-2013)”, 
Editura Episcopiei Sălajului „Credinţă şi viață în Hristos”, Zalău, 2013, p. 
23. 

ortodocşi. Într-un fel cu totul unic se prezintă situaţia comitatului 
Crasnei, unde tot clerul şi credincioşii s-au declarat ortodocşi şi 
unde anchetatorii n-au izbutit să găsească decât o singură familie 
unită, în comuna Nuşfalău. Existau 2.528 de familii ortodoxe, una 
unită şi 77 de preoți ortodocşi. Bisericile, 44 la număr, au fost 
atribuite toate ortodocşilor”!. 

„O importanţă deosebită pentru cunoaşterea stării Bisericii 
Ortodoxe din teritoriul de azi al Sălajului, la şase decenii de 
la actul unirii şi la doar câţiva ani de la acţiunile generalului 
Bukow o are «Conscripția clerului ortodox din Transilvania» 
efectuată de episcopul Dionisie Novacovici, în anul 1767. Din 
lista acestei conscripții rezultă că parohiile care astăzi se află sub 
jurisdicția Episcopiei Sălajului erau arondate la 10 protopopiate. 
Dintre aceste protopopiate doar 4 îşi aveau sediul pe teritoriul 
actual al Eparhiei: Zimbor, Miluan, Sânpetru şi Şimleu Silvaniei. 
Numărul parohiilor menționate în conscripţie este de 112, iar cel 
al preoților este de 121"?. 

„Există o serie de documente care vorbesc despre legăturile 
episcopului Dionisie Novacovici cu protopopii şi preoții sălăjeni 
şi despre prezenţa sa în Sălaj”>. 

„Anii care au urmat după vizita episcopului Dionisie 
Novacovici în Sălaj au fost hotărâtori pentru evoluţia vieții 
confesionale în Sălaj. Preoţii şi credincioşii ortodocşi au fost 
supuşi unei intense propagande unioniste, desfăşurate în special 
de episcopul unit Grigore Maior (1773-1782). Acesta şi-a asumat, 
în celebrele sale vizitațiuni canonice din anii 1773-1777, misiunea 
de a înfrânge orice fel de opoziție la răspândirea uniatismului 
în Transilvania. În acţiunea sa, el a fost favorizat de o serie 
de prevederi legale care stabileau că cei care nu acceptau sau 


! Ibidem, pp. 23-24. 
2 Ibidem, p. 24. 
3 Ibidem, p. 25. 

părăseau unirea să fie întemnițați şi catehizaţi în închisoare de 
preoţii uniţi, şi de sprijinul total din partea autorităților”. 

„Consecințele şi amploarea efectelor acţiunilor prozelitiste 
unite în Sălaj pot fi evaluate prin prisma conscripțiilor şaguniene 
din anul 1858. Din cele 4 protopopiate mai exista doar unul, din 
112 parohii ortodoxe care supravieţuiseră acțiunilor lui Bukow 
îşi mai păstrau identitatea ortodoxă doar 30, iar dacă în 1767 erau 
121 de preoţi ortodocşi, acum conscripția menţionează doar 31. 
Conscripția lui Andrei Şaguna din anul 1858 relevă faptul că pe 
teritoriul de azi al Sălajului funcționa, ca structură administrativă, 
doar Protopopiatul ortodox al Unguraşului, sub jurisdicța sa 
aflându-se un număr de 20 de parohii, 21 de preoți şi 10.265 
de credincioşi. Alte 10 parohii care se află astăzi sub jurisdicția 
Episcopiei Sălajului se găseau în trei protopopiate învecinate: 
Clujul de Sus (Parohiile Tămaşa şi Zimbor), Solnoc I (Parohiile 
Gostila, Gâlgău, Muncel, Fălcuşa, Poiana Blenchii) şi Solnoc II 
(Parohiile Văleni, Inău şi Fântânele)”. 


d. Creştinii ortodocşi din Sălaj 
după Marea Unire din 1918 


„Începând cu anul 1921, creştinii ortodocşi din Sălaj s-au 
aflat sub jurisdicţia canonică a episcopilor de la Cluj: Nicolae 
Ivan (1921-1936) şi Nicolae Colan (1936-1948)5. 

„La sfârşitul anului 1948, ca urmare a adoptării noului statut 
de organizare şi funcționare al Bisericii Ortodoxe Române, a 
reîntregirii bisericeşti în circumstanţele desființării cultului greco- 
catolic prin decizia autorităților comuniste, în arealul eclezial 
sălăjean se produc câteva modificări semnificative. Protopopiatul 


! Ibidem, pp. 25-26. 
” Ibidem, p. 26. 
3 Ibidem, p. 32. 

ortodox al Unguraşului se desfiinţează, parohiile şi preoţii din 
Sălaj grupându-se în două protopopiate noi: Protopopiatul Zalău 
şi Protopopiatul Şimleu Silvaniei, arondate din punct de vedere 
jurisdicțional Episcopiei Oradiei. În acelaşi timp, ca urmare a 
noii împărțiri administrative, o parte din parohii rămâneau sub 
jurisdicţia Episcopiei de la Cluj”. 

„În anul 1958, ca urmare a unei noi împărțiri administrative, 
este consemnată prezenţa Protopopiatului Jibou, care a funcționat 
o perioadă scurtă, modificările administrativ teritoriale ducând 
la desfiinţarea sa. La 1 decembrie 1990, Episcopia Oradiei 
reînființează protopopiatul Jibou'?. 

Până în anul 1918, când a avut loc Marea Unire a 
Basarabiei, Bucovinei şi Transilvaniei cu România, în Ardeal 
şi Banat existau doar trei eparhii ortodoxe, la Sibiu, Arad şi 
Caransebeş. 

După Marea Unire, credincioşii ortodocşi din Transilvania 
şi Banat şi-au putut manifesta în mod liber credința, motiv 
pentru care în aceste provincii au fost înființate sau reînființate 
următoarele eparhii: Oradea (1920), Cluj (1921), Timişoara 
(1939) şi Alba Iulia (1975). 


e. Biserica Ortodoxă Română după 1989 


În perioada comunistă, Biserica Ortodoxă Română, 
asemenea celorlalte culte de la noi din ţară, a avut multe de pătimit 
din cauza regimului fără Dumnezeu, însă în urma Revoluției din 
1989, Biserica Strămoşească s-a revigorat, şi-a sporit activitatea 
şi s-a reorganizat din punct de vedere administrativ, înființând sau 
reînființând numeroase eparhii, atât în interiorul granițelor țării, 
cât şi în afara acestora. 


! Ibidem, p. 33. 
2 Ibidem. 

Astfel, în România au luat ființă următoarele eparhii: 
Arhiepiscopia Tomisului (1990), Episcopia Maramureşului 
şi Sătmarului (1990), Arhiepiscopia Târgoviştei (1991), 
Arhiepiscopia Sucevei şi Rădăuţilor (1991), Episcopia Sloboziei 
şi Călăraşilor (1993), Episcopia Caransebeşului (1994), Episcopia 
Covasnei şi Harghitei (1994), Episcopia Huşilor (1996), Episcopia 
Alexandriei şi Teleormanului (1996), Episcopia Giurgiului (2000), 
Episcopia Severinului şi Strehaiei (2003), Episcopia Tulcii (2005) 
şi Episcopia Slatinei şi Romanaţilor (2007). 


f. Înfiinţarea Episcopiei Sălajului 


Ținând cont de faptul că au fost înființate atâtea eparhii noi, 
unii sălăjeni iubitori de Biserică au început să nutrească dorința 
sfântă de a avea propria lor Episcopie în Sălaj. 

„Inițiativa înființării Episcopiei Sălajului a aparţinut 
preoţilor şi credincioşilor sălăjeni, avându-l ca port stindard pe 
părintele loan Ghiurco de la Parohia «Sfânta Vineri» din Zalău. 
Mereu implicat în problemele vieţii bisericeşti, dar şi sociale 
şi uneori politice, părintele loan Ghiurco a făcut, în anul 2003, 
primele demersuri, atât pe lângă autorităţile bisericeşti cât şi pe 
lângă cele politice, pentru înființarea unui vicariat ortodox la 
Zalău. Acest vicariat ar fi urmat să constituie baza de organizare 
a unei viitoare Episcopii. Motivul pe care iniţiatorul acestui 
demers îl invoca era nevoia ridicării cultural-spirituale şi religios- 
morale a locuitorilor din Sălaj. De asemenea, exista convingerea 
că înființarea unui vicariat ortodox şi apoi a unei Episcopii ar 
oferi posibilitatea modelării sufletelor «în spiritul ortodoxiei 
româneşti»”!. 


' Idem, Înființarea Episcopiei Sălajului, articol publicat în volumul: 
„Episcopia Sălajului: 5 ani de activitate (2008-2013)”, Editura Episcopiei 
Sălajului „Credinţă şi viaţă în Hristos”, Zalău, 2013, p. 35. 

„Ideea înființării unei Episcopii în Sălaj a fost reluată în 
anii 2004 şi 2005. În anul 2005 exista deja un comitet de iniţiativă 
pentru înființarea Episcopiei Sălajului, format din preoți şi mireni, 
autorități locale, conducători de instituţii, precum şi adeziunea 
scrisă a mai bine de 1.000 de credincioşi”!. 

În anul 2007, „rând pe rând, din toate colţurile județului 
Sălaj, preoţi, protopopi, călugări şi călugărițe, autorităţi locale, 
directori de şcoli, profesori, membrii mireni ai Adunării Eparhiale 
a Episcopiei Oradiei, Bihorului şi Sălajului şi reprezentanţi ai 
credincioşilor sălăjeni şi-au exprimat încă o dată dorinţa de a 
avea o Episcopie în Sălaj, precum şi adeziunea totală şi sprijinul 
necondiționat pentru înființarea şi funcţionarea ei'?. 

Ca răspuns la aceste doleanţe, „în şedinţa Permanenţei 
Consiliului Eparhial al Episcopiei Oradiei, Bihorului şi Sălajului 
din data de 25 mai 2007, a fost adoptat un document care a 
fost trasmis Înaltpreasfinţitului Părinte Bartolomeu Anania, 
Mitropolitul Clujului, Albei, Crişanei şi Maramureşului. 
Documentul cuprindea argumentele istorice, canonice, 
administrative şi pastoral-misionare pentru înfiinţarea Episcopiei 
Sălajului, precum şi solicitarea de a supune discuţiei şi aprobării 
autorităților bisericeşti competente cererea de înființare a 
Episcopiei Sălajului”:. 

„Ca urmare a acestei solicitări, problema înființării 
Episcopiei din Sălaj a fost pusă în discuţie în şedinţa sinodului 
mitropolitan al Mitropoliei Clujului, reunit la Mănăstirea Nicula, 
în data de 7 iunie 2007. Hotărârea sinodului mitropolitan a 
vizat două aspecte: s-a solicitat Preasfinţitului Părinte Sofronie 
convocarea, într-o sesiune extraordinară, a Adunării Eparhiale a 
Episcopiei Oradiei, Bihorului şi Sălajului, iar pe de altă parte s-a 


! Ibidem. 
2 Ibidem, p. 36. 
3 Ibidem, p. 38. 

dispus ca să se facă demersurile necesare pe lângă autoritățile 
competente din Sălaj în vederea obţinerii unui imobil în 
municipiul Zalău, în care să funcţioneze sediul episcopal”. 

„Şedinţa extraordinară a Adunării Eparhiale a Episcopiei 
Oradiei, Bihorului şi Sălajului s-a desfăşurat în data de 18 
octombrie 2007, în momumentala catedrală «Înălțarea Domnului» 
din municipiul Zalău. Pe ordinea de zi a figurat, ca punct unic, 
înființarea unei Episcopii în Sălaj, cu reşedinţa în Zalău. Procesul 
verbal al şedinţei surprinde entuziasmul general, adeziunea totală 
şi unitatea deplină care a stat la baza înființării noii Episcopii”. 

„În urma votului, Adunarea Eparhială a Episcopiei Oradiei, 
Bihorului şi Sălajului a aprobat, în unanimitate, înființarea noii 
Episcopii a Sălajului'*. 

„La propunerea Înaltpreasfinţitului Părinte Mitropolit 
Bartolomeu, subiectul înființării unei Episcopii în Sălaj a fost 
înscris pe ordinea de zi a sesiunii Sfântului Sinod al Bisericii 
Ortodoxe Române din 22-24 octombrie 2007. După o minuțioasă 
analiză a întregului material documentar şi după o profundă 
dezbatere a argumentelor invocate în favoarea unei astfel de 
decizii, Sfântul Sinod, în şedinţa din 22 octombrie 2007, 
constatând faptul că sunt îndeplinite toate condiţiile formale şi de 
fond, a aprobat, tot în unanimitate, înființarea Episcopiei Sălajului, 
cu sediul în municipiul Zalău, ca sufragană a Mitropoliei Clujului, 
Albei, Crişanei şi Maramureşului”. 

„La data de 20 noiembrie 2007 a fost emisă decizia 
patriarhală privind organizarea alegerilor preoțeşti şi mireneşti 
pentru Adunarea Eparhială a Episcopiei Sălajului, a căror dată a 
fost fixată pentru 19 decembrie 2007. Ultima etapă la nivel local, 


! Ibidem, p. 40. 
? Ibidem. 

3 Ibidem, p. 42. 
+ Ibidem, p. 43. 

înainte de alegerea întâistătătorului Eparhiei, s-a parcurs la 10 
ianuarie 2008, când a avut loc şedinţa de constituire a Adunării 
Eparhiale a Episcopiei Sălajului”. 

„Odată parcurse toate etapele descrise anterior, au fost 
create premisele pentru alegerea titularului scaunului episcopal. 
În conformitate cu prevederile noului Statut de organizare şi 
funcționare a Bisericii Ortodoxe Române privind alegerea 
ierarhilor, Sinodul Mitropolitan al Mitropoliei Clujului, Albei, 
Crişanei şi Maramureşului, reunit în şedinţă de lucru în data de 
12 februarie 2008, a desemnat candidaţii pentru scaunul vacant 
de episcop al Sălajului: Preasfinţitul Părinte Irineu Bistriţeanul, 
Episcop vicar al Arhiepiscopiei Vadului, Feleacului şi Clujului 
şi Preasfinţitul Părinte Petroniu Sălăjanul, Arhiereu vicar al 
Episcopiei Oradiei””?. 

„La data de 5 martie 2008, Sfântul Sinod al Bisericii 
Ortodoxe Române a ales, prin vot secret, primul episcop al 
Sălajului, în persoana Preasfințitului Părinte Episcop Dr. Petroniu 
Florea”>. 

„Ceremonia de întronizare a Preasfinţitului Părinte Petroniu 
a avut loc la data de 13 aprilie 2008, în catedrala episcopală 
«Înălţarea Domnului» din municipiul Zalău, în prezenţa unui 
sobor alcătuit din 17 ierarhi din țară şi străinătate, a preoților din 
eparhie, a reprezentanților autorităţilor centrale şi locale şi a unui 
număr impresionant de credincioşi”. 


! Ibidem. 

? Idem, Alegerea şi întronizarea Preasfinţitului Părinte Petroniu, primul 
episcop al Sălajului, articol publicat în volumul: „Episcopia Sălajului: 5 ani 
de activitate (2008-2013)”, Editura Episcopiei Sălajului „Credinţă şi viaţă în 
Hristos”, Zalău, 2013, p. 45. 

* Ibidem. 

+ Ibidem, p. 46. 

g. Activitatea Episcopiei Sălajului 


Cu toate că primul episcop al Sălajului a fost întronizat în 
ziua de 13 aprilie 2008, activitatea Episcopiei Sălajului a început 
efectiv abia în 15 aprilie 2008, odată cu constituirea Permanenţei 
Consiliului Eparhial şi cu numirea aparatului administrativ al 
centrului eparhial şi a părinților protopopi din Eparhie. 


1. Activitatea administrativă 


Episcopia Sălajului are 3 Protopopiate, 205 Parohii, 63 
de filii, şapte mănăstiri (dintre care una în curs de organizare la 
Zalău) şi două schituri. În Eparhie îşi desfăşoară activitatea 238 
de preoţi, 4 diaconi şi 33 de monahi şi monahii. 

După înfiinţarea Episcopiei Sălajului au fost sfinţite şi 
distribuite antimisele tuturor parohiilor şi mănăstirilor din 
Eparhie. 

Din aprilie 2008 au fost efectuate numeroase vizite canonice 
ale chiriarhului în Eparhie, au fost săvârşite foarte multe Sfinte 
Liturghii arhiereşti, precum şi alte slujbe. Astfel, au fost oficiate 
88 de hirotonii întru diacon şi 82 întru preot, 40 de persoane au 
fost închinoviate în mănăstirile şi schiturile Eparhiei, 6 vieţuitori 
ai mănăstirilor au fost rasoforiţi, iar 10 au fost tunşi în monahism. 
Totodată, Preasfinţitul Părinte Petroniu a participat la hirotonia 
a 3 arhierei. 

De asemenea, 3 diaconi au fost hirotesiţi arhidiaconi, 23 
de preoţi au fost hirotesiţi întru sachelar, 40 întru iconom, 63 
întru iconom-stavrofor (şi încă unul în afara eparhiei - Marcel 
Coroian, preot în Parohia Mănăstirea, judeţul Cluj, 7 septembrie 
2008), 3 întru protopop (Dan Dregan, Dan Haiduc şi Cătălin 
Lucaci), 4 ieromonahi au fost ridicaţi la rangul de protosinghel 
(Antonie Pinţa, Pahomie Buruiană, Mina Pletosu şi Rafael 

Blejan), iar 2 la cel de arhimandrit (Antonie Pinţa şi Grighentie 
Oţelea) şi a fost instalat un stareţ (Mina Pletosu). În urma 
înființării celei mai înalte distincții eparhiale, „Crucea Sălăjană” 
pentru clerici şi mireni, aceasta a fost acordată la 14 clerici 
(Vasile Rus, Ionuț Pop, loan Ghiurco, lon Ardelean, Ştefan 
Lucaciu, Vasile Boşca, Hermann Schoenauer, Nicolae Gudea, 
Dorinel Crecan, Cornel Avramescu, Gheorghe Gherman, Gavril 
Chirilă, Petru Blidar şi Marina Lupou) şi 12 mireni (Valentin 
Vălcăuan, luliu Nosa, Ovidiu Duma, loan Galiş, Simion Cecan, 
Gabriel Chiş, Vasile Lucuţ, Vladimir Iacob, Marius Şelescu, 
Teodor Tonea, Alexandru Piţigoi-Oltean şi Veronica-Elena 
Stanca). Mai mulţi preoţi vrednici au primit distincții bisericeşti 
ale altor Eparhii, atât din ţară, cât şi din străinătate: „Crucea 
Patriarhală” pentru clerici, patru preoți (Vasile Rus, Ionuţ Pop, 
Dan Dregan şi Gheorghe Longodor), „Ordinul Sfinţii Împărați 
Constantin şi Elena” al Patriarhiei Române pentru clerici, un 
preot (Mihai Dobocan), „Crucea Transilvană” a Mitropoliei 
Clujului, Maramureşului şi Sălajului, şase preoţi (Ionuț Pop, 
Ion Ardelean, Claudiu Nechita, Ştefan Lucaciu, Gheorghe 
Gherman şi Mihai Dobocan), „Crucea Şaguniană” a Mitropoliei 
Ardealului, un preot (Gabriel Gârdan), „Crucea Australiană” a 
Episcopiei Ortodoxe Române a Australiei şi Noii Zeelande, un 
preot (Ionuţ Pop), „Crucea Nordului” a Episcopiei Ortodoxe 
Române a Europei de Nord, un preot (Ionuţ Pop), „Crucea 
Finlandeză” a Mitropoliei Ortodoxe de Helsinki, un preot (Ionuţ 
Pop), „Crucea Estoniană” a Bisericii Ortodoxe Apostolice 
Estoniene, doi preoți (Ionuţ Pop şi lon Ardelean) şi „Crucea 
Mexicului” a Mitropoliei Ortodoxe Greceşti a Mexicului, doi 
preoţi (Ionuţ Pop şi Ion Ardelean). 

Din 2008 până în prezent 36 de preoți s-au pensionat, unul 
a fost caterisit, trei au fost depuşi din treaptă, iar 12 s-au mutat la 
Domnul (dintre care unii erau pensionari). 

S-a sfinţit piatra de temelie pentru 15 biserici şi paraclise, 
la care se adaugă 3 în afara eparhiei: (Catedrala Mântuirii 
Neamului, Bucureşti, 29 noiembrie 2007, Johannesburg, Africa 
de Sud, 12 ianuarie 2013 şi Melbourne, Australia, 8 noiembrie 
2013), au fost târnosite 49 lăcaşuri de cult şi încă 8 în afara 
eparhiei (biserica din Lilburn, Atlanta, Georgia, S. U. A., 18 
octombrie 2008, biserica din Anaheim, Los Angeles, S. U.A., 
12 noiembrie 2011, biserica Mănăstirii Bârsana, Maramureş, 30 
iunie 2012, biserica din Telciu, Bistriţa Năsăud, 22 septembrie 
2013, paraclisul Facultăţii de Teologie din Cluj-Napoca, 6 
decembrie 2013, biserica Mănăstirii Sfântul Teodosie de la 
Brazi, 22 septembrie 2014, biserica din Ixcan, Guatemala, 
22 aprilie 2018 şi biserica Mănăstirii Mihai Vodă din Turda, 
19 august 2018) şi au fost resfinţite 73 de biserici, la care se 
adaugă 3 în afara eparhiei (biserica din Mănăstirea, județul 
Cluj, 7 septembrie 2008, biserica „Sfântul Gheorghe Nou” 
din Bucureşti, 16 august 2014 şi biserica din Mogoşoaia, 17 
august 2014). 

Totodată, în această perioadă schitul Bobota a fost ridicat 
la rangul de mănăstire, metocul de la Stârciu a primit statutul 
de schit şi a fost aprobată ridicarea unei mănăstiri în Municipul 
Zalău. 


2. Activitatea culturală 


Acţiunile culturale organizate în Episcopia Sălajului 
au fost numeroase. Dintre acestea amintim: propunerea către 
Sfântul Sinod de aprobare a stemei Episcopiei, 23 de conferinţe 
pastoral-misionare semestriale, conferințele administrative lunare, 
desfăşurate în fiecare Protopopiat, seri duhovniceşti şi catehetice, 
concerte de muzică religioasă şi colinde, concursuri şi festivaluri 
corale, expoziţii de icoane, carte veche şi de desene. 

În anul 2011, Maica Domnului a fost aleasă protectoarea 
municipiului Zalău, fiind pictată o frumoasă icoană care o 
reprezintă în această calitate. Proclamarea solemnă a Maicii 
Domnului ca ocrotitoare a oraşului nostru a avut loc în ziua de 
11 septembrie, în prezenţa Înalpreasfințitului Părinte Mitropolit 
Andrei, a unui mare număr de preoţi şi aproximativ opt mii 
de credincioşi. 

Episcopia noastră deține editura „Credinţă şi viaţă în 
Hristos”, la care au fost publicate 34 cărţi, dintre care trei de 
rugăciune. 

La centrul eparhial s-au pus bazele unei biblioteci. 

A fost înființat „Anuarul”, publicaţia oficială a Episcopiei 
Sălajului. Profesorii de religie şi elevii din judeţ editează o revistă, 
iar Liceul Teologic „Sfântul Nicolae” din Zalău alta. 

Din anul şcolar 2018-2019, Liceul Ortodox „Sfântul Nicolae” 
din Zalău funcţionează cu un număr de 13 clase. În acest an şcolar 
sunt înscrişi un număr de 251 de elevi, fiind asigurat necesarul 
material şi uman pentru ca procesul educativ să se desfăşoare 
în condiţii normale. În ceea ce priveşte configuraţia corpului 
profesoral, s-a ajuns la stabilitate, în urma înfiinţării ciclurilor 
primar şi gimnazial, iar nivelul de pregătire al elevilor este, de 
asemenea, bun, fapt confirmat de promovabilitatea de la Bacalaureat 
şi de la examenele de admitere în învățământul universitar. 

La nivel eparhial au fost înfiinţate mai multe coruri şi au 
fost organizate festivaluri de pricesne şi colinde. 

La Centrul Eparhial, Protopopiate, anumite mănăstiri şi 
parohii a fost creată o reţea de site-uri. 

În şcolile din Episcopia Sălajului predau Religia un număr 
de 80 de profesori. Dintre aceştia 70 sunt laici, iar 10 sunt clerici. 
Doar 54 dintre ei sunt titulari, dintre care 14 au mai puţin de o 
normă. În ceea ce priveşte gradele profesionale, 21 au obţinut 
definitivatul, 19 gradul II şi 41 gradul |. 

Pentru cel mai bun profesor de Religie din Episcopie a fost 
instituită diploma „Profesorul anului”, iar pentru cea mai bogată 
activitate catehetică diploma „Sfântul Chiril al Ierusalimului”. 

De la înfiinţarea Episcopiei noastre, au fost derulate un 
număr de 225 proiecte catehetice, în care au fost implicați 
33.276 copii. 

În anii universitari 2015-2016 şi 2016-2017, Episcopia 
noastră a organizat ciclul de conferinţe „Glasul Bisericii în 
cetate”, la care am avut ca şi invitaţi personalități marcante ale 
culturii şi ştiinţei româneşti, precum: Excelenţa Sa Domnul 
Emil Constantinescu (fost rector al Universităţii din Bucureşti 
şi preşedinte al României), Domnul Teodor Baconschi, (fost 
ministru de externe şi ambasador al României în Portugalia, 
Franţa şi la Vatican), Domnul Pavel Abraham (fost secretar de 
stat în Ministerul de Interne, preşedinte al Agenţiei Naţionale 
Antidrog din cadrul Ministerului de Interne, şef al Poliţiei 
Române, prorector al Academiei de Poliţie „Alexandru loan 
Cuza” din Bucureşti şi decan al Facultăţii de Poliţie din capitală), 
Doamna Dana Gârbovan (Judecător la Curtea de Apel Cluj şi 
Preşedinte al Uniunii judecătorilor din România), Domnul Prof. 
Univ. Dr. loan-Aurel Pop (rectorul Universităţii Babeş-Bolyai 
din Cluj-Napoca şi membru al Academiei Române), Părintele 
Prof. Univ. Dr. loan Chirilă (preşedintele Senatului Universităţii 
Babeş-Bolyai din Cluj-Napoca), Domnul Conf. Univ. Dr. Vasile 
Timiş (fost secretar de stat în Ministerul Culturii), Domnul Prof. 
Univ. Dr. Adrian Opre (decanul Facultăţii de Psihologie din Cluj- 
Napoca), Domnul Prof. Univ. Dr. Nicolae Hâncu (unul dintre 
cei mai mari nutriționişti şi diabetologi din România, membru 
de onoare al Academiei Române, fost preşedinte al Federaţiei 
Române de Diabet), Domnul Prof. Univ. Dr. Nicolae Miu (fost 
decan al Facultăţii de Medicină din Cluj-Napoca şi şef al Clinicii 
de Pediatrie din Cluj-Napoca), Părintele Prof. Univ. Dr. Dumitru 

Abrudan (fost decan al Facultăţilor de Teologie din Sibiu şi 
Oradea), Domnul Prof. Univ. Dr. Daniel David (de la Facultatea 
de Psihologie şi Ştiinţe ale Educaţiei din Cluj-Napoca), Domnul 
publicist Sever Voinescu (fost consul general al României la 
Chicago S.U.A., deputat în Parlamentul României şi secretar al 
Camerei Deputaţilor), Părintele Prof. Univ. Dr. Ştefan Iloaie (de 
la Facultatea de Teologie Ortodoxă din Cluj-Napoca) şi Domnul 
Sorin Lavric (scriitor şi traducător). 

În cadrul preocupărilor misionar-pastorale pentru educaţia 
şi viitorul tinerilor, în zilele de 17 şi 18 august 2018, Episcopia 
Sălajului a organizat, la Zalău, „Întâlnirea Tinerilor Ortodocși din 
Mitropolia Clujului, Maramureşului şi Sălajului”. Evenimentul, cu 
caracter mitropolitan, a adunat la Zalău 1.100 de tineri cu vârste 
cuprinse între 14-35 ani, dintre care 700 de tineri din judeţul Sălaj 
şi 400 de tineri din judeţele Cluj, Bistriţa-Năsăud, Maramureş 
şi Satu Mare, astfel încât municipiul Zalău a devenit un loc de 
formare spirituală, culturală şi socială a tinerilor. În contextul 
anului 2018, declarat în Patriarhia Română ca fiind „Anul 
Omagial al unităţii de credinţă şi de neam şi Anul comemorativ al 
făuritorilor Marii Uniri din 1918”, tema întâlnirii a fost „Unitate, 
libertate, responsabilitate”, iar Părintele Prof. Univ. Dr. loan 
Chirilă, preşedintele Senatului Universităţii Babeş-Bolyai din 
Cluj-Napoca, a susţinut o conferință pe această temă. 

De la întronizarea primului episcop al Sălajului, Episcopia 
noastră a fost vizitată de numeroşi ierarhi, atât din ţară, cât şi 
de pe toate cele cinci continente ale lumii, după cum urmează: 
Preafericitul Părinte Patriarh Daniel (13-16 septembrie 2013), 
Înaltpreasfinţitul Părinte Laurenţiu, Mitropolitul Ardealului 
(18 octombrie 2012), Înaltpreasfinţitul Părinte Bartolomeu, 
Mitropolitul Clujului, Albei, Crişanei şi Maramureşului (13 
aprilie 2008), Înaltpreasfinţitul Părinte Andrei, Mitropolitul 
Clujului, Maramureşului şi Sălajului, de 12 ori (11 septembrie 

2011, 18 octombrie 2012, 27 decembrie 2012, 29 august 2013, 
31 august 2013, 14 şi 15 septembrie 2013, 7 decembrie 2014, 23 
mai 2015, 12 iunie 2016, 10 septembrie 2017, 17 august 2018 şi 
7 octombrie 2018), Înaltpreasfinţitul Părinte Iosif, Mitropolitul 
Ortodox Român al Europei Occidentale şi Meridionale (22-23 
aprilie 2017), Înaltpreasfinţitul Părinte Serafim, Mitropolitul 
Ortodox Român al Germaniei, Europei Centrale şi de Nord 
a fost la noi de trei ori (23 august 2009, 11 august 2016 şi 
26 august 2018, dar a vizitat eparhia noastră de mai multe 
ori, slujind în special la Mănăstirea Bic), Înaltpreasfinţitul 
Părinte Teodosie, Arhiepiscopul Tomisului (13 aprilie 2008), 
Înaltpreasfinţitul Părinte Andrei, pe când era Arhiepiscop la 
Alba Iulia, de două ori (13 aprilie 2008 şi 27 decembrie 2010), 
Preasfinţitul Părinte Gherasim, Episcopul Râmnicului (13 
aprilie 2008), Preasfinţitul Părinte Calinic, Episcopul Argeşului 
şi Muscelului (13 aprilie 2008), Preasfinţitul Părinte Timotei, 
Episcopul Aradului, lenopolei şi Hălmagiului (13 aprilie 2008), 
Preasfinţitul Părinte Lucian, Episcopul Caransebeşului (13 
aprilie 2008), Preasfinţitul Părinte Sofronie, Episcopul Oradiei 
(14 septembrie 2013), Preasfinţitul Părinte Nicodim, Episcopul 
Severinului şi Strehaiei (13 aprilie 2008), Preasfinţitul Părinte 
Galaction, Episcopul Alexandriei şi Teleormanului (13 aprilie 
2008), Preasfinţitul Părinte Ambrozie, Episcopul Giurgiului 
(13 aprilie 2008), Preasfinţitul Părinte Sebastian, Episcopul 
Slatinei şi Romanaţilor, de două ori (13 aprilie 2008 şi 15 aprilie 
2018), Preasfinţitul Părinte Daniil, Episcop administrator al 
Episcopiei Daciei Felix (13 aprilie 2008), Preasfinţitul Părinte 
Siluan, Episcopul Ortodox Român al Ungariei, de trei ori (24 
iunie 2009, 29 aprilie 2011 şi 17 aprilie 2015), Preasfinţitul 
Părinte Macarie, Episcopul Ortodox Român al Europei de 
Nord, de trei ori (9 februarie 2014, 5-7 decembrie 2015 şi 27 
iulie 2016), Preasfinţitul Părinte Mihail, Episcopul Ortodox 

Român al Australiei şi Noii Zeelande (29 octombrie-2 noiembrie 
2015), Preasfinţitul Părinte Irineu Bistriţeanul, Episcop Vicar 
al Arhiepiscopiei Vadului, Feleacului şi Clujului (13 aprilie 
2008), Preasfinţitul Părinte Gurie Gorjanul, Episcop Vicar al 
Arhiepiscopiei Craiovei (13 aprilie 2008), Preasfinţitul Părinte 
Iustin Sigheteanul, Arhiereu Vicar al Episcopiei Maramureşului 
şi Sătmarului, de trei ori (13 aprilie 2008, 18 octombrie 2012 şi 
14 septembrie 2013), Preasfinţitul Părinte Timotei Sătmăreanul, 
Arhiereu Vicar al Episcopiei Maramureşului şi Sătmarului (17 
august 2018). 

Din afara ţării ne-au vizitat: Înaltpreasfinţitul Părinte 
Stefanos, Mitropolitul Primat al Tallinnului şi a toată Estonia 
(5-9 mai 2016), Înaltpreasfinţitul Părinte Ambrozie, Mitropolitul 
Ortodox de Helsinki, de 4 ori (10-14 aprilie 2008, 11-14 
octombrie 2013, 23-27 septembrie 2016 şi 8-10 septembrie 2018), 
Înaltpreasfinţitul Părinte Athenagoras, Mitropolitul Ortodox 
al Mexicului, de două ori (26-29 august 2016 şi 12-17 august 
2017), Înaltpreasfinţitul Părinte Ignatios, Mitropolitul Ortodox 
al Madagascarului (16-19 aprilie 2015), Preasfinţitul Părinte 
Qais, Episcop de Erzurum şi vicar al Patriarhiei Antiohiei (3-5 
decembrie 2016) şi Preasfinţitul Părinte Makarios, Episcop de 
Hristopolis şi Vicar al Patriarhiei Ecumenice de Constantinopol 
(2-5 decembrie 2017). 

În sinteză, în Episcopia noastră, de la înfiinţarea acesteia, 
am avut ca şi oaspeţi: un patriarh, nouă mitropoliți, doi 
arhiepiscopi şi nouăsprezece episcopi. 

Episcopia noastră cultivă relaţii excelente şi a încheiat, în 
unele cazuri, parteneriate externe foarte favorabile cu diverse 
eparhii sau parohii ortodoxe, asociaţii sau fundații religioase 
din afara ţării, concretizate în numeroase vizite peste hotare ale 
ierarhului sau ale unor delegații eparhiale. Ținând cont de situația 
economică precară a Episcopiei noastre, niciuna dintre vizite 

nu a fost decontată din banii Centrului Eparhial, ci toate au fost 
suportate de partenerii externi sau din donațiile unor binefăcători 
din ţară sau din străinătate. 

În urma acestor legături şi contacte, Episcopia noastră a 
primit din partea fundaţiei Diakonia din Neuendettelsau suma de 
19.000 de euro, un camion, aparatură medicală, mobilier, articole 
de îmbrăcăminte, încălțăminte etc. La inițiativa conducerii 
Diakoniei din Neuendettelsau, am trimis la studii în Germania 
un număr de 24 de tineri. Din partea Parohiei Ortodoxe Române 
„Sfânta Maria” din Anaheim, California, S.U.A. am încasat un 
cec de 5.000 de dolari; o doamnă din această parohie a oferit 
Episcopiei noastre suma de 10.000 de dolari; iar o asociaţie 
ortodoxă din Filiro, Grecia, ne-a trimis două tiruri cu articole de 
îmbrăcăminte, încălțăminte, alimente etc. 

La invitația conducerii Diakoniei din Neuendettelsau, trei 
grupuri de aproximativ 25 de persoane din eparhia noastră 
s-au deplasat în Germania, timp de 5 zile (în anul 2009, 2011 şi 
2014), având asigurate transportul, cazarea, mesele, precum şi 
banii de buzunar. 

La relaţiile externe ale Episcopiei noastre menționăm: 
12 vizite în Germania (mai 2008, septembrie-octombrie 2009, 
septembrie 2011, martie 2012, mai 2013, martie 2014, octombrie 
2014, martie 2015, septembrie 2015, martie 2016, septembrie 
2017 şi martie 2018), 4 în Statele Unite ale Americii (octombrie 
2008, aprilie 2010, iulie 2010 şi noiembrie 2011), două în Noua 
Zeelandă (noiembrie 2013 şi aprilie 2015), două în Spania 
(iunie 2010 şi noiembrie 2016), două în Finlanda (iulie 2012 
şi august 2015), una în Grecia (noiembrie 2009), una în Africa 
de Sud (ianuarie 2013 - unde episcopul Sălajului a sfințit prima 
piatră de temelie a unei biserici româneşti de pe continentul 
african), una în Serbia (iunie 2013), una în Australia (noiembrie 
2013), una în Suedia (iulie 2014), una în Madagascar (martie- 

aprilie 2017), una în Estonia (august 2017) şi una în Mexic şi 
Guatemala (aprilie 2018). 

Pe lângă aceste vizite externe ale unor delegaţi ai eparhiei 
noastre, consemnăm şi 4 participări la conferinţe sau evenimente 
internaționale: două în Grecia (septembrie-octombrie 2008 şi 
iunie 2013), una în Iran (mai 2016), precum şi una la lucrările 
Sfântului şi Marelui Sinod al Bisericii Ortodoxe din Creta, Grecia 
(iunie 2016). 

De asemenea, Centrul Eparhial al Episcopiei Sălajului a 
organizat două pelerinaje în Israel şi Palestina (în noiembrie 2008 
şi în noiembrie 2017). 

Din cele menţionate constatăm că, în cei 10 ani de existență 
a1 eparhiei noastre, delegaţii ale Episcopiei Sălajului s-au deplasat 
în 17 ţări de pe toate cele 5 continente ale lumii. 


3. Activitatea social-filantropică 


Din anul 2008, activitățile cu caracter social s-au 
amplificat şi diversificat în eparhia noastră, adresându-se unui 
număr tot mai mare de persoane şi de problematici sociale, 
generate de transformările profunde prin care a trecut întreaga 
societate românească. Fenomenul îmbătrânirii populației şi 
migraţia, evidente mai ales în mediul rural, au fost motivele 
pentru care, la nivelul Episcopiei noastre, a fost creată o rețea 
de servicii de îngrijire la domiciliu, în care au fost implicate 16 
parohii. Anual, au beneficiat de aceste servicii, în medie, peste 
200 de vârstnici. 

Pentru persoanele de vârsta a treia care au nevoie de 
sprijin permanent, au fost deschise două centre rezidenţiale, la 
Românaşi (acesta fiind cel mai mare centru de servicii sociale din 
Transilvania) şi Bic. Împreună, cele două centre au o capacitate 
de 85 de locuri. 

În aceşti ani, la Românași, Zalău şi Şimleu Silvaniei au 
fost inaugurate 3 centre de zi pentru 100 de copii. La Iaz a fost 
dată în folosinţă o nouă clădire pentru copiii care beneficiază de 
servicii în regim rezidenţial. Dotările din cadrul centrului „Sfântul 
Pantelimon” al Mănăstirii Bic unde funcţionează, de asemenea, 
o şcoală şi o grădiniță socială pentru 20 de copii, au fost aduse la 
standardele impuse de legislaţia actuală. 

În Şimleu Silvaniei a fost deschisă o cantină socială, care 
oferă hrană pentru 50 de persoane zilnic. În cadrul Centrului 
de Servicii Sociale Multifuncţionale „Filantropia” din Șimleu 
Silvaniei au fost inaugurate 4 locuinţe de tranzit, iar la Asociaţia 
„Filantropia Porolissum” din Zalău funcționează un serviciu 
specializat pentru adicţii. Pentru a creiona paleta de servicii 
sociale acreditate din Episcopia Sălajului trebuie amintite, de 
asemenea, activitățile adresate persoanelor care se confruntă cu 
situații de risc social, în care au fost implicaţi anual între 38 şi 
64 de angajaţi. 

Toată această activitate a fost realizată prin strădania 
preoţilor care coordonează birourile sociale din cadrul 
protoieriilor, mănăstirilor, parohiilor şi a centrului eparhial din 
cele 23 de unităţi de cult acreditate ca furnizori de servicii sociale, 
precum şi prin implicarea celor 86 de angajaţi, 432 de voluntari 
şi 18 preoți misionari din cadrul Sectorului Social-Filantropic al 
Episcopiei Sălajului. 

În ceea ce priveşte activităţile neacreditate, Sectorul Social 
al Episcopiei Sălajului a inițiat în aceşti ani 261 de proiecte 
sociale, adresate copiilor, adolescenților, adulților şi vârstnicilor, 
după cum urmează: 164 de elevi au fost implicaţi în activităţi 
de voluntariat prin Centrul „Sfântul Nicolae”, în activităţi de 
mentorat prin Centrul Şcolar pentru Educaţie Incluzivă sau în 
acțiuni de prevenire şi combatere a consumului de substanțe 
psihotrope, de promovare a valorilor creştine, precum şi în 

activităţi de ajutorare a oamenilor sărmani. 72 de elevi au primit 
burse de studiu în valoare de 48.600 lei, 554 au fost ajutați cu 
rechizite, echipament sportiv şi uniforme, iar 184 de copii au 
primit, în ajunul marilor sărbători, pachete cu alimente, articole de 
îmbrăcăminte şi încălțăminte noi. 11 copii şi două şcoli - Şcoala 
cu clasele I-IV din Borza şi Liceul Ortodox „Sfântul Nicolae” din 
Zalău - au primit calculatoare gratuit, iar două clase ale Liceului 
Ortodox au fost dotate cu mobilier nou, constând în bănci şi 
scaune pentru elevi. 

Proiecte pentru adulți: 43 de persoane cu probleme grave de 
sănătate au fost ajutate cu suma de 213.000 lei. 41 de persoane cu 
dizabilități locomotorii au primit dispozitive care să le faciliteze 
deplasarea, iar 64 de persoane cu probleme de vedere au primit 
Biblia pe suport audio. Peste 6.000 de persoane aflate în nevoi au 
primit ajutor material şi financiar, cu ocazia sărbătorilor creştine. 
359 de persoane au primit consiliere şi au fost informate în 
problemele legate de violenţa în familie, consumul de alcool, 
creşterea şi educarea copiilor, calificare/recalificare în domeniul 
social. Prin colectele realizate în parohiile din eparhia noastră, 
33 de familii din Sălaj, 250 de familii din judeţul Olt şi 100 de 
familii din Suceava au primit ajutoare în urma inundaţiilor. 

Proiecte pentru vârstnici: 391 de persoane care se confruntă 
cu singurătatea sau cu probleme financiare au primit sprijin 
material şi financiar şi 2.370 de familii aflate în nevoi au primit 
ajutor din partea comunităţilor parohiale. 

Pentru susţinerea întregii activități de asistenţă socială şi 
filantropică, în această perioadă, la nivelul Episcopiei Sălajului 
a fost cheltuită suma de 7.277.160 lei, din care 3.440.318 din 
fonduri publice, sub formă de subvenţii sau sprijin financiar 
pentru activități sociale, iar cea mai mare parte a acestor 
cheltuieli a fost asigurată din fondurile proprii ale unităților de 
cult implicate, prin donaţii, sponsorizări sau colecte. 

4. Activitatea economică 


În ziua de 30 noiembrie 2007, Consiliul Judeţean Sălaj a 
pus la dispoziția Episcopiei noastre, pe termen de 10 ani, spaţiile 
în care centrul eparhial şi-a desfăşurat activitatea timp de patru 
ani şi jumătate. Între ianuarie-mai 2008 a avut loc reabilitarea 
şi reamenajarea încăperilor respective, care au fost dotate cu 
mobilierul necesar, cu aparatura electronică şi cu toate cele 
necesare bunului mers al unei Eparhii. 

În anul 2008, în curtea Centrului Eparhial de pe strada 
Avram lancu nr. 29 au fost ridicate două garaje şi un foişor. 

În toamna anului 2010 a fost achiziţionat de către Episcopie 
un teren cu suprafaţa de 2,60 hectare, în zona „Sub Meseş” din 
Zalău, în vederea construirii sediului eparhial. În primăvara 
anului 2011 am fost nevoiţi să mai cumpărăm lângă pământul 
Episcopiei un teren de 52 de ari, pentru a avea drum de acces 
către proprietate. 

În 7 septembrie 2010 s-a sfinţit piatra de temelie pentru 
clădirea Centrului Eparhial, lucrările fiind efectuate într-un ritm 
accelerat, până în anul 2013. În 12 septembrie 2012 s-a sfințit şi 
piatra de temelie a paraclisului Centrului Eparhial, care a fost 
pictat, fiind achiziționate candelabrele, iconostasul, mobilierul 
bisericesc, covoarele şi toate cele necesare săvârşirii sfintelor 
slujbe. În paralel, au fost dotate cu mobilierul necesar reşedinţa 
episcopală, birourile, camerele de oaspeţi, sala de conferințe 
şi magaziile, unele spații fiind înzestrate cu aparate de aer 
condiţionat. În urma finalizării lucrărilor, Centrul Eparhial a fost 
sfințit de către Preasfinţitul Părinte Petroniu, în 18 octombrie 
2012, în prezenţa Înaltpreasfinţiţilor Părinţi Mitropoliţi Laurenţiu 
al Ardealului şi Andrei al Clujului, Maramureşului şi Sălajului, 
precum şi a Preasfințitului Părinte Iustin Sigheteanul, Arhiereu 
Vicar al Episcopiei Maramureşului şi Sătmarului. În 28 noiembrie 

2012, Preasfinţitul Părinte Petroniu s-a mutat în noul sediu, iar 
aparatul administrativ al Episcopiei Sălajului a început să-şi 
desfăşoare activitatea aici din data de 3 decembrie 2012. 

Toată munca depusă a fost încoronată cu sfințirea 
paraclisului Centrului Eparhial de către Preafericitul Părinte 
Daniel, Patriarhul Bisericii Ortodoxe Române, alături de 
Înaltpreasfinţitul Părinte Andrei, Mitropolitul Clujului, 
Maramureşului şi Sălajului, Preasfinţitul Părinte Sofronie, 
Episcopul Oradiei, Preasfinţitul Părinte Petroniu, Episcopul 
Sălajului şi Preasfinţitul Părinte Iustin Sigheteanul, Arhiereu 
Vicar al Episcopiei Maramureşului şi Sătmarului, în ziua de 14 
septembrie 2013. 

Dacă la data respectivă lucrările la sediul Centrului Eparhial 
au fost finalizate, cele din curtea palatului administrativ au 
continuat, pentru crearea condiţiilor optime de desfăşurare a 
activităților zilnice. 

Al doilea segment al străzii Tipografilor, care duce la 
Centrul Eparhial, a fost redenumit, primind numele de strada 
Episcopiei şi a fost asfaltat de către unii sponsori. 

A fost ridicat gardul din beton şi fier forjat (baza şi stâlpii 
acestuia fiind placați cu cărămidă aparentă), a fost montat un gard 
metalic (în partea dinspre pârâu a proprietăţii), precum şi cele 
două porţi de acces. 

În curtea Centrului Eparhial au fost asfaltate drumurile de 
acces din faţa şi din spatele clădirii, fiind amenajată o parcare cu 
copertină, au fost ridicate trei ziduri de sprijin, în jurul palatului 
episcopal au fost turnate rigole şi trotuare, iar în curte două alei 
de acces (între clădire şi anexă, între drumul din față şi iaz), au 
fost construite două foişoare, a fost montat un parc fotovoltaic 
pentru asigurarea curentului electric necesar întregii proprietăţi, 
s-a efectuat un foraj de mare adâncime pentru asigurarea apei 
potabile, a fost realizat iluminatul ormanental al clădirii, precum 

şi cel al întregii proprietăți, pe frontispiciul clădirii a fost montat 
un vultur bicefal, realizat din bronz, au fost instalate trei ţevi 
subterane de scurgere, de mari dimensiuni, până în pârâu şi fosa 
septică, au fost amenajate spaţiile verzi cu flori, sute de pomi 
fructiferi, viţă de vie, arbuşti ornamentali şi gazon. 

De asemenea, a fost amenajată gospodăria, fiind construite: 
o clădire anexă, hambarul de lemne, cinci solarii, un iaz de 
peşte, zona cultivabilă a fost îngrădită şi o mare parte a ei a fost 
acoperită cu plasă antigrindină, fiind realizat un sistem de irigare. 
A fost turnat un rezervor subteran de apă, de 14.000 de litri. În 
acelaşi timp, au fost procurate 9 bazine de apă, a câte 2.000 
de litri fiecare, precum şi un bazin de inox, de 5.000 de litri. 
Totodată au fost achiziționate utilajele pentru efectuarea lucrărilor 
curente în curtea şi în grădina Centrului Eparhial (un tractoraş 
cu remorcă, două maşini pentru tuns gazonul, o motocoasă şi un 
motocultor). Tot în zona gospodăriei a fost montată o centrală 
termică la microferma de pui. 

Pentru deplasările chiriarhului şi ale celor din administrația 
eparhială au fost obţinute, prin sponsorizare, două autoturisme 
Volkswagen Sharan. 

În anul 2016 au fost efectuate unele lucrări de renovare la 
sediul Centrului Eparhial. 

Pe scurt, acestea sunt realizările Episcopiei Sălajului în cei 
zece ani de existență. 

Cultură, teologie şi preocupări biblice 
în Transilvania! 


Teza de doctorat a Părintelui Ionuţ Pop, Consilierul 
Economic al Episcopiei Sălajului, intitulată: „Preocupări biblice 
în şcolile teologice din Transilvania în perioada 1848-1918”, 
alcătuită în cotutelă sub îndrumarea profesorilor Facultăţii 
de Teologie Ortodoxă şi ai Facultăţii de Istorie şi Filosofie 
din cadrul Universităţii Babeş-Bolyai din Cluj-Napoca, este 
o lucrare serioasă, amplă, de anvergură, bine-venită şi 
chiar necesară în cunoaşterea temeinică a subiectului abordat, 
în arealul transilvan, de la revoluţia din 1848 până la unirea 
Ardealului cu România. 

Primul capitol al cărții înfăţişează învăţământul con- 
fesional din Transilvania în perioada menţionată, care 
demonstrează din plin lupta grea, dusă şi câştigată, de marele 
lerarh Andrei Şaguna pentru culturalizarea românilor arde- 
leni, care numai în intervalul 1850-1856 a ridicat 339 de şcoli 
ortodoxe, în care preoții parohi erau directori, iar protopopii 
inspectori. Mitropolitul Andrei Şaguna a alcătuit, chiar şi pro- 
gramele şcolare, pentru a avea un sistem de învățământ unitar, 
înființând şi cursuri pentru adulţii care nu avuseseră şansa de 
a învăţa carte în copilărie. 

Ne este prezentat învăţământul confesional ortodox, 
cu renumita şcoală din Şcheii Braşovului, dar şi Institutul 


! Acest cuvânt înainte a apărut în volumul „Preocupări biblice în 
şcolile din Transilvania 1850-1918” publicat de Pr. Dr. lonuţ Pop, la Editura 
Episcopiei Sălajului „Credinţă şi viaţă în Hristos”, Zalău, 2014. 

clerical-pedagogic de la Sibiu, precum şi Institutul Teologic 
de la Arad. 

De asemenea, este menţionat şi învățământul confesional 
greco-catolic, înființat la Blaj, de episcopul Petru Pavel Aaron, 
în 1754, care era alcătuit la început din cele trei şcoli: de obşte, 
latinească şi preoțească, unde a luat ființă ulterior gimnaziul, 
prima şcoală de studii superioare din România. În acelaşi sub- 
capitol citim şi despre Seminarul Leopoldin de la Oradea. 

În cel de-al doilea capitol al tezei sale de doctorat Părintele 
Ionuţ Pop vorbeşte despre Şcolile Teologice din Transilvania şi 
interesul pentru studiul biblic. Cel dintâi este prezentat Institutul 
Teologic de la Sibiu, înfiinţat de episcopul Vasile Moga, în 1811, 
cu o durată inițială a studiilor de şase luni, care a fost ridicată 
la un an în 1849, în timpul lui Andrei Şaguna. În 1853-1854 
cursul clerical avea doi ani, iar cel pedagogic un an, iar apoi din 
1861-1862 studiile teologice au ajuns la trei ani. 

Autorul tezei de doctorat aminteşte marii profesori care 
au predat la acest Institut, dar şi elitele intelectuale ardelene 
care au studiat aici. 

Studiul biblic a fost introdus la Institutul de la Sibiu ca 
disciplină aparte în anul şcolar 1854-1855. 

Institutul Teologic de la Arad a fost înființat în 1812 ca 
şcoală preparandială, cu o durată de 15 luni, iar din 1822 s-au 
organizat aici şi cursuri clericale. Din 1826-1827 cursurile se 
ridică la trei ani. Studiul biblic s-a predat aici din 1822, an în 
care au fost înfiinţate şcoli clericale la Arad, Timişoara şi Vârşeţ. 
La Vârşeţ existau două secţii, de limbă română şi sârbă. 

În 1865 a fost reînființată Episcopia Caransebeşului, iar 
episcopul loan Popasu a mutat în localitatea de reşedinţă a 
acesteia secția română a Institutului Teologic de la Vârşet, cu 
o durată a studiilor de doi ani, iar ulterior de trei. Discipline 
biblice au fost predate aici de la început, cel mai prolific autor 

de manuale şi cursuri teologice fiind arhimandritul Iosif Iuliu 
Olaru, primul doctor în teologie de la Cernăuţi. 

Şcolile teologice greco-catolice de la Blaj au fost 
deschise în 1745 de episcopul Petru Pavel Aaron, totuşi 
abia după 1840 avem dovezi că funcţiona aici şi o instituție 
de învățământ superior. Printre disciplinele predate aici se 
număra şi studiul biblic. 

Părintele Ionuţ Pop aminteşte despre activitatea tipografiei 
de la Blaj, începută în anul 1756, în care a fost tipărită în 1795 
Biblia lui Samuil Micu, dar şi despre profesorii de la Blaj, prin- 
tre care se găsesc nume mari ale culturii române. 

În capitolul al treilea al tezei de doctorat sunt menţionaţi 
profesorii de studii biblice din şcolile teologice româneşti din 
Transilvania. La Sibiu au predat aceste discipline: Dimitrie 
Eustatievici, Gheorghe Lazăr, loan Moga, Grigore Pantazi, loan 
Hannia, Ilarion Puşcariu, loan Ghibu şi Aurel Crăciunescu. La 
Arad au fost profesori: Ageu loan, Ciorogariu Roman Romul, 
Papp loan Ignatie, Popescu Adrian, Popovici Gheorghe, Raț 
Gherasim, Rusu loan şi Suciu lustin. La Caransebeş sunt 
amintiţi: Filaret Musta, Iosif Iuliu Olariu, Zeno Munteanu, loan 
David şi Mircea Chialda. Dintre profesorii greco-catolici de la 
Blaj, Oradea şi Gherla sunt pomeniţi: Samuil Micu, Timotei 
Cipariu, Gavrilă Pop şi Victor Szmigelski. 

Cel de-al patrulea capitol al tezei de doctorat este de- 
dicat literaturii biblice ortodoxe din Transilvania în perioada 
1850-1918. 

Din presa eclezială ortodoxă sunt menţionate „Foaia du- 
minicii”, care a apărut pe parcursul anului 1837, urmată de 
„Foaia literară”, iar apoi de Gazeta de Transilvania. La Blaj 
au fost publicate „Organul luminării”, în 1847, şi „Învățătorul 
poporului”, în 1848. 

Dintre cele 80 de ziare şi reviste româneşti care au apărut 
după 1850 în Transilvania, 12 au fost bisericeşti, cel mai impor- 
tant dintre acestea fiind „Telegraful român”, care a fost editat 
pentru prima dată în 1853, tematica abordată în presa eclezială 
din Ardeal fiind foarte diversificată. 

Un subcapitol al cărții a fost dedicat de Părintele Ionuţ 
Pop manualelor de studiu biblic din şcolile teologice. Aici citim 
că la început acestea nu existau, ori se găseau doar în manuscris, 
abia în 1823 apărând la Institutul Teologic de la Arad manualul 
lui Miron Romanul intitulat: „Tâlcuirea Sfintei Scripturi”, care 
a fost urmat de altele. 

Alt subcapitol al tezei de doctorat aminteşte despre 
preocupările biblice reflectate în Revista Teologică de la Sibiu, 
în perioada 1907-1916, fiind menţionate studiile şi articolele 
mai elevate ale lui Aurel Crăciunescu, Romulus Cândea, 
Septimiu Sever Secula, Nicolae Bălan, Simeon Popescu şi Aurel 
Popoviciu. Sunt prezentate, de asemenea, şi recenziile în dome- 
niu, precum şi traducerile biblice apărute în această revistă. 

Cel de-al cincilea capitol al tezei de doctorat se numeşte: 
„Circulaţia şi receptarea Sfintei Scripturi în secolul al XIX-lea 
în Transilvania şi Principatele Române”, în care autorul face 
o prezentare generală a literaturii religioase până în secolul al 
XIX-lea. Dintre primele texte biblice traduse în limba română 
sunt amintite: Codicele Voroneţean, Psaltirea Şcheiană, Psaltirea 
Voroneţeană şi Psaltirea Hurmuzachi. 

Sunt prezentate apoi cu lux de amănunte Noul Testament 
de la Bălgrad, din 1648, care reprezintă prima traducere 
integrală a acestei cărți sfinte în limba română, Biblia de la 
Bucureşti din 1688, Biblia de la Blaj din 1793-1795, precum şi 
Biblia lui Andrei Şaguna din 1856-1858. Autorul insistă pe cea 
din urmă, redând inclusiv controversa dintre Andrei Şaguna şi 
Ion Heliade Rădulescu. 

Teza de doctorat a Părintelui Ionuț Pop este o lucrare 
considerabilă şi foarte bine argumentată, utilizând o bogată 
bibliografie, care se regăseşte citată din abundență în cele 810 
note de subsol. 

ÎI felicităm călduros pe autor şi recomandăm cartea tuturor 
celor interesați. 

Liceul Ortodox „Sfântul Nicolae” din Zalău, 
douăzeci de ani de existenţă! 


Liceul Ortodox „Sfântul Nicolae” din Zalău sau 
Seminarul Teologic Liceal Ortodox, cum se numea odinioară, 
a împlinit anul acesta douăzeci de ani de existență, moment de 
aleasă sărbătoare şi de bilanţ. 

De câte ori mă gândesc la o şcoală cu profil teologic 
îmi vin în minte cuvintele Părintelui Dumitru Stăniloae, care 
dorind să urmeze teologia, a fost „descurajat de afirmaţia unui 
coleg din liceu, că pentru teologie n-are ce învăţa mai multă 
vreme decât o jumătate de zi'?. Plecând de la aceste cuvinte, 
mă văd nevoit să lămuresc ce înseamnă „teologia”, pentru a 
înțelege cât de limitată era gândirea tânărului pe care l-am citat. 
Termenul „teologie” este format din cuvintele greceşti: „Teos” 
(9e6g), care înseamnă „Dumnezeu” şi „logos” (A6y0q), care 
se traduce prin: „cuvânt”, „ştiinţă”, deci „teologia” este ştiinţa 
despre Dumnezeu. Spre deosebire de orice disciplină de pe faţa 
pământului, care studiază tainele lumii acesteia, teologia ne 
învaţă tainele lui Dumnezeu, Care este infinit, deci şi teologia 
este infinită. Părintele Simeon de la Mănăstirea Essex spunea: 
„Toţi oamenii cred că ar trebui să studieze teologia, pentru că 


! Acest cuvânt înainte a fost publicat în volumul „Liceul Ortodox 
«Sfântul Nicolae» din Zalău - 20 de ani de învățământ teologic în Sălaj”, 
apărut la Editura Episcopiei Sălajului „Credinţă şi viaţă în Hristos”, Zalău, 
2014. 

2 Preot Profesor Dumitru Stăniloae, Jubiții mei fraţi sibieni!, în 
volumul: «Persoană şi comuniune. Prinos de cinstire Preotului Profesor 
Academician Dumitru Stăniloae, 1903-1993», Editura şi tiparul Arhiepiscopiei 
Ortodoxe a Sibiului, Sibiu, 1993, p. 635. 

toată cultura şi civilizația decurg din ea. Consider că teologia 
este regina ştiinţelor. Toată lumea, deci, ar trebui să studieze 
teologia”!. Cu toate acestea, Sfântul Grigorie de Nyssa ne 
atrage luarea aminte că „teologia este un munte înalt şi greu de 
urcat. De abia se poate ajunge la poalele lui şi aceasta o poate 
face numai cel puternic”. 

Teologia însă nu înseamnă doar teorie, ci şi faptă, de 
aceea Evagrie Ponticul a afirmat: „Dacă eşti teolog, te rogi cu 
adevărat şi dacă te rogi cu adevărat, eşti teolog”, iar Sfântul 
Maxim Mărturisitorul a spus şi el că „teologia fără fapte este 
teologia demonilor”. 

Unul dintre cei mai mari cateheți ai Bisericii Ortodoxe 
Române, Părintele Mihail Bulacu, pornind de la experienţele 
şi mărturiile Sfinților Părinţi, a surprins foarte bine legătura 
dintre cunoaşterea lui Dumnezeu şi a adevărurilor religioase 
prin revelație de sus, prin credinţa şi rațiunea umană, şi raportul 
acestora cu viețuirea omului în Dumnezeu, prin virtuți, spunând 
că: „Mântuitorul a adus în lume adevărul dumnezeiesc cel 
nedescoperit fiinţei omeneşti, adevăr care se adresează nu 
numai rațiunii omeneşti, ci întregii vieţi sufleteşti a omului, 
instituindu-se astfel adevărata şcoală a vieţii creştine”?. 
„Cunoaşterea lui Dumnezeu şi toate cunoştinţele religioase 
în general, nu pot rămâne ceva independent de restul vieţii, 
ci se obțin pentru viaţa întreagă, dintr-o parte în cealaltă, de 
aceea creştinul nu este un simplu intelectualist, ci viaţa sa este 
împodobită de virtuţi, ca fiice ale credinţei. Şcoala catehetică 
patristică este şcoala activă integrală, care tinde a ridica în 


! Celălalt Noica, Ediţie îngrijită de Pr. Eugen Drăgoi şi Pr. Ninel Țugui, 
Editura Anastasia, 1994, p. 191. 

2 Preot Mihail Bulacu, Școala catehetică patristică: bază de orientare 
pentru actuala şcoală catehetică. Studiu introductiv în Catehetica ortodoxă, 
Tipografia Diecezană, Oradea, 1928, p. 9. 

fiecare suflet o credinţă ce porneşte dintr-o deplină convingere, 
o iubire creştină dusă până la jertfă şi o voință permanent 
radiatoare de acțiuni creştine”!. 

„Sfinţii Părinţi socotesc facultatea de a cunoaşte a su- 
fletului omenesc ca pe un dar, pe care omul trebuie să-l pună 
în lucrare. Dumnezeu a dat omului raţiunea, pe care omul nu 
trebuie s-o țină în nelucrare. Omul a primit un suflet rațional, 
prin care să poată cunoaşte pe Dumnezeu, să pătrundă natura 
lucrurilor prin cercetare, pentru a putea culege fructele dulci 
ale înțelepciunii. Nimic nu poate fi mai prețios decât ştiinţa, 
spune Sfântul loan Damaschin, căci ştiinţa este lumina sufle- 
tului înțelegător, după cum ignoranţa este pentru el întuneric. 
Cunoaşterea are două izvoare, care sunt complet deosebite unul 
de altul, sensibilul şi raţionalul'?. 

„Dumnezeu este o realitate pe care o putem cunoaşte, 
spune Sfântul Grigorie de Nazianz. Însăşi credinţa văzută ne 
vorbeşte despre existenţa unui Dumnezeu, care este fiinţa cea 
mai înaltă care a creat şi susține toate. Dar tocmai când ajun- 
gem să recunoaştem în chip vădit că Dumnezeu există, atunci 
ne dăm seama că nu putem să ajungem la deplina înţelegere, 
ce este Dumnezeu. Vederea lui Dumnezeu în esența Lui nu 
este cu putință nici a fi descrisă, nici a fi cercetată. Noi îl 
recunoaştem pe Dumnezeu din depărtare, nu din faţă; Îl ve- 
dem ca pe strălucirea soarelui în apele mării'*. „Cunoaşterea 
lui Dumnezeu prin descrieri şi nume pe care 1 le atribuim, nu 
poate fi cunoaşterea absolută, căci ceea ce afirmăm numai 
după descrierile ideilor noastre nu are ființă decât în nume 
şi cuvinte, care dispar odată cu ecoul lor”?. „Numai unul 


! Ibidem, p. 63. 
” Ibidem, p. 65. 
5 Ibidem, pp. 67-68. 
+ Ibidem, p. 68. 

născut Fiul lui Dumnezeu şi Duhul Sfânt pot cunoaşte fiinţa 
lui Dumnezeu; noi însă numai de la operele lui Dumnezeu ne 
putem înălța către El. Singur Dumnezeu este soarele luminător 
al sufletelor. Numai în lumina Sa putem cunoaşte adevărul 
şi judeca peste tot. După cum cu ochiul trupesc nu putem 
vedea nimic dacă soarele nu îşi răspândeşte razele sale, tot 
aşa nu putem să cunoaştem un adevăr inteligibil, fără lumina 
cea inteligibilă a lui Dumnezeu, soarele cunoştinței noas- 
tre. Dumnezeu este lumina supremă şi inaccesibilă, pe care 
n-o poate nimeni înţelege cu mintea şi nici exprima cu cu- 
vântul, spune Sfântul loan Damaschin. De aceea revelaţia 
dumnezeiască este indispensabilă față de puterea de cunoaştere 
a omului în materie de adevăruri dumnezeieşti. Dumnezeu 
nevoind să lase pe om în totală neştiinţă, a dat mai întâi 
Legea prin profeţi şi pe urmă prin unicul Său Fiu, Domnul şi 
Mântuitorul nostru lisus Hristos, care ne-a dat cunoaşterea lui 
Dumnezeu potrivit cu capacitatea noastră de înțelegere, însă 
cunoaşterea deplină a lui Dumnezeu trece dincolo de dome- 
niul rațiunii omeneşti, completându-şi necunoscutul pe calea 
revelaţiei dumnezeieşti”!. „Această cunoaştere venită prin 
lisus Hristos se primeşte însă nu numai cu ajutorul rațiunii, 
pe care singură am văzut-o neputincioasă, ci şi cu ajutorul 
credinței, căci rațiunea se pleacă în faţa credinţei pentru 
pătrunderea adevărului absolut. Rațiunea este mijlocul cu 
care Dumnezeu a înzestrat sufletul omului ca să cunoască 
adevărul. Această rațiune omenească are o participare naturală 
şi a luminii divine, însă aceasta se înţelege numai în faptul 
că natura omenească este creată după chipul lui Dumnezeu. 
Revelația însă este manifestarea unei lumini adăugate, pe 
motiv că rațiunea n-avea încă un adevăr stabilit în chip clar, 
sau mai curând că ea era încă neputincioasă pentru a înțelege 


! Ibidem, pp. 70-71. 

adevărul etern. Opera lui lisus Hristos este o operă de revelare 
şi învăţătură, în afară de cea a răscumpărării şi a împăcării 
omului cu Dumnezeu. Cunoaşterea desăvârşirii fiinţei lui 
Dumnezeu nu ne-o poate da decât Dumnezeu, fiindcă natura 
noastră este pieritoare şi slabă, puterea noastră inconştientă, 
cuvântul nostru nesigur”!. „Prin urmare lumina cuvântului 
lui Dumnezeu, venită prin învățătura demnă de crezare a lui 
lisus Hristos, desăvârşeşte puterile noastre sufleteşti în proce- 
sul cunoaşterii divine. Această desăvârşire însă nu anihilează 
puterea noastră de cunoaştere, ci-i sprijină mersul ei treptat 
către Dumnezeu. Cunoaşterea relativă se opreşte la orizontul 
lumii create, la «primum cognitum», de la care apoi, datorită 
luminii divine, cunoaşterea ajunge la Dumnezeu, adică la 
cunoaşterea completă. Avem deci cunoaşterea naturală şi 
cunoaşterea supranaturală, folosindu-ne în procesul acestei 
cunoaşteri, atât de rațiunea noastră omenească, cât şi de au- 
toritatea divină. Acest fapt este afirmat de Fericitul Augustin 
când spune, că tot ce învăţăm, tot ce cunoaştem este prin «au- 
toritate» şi prin «rațiune». Autorităţii îi corespunde «credința», 
iar rațiunii «ştiinţa». Autoritatea ne dă adevărul pe care-l 
primim prin credință. Pe această cale se mijloceşte cunoaşterea 
ştiinţifică, în aşa chip că adevărul primit pe calea autorităţii, 
se înalță la înţelegerea ştiinţifică. Aşadar cunoaşterii raționale 
îi precede cunoaşterea din autoritate”. 

„Credinţa şi rațiunea sunt după cum am văzut, cele două 
mijloace întrebuințate în procesul cunoaşterii lui Dumnezeu, 
una plecând de la om şi cealaltă întemeindu-se pe autoritatea 
divină. Credinţa este, după Clement Alexandrinul, fundamen- 
tul deplinei cunoaşteri creştine: «Dacă nu veţi crede nu veţi 
înţelege», afirmă acesta. Credinţa este începutul acțiunii, ea 


! Ibidem, p. 2. 
” Ibidem, p. 73. 

fiind temelia unei hotărâri cugetate, adică luându-se hotărârea 
pe baza credinţei. Între credinţă şi rațiune este mare deose- 
bire, căci rațiunea formulează cunoştinţe despre care se poate 
cineva îndoi, iar credința primeşte numai adevăruri sigure şi 
în afară de orice controverse. Cea mai înaltă demonstraţie pe 
cale ştiinţifică inspiră credinţă, prin înfăţişarea Sfintei Scripturi 
în sufletele celor ce doresc să înveţe. Cunoaşterea temeinică 
implică deci participarea credinţei şi a rațiunii. Rațiunea nu 
poate fi neglijată, căci ea este conducătorul de seamă al sufletu- 
lui. Între cunoaşterea raţională şi credinţă, este deci un strâns 
raport şi amândouă laolaltă dau caracterul adevăratei gnoze 
creştine. Credinţa este însă condiția supremă a cunoaşterii 
lui Dumnezeu, căci domeniul transcedental al cunoaşterii se 
sprijină în primul rând pe credinţă. A crede că lisus Hristos 
este Fiul lui Dumnezeu, că El a venit, că s-a întrupat în vederea 
unui anumit scop, că a suferit, acesta este obiectul credinței. 
A trece de la aceste acte şi a ne întreba ce este Fiul, a încerca 
să înțelegem natura Sa, acesta este domeniul cunoaşterii sau al 
gnozei, după cum afirmă Clement Alexandrinul”!. 

„Credinţa acceptă faptele, gnoza raţionează asupra fap- 
telor. În adevăr credinţa este cunoaşterea concisă pentru toţi 
doritorii de a cunoaşte. Cunoaşterea este însă demonstrația 
puternică şi constantă pentru toți acei care şi-au însuşit-o prin 
credință, care prin învăţătura divină s-a clădit şi trece ca ştiinţă 
statornică şi înţeleasă”?. „Dacă în adevăr credinţa este prima 
treaptă de la care sufletul începe să înainteze pentru a ajunge 
până la contemplarea lui Dumnezeu, dacă credinţa trebuie 
deci considerată ca germenul gnozei creştine, atunci credinţa 
niciodată nu poate fi un obstacol pentru cercetare. Este deci o 
anumită măsură şi până unde poate înainta cercetarea, de unde 


! Ibidem, pp. 74-75. 
2 Ibidem, p. 75. 

putem înainta numai pe calea credinței. Credinţa şi rațiunea 
se completează una pe alta, fără a se exclude în procesul 
cunoaşterii. Credinţa şi gnoza colaborează laolaltă în procesul 
cunoaşterii religioase, ambele construind. Deşi credinţa trebuie 
să preceadă rațiunea, totuşi atunci când suntem preocupați 
de cunoaşterea ştiinţifică a cuprinsului adevărurilor revelate, 
ştiinţa trebuie să preceadă credinţei, şi anume ştiinţa pentru 
formarea unei credinţe din deplină convingere. Căci de fapt 
nu am putea să credem, când n-am şti ceea ce merită să fie 
crezut, adică ceea ce trebuie să credem. Revelația închide în 
sine asemenea adevăruri, la care nu se poate înălța puterea 
de înţelegere a rațiunii noastre şi pentru care nu putem avea 
o cunoştinţă complet ştiinţifică. Putem ajunge la o speculație 
ştiinţifică, dar aceste cunoştinţe nu pot duce la deplina evidenţă 
a adevărului, căci ceea ce înțelegem putem să credem, dar 
nu tot ce credem putem să înțelegem. Singur lisus Hristos 
este eternul nostru Învățător, în El trebuie nu numai să cre- 
dem, dar şi învăţătura Lui s-o înţelegem. Credinţa şi rațiunea 
sunt deci cele două trepte ale cunoaşterii adevărurilor revelate, 
care conlucrează spre a ajunge la deplina cunoaştere, ținând 
seama că cea dintâi este indispensabilă, iar cea de-a doua este 
condiționată de cea dintâi”. 

„Sufletul omenesc în înălțarea sa către adevărurile reve- 
late şi în procesul pregătirii pentru îndumnezeire nu poate 
rămâne numai la acțiunea rațiunii, ci are nevoie deopotrivă 
şi de colaborarea inimii. Focul credinţei nu poate să fie 
întreținut numai de strălucirea adevărului revelat din dome- 
niul transcendental, ci cere şi căldura inimii noastre. Iubirea, 
după Clement Alexandrinul, dă viață cunoştinţelor religioa- 


! Ibidem, p. 77. 

se, iar în cunoaşterea şi iubirea lui Dumnezeu stă adevărata 
perfecţiune”!. 

„Curăţia sufletească şi afecțiunea religioasă în general ne 
apropie mai mult cu sufletul de Dumnezeu şi ne fac să-L putem 
cunoaşte mai bine. «Numai pe calea iubirii se poate înălța 
omul mai mult către Dumnezeu», afirmă Fericitul Augustin. 
Afecțiunea şi iubirea noastră față de Dumnezeu sunt ca şi paşii, 
cu care ne apropiem de El. Nu-i de ajuns deci ca Dumnezeu să 
ne fi descoperit învăţătura pentru a o cunoaşte, ci trebuie să ne 
şi apropiem de EI, cu căldura sufletului nostru. Prin înălțarea 
inimii către Dumnezeu ne apropiem de EI, iar pentru a-L pu- 
tea vedea mai clar trebuie să ne deschidem inima şi s-o avem 
curată prin puterea rugăciunii. Rugăciunea cuprinde în sine nu 
numai expresia cererii unui ajutor, ci şi curăția inimii noastre, 
în care se poate oglindi mai uşor şi curăția adevărului divin. 
Numai prin curăţia inimii noastre putem adânci şi intui mis- 
terele inexprimabile”?. „Toate cele arătate de marii cateheţi 
ne confirmă cuvintele divinului Pedagog, care le spunea oa- 
menilor: «Fericiţi cei curați cu inima, că aceia vor vedea pe 
Dumnezeu» (Matei 5,8). Sfinţii Părinţi şi scriitorii bisericeşti 
din epoca patristică au pătruns secretul comuniunii elementului 
transcendent cu cel imanent, când au stăruit asupra metodei 
de a pregăti puterea imanentă. Metoda pe care au utilizat-o 
ei înşişi, au aplicat-o şi acelora pe care îi instruiau, afirmând 
că numai curăţenia morală a inimii poate duce la adâncimea 
cunoştinţei religioase, căci Dumnezeu a voit ca numai cei curaţi 
să cunoască adevărul'%. 

Tragem nădejdea că acest cuvânt deosebit de bogat îi va 
lămuri pe cei care cunosc „teologia” doar la suprafață. 


! Ibidem, pp. 77-78. 
2 Ibidem, p. 79. 
3 Ibidem, p. 80. 

Cu prilejul împlinirii a douăzeci de ani de existență a 
Liceului Ortodox „Sfântul Nicolae” din Zalău ne exprimăm bu- 
curia şi satisfacția pentru realizările de excepție ale profesorilor 
şi elevilor acestuia, din trecut şi prezent, felicitându-i călduros, 
şi dorindu-le în continuare succes deplin în activitatea lor, 
acolo unde îi va rândui Dumnezeu în viaţă, aducându-le aminte 
cuvintele Sfântului Apostol Pavel: „Orice aţi face, lucraţi din 
toată inima, ca pentru Domnul şi nu ca pentru oameni, ştiind că 
de la Domnul veți primi răsplata moştenirii; slujiți-l Domnului 
Hristos” (Coloseni 3,23-24). 


Cu arhiereşti binecuvântări, 


+Petroniu 
Episcopul Sălajului 

Receptarea operei lui Evagrie Ponticul 
şi influența învățăturii sale practice asupra 
Bisericii Răsăritene! 


Ne bucură apariția cărții: „Remedii patristice pentru boli 
contemporane: Gândurile răutății şi tămăduirea lor. Perspective 
evagriene”, rodul ostenelilor Preacuviosului Părinte Arhimandrit 
Grighentie Oţelea, Starețul Mănăstirii „Adormirea Maicii Dom- 
nului” de la Strâmba, judeţul Sălaj. 

În teza sa de doctorat, intitulată: „Elemente dogmatice în 
apoftegmele Părinților pustiului”, Preasfinţitul Părinte Daniil, 
Episcopul Daciei Felix, a afirmat: „Dacă podoaba Bisericii 
lui Hristos sunt sfinții, atunci Părinţi Patericului sunt «crinii 
pustiului»”?. Printre aceşti Părinţi ai pustiului se numără şi 
Evagrie Ponticul, vieţuitor în veacul al IV-lea, a cărui viziune în 
privinţa celor opt gânduri ale răutății, precum şi combaterea lor, 
ne-o prezintă Părintele Stareţ Grighentie. 

„Dacă, din punct de vedere cantitativ, lucrările lui Evagrie 
Ponticul sunt puţin numeroase, în ceea ce priveşte conţinutul 
lor, sunt foarte importante. Ele au fost preţuite mult nu numai de 
greci, dar chiar şi de alte popoare, în limbile cărora au fost traduse 
şi răspândite cu mare repeziciune'*. 


! Acest cuvânt înainte a apărut în volumul „Remedii patristice pentru 
boli contemporane: Gândurile răutăţii şi tămăduirea lor. Perspective evagriene” 
publicat de Arhimandrit Grighentie Oţelea, la Editura Episcopiei Sălajului 
„Credinţă şi viaţă în Hristos”, Zalău, 2015. 

> Daniil Nacu Stoenescu, /opuarixă oroweia ora AropOeyuara 
Tspovrov, Tesalonic, 1996, p. 121. 

3 Iustin Moisescu, Evăyprog o Ilovukoc. Biog - Xvyypăuuara - 
Ai5aoxalia, Advar, Toro Ilvpoov, 1937, p. 56. 


172 


„În decursul secolului al V-lea şi cea dintâi jumătate 
a secolului al VI-lea, lucrările lui Evagrie erau citite 
pretutindeni, şi nu mică a fost înrâurirea pe care acestea 
au avut-o asupra gândirii creştine. Prin condamnarea 
origenismului de către Sinodul al V-lea Ecumenic, răspândirea 
lucrărilor lui Evagrie a fost oprită de către autoritatea 
bisericească. Se pare însă că poporul nu a respectat întru 
totul această măsură. Pentru a se înlătura împotrivirea formală 
faţă de autoritatea bisericească, iar în acelaşi timp să se 
păstreze interesul mereu crescând pentru studiul lucrărilor lui 
Evagrie, adepţii învăţăturii lui au reuşit să-i răspândească şi 
mai departe scrierile, folosindu-se de metoda pe care altădată 
o întrebuințaseră şi ereticii, adică de a prezenta cititorilor o 
lucrare a unui autor condamnat de Biserică sub numele unui 
Părinte ori scriitor bisericesc recunoscut în general ca ortodox. 
Totuşi prin această substituire a numelui autorului şi uneori 
prin moderarea expresiilor neortodoxe ori chiar eliminarea 
textelor compromițătoare, nu au putut fi răspândite toate 
lucrările lui Evagrie. Din această pricină unele au dispărut 
cu totul în original, iar altele ni s-au păstrat într-o formă cu 
mult deosebită de textul original”!. 

„Începând chiar cu primii ani ai secolului al V-lea, 
scrierile lui Evagrie Ponticul au fost traduse şi răspândite atât 
în Apus cât şi în Răsărit, în Armenia, Siria şi, mai în urmă, în 
Arabia, Etiopia etc.'?. 

„În Siria şi Armenia, ale căror Biserici s-au dezvoltat 
independent de Imperiul Bizantin, Evagrie Ponticul era socotit 
ca unul dintre cei mai mari teologi. Lucrările lui Evagrie 
Ponticul au fost traduse în limba siriacă încă din secolul al 
V-lea şi au avut o mare înrâurire asupra dezvoltării teologiei 


' Ibidem, pp. 57-58. 
” Ibidem, p. 58. 

sirienilor. Se poate spune chiar că, în multe secole de-a rândul, 
literatura bisericească din Siria a fost adânc pătrunsă de 
teologia evagriană”!. 

În Biserica Etiopiei, Evagrie Ponticul este socotit sfânt. 

„Încă de la începutul secolului al V-lea, imediat după 
moartea lui Evagrie Ponticul, şi până în vremurile noastre au fost 
exprimate cele mai contrarii păreri asupra acestuia, uneori fiind 
socotit printre cei mai mari eretici, alteori fiind trecut în rândul 
sfinților. Chiar şi în vremurile mai noi au fost scriitori care l-au 
considerat pe Evagrie ca adept al întregului origenism, iar alții nu 
au găsit nimic potrivnic învăţăturii Bisericii în lucrările lui. Pentru 
cei care au cercetat în amănunt scrierile lui, acest lucru poate fi 
cu uşurinţă explicat, căci cunoaşterea învăţăturii lui Evagrie nici 
astăzi, după editarea aproape a tuturor lucrărilor lui, nu poate fi 
înțeleasă fără dificultate””?. 

„Evagrie Ponticul nu a scris pentru oamenii simpli, 
ci pentru cei inițiați în învăţătura sa. Din această cauză nu-şi 
expune metodic întreg sistemul său, ci aminteşte din loc în loc 
problemele ce-i păreau lui mai greu de înţeles şi mai importante. 
Totuşi, pentru cunoscătorii teologiei din care s-a inspirat Evagrie, 
învățătura lui poate fi reconstituită într-un sistem care este 
complet şi unitar'*. 

„Nespus de mare a fost influenţa învățăturii practice a lui 
Evagrie Ponticul asupra Bisericii răsăritene. Printre scriitorii 
care au contribuit la răspândirea acestei învățături amintim 
pe Diadoh al Foticeii, Sfântul loan Scărarul şi, îndeosebi, pe 
Sfântul Maxim Mărturisitorul, care pe drept cuvânt poate fi 
socotit cel mai fidel adept al învăţăturii lui practice. Pecetluită de 
ortodoxia Sfântului Maxim Mărturisitorul şi răspândită, astfel, 


! Ibidem, pp. 59-60. 
2 Ibidem, p. 145. 
3 Ibidem, pp. 145-146. 

în întregul Imperiu Bizantin, învățătura practică şi mistică a lui 
Evagrie Ponticul a devenit temelia vieții spirituale în Biserica 
răsăriteană”. 

Într-o societate, precum cea contemporană, care dovedeşte 
din plin că se îndepărtează tot mai mult de Dumnezeu şi de 
valorile autentice ale creştinismului, „boala” sau „maladia” 
duhovnicească este o consecinţă firească. Din nefericire, unii 
dintre „suferinzi” sunt, de cele mai multe ori, inconştienţi 
de „boala” lor, iar alţii se complac în această situaţie, încât 
avertismentul Sfântul loan Botezătorul: „Iată, securea stă la 
rădăcina pomilor, şi tot pomul care nu face roadă bună se taie 
şi se aruncă în foc” (Matei 3,10) este mereu actual şi trebuie să 
ne pună pe gânduri. 

ÎI felicităm pe Părintele Stareţ Grighentie pentru curajul 
de a se fi aplecat asupra operei lui Evagrie Ponticul, unul dintre 
cei mai contestaţi autori ai Pustiei Egiptului, cu scopul de a 
face cunoscute învățăturile sale morale, atât de preţuite în sânul 
Biserici. 

În contextul de astăzi, cartea Părintelui Arhimandrit 
Grighentie, care oferă „remedii patristice pentru bolile 
contemporane”, este foarte binevenită, de aceea o recomandăm 
cu multă căldură. 


Cu arhiereșşti binecuvântări, 


+ Petroniu 
Episcopul Sălajului 


! Ibidem, pp. 152-153. 

„Cartea cărților”! 


Biblia sau Sfânta Scriptură este cartea tradusă în cele mai 
multe limbi şi dialecte de pe suprafața pământului, fiind cea 
mai răspândită şi cea mai citită din lume, motiv pentru care este 
cunoscută, pe bună dreptate, şi sub numele de „Cartea cărților” 
sau „Cartea de căpătâi a Bisericii”. 

Prima parte a Sfintei Scripturi a fost scrisă de Dumnezeu 
Însuşi, atunci când 1-a descoperit lui Moise, în Muntele Sinai, 
Legea Vechiului Testament. În acest sens citim în cartea Ieșşirii 
că „de îndată ce Dumnezeu a contenit să-i grăiască lui Moise în 
Muntele Sinai, i-a dat cele două table ale Legii, table de piatră, 
scrise cu degetul lui Dumnezeu. Tablele acestea erau lucrul lui 
Dumnezeu şi scrisul era scrisul lui Dumnezeu, săpat pe table” 
(eşire 31,18 şi 32,16). 

Dumnezeu i-a poruncit lui Moise să consemneze într-o 
carte toate învățăturile pe care 1 le-a revelat, iar „după ce Moise 
a isprăvit de scris în carte până la capăt toate cuvintele acestei 
Legi, le-a poruncit leviţilor care purtau chivotul legământului 
Domnului, zicând: «Luaţi Cartea acestei Legi şi puneţi-o alături 
de chivotul legământului Domnului, Dumnezeului vostru, şi va fi 
ea acolo spre mărturie» (Deuteronom 31,24-26). 

În ceea ce priveşte profeţiile cuprinse în paginile Sfintei 
Scripturi, Sfântul Apostol Petru a afirmat că „niciodată prorocia 
nu S-a făcut din voia omului, ci oamenii cei Sfinți ai lui Dumnezeu 
au grăit, purtaţi fiind de Duhul Sfânt” (UI Petru 1,21). În acest 


! Acest cuvânt înainte a apărut în volumul „Comorile Sfintelor 
Scripturi” publicat de părintele Ovidiu-Cristian Toma, la Editura Episcopiei 
Sălajului „Credinţă şi viaţă în Hristos”, Zalău, 2016. 

sens citim despre „Zaharia, tatăl lui loan Botezătorul, că s-a 
umplut de Duh Sfânt şi a profețit” (Luca 1,67). 

În timpul activităţii Sale publice, Domnul Hristos a săvârşit 
numeroase minuni în zi de sâmbătă, care i-au scandalizat pe 
evreii formalişti, cărora Mântuitorul le-a spus: „Să nu socotiți 
că am venit să stric legea sau profeții; n-am venit să stric, ci să 
împlinesc” (Matei 5,17). Prin întreaga Lui viaţă şi activitate, Fiul 
lui Dumnezeu întrupat a împlinit şi a desăvârşit Legea Veche, de 
aceea Sfântul loan Botezătorul a afirmat că „Legea prin Moise s-a 
dat, dar harul şi adevărul au venit prin lisus Hristos” (loan 1,17), 
iar Sfântul Apostol Pavel a scris că „sfârşitul legii este Hristos, 
spre îndreptăţire fiecăruia care crede” (Romani 10,4). 

După învierea Sa din morți, Domnul Hristos le-a poruncit 
Sfinților Săi Apostoli: „Mergeţi şi învățați toate neamurile, 
botezându-le în numele Tatălui şi al Fiului şi al Sfântului Duh, 
învățându-le să păzească toate câte v-am poruncit Eu vouă. Cel 
ce va crede şi se va boteza, se va mântui; dar cel ce nu va crede, 
se va osândi” (Matei 28,19-20 şi Marcu 16,16). Sfinții Apostoli 
au răspândit învățătura Mântuitorului prin viu grai, în locurile în 
care Dumnezeu le-a rânduit să propovăduiască, însă ulterior unii 
dintre aceştia, precum şi ucenici de-ai lor, au consemnat în scris 
faptele şi învățătura Domnului Hristos, în cele patru Evanghelii, 
la care au adăugat şi alte cărți şi epistole, care formează canonul 
Noului Testament. 

Din exemplele prezentate până acum înțelegem că 
Sfânta Scriptură este Cartea Sfântă pe care a început să o scrie 
Dumnezeu Însuşi, aceasta a fost completată ulterior din porunca 
Lui, sub insuflarea Duhului Sfânt, cea de-a treia persoană a Sfintei 
Treimi, pentru că „toată Scriptura este însuflată de Dumnezeu şi 
de folos spre dare de învăţătură, spre mustrare, spre îndreptare, 
spre deprinderea cea întru dreptate, pentru ca omul lui Dumnezeu 
să fie desăvârşit, bine pregătit pentru tot lucrul bun” (| Timotei 

3,16-17), de aceea este cea mai importantă carte din lume. 
Despre însemnătatea acesteia, prorocul Isaia a afirmat: „Cuvântul 
Dumnezeului nostru rămâne în veac” (Isaia 40,8), iar Domnul 
Hristos a spus: „Cerul şi pământul vor trece, dar cuvintele Mele 
nu vor trece!” (Matei 24,35). 

Cu toate că învăţăturile Sfintei Scripturi sunt capitale în 
vederea realizării mântuirii, acestea sunt răspândite fără o ordine 
sistematică, pe tot cuprinsul Bibliei. Arhiepiscopul de Canterbury, 
Stephen Langton (cca. 1150-1228), a fost cel care a structurat 
cărțile Sfintei Scripturi în capitole, iar Robert Estienne (1503- 
1559) a împărțit Biblia în versete, uşurând enorm strădaniile celor 
care o citesc sau o studiază temeinic. 

În cartea de faţă, părintele Ovidiu-Cristian Toma din 
Criştelec a grupat pe teme principalele învățături ale Sfintei 
Scripturi, pentru a pune la îndemâna celor interesaţi un instrument 
de lucru foarte util. Pe părintele Toma îl felicităm pentru eforturile 
depuse, iar cartea o recomandăm călduros celor care vor să 
aprofundeze sfintele învățături revelate de Dumnezeu în paginile 
„Cărții cărților”. 


Cu arhicreşti binecuvântări, 


+ Petroniu 
Episcopul Sălajului 

Cântaţi Domnului! 


„Cântaţi-l Domnului cântare nouă, cântați-l Domnului tot 
pământul. Cântaţi-l Domnului, binecuvântaţi-l numele, din zi în 
zi binevestiți mântuirea Lui. Vestiţi-I între neamuri Slava, între 
toate popoarele minunile Lui. Că mare este Domnul şi lăudat 
foarte, laudă şi frumuseţe sunt înaintea Lui, sfințenie şi măreție 
în locaşul Său cel sfânt. Voi, urmaşi ai neamurilor, aduceți-l 
Domnului, Domnului aduceţi-l slavă şi cinste; aduceţi-l Domnului 
slava datorată numelui Său, aduceţi jertfe şi intraţi în curțile 
Lui, în curtea Lui cea sfântă închinaţi-vă Domnului” (Psalmul 
95,1-4 şi 6-8). Aceste cuvinte inspirate de Dumnezeu aparțin 
prorocului şi regelui David, care a scris numeroşi psalmi, iar în 
canonul Vechiului Testament întâlnim o carte intitulată „Cântarea 
Cântărilor”, pe care a alcătuit-o fiul său, înțeleptul rege Solomon, 
ceea ce arată rolul cântării în Sfânta Scriptură. 

Cântarea este un dar făcut de Dumnezeu întregii creaturi, 
astfel, îngerii din cer, duhuri lipsite de trup, cu glas neîncetat Îi 
cântă Acestuia: „Sfânt, Sfânt, Sfânt este Domnul Savaot, plin este 
tot pământul de slava Lui” (Isaia 6,3). Cele neînsuflețite, precum 
vântul şi apele, au muzica lor. Vieţuitoarele, dintre care vom 
aminti păsările, ne încântă cu trilurile lor minunate, iar greierii 
cântă neobosiţi, vara întreagă. Omul, care este alcătuit din trup 
material şi suflet spiritual, în calitate de sinteză a întregii creaţii 
(văzute şi nevăzute), cântă şi el, atât cu gura, cât şi cu diverse 
instrumente muzicale, urmând îndemnul psalmistului: „Lăudaţi-L 
pe Domnul în glas de trâmbiţă, lăudaţi-L pe EI în psaltire şi în 


! Acest cuvânt înainte a fost publicat în broşura: „Corul «Bunavestire» 
la ceas aniversar - 20 de ani de activitate”, Zalău, 2016. 


179 


alăută. Lăudaţi-L pe EI în timpane şi în horă, lăudaţi-L pe EI în 
strune şi organe. Lăudaţi-L pe EI în țimbale bine răsunătoare, 
lăudaţi-L pe EI în țimbale de strigare. Toată suflarea să laude pe 
Domnul!” (Psalmul 150,3-6). 

Conform unei tradiții pioase, primii oameni au început să 
cânte când au fost alungaţi din rai, de dorul lui Dumnezeu şi a 
ceea ce pierduseră, întrucât marele dar al muzicii este acela de a-i 
amplifica omului bucuria şi de a-i alina durerea, pentru că omul 
cântă în fiecare împrejurare a vieţii lui. 

Dacă Dumnezeu l-a binecuvântat pe om cu acest mare dar, 
care este cântarea, cele mai frumoase cântări trebuie închinate de 
om lui Dumnezeu, după cum glăsuim în Sfânta şi Dumnezeiasca 
Liturghie: „Ale Tale, dintru ale Tale, Ţie-Ţi aducem de toate şi 
pentru toate”. Chiar dacă este darul lui Dumnezeu făcut omului, 
cântarea implică eforturi şi din partea acestuia, fiind o împreună 
lucrare între talantul primit de sus şi strădaniile fiinţei preferate 
a lui Dumnezeu. De ce poate fi omul numit fiinţa preferată a 
lui Dumnezeu? Pentru că Fiul lui Dumnezeu „nu a luat firea 
îngerilor, ci sămânța lui Avraam a luat” (Evrei 2,16). 

Indiferent cărei religii sau culturi aparţine omul, acesta Îi 
cântă lui Dumnezeu, însă urmând îndemnul psalmistului David, 
noi suntem datori să cântăm şi să ne închinăm lui Dumnezeu 
în curtea Lui cea sfântă, care este Biserica, trupul tainic al 
Domnului Hristos. 

În decursul îndelungatei sale istorii, Biserica a avut 
numeroşi şi renumiţi melozi, precum: Sfântul Ignatie Teoforul, 
Sfântul lustin Martirul şi Filosoful, Sfântul Clement Alexandrinul, 
Antinoghen Martirul, episcopul Sevastiei, Sfântul Atanasie cel 
Mare, arhiepiscopul Alexandriei, Sfântul Chiril, arhiepiscopul 
Alexandriei, Sfântul Efrem Sirul, Sfântul Grigorie Teologul, 
Sfântul Roman Melodul, Sfântul Cosma Imnograful, episcopul 
Maiumei, Sfântul Anatolie, patriarhul Constantinopolului, Sfântul 

Gherman, patriarhul Constantinopolului, Sfântul Sofronie, 
patriarhul Ierusalimului, Sfântul Andrei Criteanul, Sfântul Simeon 
Metafrastul, Sfântul Ambrozie, episcopul Milanului, Teodor 
Studitul, Teofan Mărturisitorul, Mitrofan, mitropolitul Smirnei. 
Despre Sfântul loan Damaschin s-a scris: „Imnurile şi cântările 
sale s-au răspândit în toată lumea creştină şi au cucerit toate 
inimile. Atât de mult plăceau cântările sale, încât în Enciclopedia 
Suidas, din secolul al X-lea, s-a afirmat că aceste imnuri nu au 
fost şi nici nu vor fi egalate, cât va fi lumea şi pământul”. 

Dintre compozitorii de imnuri şi muzică bisericească de 
pe teritoriul actual al ţării noastre s-au remarcat: Sfântul Niceta 
de Remesiana, Macarie ieromonahul, Anton Pann, Gavriil 
Musicescu, Ştefanache Popescu, Oprea Demetrescu, lon Popescu 
Pasărea, Varlaam protosinghelul, Dimitrie Suceveanu, Iosif 
Naniescu, Filotei Moroşanu, George Ucenescu, Dimitrie Cunţan, 
Trifon Lugojan, Atanasie Lipovan şi mulți alții. 

Ne bucură faptul că în municipiul Zalău există mai 
multe coruri bisericeşti, dintre care se remarcă cel al Bisericii 
„Adormirea Maicii Domnului” din acest oraş, care împlineşte în 
această perioadă 20 de ani de activitate. 

Îi felicităm călduros pe cei care au avut iniţiativa publicării 
monografiei corului, cu acest fericit prilej, pe cei care au activat 
în corul Bisericii, de la începutul înființării lui, până astăzi, 
dorindu-le mult succes în continuare, iar Bunul Dumnezeu să 
le răsplătească eforturile, binecuvântându-i cu darurile Sale cele 
îmbelşugate, atât în această viață, cât şi în veşnicie. 


Cu arhiereşti binecuvântări, 
+ Petroniu 


Episcopul Sălajului 

Părintele Profesor Dr. Dumitru Abrudan, 
un preot şi dascăl de vocaţie! 


Între anii 1983-1988 am fost elev al Seminarului 
Teologic Ortodox din Cluj-Napoca. La examenul de absolvire 
din iunie 1988, şef al comisiei de examinare a fost numit 
Părintele Dr. Dumitru Abrudan, profesor titular de Vechiul 
Testament şi prorector al Institutului Teologic de Grad 
Universitar din Sibiu. 

Atunci l-am întâlnit pentru prima dată pe Părintele 
Profesor Dr. Dumitru Abrudan şi am rămas profund 
impresionat de bogata cultură teologică şi generală a 
Preacucerniciei Sale, de modul impecabil în care a condus 
comisia de examinare, precum şi de calmul său imperturbabil. 
Persoana şi întreaga atitudine a Părintelui Profesor impuneau 
un mare respect. 

Ţin minte şi astăzi, după 30 de ani de la susţinerea acelui 
examen, că printre altele, Părintele Profesor Dr. Dumitru 
Abrudan m-a întrebat dacă am citit cartea „Amintiri despre 
viitor” scrisă de autorul elveţian Erich von Dâniken. Cu toate 
că nu făcea parte din bibliografia obligatorie pentru examenul 
pe care îl susțineam, avusesem şansa de a lectura cartea 
respectivă, prezentându-i Părintelui Profesor în câteva cuvinte 
conţinutul acesteia. 

În 1988 am dat examen şi am fost admis la Institutul 
Teologic de Grad Universitar din Sibiu, pe locurile de studenţi 


! Cuvânt publicat în volumul: „Voi pune înainte Ierusalimul, ca început 
al bucuriei mele”, Editura Andreiană, Sibiu, 2018, pp. 63-66. 

incorporabili, motiv pentru care până în vara anului următor 
mi-am satisfăcut stagiul militar ca soldat cu termen redus. 

În toamna anului 1989 am început cursurile Institutului 
Teologic de Grad Universitar din Sibiu, întâlnind acolo un corp 
profesoral de elită, din conducerea căruia făcea parte Părintele 
Profesor Dr. Dumitru Abrudan, în calitate de prorector. 

Preacucernicia Sa preda Arheologia Biblică, Vechiul 
Testament şi Limba Ebraică şi îşi susţinea întotdeauna cursurile 
în mod liber, dovedind multă competenţă şi o cunoaştere 
temeinică a materiei pe care o avea de predat. 

Reţin faptul că atunci când ne vorbea despre Țara Sfântă, 
prezentându-ne numeroase detalii despre geografia acesteia, 
toți studenţii aveam impresia că ne aflam în locurile despre 
care Părintele Profesor ne vorbea cu atâta însuflețire. 

Părintele Abrudan era un cunoscător profund al materiei 
pe care o preda şi avea dorinţa ca studenţii să acumuleze cât 
mai mult din cursurile Sfinţiei Sale, ceea ce îl obliga să fie 
exigent atunci când ne examina. În același timp însă, Părintele 
Profesor era extrem de corect la notarea studenţilor. 

Părintele Abrudan era şi un foarte bun orator, încât toţi 
cei prezenți în catedrala mitropolitană din Sibiu, atunci când 
Sfinția Sa predica, îi savuram din plin cuvântările. 

Cu toate că era un om foarte serios, Părintele Dumitru 
Abrudan avea un simţ rafinat al umorului. Îmi aduc aminte 
că la examenul de presesiune la Limba Ebraică, la care toți 
studenții aveam mari emoţii, primul coleg din grupa mea se 
numea Gheorghe Cucu, iar ultimul Lucian Găină, iar Părintele 
Profesor ne-a întrebat râzând: „Ce fel de grupă poate fi aceasta, 
care începe cu un cuc şi se termină cu o găină?”. 

În limba ebraică textul se scrie de la dreapta la stânga, 
iar literele nu au nimic în comun cu cele latine. În cadrul 
aceluiaşi examen de presesiune menţionat mai sus, un coleg 

s-a cam pierdut şi l-a întrebat pe Părintele Abrudan dacă îi 
permite să citească textul pe litere (în sensul de a-l silabisi, 
pentru că nu se simţea suficient pregătit pentru a pronunța 
cuvintele întregi). Părintele i-a răspuns ironic că este normal 
să citească pe litere, doar nu se aşteaptă să buchisească un text 
pe pătrăţele şi pe liniuţe. 

Părintele Profesor era foarte atent cu programul religios 
al şcolii, pretinzând ca studenţii să ia parte la toate slujbele 
care se săvârşeau în capela Institutului, afirmând, pe bună 
dreptate, că nu se aşteaptă ca studenţii teologi să frecventeze 
doar cursurile facultăţii, pentru a deveni nişte savanți, ci 
aceştia sunt datori să ia parte şi la programul religios şi la 
ore, fiind instruiți pentru a deveni preoți. 

Părintele Prorector Dumitru Abrudan nu era preocupat 
doar de programul religios şi de procesul de învăţământ care se 
desfăşura la Institutul Teologic din Sibiu, ci de toate celelalte 
aspecte, interesându-se îndeaproape ca biblioteca, sălile de 
curs, dormitoarele, cantina etc., să corespundă nevoilor reale 
ale studenților. 

În anul 1990 a fost reînființat Institutul Teologic de Grad 
Universitar din Cluj-Napoca, la început pentru studenţii din 
primii doi ani. Eram legat de acest oraş, prin cei cinci ani 
petrecuţi acolo în calitate de elev seminarist, de aceea am 
hotărât, împreună cu mai mulți colegi, să ne transferăm la 
Cluj-Napoca. Unul dintre motivele care ne-a determinat să 
luăm această hotărâre, a fost şi faptul că mai mulţi profesori 
de la Institutul Teologic din Sibiu, printre care se număra 
şi Părintele Abrudan, au decis să predea o vreme şi la 
Cluj-Napoca. 

Pe parcursul anilor de studiu prețuirea mea față de 
Părintele Profesor Dr. Dumitru Abrudan a sporit mereu, încât 
la sfârşitul anului al III-lea am hotărât şi l-am anunţat că 

doresc să îmi alcătuiesc lucrarea de licenţă sub îndrumarea 
Preacucerniciei Sale. Mi-a propus mai multe teme, dintre care 
una la Limba Ebraică, iar în cele din urmă am căzut de acord 
ca teza mea de licenţă să fie despre cea mai mare personalitate 
a Vechiului Testament. Titlul acesteia a fost: „„Moise la 
interferența realităților istorice şi a reflecțiilor patristice”. 

În 12 septembrie 2000, Sfântul Sinod al Bisericii 
Ortodoxe Române m-a ales Arhiereu Vicar al Episcopiei 
Oradiei, iar la 1 octombrie acelaşi an am fost hirotonit arhiereu 
în „Biserica cu lună” din Oradea. 

În oraşul de pe Criş l-am reîntâlnit pe Părintele Dumitru 
Abrudan, care era profesor la Facultatea de Teologie din 
această localitate, iar între anii 1992-2000 fusese primul 
decan al acesteia, fiind unul dintre cei care au pus bazele 
acestei instituţii de învățământ şi a vegheat la consolidarea ei, 
devenind o persoană emblematică a învățământului teologic 
în judeţul natal al Preacucerniciei Sale. 

La Oradea am avut o colaborare excelentă cu Părintele 
Profesor, predând şi eu timp de câțiva ani la Facultatea de 
Teologie. 

În 5 martie 2008, Sfântul Sinod al Bisericii Ortodoxe 
Române m-a ales Episcop al nou înființatei Episcopii a 
Sălajului, iar în 13 aprilie 2008 am fost întronizat ca cel dintâi 
ierarh al acesteia. 

La Zalău am organizat un ciclu de conferinţe intitulat: 
„Glasul Bisericii în cetate”, la care am invitat personalităţi de 
seamă ale culturii şi ştiinţei româneşti, printre care s-a numărat 
şi Părintele Profesor Dr. Dumitru Abrudan. În timpul prelegerii 
pe care a susținut-o Preacucernicia Sa, mi-am amintit cu 
nostalgie de cursurile pe care le preda la Sibiu şi Cluj-Napoca, 
simţindu-mă parcă din nou pe băncile şcolii. 


185 


La acest ceas aniversar, când Părintele Profesor Dr. 
Dumitru Abrudan împlineşte frumoasa vârstă de 80 de ani, 
mă înclin în faţa venerabilului meu dascăl, asigurându-l de 
tot respectul pe care i-l port pentru îndelungata şi prodigioasa 
sa activitate. 

Bunul Dumnezeu să îi facă parte Părintelui Profesor Dr. 
Dumitru Abrudan de ani mulţi şi binecuvântaţi, pentru a se 
putea bucura de roadele ostenelilor sale, alături de familie şi 
de toți cei dragi. 


+ Petroniu 
Episcopul Sălajului 

Înaltpreasfințitul Părinte 
Arhiepiscop şi Mitropolit Andrei, 
omul rugăciunii şi al acţiunii! 


În urmă cu aproape două mii de ani, Sfântul Apostol 
Andrei, cel dintâi chemat la apostolie de către Domnul nostru 
Iisus Hristos, propovăduia Evanghelia Împărăției lui Dumnezeu 
pe teritoriul actual al țării noastre. 

Cel dintâi Apostol al Mântuitorului a fost primul creştin 
care a purtat numele de Andrei. Cuvântul grecesc „avâpeio” 
(andria), de unde provine acest nume, înseamnă „curaj”, 
„cutezanță”, „tărie”, definind din vechime una dintre cele patru 
virtuţi cardinale, alături de: înţelepciune, dreptate şi cumpătare. 

Sfântul Apostol Andrei a fost înzestrat din plin cu această 
virtute. Aceeaşi calitate l-a caracterizat pe unul dintre marii 
ierarhi ai Bisericii noastre, purtător al aceluiaşi nume. Este vorba 
despre Sfântul Andrei Şaguna, ctitorul reînființatei Mitropolii 
a Ardealului, care a desfăşurat o activitate de excepţie pentru 
Biserica Ortodoxă şi românii din Transilvania. 

Biserica Ortodoxă Română are şi în prezent bucuria ca, 
între ierarhii ei marcanţi, să se numere un alt arhiereu al lui 
Hristos care poartă numele binecuvântat al celui dintâi Apostol. 
Mă refer la Înaltpreasfinţitul Părinte Andrei, Arhiepiscopul 
Vadului, Feleacului şi Clujului şi Mitropolitul Clujului, 
Maramureşului şi Sălajului. 


! Cuvânt publicat în volumul: „Mitropolitul Andrei - Păstorul blând 
al Transilvaniei Euharistice”, vol. I, Cuvinte Omagiale, Editura Renaşterea, 
Cluj-Napoca, 2019, pp. 82-86. 

ÎL cunosc pe Înaltpreasfinţitul Părinte Andrei, nu de la 
începutul păstoririi sale la Turda, când doar am auzit despre 
activitatea de excepţie pe care o desfăşura acolo, în special între 
tineri, ci de când a ajuns preot în Alba Iulia şi vicar administrativ 
al Episcopiei din Cetatea Reîntregirii. 

Nu voi menționa toate întrevederile pe care le-am avut 
şi discuțiile pe care le-am purtat, acest lucru ar fi cu neputinţă, 
însă voi aminti faptul că Înaltpreasfinţia Sa m-a hirotonit diacon 
şi preot, pe seama Catedralei Reîntregirii din Alba Iulia, m-a 
hirotesit iconom stavrofor, m-a tuns în monahism, m-a hirotesit 
protosinghel şi arhimandrit, a fost unul dintre ierarhii care au 
săvârşit hirotonia mea întru arhiereu şi a fost de față la întronizarea 
mea ca episcop al Sălajului, încât nu a existat niciun moment 
important din cariera mea eclesiastică la care să fi lipsit. 

Deşi îl ştiu bine pe Înaltpreasfinţitul Părinte Andrei, pentru 
că timp de un an şi jumătate i-am fost ucenic la Alba Iulia, iar 
de mai bine de 18 ani facem parte din Sfântul Sinod al Bisericii 
Ortodoxe Române şi din acelaşi Sinod Mitropolitan şi ne întâlnim 
destul de des cu diverse prilejuri, cercetându-i biografia, am rămas 
profund impresionat de zelul şi energia acestui vrednic ierarh al 
Bisericii, care pe lângă râvna personală, dovedeşte din plin că este 
ajutat de Dumnezeu, pe care ÎL slujeşte cu atâta dăruire, de Maica 
Domnului, pe care o iubeşte şi o cinsteşte foarte mult, de îngerul 
păzitor, de Sfântul loan Botezătorul, al cărui nume l-a primit la 
botez şi de Sfântul Apostol Andrei, al cărui nume îl poartă de 
când a fost tuns în monahism. 

Activitatea Înaltpreasfinţitului Părinte Andrei este extrem 
de bogată şi complexă, încât este imposibil de rezumat în 
câteva pagini, cu toate acestea, voi încerca să prezint în sinteză 
realizările acestui vrednic slujitor al lui Dumnezeu, pe deplin 
îndreptățit să apară în paginile colecției „De Viris Illustribus” 
(Despre bărbaţii iluştri). 

În Sfânta Scriptură citim despre o altă persoană, dar 
citatul se potriveşte şi în cazul de faţă: „Fost-a om trimis de la 
Dumnezeu; iar numele lui era loan” (loan 1,6), însă eu nu mă 
voi opri asupra copilăriei sau a studiilor tânărului loan Andreicuţ, 
nici a perioadei în care a fost inginer şi apoi preot, ci mă voi referi 
doar la activitatea ierarhului Andrei Andreicuţ, care a înţeles şi a 
împlinit întocmai cuvintele adresate de Domnul Hristos Sfinţilor 
Săi Apostoli, precum şi succesorilor acestora: „Nu voi M-aţi ales 
pe Mine, ci Eu v-am ales pe voi; şi v-am rânduit să mergeţi şi 
roadă să aduceţi şi roada voastră să rămână” (loan 15,16). 

Înaltpreasfinţitul Părinte Andrei este teolog, prin studiile 
făcute, prin cărţile şi articolele publicate, prin cursurile predate la 
Facultatea de Teologie, prin emisiunile de la radio sau televizor, 
unde a fost realizator sau invitat, prin conferințele susținute, prin 
predicile, catehezele şi cuvântările rostite, prin discuțiile de taină 
purtate cu ucenicii sau cu cei care i-au cerut sfatul, dar pe lângă 
vorbirea despre Dumnezeu, Înaltpreasfinţia Sa se află mereu în 
convorbire cu Dumnezeu, fiind un om al rugăciunii. 

Timpul petrecut de Înaltpreasfinţitul Părinte Andrei în 
rugăciune particulară cu Dumnezeu nu îl cunoaşte nimeni, însă 
nenumăratele slujbe săvârşite (Sfinte Liturghii, Vecernii, Acatiste, 
Paraclise, sfinţiri sau resfinţiri de biserici, Te Deum-uri, botezuri, 
cununii, înmormântări, parastase, inaugurări etc.) le vede şi le 
cunoaşte toată lumea. 

În predica de pe munte, printre altele, Mântuitorul a spus: 
„Fericiţi cei milostivi, că aceia se vor milui” (Matei 5,7). Urmând 
această fericire - îndemn al Domnului Hristos, numeroşi creştini 
fac fapte de milostenie cu semenii lor aflaţi în lipsuri şi sunt 
răsplătiți de Dumnezeu pentru aceasta, însă puţini sunt cei care 
pun bazele unor instituții de binefacere, a căror activitate se 
desfăşoară zeci şi poate chiar sute de ani, iar astfel de ctitori 
primesc răsplată îmbelşugată, pentru că Mântuitorul le-a spus: 

„Bucuraţi-vă şi vă veseliţi, că plata voastră multă este în ceruri” 
(Matei 5,12). 

Episcopul, iar din 1998 arhiepiscopul Andrei al Alba 
Iuliei, a avut vocaţia de ctitor şi vremurile în care şi-a desfăşurat 
activitatea ca ierarh în Cetatea Marii Uniri i-au oferit ocazia de 
a-şi dovedi din plin această înaltă şi dificilă misiune încredințată 
de Dumnezeu. 

La Alba Iulia, Înaltpreasfinţitul Părinte Andrei a ctitorit 120 
de biserici, peste 40 de mănăstiri şi schituri, numeroase orfelinate, 
case de copii de tip familial, cămine de bătrâni, cantine sociale, 
cabinete medicale etc., creând şi coordonând cea mai bogată şi 
diversificată activitate social-filantropică din Biserica Ortodoxă 
Română. 

Înaltpreasfinţitul Părinte Andrei a fost unul dintre fondatorii 
Universităţii „| Decembrie 1918” din Alba Iulia, a înfiinţat 
Seminarul Teologic „Mitropolitul Simeon Ştefan” din Oraşul 
Reîntregirii şi Facultatea de Teologie Ortodoxă din localitate, 
ridicându-le sediile, a întemeiat două şcoli postliceale teologico- 
sanitare ortodoxe (la Târgu Mureş şi la Aiud), a înfiinţat Institutul 
de Cercetare în Pedagogie Pastorală şi Psihoterapie Ortodoxă din 
cadrul Universităţii „| Decembrie 1918” din Alba Iulia, Centrul 
de Studii „Saint-Serge”, Paris - Alba Iulia, precum şi Centrul 
de Studii Inter - Religioase şi de Psiho - Pedagogie Creştină din 
Cetatea Reîntregirii. 

La Alba Iulia, arhiereul lui Hristos a pus bazele tipografiei 
eparhiale, a revistei „Credinţa Străbună”, a înfiinţat postul 
de radio „Reîntregirea” şi a organizat zece simpozioane 
ştiinţifice internaţionale, în urma cărora a editat zece volume în 
domeniile Teologia Culturii, Spiritualitate Ortodoxă şi Teologie 
Fundamentală. 

După ce, prin voia lui Dumnezeu, Înaltpreasfinţitul Părinte 
Andrei a fost ales Arhiepiscop al Vadului, Feleacului şi Clujului şi 


190 


Mitropolit al Clujului, Maramureşului şi Sălajului şi-a continuat 
cu aceeaşi perseverență bogata activitate de ierarh începută la 
Alba Iulia. 

În capitala Ardealului exista deja o prestigioasă Facultate 
de Teologie Ortodoxă în momentul în care Înaltpreasfinţitul 
Părinte Andrei a ajuns arhipăstor acolo, însă vocația de ctitor de 
la Alba Iulia nu l-a părăsit, încât a ridicat, în timp foarte scurt, 
cel mai modern sediu al unei Facultăţi de Teologie din România 
(depăşindu-şi propriul record realizat în Cetatea Marii Uniri), iar 
în apropierea acestuia a construit şi două cămine studenţeşti. 

lerarhul de la Cluj a înființat numeroase parohii noi, 
câteva mănăstiri şi schituri, dar a şi reactivat mănăstirea „Sfânta 
Elisabeta” din Cluj-Napoca, cu un scop misionar bine definit, 
prin însărcinarea monahiilor cu rolul de surori de caritate care să 
slujească în aşezămintele filantropice ale Bisericii. 

Înaltpreasfinţitul Părinte Andrei a pus bazele Centrelor de 
Tineret din Sângeorz Băi, Câmpeneşti şi Săcuieu şi a căminelor 
de bătrâni de la Baciu-Popeşti, Făget, Mănăstirea Dobric, Livada 
şi Gledin, a înființat în Cluj-Napoca un Colegiu Ortodox şi 
un Gimnaziu Ortodox, a deschis Muzeul de Artă Religioasă 
din subsolul catedralei mitropolitane, a întemeiat centrul de 
pelerinaje „Renaşterea”, a demarat proiectul catehetic: „O 
seară cu Domnul Hristos şi cu Preasfânta Sa Maică”, a înfiinţat 
Asociaţia Ortodoxă Social-Misionar-Culturală pentru Rromi 
„Sfântul Moise Arapul”, în anul 2015 a organizat la Cluj-Napoca 
„Întâlnirea Tinerilor Ortodocși din Europa”, la care au participat 
peste 6.100 de tineri etc. 

Pe lângă activitatea prezentată până acum, ierarhul din 
Oraşul de pe Someş a finalizat Centrul de Îngrijiri Paleative 
„Sfântul Nectarie” din Cluj-Napoca, a implementat proiectul cu 
caracter filantropic: „O şansă, o reuşită în viitor pentru persoane 
vulnerabile”, a susţinut proiectele de asistenţă socială din cadrul 

Asociaţiei Filantropice Medical Creştine „Christiana” filiala 
Cluj şi a nou înființatei Asociaţii „Filantropia”, a continuat 
pictarea catedralei mitropolitane din Cluj-Napoca în tehnica 
mozaic, a dinamizat activitatea postului de radio şi a editurii 
Renaşterea etc. 

Pe când era ierarh la Alba Iulia, Înaltpreasfinţitul Părinte 
Andrei a fost profesor la Facultatea de Teologie din localitate 
şi decan în două rânduri, iar după ce a ajuns la Cluj-Napoca a 
început să predea la Facultatea de Teologie din capitala Ardealului 
la nivel de licenţă, masterat şi doctorat. 

De asemenea, Înaltpreasfinţitul Părinte Andrei este autor a 
numeroase cărți şi a peste o sută de studii şi articole. 

Pe lângă activitatea deosebit de prodigioasă şi diversificată 
a Înaltpreasfinţitului Părinte Andrei, i-am admirat întotdeauna 
calităţile sufleteşti care îl caracterizează, precum: omenia, căldura 
sufletească, blândeţea, calmul, răbdarea, smerenia, iubirea față de 
semeni, care nu sunt altceva decât roadele Sfântului Duh. 

Cu prilejul împlinirii frumoasei vârste de 70 de ani de 
către Înaltpreasfinţia Sa, mă rog Bunului Dumnezeu şi Îi zic: 
„Întâi pomeneşte, Doamne, pe Înaltpreasfinţitul Părinte Andrei, 
Arhiepiscopul Vadului, Feleacului şi Clujului şi Mitropolitul 
Clujului, Maramureşului şi Sălajului, pe care-l dăruieşte sfintelor 
Tale biserici în pace, întreg, cinstit, sănătos, îndelungat în zile, 
drept învățând cuvântul adevărului Tău”. 

Moartea şi învierea Domnului 
nostru Iisus Hristos! 


Preacucernice Părinte Protopop. 
Preacucernici Părinţi, iubiţi credincioşi, 
Hristos a înviat! 


„Aceasta este ziua pe care a făcut-o Domnul, să ne 
bucurăm şi să ne veselim într-însa!” (Psalmul 117,24), grăieşte 
psalmistul David, iar aceste cuvinte au fost preluate în cultul 
Bisericii, fiind rostite atât în noaptea Sfintelor Paşti, cât şi pe 
parcursul întregii Săptămâni Luminate, la începutul Sfintei 
Liturghii, când preotul înconjoară Sfânta Masă, tămâind-o, ex- 
primând prin aceasta bucuria întregii comunităţi creştine pentru 
biruinţa vieții asupra morții. 

În decursul activităţii Sale publice, Domnul Hristos şi-a 
anunţat patimile şi învierea de mai multe ori, tocmai pentru a-i 
pregăti pe Sfinții Apostoli în vederea celor ce se vor petrece cu El. 
Astfel, în Sfânta Evanghelie după Matei citim că „Iisus a început 
să le arate ucenicilor Săi că EI trebuie să meargă la Ierusalim şi 
să pătimească multe de la bătrâni şi de la arhierei şi de la căr- 
turari şi să fie omorât şi a treia zi să învie. Şi Petru, luându-L 
deoparte, a început să-L dojenească, zicându-l: «Doamne, Fie-Ţi 
milă de Tine, asta să nu Ți se întâmple!». lar EI, întorcându-se, 
i-a zis lui Petru: «Mergi înapoia Mea, Satano; piatră de poticni- 
re-Mi eşti, că nu le cugeți pe cele ale lui Dumnezeu, ci pe cele ale 
oamenilorI»” (Matei 16,21-23), fiindcă în programul mesianic 


! Cuvânt rostit în 22 aprilie 2014, în biserica „Sfântul Proroc Daniel şi 
Sfântul Mare Mucenic Gheorghe” din Jibou. 

era cuprinsă şi moartea Fiului lui Dumnezeu întrupat, în scopul 
biruirii acesteia. 

După ce s-a încheiat Cina cea de Taină, Domnul Hristos 
şi Sfinții Apostoli „au ieşit la Muntele Măslinilor. Atunci lisus 
le-a zis: «În această noapte, voi toţi vă veți poticni întru Mine, 
că scris este: Bate-voi păstorul şi se vor risipi oile turmei. Dar 
după ce voi învia, voi merge mai înaintea voastră în Galileea». 
Iar Petru, răspunzând, I-a zis: «Dacă toţi se vor poticni întru 
Tine, eu niciodată nu mă voi poticni». Zisu-i-a lisus: «Adevăr 
îți spun că în această noapte, mai înainte de a cânta cocoşul, tu 
de trei ori te vei fi lepădat de Mine». Petru I-a zis: «Chiar 
de-ar trebui să mor împreună cu Tine, de Tine nu mă voi lepăda». 
Și toți ucenicii au zis la fel” (Matei 26,30-35). Din cele relatate 
constatăm că deşi Mântuitorul şi-a anunţat patimile şi învierea, 
iar toți Sfinţii Apostoli L-au asigurat că nu se vor lepăda de EI, 
când Acesta a fost arestat în Grădina Ghetsimani, „toți ucenicii 
L-au lăsat şi au fugit” (Matei 26,56). 

Teama Sfinţilor Apostoli nu s-a risipit nici a doua zi, pentru 
că în timpul patimilor „/ângă crucea lui lisus stăteau mama Sa şi 
sora mamei Sale, Maria lui Cleopa, şi Maria Magdalena” (loan 
19,25), iar dintre Apostoli numai Sfântul loan Evanghelistul. 
„Atunci lisus, văzând pe mama Sa şi pe ucenicul pe care-l iubea 
stând alături, i-a zis mamei Sale: «Femeie, iată, fiul tău!». Apoi 
i-a Zis ucenicului: «lată, mama tal». Și din ceasul acela ucenicul 
a luat-o la sine” (loan 19,26-27). 

Împreună cu Mântuitorul au fost răstigniţi „doi tâlhari, 
unul de-a dreapta şi altul de-a stânga. Iar cei care treceau pe- 
acolo Îl defăimau clătinându-şi capetele şi zicând: «Huo! Tu, 
cel ce dărâmi templul şi-n trei zile îl zideşti, mântuieşte- Te 
pe Tine Însuţi coborându-Te de pe crucel». Tot aşa şi arhiereii, 
batjocorindu-L între ei împreună cu cărturarii, ziceau: «Pe 
alții I-a mântuit, dar pe Sine nu poate să Se mântuiască; 

Hristos, regele lui Israel, coboară-Se acum de pe cruce, ca 
să vedem şi să credem». lar unul din răufăcătorii răstigniți 
Îl defăima, zicând: «Nu eşti Tu Hristosul? Mântuieşte-Te pe 
Tine şi pe noil». lar celălalt, certându-l, i-a zis: «Nu te temi 
tu de Dumnezeu, de vreme ce eşti în aceeaşi osândă? Noi, 
cu dreptate primim ce ni se cuvine după faptele noastre, dar 
Acesta nici un rău n-a făcut». Și-l zicea lui lisus: «Pomeneşte- 
mă, Doamne, când vei veni întru împărăţia Tal». Iar lisus i-a 
zis: «Adevăr îți spun Eu ţie: astăzi vei fi cu Mine în rail»” 
(Matei 27,38; Marcu 15,29-32 şi Luca 23,39-43). 

„Iar când a fost ceasul al şaselea, întuneric s-a făcut peste 
tot pământul până la ceasul al nouălea. Şi la al nouălea ceas a 
strigat lisus cu glas mare: «Eloi, Eloi, lama sabahtani?», care 
se tălmăceşte: «Dumnezeul Meu, Dumnezeul Meu, de ce M-ai 
părăsit?». Şi auzind unii din cei ce stăteau acolo, ziceau: «Vezi, 
îl strigă pe Ilie». Şi alergând unul, a umplut cu oțet un burete şi 
I-a pus într-o trestie şi l-a dat să bea, zicând: «Lăsaţi să vedem 
dacă vine Ilie să-l coboare» (Marcu 15,33-36). 

Când agonia Mântuitorului pe cruce s-a încheiat, Acesta 
„a Zis: «Săvârşitu-s-a!». Și, plecându-Și capul, Şi-a dat duhul. Şi 
iată, catapeteasma templului s-a sfăşiat în două, de sus până jos, 
şi pământul s-a cutremurat şi pietrele s-au despicat. lar sutaşul 
şi cei care-L păzeau pe lisus împreună cu el, văzând cutremurul 
şi cele întâmplate, s-au înfricoşat foarte, zicând: «Cu adevărat, 
Fiul lui Dumnezeu a fost Acesta!»” (loan 19,30; Matei 27,51 şi 
54). Din ultimele cuvinte rostite de Domnul Hristos pe cruce 
constatăm că opera de răscumpărare a lumii, care a început odată 
cu naşterea Lui ca om din Sfânta Fecioară Maria, a culminat prin 
moartea Sa pe cruce. 

În momentul morții Domnului Hristos, trupul Acestuia a 
rămas pe cruce, iar sufletul I-a coborât la iad, pentru a elibera de 
acolo sufletele drepţilor Vechiului Testament. 

Moartea Mântuitorului pe cruce, care este manifestarea 
iubirii nețărmurite a lui Dumnezeu față de om, a avut mai multe 
scopuri. 

Întrucât în Grădina Edenului Adam şi Eva s-au lăsat amăgiţi 
de cuvintele diavolului, căzând în neascultare față de Dumnezeu, 
primul scop al jertfei Domnului Hristos pe cruce a fost acela 
al împăcării oamenilor cu Dumnezeu. Sfântul Apostol Pavel a 
scris în acest sens că Domnul Hristos a murit pentru oameni, ca 
„prin cruce să-i împace cu Dumnezeu” (Efeseni 2,16), fiindcă 
noi „avem pace cu Dumnezeu prin Domnul nostru lisus Hristos” 
(Romani 5,1). 

Prin neascultarea față de Dumnezeu, oamenii au intrat de 
bunăvoie în robia diavolului, tiran de neînvins, care ne stăpânea 
după legea celui mai tare. Sfântul Apostol Pavel a afirmat că 
Mântuitorul a murit pe cruce, „pentru ca prin moarte să-l 
surpe pe cel ce are stăpânia morţii, adică pe diavolul” (Evrei 
2,14), realizându-se prin aceasta cel de-al doilea scop al jertfei 
Domnului Hristos. 

Prin biruirea diavolului a fost şters zapisul prin care 
acesta ne ținea în robie. Apostolul neamurilor le-a scris în acest 
sens colosenilor: „Jar pe voi, cei ce erați morţi în greşalele 
voastre, lisus v-a făcut vii împreună cu El, iertându-vă toate 
greşalele, ştergând zapisul ce era asupra noastră, potrivnic nouă 
prin opreliştile lui, pe care ni l-a luat din cale pironindu-l pe 
cruce; prin care a biruit începătoriile şi stăpâniile” (Coloseni 
2,13-15). 

Cel de-al treilea scop al morţii Mântuitorului pe cruce a 
fost restaurarea firii umane căzute şi alterate de păcat. Astfel, 
în cartea profetului Isaia citim că Domnul Hristos „a purtat 
păcatele noastre şi pentru noi a răbdat durere. Şi noi socoteam 
că de la Dumnezeu se află EI întru durere, chinuri şi necaz. EI 
însă pentru păcatele noastre a fost rănit şi pentru fărădelegile 

noastre a pătimit. El a fost pedepsit pentru mântuirea noastră şi 
prin rănile Lui noi toţi ne-am vindecat” (Isaia 53,4-5). Sfântul 
Apostol Petru reia cele afirmate de „Evanghelistul Vechiului 
Testament”, afirmând că Mântuitorul „a purtat în trupul Său 
păcatele noastre, pe lemn, pentru ca noi, murind faţă de păcate, 
să viețuim dreptăţii; EL, cu a Cărui rană v-aţi vindecat” (| Petru 
2,24). Sfântul Vasile cel Mare a scris şi el că „toate au fost create 
de Dumnezeu Cuvântul, Care S-a întrupat pentru ca prin jertfa 
Sa pe cruce să recreeze umanitatea decăzută”. 

Diavolul l-a amăgit pe om în Grădina Edenului, deci tot un 
om trebuia să-l învingă pe vrăjmaşul, de aceea Domnul Hristos 
l-a biruit pe diavol ca om, iar nu ca Dumnezeu. Dacă Mântuitorul 
nu ar fi fost om, vrăjmaşul nu ar fi fost învins pe drept. Diavolul 
l-a înşelat pe om în rai, însă el însuşi a fost înşelat de forma 
umană a Domnului Hristos, pentru că aruncându-se ca o fiară 
asupra Lui, spre a-l supune împărăției sale şi morţii, a căzut 
înfrânt, orgoliul şi lăcomia fiindu-i pedepsite. Sfântul Chiril al 
Ierusalimului spune că „Fiul lui Dumnezeu a luat trup omenesc, 
pentru a-l da ca o momeală demonului, dar în loc să-l sfâşie, cum 
gândea vrăjmaşul, a trebuit să-i verse şi pe cei pe care-i înghiţise 
deja”. Sfântul loan Gură de Aur afirmă şi el că „în urma căderii 
omului în păcat, diavolul a primit de la Dumnezeu puterea de a-i 
da pe oameni morţii, din cauza păcatelor lor, dar, atacându-l pe 
Domnul IHristos, care era lipsit de păcat, şi-a depăşit în mod grav 
drepturile, deci pe bună dreptate Dumnezeu l-a lipsit de captivii 
săi din iad, pentru acest abuz de putere”. 

În urma morții trupului Mântuitorului pe cruce, „in amurgul 
zilei, a venit un om bogat din Arimateea, cu numele Iosif, care era 
şi el ucenic al lui lisus. Acesta, ducându-se la Pilat, a cerut trupul 
lui lisus. lar Pilat s-a mirat că a şi murit; şi chemând sutaşul, l-a 
întrebat dacă a murit de mult. Şi aflând de la sutaş, i-a dăruit lui 
Iosif trupul mort. Şi a venit şi Nicodim - cel care venise la El mai 

înainte, noaptea -, aducând ca la o sută de litre de amestec de 
smirnă şi aloe. Deci ei au luat trupul lui lisus şi l-au înfăşurat în 
giulgiu cu miresme, aşa cum este obiceiul de îngropare la iudei. 
Iar în locul unde a fost răstignit era o grădină, iar în grădină un 
mormânt nou, în care nimeni niciodată nu mai fusese pus. Aşadar, 
din pricina Vinerii iudeilor, de aceea L-au pus pe lisus acolo, că 
era mormântul aproape şi prăvălind o piatră mare la uşa mor- 
mântului, au plecat. lar Maria Magdalena şi Maria, mama lui 
Iosif, priveau unde L-au pus” (Matei 27,57-58; Marcu 15,44-45; 
Ioan 19,39-42; Matei 27,60 şi Marcu 15,47). 

„Iar a doua zi, cea care este după vineri, s-au adunat 
arhiereii şi fariseii la Pilat, zicând: «Doamne, ne-am adus aminte 
că amăgitorul Acela a spus încă de pe când era în viață: După 
trei zile Mă voi scula. Deci, porunceşte ca mormântul să fie 
ținut sub pază până a treia zi, ca nu cumva, venind ucenicii 
Lui, Să-L fure şi să spună poporului: S-a sculat din morți, şi 
rătăcirea de pe urmă va fi mai rea decăt cea dintâi». Pilat le-a 
Zis: «Aveţi strajă; mergeţi şi păziți-L cum ştiţi». Iar ei, ducându- 
se, au pecetluit piatra şi au întărit cu strajă paza mormântului” 
(Matei 27,62-66). 

„Iar întru târziul Sâmbetei, când se lumina spre ziua cea 
dintâi a săptămânii, iată, cutremur mare s-a făcut; că îngerul 
Domnului, pogorându-se din cer şi venind, a prăvălit piatra 
de la uşă şi şedea deasupra ei. lar Şi înfăţişarea lui era ca a 
fulgerului, iar îmbrăcămintea lui, albă ca zăpada. Şi de frica 
lui s-au cutremurat străjerii şi s-au făcut ca nişte morți. lar unii 
dintre străjeri, venind în cetate, le-au dat de veste arhiereilor 
despre toate cele întâmplate. Şi adunându-se aceştia împreună 
cu bătrânii şi ținând sfat, le-au dat ostașilor arginţi din belşug, 
zicându-le: «Spuneți că ucenicii lui au venit noaptea şi l-au furat 
în timp ce noi dormeam; şi de se va auzi aceasta la guvernator, 
noi îl vom îndupleca şi vă vom face fără grijă». Iar ei, luând 

arginţii, au făcut aşa cum au fost învăţaţi. Şi s-a răspândit 
cuvântul acesta între iudei, până în ziua de astăzi” (Matei 28,1- 
4 şi 11-15). 

Din relatănile Sfinților Evanghelişti constatăm că învierea 
Domnului Hristos din morți este învăluită într-un mister 
desăvârşit, pentru că nimeni nu a fost martorul acesteia. Prin 
înviere, trupul Mântuitorului a fost înduhovnicit, dobândind 
calități pe care nu le au trupurile umane în viaţa pământească, 
încât nu avea nevoie ca piatra de la uşa mormântului să fie 
răsturnată pentru a putea ieşi de acolo. Astfel, în Evanghelia după 
Ioan citim că „fiind seară în ziua cea dintâi a săptămânii, şi uşile 
fiind încuiate acolo unde ucenicii erau adunaţi de frica iudeilor, 
a venit lisus şi a stat în mijloc şi le-a zis: «Pace vouă!». Şi, după 
opt zile, ucenicii Săi erau iarăşi înlăuntru, şi Toma împreună 
cu ei. Şi a venit lisus, uşile fiind încuiate, şi a stat în mijloc şi 
a zis: «Pace vouă!»” (loan 20,19 şi 20,26). Sfântul Evanghelist 
Luca relatează şi el că după ce Mântuitorul a călătorit împreună 
cu Luca şi Cleopa până la Emaus, „când a stat împreună cu ei 
la masă, luând El pâinea a binecuvântat şi, frângând, le-a dat. 
Și s-au deschis ochii lor şi L-au cunoscut, dar EI li S-a făcut 
nevăzut” (Luca 24,30-31). 

De asemenea, odată cu învierea Sa din morți, firea umană a 
Mântuitorului a fost îndumnezeită în mod deplin. Îndumnezeirea 
constă în înălțarea firii omeneşti, prin har, şi pătrunderea ei de 
către energiile dumnezeieşti necreate, ori în faptul că Duhul 
Sfânt, Care Se odihneşte din veci asupra Fiului lui Dumnezeu, 
Se odihneşte de acum şi asupra omenității Sale. 

Ostaşii care străjuiau mormântul nu au fost martorii învierii 
Domnului Hristos, ci ei au simțit doar cutremurul produs duminică 
dimineaţa şi au văzut îngerul care a răsturnat piatra de la uşa mor- 
mântului. Îngerul ar fi putut intra în mormânt fără să răstoarne 
piatra, însă acțiunea lui a avut rolul de a le dovedi ostaşilor că nu 

se pot opune voii lui Dumnezeu, Care a afirmat încă din Vechiul 
Testament „că gândurile Mele nu sunt ca gândurile voastre, 
nici căile Mele precum căile voastre” (Isaia 55,8) şi de a le arăta 
că profeţiile făcute de Domnul Hristos Însuşi despre învierea 
Lui cea de a treia zi s-au împlinit întocmai. Răsturnarea pietrei 
pecetluite de la uşa mormântului, de faţă cu martori, era dovada 
de necontestat că Mântuitorul înviase din morţi şi, în acelaşi timp, 
o invitaţie de a vedea mormântul gol, însă străjerii nu au cutezat 
să facă aceasta, din cauza îngerului care şedea deasupra pietrei. 

Sâmbătă noaptea nu doar piatra de la mormântul 
Mântuitorului a fost răsturnată, ci „după învierea Lui mormintele 
s-au deschis şi multe trupuri ale sfinţilor adormiți au înviat, şi 
ieşind din morminte au intrat în Sfânta Cetate şi s-au arătat 
multora” (Matei 27,52-53). 

Deşi străjerii au răspândit printre evrei vestea că trupul 
Domnului Hristos a fost furat de către Sfinții Apostoli din 
mormânt, în timp ce ei dormeau, morţii care înviaseră s-au 
arătat rudelor şi cunoscuţilor lor din Ierusalim, dând mărturie 
despre faptul că după moartea Mântuitorului pe cruce sufletul 
Acestuia a coborât la iad, de unde a eliberat sufletele drepţilor 
Vechiului Testament, cu care a intrat în rai şi apoi a înviat din 
morţi. De asemenea, ei erau dovada că Domnul Hristos a biruit 
moartea pentru toți oamenii, „că de vreme ce printr-un om a venit 
moartea, tot printr-un om a venit şi învierea morţilor. Că după 
cum toți mor în Adam, tot aşa toți vor învia întru Hristos, pentru 
că Dumnezeu, Cel ce L-a înviat pe Domnul, ne va învia şi pe noi 
prin puterea Sa” (| Corinteni 5,21-22 şi 6,14). 

Întrucât trupul Mântuitorului a fost uns în grabă înaintea 
îngropării Sale, „de îndată ce a trecut ziua sâmbetei, Maria 
Magdalena, Maria, mama lui Iacob, şi Salomeea au cumpărat 
miresme, ca să vină să-L ungă. Și foarte de dimineaţă, în prima 
zi a săptămânii, au venit la mormânt în răsăritul soarelui şi-şi 

spuneau între ele: «Cine ne va prăvăli nouă piatra de la uşa mor- 
mântului?». Dar, ridicându-şi ochii, au văzut că piatra, care era 
foarte mare, fusese răsturnată. Și intrând în mormânt, au văzut 
un tânăr şezând în partea dreaptă, îmbrăcat în veşmânt alb; şi 
s-au înspăimântat. Dar el le-a zis: «Nu vă înspăimântați! Pe lisus 
Nazarineanul Îl căutaţi, pe Cel răstignit. A înviat! Nu este aici. 
Iată locul unde L-au pus. Mergeţi însă şi spuneţi-le ucenicilor Săi 
şi lui Petru că va merge mai înainte de voi în Galileea; acolo Îl 
veţi vedea, aşa cum v-a spus»” (Marcu 16,1-7). 

Sfintele Evanghelii nu menționează că femeile mironosiţe 
s-ar fi întâlnit cu vreun ostaş la mormântul Mântuitorului, iar 
din moment ce aceştia fuseseră plătiţi pentru a spune că trupul 
Domnului Hristos a fost furat de Apostoli, nici nu mai aveau ce 
căuta acolo. 

Cert este că străjerii nu au intrat deloc în mormânt, pentru 
că dacă ar fi făcut-o, ar fi găsit acolo giulgiul şi mahrama, pe 
care le-ar fi luat cu ei, pentru a putea susține varianta cu furtul 
trupului. 

Dacă străjerii au înțeles prin răsturnarea pietrei de la 
mormânt de către înger că trupul Domnului Hristos nu se mai 
găsea acolo, femeile mironosiţe au aflat din gura îngerului că 
Acesta înviase din morţi. Curajul lor de a fi stat lângă crucea 
Mântuitorului şi dorinţa de a-l unge trupul cu miresme au fost 
răsplătite din plin, pentru că „plecând ele în grabă de la mormânt, 
cu frică şi cu bucurie mare alergau să-i vestească pe ucenicii Lui. 
Dar pe când mergeau ele să-i vestească pe ucenici, iată lisus le-a 
întâmpinat, zicând: «Bucuraţi-vă». Iar ele, apropiindu-se, l-au 
cuprins picioarele şi I s-au închinat. Atunci lisus le-a zis: «Nu vă 
temeți. Duceţi-vă şi vestiţi-i pe fraţii Mei să meargă în Galileea, 
şi acolo Mă vor vedea»” (Matei 28,8-10). 

Pe lângă mărturia îngerului de la mormânt şi cea a persoa- 
nelor înviate care au intrat în Ierusalim, cel mai puternic argument 

al învierii Domnului Hristos din morţi îl constituie arătările Sale 
timp de patruzeci de zile, uneori unui număr mare de persoane, 
pentru că Sfântul Apostol Pavel a scris că Mântuitorul „S-a arătat 
deodată la peste cinci sute de fraţi” (| Corinteni 15,6). 

Dacă Fiul lui Dumnezeu întrupat ne-a eliberat din robia 
diavolului, a păcatului şi a morţii şi ne-a deschis împărăția 
cerurilor, pentru că EI „voieşte ca toți oamenii să se mântuiască şi 
la cunoştinţa adevărului să vină” (| Timotei 2,4), de noi depinde 
cum vieţuim pe acest pământ şi unde ne pregătim loc în veşnicie. 
Astfel, stând în ascultare de Dumnezeu, oamenii realizează tot 
mai mult asemănarea cu EI, fiind înduhovniciţi, transfigurați 
şi îndumnezeiţi, iar „în împărăția Tatălui lor vor străluci ca 
soarele” (Matei 13,43), pe când cei care împlinesc îndemnurile 
diavolului se aseamănă tot mai mult cu acesta, ajungând în cele 
din urmă să fie desfigurați şi îndrăciţi, iar în viaţa de veci se vor 
afla „în întunericul cel mai din afară; acolo va fi plângerea şi 
scrâşnirea dinţilor” (Matei 8,12). 

Gândurile şi faptele omului, bune sau rele, se întipăresc în 
fiinţa lui, transformând-o lăuntric, iar în funcţie de acestea omul 
emite o energie, pozitivă sau negativă. Din acest motiv două 
persoane care nu se cunosc, dar ajung una în preajma celeilalte 
pentru o scurtă perioadă de timp, se pot simţi foarte bine sau 
foarte rău împreună. De aceea Sfântul Apostol Pavel a scris că 
„toți oamenii vor învia în Hristos, dar fiecare în rândul cetei sale” 
(| Corinteni 15,22-23), în sensul că cei care au cultivat o anumită 
virtute pe pământ, chiar dacă nu s-au întâlnit în viața vremelnică, 
vor fi împreună în împărăția cerurilor, alături de sfinți şi de îngeri, 
iar cei stăpâniți de aceeaşi patimă în viaţa pământească, vor fi 
laolaltă în veşnicie, împreună cu diavolii pe care i-au slujit. 

Fiind conştienţi că pentru toate gândurile, cuvintele 
şi faptele vieţii noastre vom da socoteală înaintea Dreptului 
Judecător, să împlinim poruncile lui Dumnezeu, pentru că 

Domnul Hristos a spus: „Cel ce are poruncile Mele şi le păzeşte, 
acela este cel ce Mă iubeşte; iar cel ce Mă iubeşte pe Mine, iubit 
va fi de Tatăl Meu şi-l voi iubi şi Eu şi Mă voi arăta lui” (loan 
14,21). 

În aceste binecuvântate zile de Sfintele Paşti am satisfacția 
de a mă afla din nou în „catedrala văii Someşului” din Jibou, 
sfințită în urmă cu câteva luni de către Preafericitul Părinte 
Patriarh Daniel, în fruntea unui sobor de arhierei, preoţi şi diaconi 
şi sunt nespus de bucuros să văd că biserica este plină de oameni. 
Acest fapt îmi aminteşte de discuţia purtată de trei preoţi. Primul 
dintre aceştia a zis: „Biserica mea are o arhitectură deosebită şi 
îmi face întotdeauna o mare plăcere să slujesc în ea”. Cel de-al 
doilea a spus: „Biserica mea este împodobită cu o pictură de 
excepție şi este atât de frumoasă, încât eu simt că mă aflu în cer, 
împreună cu sfinții, când slujesc în ea”. Cel de-al treilea a afirmat: 
„Biserica mea nu are o arhitectură aparte, nici o pictură ieşită din 
comun, însă duminica şi în sărbători este plină de credincioşi, 
iar aceasta îmi oferă o satisfacție foarte mare, pentru că slujesc 
Sfânta Liturghie şi propovăduiesc învățătura Domnului Hristos 
unei mari mulțimi de oameni”. 

Biserica dumneavoastră este măreaţă, are o pictură 
frumoasă, a fost sfințită de Patriarhul României şi este mereu 
plină de lume, ceea ce umple de bucurie sufietele preoţilor care 
vă călăuzesc pe calea mântuirii. 

Ținând cont de toate aceste considerente, sunt convins 
că Preacucernicii Părinţi care vă păstoresc conştientizează mai 
mult înălțimea slujirii pe care Dumnezeu le-a încredințat-o, 
iar întrucât lucrările la biserica de zid s-au încheiat, eforturile 
depuse de aceştia pentru edificarea bisericii din suflet trebuie să 
sporească. 

Pe dumneavoastră, credincioşii parohiei, care aţi participat 
sub o formă sau alta, mai mult sau mai puţin, fiecare după puterile 

lui, la ridicarea şi împodobirea acestei frumoase biserici, precum 
şi la înzestrarea ei cu toate cele necesare oficierii cultului divin 
public, vă îndemn să frecventaţi sfintele slujbe săvârşite aici, 
având conştiinţa că sunteți ctitorii ei şi veţi fi pomeniţi cât va 
dăinui acest lăcaş de cult. Deosebit de important însă este ca 
după ce aţi ieşit din biserică să împliniţi ceea ce aţi învăţat aici, 
săvârşind fapte bune şi ferindu-vă de păcat, fiindcă numai aşa 
puteți călători în siguranță pe valurile înspumate ale acestei vieți 
trecătoare spre împărăţia cea veşnică a lui Dumnezeu, pentru 
că Domnul Hristos a spus că „nu fot cel ce-Mi zice: Doamne, 
Doamne, va intra în împărăţia cerurilor, ci acela care face voia 
Tatălui Meu Celui din ceruri” (Matei 7,21). 


Amin 

Naşterea Sfântului loan Botezătorul! 


Preacuvioase Părinte Exarh, Preacuvioase 
Părinte Stareţ, Preacuvioşi şi Preacucernici Părinți, 
Preacuvioase Maici, iubiţi credincioşi, 


Mă bucur să ne reîntâlnim la hramul, de acum tradițional, 
al mănăstirii de la Bobota. Anul acesta Bunul Dumnezeu 
ne-a binecuvântat cu ploaie la această sărbătoare, care probabil 
că a încurcat planurile unora, însă a fost binevenită, pentru că 
pământul era foarte însetat, asemenea sufletele credincioşilor 
pentru cuvântul lui Dumnezeu. 

Încă din Vechiul Testament Dumnezeu i-a spus omului: 
„Fiule, inima ta dă-Mi-o Mie, iar ochii tăi să vegheze asupra 
căilor Mele” (Proverbe 23,26), de aceea noi trebuie să fim ca nişte 
flăcări, să ardem de credinţă pentru Dumnezeu, să dovedim că 
suntem creştini autentici, mai ales într-o vreme în care nu suntem 
persecutați pentru credinţa noastră. Vrăjmaşul aduce mereu ispite 
asupra oamenilor şi în special asupra creştinilor, care întrucât 
au fost eliberați de Domnul Hristos din robia diavolului, acesta 
încearcă din răsputeri să îi aducă din nou sub stăpânirea lui, de 
aceea Mântuitorul i-a atenționat pe Sfinţii Săi Apostoli, zicându-le: 
„lată că Satana a cerut să vă cearnă ca pe grâu” (Luca 22,31). 

Este important de ştiut faptul că vrăjmaşul nu-i poate 
ispiti pe oameni fără acordul lui Dumnezeu, nici peste puterile 
acestora. Astfel, în Vechiul Testament citim că diavolul i-a 
cerut lui Dumnezeu să-i îngăduie să-l ispitească pe lov. „Arunci 


' Cuvânt rostit în 24 iunie 2014, la mănăstirea „Naşterea Sfântului loan 
Botezătorul” din Bobota, cu prilejul hramului. 

Domnul i-a zis diavolului: «lată, toată avuția lui o dau pe 
mâna ta; numai de el să nu te atingi»” (lov 1,12). Din ispita 
vrăjmaşului toți fiii şi fiicele lui lov au murit, iar acesta a 
pierdut tot ceea ce avea, însă nu L-a hulit pe Dumnezeu. Atunci 
diavolul a cerut să se atingă de trupul lui Iov, iar „Domnul i-a 
zis diavolului: «Iată, ţi-l dau ţie pe mână, numai de viaţa lui să 
nu te atingi!»” (ov 2,6). 

Ispitele nu ne vin însă numai de la diavol, ci şi de la unii 
oameni înşelaţi de vrăjmaşul. Astfel, Sfinții Apostoli şi primii creştini 
au fost prigoniţi în Țara Sfântă şi împrejurimi pentru credinţa lor, 
căci „s-a făcut prigoană mare asupra Bisericii din lerusalim. Şi 
toți, în afară de Apostoli, s-au împrăștiat prin ținuturile Iudeii şi ale 
Samariei” (Faptele Apostolilor 8,1). De asemenea, începând cu Nero 
(54-68), împărații de la Roma i-au persecutat timp de aproape trei 
secole pe cei care îmbrățişau credinţa creştină, până când Constantin 
cel Mare le-a oferit creştinilor libertate de manifestare prin edictul 
de toleranță din anul 313. 

În privinţa persecuțiilor, Mântuitorul le-a atras luarea 
aminte Sfinţilor Apostoli şi urmaşilor acestora, când le-a spus: 
„Aduceţi-vă aminte de cuvântul pe care vi l-am spus: Nu este 
sluga mai mare decât stăpânul ei. Dacă M-au prigonit pe 
Mine, şi pe voi vă vor prigoni; dacă au păzit cuvântul Meu, 
şi pe al vostru îl vor păzi” (loan 15,20). Deşi erau prigoniți cu 
înverşunare, creştinii nu-şi lepădau credinţa, ci preferau să sufere 
chinuri şi chiar moarte pentru Domnul Hristos, având în minte 
cuvintele Acestuia: „Pe cel ce Mă va mărturisi pe Mine în fața 
oamenilor, îl voi mărturisi şi Eu în fața Tatălui Meu Care este 
în ceruri, dar de cel ce se va lepăda de Mine în fața oamenilor, 
de acela Mă voi lepăda şi Eu în fața Tatălui Meu Care este în 
ceruri” (Matei 10,32-33). 

După încetarea persecuțiilor vrăjmaşul a adus asupra 
creştinilor alte ispite, prin răstălmăcirea învăţăturii de credinţă 


206 


a Bisericii, încât a fost necesar ca episcopii din toată lumea 
cunoscută atunci să se întrunească în Sinoade Ecumenice şi 
locale, pentru a stabili adevărata învăţătură de credință. 

Din nefericire abateri de la dreapta credință există şi astăzi, 
chiar mai multe decât în trecut, iar creştinii sunt în continuare 
prigoniţi în multe părți ale lumii. 

Slavă Domnului că la noi în ţară creştinii se pot manifesta 
liber, însă este îngrijorător faptul că duşmanii Bisericii, care 
sunt de fapt vrăjmaşii lui Hristos, de vreme ce Biserica este 
trupul Său tainic, îşi ridică mereu glasul, tot mai puternic şi mai 
amenințător, împotriva Bisericii. De fapt suntem cu toţii martorii 
unei campanii fără precedent împotriva Bisericii, dusă în special 
de către o mass medie anticreştină, controlată şi dirijată cu dibăcie, 
plină de minciuni şi ironii, care loveşte necontenit în valorile 
Bisericii, luând în derâdere, printre altele, sfintele moaşte expuse 
spre închinare, care nu sunt altceva decât trupuri neputrezite ale 
Sfinților din împărăţia lui Dumnezeu, dintre care mulți au fost 
persecutați în decursul vieții lor pământeşti, ori batjocorindu-i pe 
credincioşii care iau parte la slujbele de la marile hramuri etc. 

Să fim convinşi că cei care strigă şi protestează împotriva 
Bisericii, denigrând-o cu orice prilej şi în orice chip, îşi dovedesc 
prin aceasta ura față de Trupul tainic al lui Hristos şi dacă ar avea 
putere, i-ar persecuta crunt pe creştini. Glasul lor strident şi fals 
le arată dorința nestăpânită de a face rău Bisericii, dar în acelaşi 
timp şi neputința. Dacă ar fi după ei, i-ar prigoni cu înverşunare 
pe oamenii lui Dumnezeu, pentru că nu au învăţat din istorie că 
Biserica a ieşit biruitoare din toate încercările prin care a trecut 
în cei două mii de ani de existenţă, din moment ce Mântuitorul 
Însuşi a afirmat fără echivoc că „nici porţile iadului nu o vor 
birui” (Matei 16,18). 

Domnul Hristos se identifică cu creştinii persecutați pentru 
credinţă, precum atunci când „Saul pustia Biserica; intrând prin 

case şi târând bărbaţi şi femei, pe care îi arunca în temniţă - iar 
Mântuitorul i s-a arătat pe drumul Damascului zicându-i - Saule, 
Saule, de ce Mă prigoneşti?” (Faptele Apostolilor 8,3 şi 9,4). Din 
cuvintele Domnului Hristos constatăm că Acesta nu l-a întrebat 
pe Saul de ce îi persecută pe creştini, ci EI Însuşi se socotea Cel 
prigonit. 

Creştinii persecutați pentru credință sunt conştienţi că 
Domnul Hristos suferă împreună cu ei şi chiar atunci când se află 
în primejdie de moarte, au în minte cuvintele Mântuitorului: „Nu 
vă temeți de cei ce ucid trupul, dar sufletul nu pot să-l ucidă; ci 
mai degrabă temeţi-vă de acela care poate ca şi sufletul şi trupul 
să le piardă în gheenă” (Matei 10,28) şi se mângâie cu afirmația 
Acestuia: „În lume necazuri veţi avea; dar îndrăzniți: Eu am 
biruit lumea!” (loan 16,33). 

În zilele noastre regimul politic al ţării nu este ostil Bisericii, 
ci aceasta este atacată cu vehemenţă de anumite asociaţii care 
reprezintă interesele oculte ale unor minorităţi obscure. În orice 
democrație este firesc ca o minoritate să ceară să fie respectată 
de majoritate, dar este nefiresc ca o minoritate să dorească să îşi 
impună pretenţiile absurde asupra majorităţii, pentru că aceasta 
arată lipsă de respect faţă de valorile majorităţii şi duce inevitabil 
la dictatura minorităţii respective asupra majorității. 

Pentru orice om conştient este evident faptul că lumea de 
astăzi se îndepărtează tot mai mult de Dumnezeu, iar Sfânta 
Scriptură şi Părinții Bisericii vorbesc despre vremurile de pe urmă 
şi chiar despre venirea lui Antihrist, profeţii care se vor realiza 
întocmai, de vreme ce Mântuitorul a spus foarte clar: „Cerul 
şi pământul vor trece, dar cuvintele Mele nu vor trece” (Luca 
21,33). Cu toate acestea, poporul nostru a ieşit nu foarte demult 
dintr-un regim fără Dumnezeu, de aceea trebuie să ne mai întărim 
un pic din punct de vedere duhovnicesc înainte ca Dumnezeu să 
îngăduie o nouă perioadă de încercări. 

Până atunci, o mare ispită care ne paşte în zilele noastre, 
este indiferentismul religios. Acesta vine din Occident, unde 
lumea nu prea frecventează biserica. Întrucât unele culte 
neoprotestante îşi botează adepţii la vârsta de treizeci de ani, 
la care a fost botezat şi Domnul Hristos, unii tineri care nu au 
fost duşi la casa de adunare şi sunt lipsiţi de educaţie religioasă, 
când ajung la vârsta respectivă cugetă următoarele: „Eu nu prea 
cred în lisus Hristos, îmi convine modul de viață pe care îl duc 
şi nu voi frecventa nici de acum înainte casa de adunare. Atunci 
pentru ce să mă mai botez? Doar pentru a plăti zeciuială?”. Şi în 
consecință nu se botează, rămânând fără nicio religie, deci nişte 
păgâni moderni. Astfel de oameni, lipsiţi de o educaţie religioasă 
şi de o relaţie cu Dumnezeu, nu au în această viaţă nicio busolă, 
rămânând veşnic dezorientați. Foarte mulți oameni de la noi, dar 
în special tineri, influenţaţi de modul de viață occidental şi de 
alți factori, se înstrăinează şi ei de Biserică. Nu devin duşmanii 
acesteia, dar sunt indiferenți. Unor astfel de oameni Dumnezeu le 
spune: „Îţi știu faptele: tu nu eşti nici rece, nici fierbinte. O, de-ai 
fi rece sau fierbinte! Aşa, pentru că eşti căldicel - nici fierbinte, 
nici rece -, am să te vărs din gura Mea” (Apocalipsa 3,15-16). 

Ținând cont de ceea ce se întâmplă în societatea noastră şi 
de avertismentul lui Dumnezeu de mai sus, să-i învăţăm pe copii 
de mici să creadă în Dumnezeu, să se roage, să meargă la biserică 
şi să se împărtăşească, ducând o viaţă autentic creştină. De când 
învaţă să citească să le dăruim copiilor cărticele de rugăciuni 
şi alte cărți creştine, fiindcă numai aşa ei se vor forma în duh 
creştin, încât să putem lăsa destinele acestei ţări binecuvântate 
pe mâinile unor oameni binecredincioşi, fiindcă pruncii de astăzi 
vor fi conducătorii poporului de mâine. 

Marele merit al voievozilor noştri de altă dată este acela că 
ei au fost oameni foarte evlavioşi, care au ocrotit şi au sprijinit 
întotdeauna Biserica în activităţile ei, pentru că primele şcoli, 

spitale şi tipărituri româneşti au aparținut Bisericii, iar poporul 
nostru a fost întotdeauna credincios, de aceea cel mai preţios dar 
făcut de acesta umanităţii este pleiada sa de sfinți. De asemenea, 
după căderea Constantinopolului sub turci, din anul 1453, când 
locurile sfinte ale Ortodoxiei şi popoarele din sudul Dunării se 
aflau sub stăpânire otomană, domnitorii şi unii boieri români au 
ajutat, cu multă generozitate, aşezămintele monahale din Țara 
Sfântă şi din Muntele Athos, iar prin tipărirea la noi a numeroase 
cărți în limbile greacă, slavonă şi chiar arabă, aceştia au sprijinit 
Bisericile care treceau prin greutăți, Ţările Române devenind 
pentru mai multe secole un centru însemnat al Ortodoxiei, care 
a fost numit pe bună dreptate de către reputatul cărturar Nicolae 
Iorga: „Bizanțul de după Bizanţ”. 

Revenind acum la praznicul naşterii Sfântului loan 
Botezătorul, din Evanghelia care s-a citit astăzi la Sfânta Liturghie 
aflăm că „în zilele lui Irod, regele Iudeii, era un preot cu numele 
Zaharia, din ceata preoțească a lui Abia; iar femeia lui era din 
fiicele lui Aaron şi numele ei era Elisabeta. Şi amândoi erau 
drepți înaintea lui Dumnezeu, umblând fără prihană în toate 
poruncile şi rânduielile Domnului. Şi nu aveau copii, deoarece 
Elisabeta era stearpă şi amândoi erau înaintați în zilele lor. Și a 
fost că pe când Zaharia slujea înaintea lui Dumnezeu în rândul 
cetei sale, după rânduiala preoţiei i-au ieşit sorții să intre în 
templul Domnului şi să tămâieze. lar la ceasul tămâierii toată 
mulțimea poporului era afară, rugându-se. Şi îngerul Domnului 
i s-a arătat stând de-a dreapta altarului tămăierii. Şi, văzân- 
du-l, Zaharia s-a tulburat şi frică a căzut peste el. lar îngerul i-a 
grăit: «Nu te teme, Zaharia, fiindcă rugăciunea ţi-a fost ascultată 
şi Elisabeta, femeia ta, îți va naşte un fiu şi-i vei pune numele 
Ioan. Şi-ţi va fi el bucurie şi veselie, şi mulți se vor bucura de 
naşterea lui. Că mare va fi el înaintea Domnului; nici vin şi nici 
băutură tare nu va bea, şi încă din pântecele mamei sale se va 


210 


umple de Duh Sfânt; şi pe mulți din fiii lui Israel îi va întoarce la 
Domnul, Dumnezeul lor; şi Lui Îi va merge el înainte cu duhul şi 
cu puterea lui Ilie, ca să întoarcă inimile părinţilor spre copii şi 
pe cei neascultători la înțelepciunea drepţilor, ca să-i gătească 
Domnului popor pregătit»” (Luca 1,5-17). 

Cu siguranță că această amânare prelungită a zămislirii şi 
a naşterii unui prunc în familia lui Zaharia şi Elisabeta a fost din 
rânduială dumnezeiască, pentru că preoţii Legii Vechi ajungeau 
să tămâieze în templul din Ierusalim numai prin tragere la sorți, 
aceasta fiind o cinste deosebită. Templul iudaic nu era deservit în 
permanenţă de aceeaşi slujitori, ci fiecare ceată preoțească venea 
aici periodic din oraşele şi satele Ţării Sfinte, încât numai unii 
dintre preoţi aveau marele privilegiu de a tămâsa în templul sfânt. 
Întrucât nu există nicio menţiune că preotul Zaharia a mai avut 
fericita ocazie de a tămâsa în templul din Ierusalim, eu consider că 
Dumnezeu a rânduit să-i cadă sorții pentru a tămâza, încât îngerul 
să-i dea vestea cea bună că soţia lui va naşte un prunc în cel mai 
sfânt loc al evreilor, mai ales că cel ce urma să se nască nu era 
un om oarecare, ci Înaintemergătorul şi Botezătorul Domnului 
nostru lisus Hristos. De asemenea, din cuvintele arhanghelului 
constatăm că întreaga perioadă de timp petrecută de Zaharia în 
rugăciune, nădejde şi aşteptare nu a fost zadarnică, ci a rodit, însă 
nu atunci când se aştepta preotul, ci când a socotit Dumnezeu că 
este momentul potrivit. 

Neavând suficientă credință, „Zaharia i-a zis îngerului: 
«După ce voi cunoaşte aceasta? Că eu sunt bătrân, iar femeia 
mea, înaintată în zilele ei». Și răspunzând îngerul, i-a zis: «Eu 
sunt Gavriil, cel ce stă în fața lui Dumnezeu. Şi sunt trimis Să 
grăiesc către tine şi să-ţi binevestesc acestea. Şi pentru că n-ai 
crezut în cuvintele mele, care se vor plini la vremea lor, iată vei 
fi mut şi nu vei putea vorbi până în ziua când vor fi acestea»” 
(Luca 1,18-20). 

La şase luni după întâlnirea din templu, acelaşi arhanghel 
Gavriil a fost trimis de Dumnezeu „într-o cetate din Galileea, 
al cărei nume era Nazaret, la o fecioară logodită cu un bărbat 
care se chema Iosif, din casa lui David; iar numele fecioarei era 
Maria. Şi intrând îngerul la ea, a zis: «Bucură-te, ceea ce eşti 
plină de har, Domnul este cu tine. Binecuvântată eşti tu între 
femei!». lar ea, văzându-l, s-a tulburat de cuvântul lui şi cugeta: 
«Ce fel de închinare poate fi aceasta?». Şi îngerul i-a zis: «Nu 
te teme, Marie, fiindcă ai aflat har la Dumnezeu. Și iată vei 
lua în pântece şi vei naşte Fiu şi numele Lui îl vei chema lisus. 
Acesta va fi mare şi Fiul Celui-Preainalt Se va chema şi Domnul 
Dumnezeu Îi va da tronul lui David, părintele Său, şi va împărăţi 
peste casa lui lacov în veci şi împărăţia Lui nu va avea sfârşit»” 
(Luca 1,26-33). 

Dacă facem un paralelism între apariția îngerului din templu 
şi Bunavestire, vedem că asemenea preotului Zaharia şi Fecioara 
Maria l-a întrebat pe arhanghel: „Cum va fi aceasta, de vreme 
ce eu nu ştiu de bărbat?” (Luca 1,34). Câtă vreme întrebarea 
lui Zaharia adresată îngerului denota lipsa credinţei, iar el cerea 
un semn doveditor în sprijinul afirmației arhanghelului, nedu- 
merirea Fecioarei Maria era perfect justificată, fiindcă ea trăia 
în curăție. „Și răspunzând îngerul, i-a zis: «Duhul Sfânt Se va 
pogori peste tine şi puterea Celui-Preaînalt te va umbri; pentru 
aceea şi Sfântul Care Se va naşte din tine, Fiul lui Dumnezeu se 
va chema»” (Luca 1,35). Şi fără ca Sfânta Fecioară să fi cerut 
vreun semn, arhanghelul îi spune: „Și iată, Elisabeta, rudenia ta, 
a Zămislit şi ea fiu la bătrânețea ei şi aceasta este a şasea lună 
pentru ea, cea numită stearpă. Că la Dumnezeu nimic nu este cu 
neputinţă” (Luca 1,36-37). 

„Iar Elisabetei i s-a împlinit vremea să nască şi a născut 
un fiu. Şi au auzit vecinii şi rudele ei că Domnul Și-a mărit 
mila faţă de ea şi se bucurau împreună cu ea. lar când a fost 

în Ziua a opta au venit să-l taie împrejur pe prunc; şi voiau să-l 
numească Zaharia, cu numele tatălui său. Și răspunzând, mama 
sa a zis: «Nu; ci loan se va chema». Şi au zis către ea: «În 
rudenia ta nu este nimeni care să se cheme cu numele acesta». 
Și i-au făcut semn tatălui său, cum ar vrea el să fie numit. Şi 
cerând o tăbliță, el a scris: «Numele lui este loan». Şi toți s-au 
mirat. Și îndată gura şi limba i s-au deschis; şi vorbea, bine- 
cuvântând pe Dumnezeu. Şi frică i-a cuprins pe toți vecinii lor, 
şi despre lucrurile acestea s-a vorbit în tot ținutul muntos al 
Iudeii. Şi toți cei ce le-au auzit le puneau în inima lor, zicând: 
«Ce va fi oare copilul acesta?». Căci mâna Domnului era cu 
el. Și Zaharia, tatăl său, s-a umplut de Duh Sfânt şi a profeții, 
zicând: «Binecuvântat este Domnul, Dumnezeul lui Israel, că Și-a 
cercetat poporul şi l-a răscumpărat, şi putere mântuitoare ne-a 
ridicat din casa lui David, sluga Sa, precum a grăit prin gura 
sfinților Săi profeți din veac, mântuire de vrăjmaşii noştri şi din 
mâna tuturor celor ce ne urăsc, să facă milă cu părinţii noştri 
şi să-Și amintească de legământul Său cel sfânt, de jurământul 
cu care i S-a jurat lui Avraam, părintele nostru; fiind noi astfel 
izbăviți din mâna vrăjmaşilor, să ne dea nouă ca, fără frică, în 
fața Lui să-I slujim în sfințenie şi-n dreptate în toate zilele vieții 
noastre. lar tu, pruncule, profet al Celui-Preainalt te vei chema, 
că vei merge înaintea feţei Domnului ca să-I găteşti căile, să-i 
dai poporului Său cunoştinţa mântuirii întru iertarea păcatelor 
lor, prin milostivirea milei Dumnezeului nostru, cu care ne-a 
cercetat pe noi Răsăritul-cel-de-Sus. Ca să-i lumineze pe cei 
ce şed în întuneric şi în umbra morții şi să îndrepte picioarele 
noastre pe calea păcii». lar copilul creştea şi se întărea cu duhul” 
(Luca 1,57-80). 

În urma mutării la Domnul a lui Zaharia şi Elisabeta, 
pe când pruncul loan era în vârstă de doar trei ani, acesta s-a 
retras în pustie, unde prin purtarea de grijă a lui Dumnezeu a 

trăit în nevoinţe ascetice aspre, el fiind unul dintre precursorii 
monahismului creştin, alături de Sfântul Proroc Ilie Tesviteanul, 
întrucât la evrei nu existau călugări. 

Monahismul creştin a luat ființă în veacul al III-lea, în 
Egipt, de unde s-a răspândit apoi în Ţara Sfântă, Cipru, Grecia, 
Bulgaria, România, Rusia etc., încât astăzi există mănăstiri de 
călugări şi de călugăriţe în toată lumea cunoscută. 

Sfântul loan Botezătorul a avut o autoritate atât de 
mare, încât evreii l-au întrebat dacă el este Hristos, Mesia cel 
făgăduit. La această întrebare Sfântul loan a răspuns: „Nu sunt 
eu Hristosul. Eu unul vă botez cu apă, dar vine Cel ce este mai 
tare decât mine, Căruia eu nu sunt vrednic să-l dezleg cureaua 
încălțămintelor, Acela vă va boteza cu Duh Sfânt şi cu foc” (loan 
1,20 şi Luca 3,16), arătând prin aceasta marea diferență dintre 
Dumnezeu şi om. 

Dumnezeu i-a îndemnat pe oameni încă din Vechiul 
Testament: „Sfințiți-vă şi veți fi Sfinți, pentru că Eu, Domnul 
Dumnezeul vostru, sunt sfânt” (Levitic 11,44). Cu toate acestea, 
omul primeşte sfințenia prin bunăvoința lui Dumnezeu, Care 
este sfânt prin natură, pe când omul este sfânt prin participare la 
sfințenia lui Dumnezeu. 

Datorită rolului unic al Sfântului loan Botezătorul în istoria 
mântuirii lumii, Biserica 1-a rânduit o zi săptămânală de pome- 
nire, marţea fiindu-i închinată, iar în calendarul creştin mai sunt 
întâlnite zămislirea lui, în 23 septembrie, naşterea, în 24 iunie, 
tăierea capului, în 29 august, soborul Sfântului, în 7 ianuarie, 
prima şi a doua aflare a capului Sfântului, în 24 februarie, precum 
ŞI a treia aflare a capului acestuia, în 25 mai. 

În limba ebraică numele de „Loan” înseamnă: „Dumnezeu 
este darnic”. Datorită renumelui Sfântului loan Botezătorul, 
numele său este purtat de numeroşi creştini, iar dintre aceştia 
foarte mulţi, cunoscuţi sau necunoscuţi nouă, au ajuns la 

sfințenie. În cele ce urmează voi enumera numele tuturor 
sfinților din calendarul creştin care se numesc loan: Sfântul 
Cuvios loan Colibaşul (15 ianuarie), Sfântul mucenic loan din 
Adrianopol (22 ianuarie), Sfântul mucenic loan din Kazan (24 
ianuarie), Sfântul Cuvios loan, fiul lui Xenofont şi al Mariei (26 
ianuarie), Sfântul loan Gură de Aur (27 ianuarie, 30 ianuarie 
şi 13 noiembrie), Sfântul Cuvios loan din Reom (28 ianuarie), 
Sfântul loan, doctorul cel fără de arginţi (31 ianuarie şi 28 iunie), 
Sfântul mucenic loan din Edesa (31 ianuarie), Sfântul mucenic 
Ioan din Hios (3 februarie), Sfântul cuvios Ioan din Irinopole (4 
februarie), Sfântul cuvios loan din Licos (6 februarie), Sfântul 
mucenic loan din Tesalonic (15 februarie), Sfântul Ierarh loan 
Scolasticul, Patriarhul Constantinopolului (21 februarie), Sfântul 
cuvios loan, ucenicul Sfântului Limneu (23 februarie), Sfântul 
Cuvios loan Secerătorul (23 februarie), Sfântul mucenic loan 
Calfa (26 februarie), Sfântul Cuvios loan Casian (29 februarie), 
Sfântul mucenic loan Bulgarul (5 martie), Sfântul Ioan din 
Cufiane (6 martie), Sfântul loan, unul din cei 40 de mucenici din 
Sevaste (9 martie), Sfântul Cuvios loan din Rufiane (16 martie), 
Sfântul mucenic loan (27 martie), Sfântul loan Zăvorâtul din 
Licopolis (27 martie), Sfântul Cuvios loan Scărarul (30 martie şi 
a patra duminică din postul Sfintelor Paşti), Sfântul Ierarh loan, 
Patriarhul lerusalimului (30 martie), Sfântul Cuvios loan care s-a 
nevoit într-o fântână (30 martie), Sfântul mucenic loan Corăbierul 
(8 aprilie), Sfântul mucenic loan (12 aprilie), Sfântul mucenic 
Ioan din Vilnius (14 aprilie), Sfântul Cuvios loan, ucenicul 
sfântului Grigorie Decapolitul (18 aprilie), Sfântul mucenic 
Ioan Culica (18 aprilie), Sfântul Mucenic loan din loanina (18 
aprilie), Sfântul Cuvios Ioan din Lavra Veche (19 aprilie), Sfântul 
loan, egumenul mănăstirii Cataron (27 aprilie), Sfântul Ierarh 
loan Kaloktene, Mitropolit de Beoţia (29 aprilie), Sfântul loan 
Psihaitul (7 mai), Sfântul Cuvios loan Zedazneli (7 mai), Sfântul 

Apostol şi Evanghelist loan (8 mai şi 26 septembrie), Sfântul 
mucenic loan din Vunena (9 mai), Sfântul Mucenic loan Valahul 
(12 mai), Sfântul Cuvios Ioan Iviritul (13 mai), Sfântul mucenic 
Ioan Bulgarul (14 mai), Sfântul Cuvios loan ctitorul mănăstirii 
noi din Hios (20 mai), Sfântul mucenic loan, cneazul Serbiei 
(22 mai), Sfântul mucenic loan din Galatia (24 mai), Sfântul 
mărturisitor loan Rusul (27 mai), Sfântul mucenic loan din 
Tesalonic (29 mai), Sfântul Cuvios loan din Ustiug, făcătorul de 
minuni (29 mai), Sfântul Cuvios loan din Galici (30 mai), Sfântul 
Mare Mucenic loan cel Nou de la Suceava (2 iunie), Sfântul 
Cuvios mucenic loan, egumenul mănăstirii Monagriei (4 iunie), 
Sfântul mucenic loan (7 iunie), Sfântul Ierarh Ioan, Mitropolit 
de Tobolsk (10 iunie), Sfântul Ioan ostaşul (12 iunie), Sfântul 
Ioan, fiul Preacuvioasei Ana (13 iunie), Sfântul Cuvios loan din 
Larisa (13 iunie), Sfântul Cuvios loan Sihastrul, din Palestina (19 
iunie), Sfântul mucenic loan din Novgorod (24 iunie), Sfântul 
Cuvios loan din Yarengsk (24 iunie şi 3 iulie), Sfântul Ierarh loan, 
Episcopul Goţiei (26 iunie), Sfântul Ierarh loan Maximovici (2 
iulie), Sfântul Cuvios loan din Moscova (3 iulie), Sfântul mucenic 
loan din Kiev (12 iulie), Sfântul Cuvios loan din Sviatogoreț (12 
iulie), Sfântul Ierarh loan, Mitropolitul Calcedonului (18 iulie), 
Sfântul Cuvios loan din Lavra Pecerska (18 iulie), Sfântul loan 
Pustnicul din Edesa Siriei (21 iulie), Sfântul loan ostaşul (29 
iulie), Sfântul Cuvios loan din Siria (30 iulie), Sfântul Cuvios 
Ioan Exarhul (31 iulie), Sfântul Cuvios Mărturisitor loan, stareţul 
mănăstirii Patalarie (3 august), Sfântul Ierarh loan, Arhiepiscopul 
Efesului (3 august), Sfântul loan, unul din cei şapte tineri din Efes 
(4 august şi 22 octombrie), Sfântul Cuvios loan Iacob de la Neamţ 
(5 august), Sfântul loan care a mărturisit despre sfânta icoană 
a Mântuitorului, cea din Poarta de aramă (9 august), Sfântul 
Cuvios loan de la Rila (18 August şi 19 octombrie), Sfântul Ierarh 
Ioan al V-lea, Patriarhul Constantinopolului (18 august), Sfântul 

Ierarh loan al II-lea, Patriarhul Constantinopolului (25 august), 
Sfântul Ierarh loan Carpatiul (25 august), Sfântul loan de la 
Râşca (30 august), Sfântul Ierarh Ioan al VIII-lea, Patriarhul 
Constantinopolului (30 august), Sfântul Ierarh loan Postitorul, 
Patriarhul Constantinopolului (2 septembrie), Sfântul Cuvios 
loan Părosul (3 septembrie şi 12 noiembrie), Sfântul Ierarh Ioan, 
Episcop de Novgorod (7 septembrie), Sfântul Cuvios loan de 
la Prislop (13 septembrie), Sfântul mucenic loan Criteanul (15 
septembrie), Sfântul Ierarh loan, Patriarhul Constantinopolului 
(18 septembrie), Sfântul Cuvios loan Criteanul (20 septembrie), 
Sfântul mucenic loan Egipteanul (20 septembrie), Sfântul mucenic 
Ioan din Africa (23 septembrie), Sfântul mucenic Ioan din Konitsa 
(23 septembrie), Sfântul loan Cucuzel (1 octombrie), Sfântul 
loan Hozevitul, Episcopul Cezareii Palestinei (3 octombrie), 
Sfântul Cuvios loan (4 octombrie), Sfântul Ierarh loan, Episcopul 
Euhaitelor (5 octombrie), Sfântul Ioan Pustnicul (7 octombrie), 
Sfântul mucenic Ioan din Prusa (9 octombrie), Sfântul Ierarh 
loan, Episcop de Suzdal (15 octombrie), Sfântul loan egipteanul 
mărturisitorul (17 octombrie), Sfântul preot mărturisitor loan din 
Galeş (21 octombrie), Sfântul mucenic loan de la Monemvasia 
(21 octombrie), Sfântul mucenic loan Kociurov, preotul (30 
octombrie), Sfântul Ierarh loan din Persia (1 noiembrie), 
Sfântul împărat loan Ducas Vatatzes, milostivul (4 noiembrie), 
Sfântul Cuvios Ioan din Constantinopol (5 noiembrie), Sfântul 
Ioan Colov (9 noiembrie), Sfântul Ioan cel Milostiv, Patriarhul 
Alexandriei (12 noiembrie), Sfântul Cuvios loan de la Lavra 
Pecerska (17 noiembrie), Sfântul Cuvios Ioan din Olimpul 
Bitiniei (17 noiembrie), Sfântul mucenic Ioan (20 noiembrie), 
Sfântul mucenic loan din Legatari, preotul (28 noiembrie), Sfântul 
mucenic loan din Persia (29 noiembrie), Sfântul Cuvios loan 
din Oxirinh (2 decembrie), Sfântul loan Tăcutul (3 decembrie), 
Sfântul Cuvios loan Damaschin (4 decembrie), Sfântul Ierarh 

Ioan, Episcopul Polivatului (4 decembrie), Sfântul Cuvios loan 
Postitorul (7 decembrie), Sfântul loan Brancovici, cneazul Serbiei 
(10 decembrie), Sfântul loan de Kronstadt (20 decembrie), Sfântul 
mucenic loan din insula Tasos (20 decembrie), Sfântul Cuvios 
Ioan de la Lavra Pecerska (29 decembrie). 

Pământul binecuvântat al Transilvaniei a fost împodobit 
din vechime cu o salbă numeroasă de mănăstiri, unele dintre 
acestea fiind printre cele mai vechi şi renumite de pe teritoriul 
actual al ţării noastre. În vremuri de restrişte vrăjmaşii poporului 
Şi ai credinţei noastre însă le-au distrus, dărâmând cu tunurile pe 
cele de zid şi incendiindu-le pe cele de lemn. Din acest motiv 
poporul drepteredincios din Ardeal a căutat, după 1990, să-şi 
reclădească mănăstirile înălțate cu multă trudă şi jertfă de către 
înaintaşii lor sau să construiască altele noi. Întrucât preotul şi 
credincioşii din Bobota au fost cuprinşi de dorinţa arzătoare şi 
sfântă de a ridica o vatră sihăstrească în hotarul comunei lor, 
în urmă cu 10 ani, în ziua de 13 iunie 2004, visul lor a devenit 
realitate, prin sfințirea pietrei de temelie a bisericii acesteia, care 
a fost închinată Sfântului loan Botezătorul, fiind singura din judeţ 
cu acest hram. 

Din istoria zbuciumată a mănăstirilor ardelene învăţăm 
că vremurile grele pot fi depăşite, cu ajutorul lui Dumnezeu, 
Care, prin oameni aleşi, îşi face întotdeauna lucrarea în lume. 
La fel se întâmplă şi cu creştinii năpăstuiți sau chiar omorâţi 
pentru credinţa lor, fiindcă cei care suferă pentru Hristos, deşi 
aparent sunt înfrânți în această viață, în realitate ies biruitori, 
pentru că „necazul nostru de acum, uşor şi trecător, ne aduce 
nouă, mai presus de orice măsură, slavă veşnică covârșitoare” 
(II Corinteni 4,17). Din acest motiv, Sfântul Apostol Pavel a 
afirmat: „Eu socotesc că suferinţele din vremea de acum nu au 
nici O însemnătate față de mărirea care ni se va descoperi, căci 

pentru mine a trăi este IHristos, şi a muri este câştig” (Romani 
8,18 şi Filipeni 1,21). 

Un exemplu foarte elocvent în acest sens îl avem în 
martiriul Sfinților Brâncoveni de acum 300 de ani, motiv pentru 
care Biserica noastră a dedicat acest an comemorării acestora. 
Domnitorul Constantin Brâncoveanu a condus destinele Ţării 
Româneşti între 1688 şi 1714, fiind un cârmuitor credincios şi 
luminat, care din averea sa considerabilă a ridicat numeroase 
biserici în ţară şi a făcut danii foarte generoase în întreaga lume 
ortodoxă din vremea sa, încât istoricul grec Sevast Kimenites a 
afirmat că „istoria încă n-a cunoscut vreun împărat mai darnic 
decât el”. În anul 1714 domnitorul a fost scos din scaun şi dus 
la Constantinopol, împreună cu familia sa, iar averea 1-a fost 
confiscată. După ce timp de trei luni şi jumătate voievodul şi 
cei patru fii ai săi: Constantin, Ştefan, Radu şi Matei, precum 
şi sfetnicul Ianache, care îi era ginere, au fost închişi în temniţa 
Edikule şi torturați cu sălbăticie de către turci, pentru a pune mâna 
pe ultimul bănuţ din averea lor, în ziua de 15 august au fost aduşi 
înaintea sultanului Ahmed al III-lea, care i-a zis domnitorului: 
„„Ghiaur Brâncoveanu, eşti condamnat la moarte cu toţi fiii tăi. 
Dar te iert, dacă spui unde îţi este averea şi dacă te lepezi de 
credința ta şi treci la legea turcească”. Auzind aceste cuvinte, 
voievodul a răspuns: „Împărate, averea mea, câtă am avut-o, tu 
ai luat-o şi alta, cum am mai spus, nu mai am. lar de legea mea 
creştinească nu mă las: în ea m-am născut şi am trăit, în ea vreau 
să mor. Pământul țării mele l-am umplut cu biserici creştineşti 
şi acum la bătrâneţe să mă închin în geamiile voastre turceşti? 
Nu, împărate! Pământul mi l-am apărat, credința mi-am păzit, în 
credința mea vreau să închid ochii, eu şi feciorii mei. Dumnezeu 
să răsplătească fiecăruia după faptele lui!”. Apoi privind la copiii 
săi, domnitorul le-a zis: „Fiii mei, fiți curajoşi, am pierdut tot ce 
am avut în această lume, nu ne-au mai rămas decât sufletele, să 

nu le pierdem şi pe ele, ci să le ducem curate în fața Mântuitorului 
nostru lisus Hristos. Să ne spălăm păcatele cu sângele nostru!”. 
Pentru a spori durerea domnitorului, sultanul a poruncit ca întâi 
să-i fie decapitaţi fiii, apoi ginerele, iar el să rămână ultimul. Când 
a venit rândul mezinului, Matei, care era încă un copil, acesta ar fi 
vrut să-şi scape viaţa, însă tatăl său l-a îndemnat să urmeze pilda 
fraţilor săi, iar acesta s-a supus. Înainte de a-i fi tăiat capul, Vodă 
Brâncoveanu a rostit plin de credinţă: „Doamne, fie voia Ta!”, 
închinându-şi viaţa lui Dumnezeu chiar în ziua în care împlinea 
şaizeci de ani. 

În zilele noastre creştinii de la noi se bucură de vremuri 
binecuvântate cu pace, nefiind persecutați pentru credinţa în 
Domnul Hristos. În consecință, să urmăm exemplul Sfântului 
loan Botezătorul, al Sfinților Martiri Brâncoveni şi al celorlalți 
Sfinți ai Bisericii, manifestându-ne această credință prin fapte, 
fiindcă Mântuitorul a afirmat: „Nu tot cel ce-Mi zice: Doamne, 
Doamne va intra în împărăţia cerurilor, ci cel care împlineşte 
voia Tatălui Meu Celui din ceruri” (Matei 7,21). 

Mă bucur să revin la această mănăstire, care are frumoase 
realizări pe plan administrativ, duhovnicesc şi misionar, pentru 
care îl felicit pe Părintele Stareţ Mina, încurajându-l în acelaşi 
timp, fiindcă mai are multe de făcut şi de acum înainte împreună 
cu obştea şi cu jertfelnicii credincioşi care îl înconjoară, rugân- 
du-L pe Bunul Dumnezeu să dăruiască tuturor putere, curaj, râvnă 
şi mult spor, dar mai ales răsplată îmbelşugată în această viață şi 
în veşnicie pentru eforturile depuse în ogorul Domnului. 

După o slujbă atât de frumoasă, ca cea de astăzi, este 
deosebit de important să vă întoarceţi la casele dumneavoastră 
mai buni, postind până la praznicul Sfinţilor Apostoli Petru şi 
Pavel şi sporind virtuțile, pentru că numai în acest fel Îi dovedim 
lui Dumnezeu, semenilor noştri şi nouă înşine că am învăţat ceva 
de la mănăstire. 

Numele de loan, cu numeroasele lui forme, este foarte 
des întâlnit în lumea întreagă, iar în ţara noastră este cel mai 
răspândit dintre toate numele, fiind purtat de aproximativ două 
milioane de români, bărbaţi şi femei. Cu prilejul naşterii Sfântului 
loan Botezătorul vă urez tuturor celor care purtați acest nume 
binecuvântat: „La mulţi ani!”, sănătate, realizări materiale şi 
spirituale, iar Bunul Dumnezeu să vă poarte de grijă pe cărările 
vieţii. Să îl aveţi ca protector pe Înaintemergătorul Domnului, 
dar şi pe ceilalți numeroşi sfinți din calendar cu numele de Ioan, 
rugându-vă acestora să vă ferească de rău, dar să îi aveți şi ca 
exemple, urmându-le pilda vieţii şi cerându-le să vă ajute în 
împlinirea poruncilor lui Dumnezeu, pentru a putea ajunge alături 
de ei în împărăţia cerurilor, unde „cele ce ochiul nu le-a văzut şi 
urechea nu le-a auzit şi la inima omului nu s-au suit, pe acelea 
le-a gătit Dumnezeu celor ce-L iubesc pe EI” (1 Corinteni 2,9). 


Amin 

„Nu judecaţi, ca să nu fiți judecaţi”! 


Preacucernice Părinte Protopop, Preacucernici 
Părinţi, iubiţi credincioşi, 


Hristos a înviat! 


Îi dăm slavă Bunului Dumnezeu pentru că ne găsim din 
nou în măreața dumneavoastră biserică din Jibou, în cea de-a 
doua zi de Sfintele Paşti, Praznic al Praznicelor şi Sărbătoare a 
Sărbătorilor. 

Săptămâna trecută am comemorat vinderea, arestarea, 
condamnarea la moarte, răstignirea şi îngroparea Domnului 
Hristos, iar în noaptea de sâmbătă spre duminică am prăznuit 
biruirea morţii de către Acesta, pentru că aşa cum glăsuieşte 
troparul Învierii: „Hristos a înviat din morți, cu moartea pe 
moarte călcând, şi celor din morminte, viaţă dăruindu-le”. 

Această afirmaţie nu înseamnă că toți oamenii care au 
încetat din viaţă, de la Adam şi Eva până la Mântuitorul, au înviat 
odată cu Domnul Hristos, pentru că Sfântul Evanghelist Matei 
consemnează faptul că, „după învierea lui lisus, mormintele s-au 
deschis şi multe trupuri ale sfinților adormiţi au înviat, şi ieşind 
din morminte au intrat în Sfânta Cetate şi s-au arătat multora” 
(Matei 27,52-53). 

Pentru a înțelege corect cele menţionate în textul 
scripturistic şi în troparul Învierii, trebuie să cunoaştem faptul 
că în limba greacă, în care a fost scris Noul Testament, viața 


! Cuvânt rostit în 13 aprilie 2015, în biserica „Sfântul Proroc Daniel şi 
Sfântul Mare Mucenic Gheorghe” din Jibou. 

pământească este definită prin termenul de „Bioc” (bios), iar cea 
duhovnicească prin cel de „(on” (zoi). 

Într-unul din psalmi, David Îi mărturiseşte lui Dumnezeu: 
„Regele a cerut viaţă de la Tine şi i-ai dat lui lungime de zile 
în veacul veacului” „0 Baoidevc (who NThoATĂ Ze, Kai 
EGWKAG AVTO, HAKPOTNTA MUEPGV Eic aiG)va AIGVOG” 
(Psalmul 20,4). Cu toţii ştim prea bine că în afară de primii 
oameni de pe pământ, care au ajuns la vârste foarte înaintate, după 
cum citim în Cartea Facerii: „Zilele vieții lui Adam au fost nouă 
sute treizeci de ani” (Facere 5,5), „zilele lui Set au fost nouă sute 
doisprezece ani” (Facere 5,8), „zilele lui Enos au fost nouă sute 
cinci ani” (Facere 5,11), „zilele lui Cainan au fost nouă sute zece 
ani” (Facere 5,14), „zilele lui Maleleil au fost opt sute nouăzeci 
şi cinci de ani” (Facere 5,17), „zilele lui lared au fost nouă sute 
şaizeci şi doi de ani” (Facere 5,20), iar „zilele lui Matusalem 
au fost nouă sute şaizeci şi nouă de ani” (Facere 5,27), acesta 
fiind cel mai longeviv om din istoria omenirii, nimeni nu a trăit 
secole întregi sau sute de ani, încât David se referă în acest psalm 
la viaţa din împărăția lui Dumnezeu, care „nu va avea sfârşit” 
(Luca 1,33). 

Domnul Hristos a afirmat: „Eu sunt învierea şi viața, cel ce 
crede în Mine, chiar dacă va muri, va trăi; şi tot cel ce trăieşte şi 
crede întru Mine, în veac nu va muri!” „EVo EiuL 1 AV&OTAOIG 
Koi 1] (wo: O moTevwv eic EuE, kâv anoOâ&vn, Choerar: 
Koi NăG O Cv Koi mMoTevwv eic EnE ov uî &nod&vn eic 
TOv aiva” (loan 11,25-26). Cuvintele Mântuitorului relatate 
de Sfântul Evanghelist loan fac referire, fără echivoc, la moartea 
trupească şi la viaţa duhovnicească. 

Pentru a lămuri cele prezentate până acum, vom face o 
incursiune la începutul istoriei neamului omenesc, când a fost 
săvârşit păcatul strămoșesc. În Cartea Facerii citim că după ce 
Dumnezeu l-a creat pe Adam şi l-a aşezat în grădina cea din 

Eden, i-a spus: „Din toți pomii raiului poţi să mănânci, dar din 
pomul cunoştinței binelui şi răului să nu mănânci, căci în ziua 
în care vei mânca din el, vei muri negreşit! Şi a zis Domnul 
Dumnezeu: «Nu este bine să fie omul singur; să-i facem ajutor 
pe potriva lui». Atunci Domnul Dumnezeu a adus asupra lui 
Adam un somn adânc, şi el a adormit; şi a luat una din coastele 
lui şi locul ei l-a plinit cu carne. lar coasta pe care Domnul 
Dumnezeu o luase din Adam a prefăcut-o în femeie şi a adus-o 
la Adam. Şarpele însă era cel mai viclean dintre toate fiarele de 
pe pământ, pe care le făcuse Domnul Dumnezeu. Şi a zis şarpele 
către femeie: «Dumnezeu, a zis El oare: Să nu mâncaţi roade din 
tot pomul care este în rai?». lar femeia a zis către şarpe: «Noi 
putem mânca din roada pomilor raiului, dar din roada pomului 
care este în mijlocul raiului, ne-a zis Dumnezeu: «Din el să nu 
mâncaţi şi nici să vă atingeți de el, ca să nu muriţi!». Atunci 
şarpele a zis către femeie: «Nu, nu veți muri, dar Dumnezeu ştie 
că în ziua în care veți mânca din el vi se vor deschide ochii şi 
veți fi ca nişte Dumnezei, cunoscând binele şi răul». Şi femeia a 
văzut că pomul e bun de mâncat, că este plăcut ochilor la vedere 
şi că e de dorit spre câştigarea priceperii. Și a luat din roada 
lui şi a mâncat, şi i-a dat şi bărbatului său, care era cu ea, şi a 
mâncat şi el” (Facere 2,16-18; 2, 21-22 şi 3,1-6). 

Din relatarea Sfintei Scripturi constatăm că păcatul 
protopărinților a fost săvârşit în etape, căci întâi Eva „a văzut că 
pomul e bun de mâncat, că este plăcut ochilor la vedere şi că e de 
dorit spre câştigarea priceperii”, deci a acceptat ispita cu gândul, 
abia apoi „a luat din roada lui şi a mâncat”, săvârşind păcatul cu 
trupul. La fel s-a întâmplat şi cu Adam, care întâi a primit rodul 
pomului oprit de la soția sa, deci a consimțit la păcat, pe care 
ulterior l-a săvârşit şi cu trupul. 

După cum păcatul din rai a fost comis în etape, la fel a 
survenit şi moartea, pentru că asemenea diavolilor, care sunt 

morți spiritual, ei fiind lipsiţi de trup, Adam şi Eva au murit 
întâi sufleteşte, iar abia mai târziu trupeşte. Distincția clară 
între moartea sufletească şi cea trupească o vedem în cartea 
Apocalipsei, unde Dumnezeu spune: „Îţi ştiu faptele, că-ţi merge 
numele că trăieşti, dar eşti mort” (Apocalipsă 3,1). 

De vreme ce păcatul strămoşesc a fost săvârşit în etape şi 
la fel s-a produs şi moartea primilor oameni, tot aşa l-a biruit 
Mântuitorul pe Satana prin moartea trupului Său, întâi pe plan 
spiritual, eliberând sufletelor drepţilor Vechiului Testament din 
temniţele iadului, cu care a intrat în împărăţia lui Dumnezeu, abia 
apoi pe plan trupesc, prin învierea Sa din morți. 

Cu toate acestea, chiar dacă în urma biruirii Satanei de 
către Mântuitorul, sufletele tuturor oamenilor cu viață curată 
se duc după încheierea existenţei pământeşti în împărăția lui 
Dumnezeu, trupurile acestora se întorc în pământul din care au 
fost luate, pentru că Dumnezeu 1-a zis lui Adam: „pământ eşti 
şi în pământ te vei întoarce” (Facere 3,19), urmând să învieze 
doar la cea de-a doua venire în lume a Fiului lui Dumnezeu, 
„cel din urmă vrăjmaş care va fi nimicit fiind moartea. lar când 
ființa aceasta stricăcioasă se va îmbrăca în nestricăciune şi 
ființa aceasta muritoare se va îmbrăca în nemurire, atunci va 
fi cuvântul care este scris: Înghiţitu-s-a moartea întru biruinţă. 
Unde-i este, moarte, biruința? Moarte, unde-ţi este boldul?” (| 
Corinteni 15,26 şi 54-55). 

În urma învierii Domnului Hristos din morţi, „s-a făcut 
cutremur mare; că îngerul Domnului, pogorându-se din cer şi 
venind, a prăvălit piatra de la uşa mormântului şi şedea deasupra 
ei. lar înfăţişarea lui era ca a fulgerului, iar îmbrăcămintea lui, 
albă ca zăpada. Și de frica lui s-au cutremurat străjerii şi s-au 
făcut ca nişte morți. lar unii dintre străjeri, venind în cetate, 
le-au dat de veste arhiereilor despre toate cele întâmplate. Şi 
adunându-se aceştia împreună cu bătrânii şi ţinând sfat, le-au 

dat ostaşilor arginţi din belşug, zicându-le: «Spuneţi că ucenicii 
Lui au venit noaptea şi L-au furat în timp ce noi dormeam»; şi 
de se va auzi aceasta la guvernator, noi îl vom îndupleca şi vă 
vom face fără grijă». lar ei, luând arginţii, au făcut aşa cum au 
fost învăţaţi. Și s-a răspândit cuvântul acesta între iudei, până 
în ziua de astăzi” (Matei 28,2-4 şi 11-15). 

Dacă străjerii de la mormântul Domnului Hristos au lansat 
printre evrei zvonul că trupul Mântuitorului a fost furat de Sfinţii 
Săi Apostoli, morţii care au înviat, despre care vorbeşte Sfântul 
Evanghelist Matei, s-au arătat rudelor şi cunoscuţilor lor din 
Ierusalim, dând mărturie despre faptul că după moartea Domnului 
Hristos pe cruce, sufletul Acestuia a coborât la iad, de unde a 
eliberat sufletele drepţilor Vechiului Testament, cu care a intrat 
în rai şi apoi a înviat cu trupul din morți. De asemenea, ei erau 
dovada că Mântuitorul a biruit moartea pentru toţi oamenii, „că 
de vreme ce printr-un om a venit moartea, tot printr-un om a venit 
şi învierea morţilor. Că după cum toți mor în Adam, tot aşa toți 
vor învia întru Hristos, pentru că Dumnezeu, Cel ce L-a înviat 
pe Domnul, ne va învia şi pe noi prin puterea Sa” (| Corinteni 
5,21-22 şi 6,14). 

Întrucât cea de-a doua venire a Domnului Hristos nu a avut 
încă loc, troparul Învierii se referă la perioada pe care o trăim 
acum, în care prin moartea trupului Său, Mântuitorul a biruit 
moartea pentru oameni doar din punct de vedere spiritual. 

Cu toate că „Dumnezeu voieşte ca toți oamenii să se 
mântuiască şi la cunoştinţa adevărului să vină” (| Timotei 2,4), 
nu toți semenii noştri doresc acest lucru, iar unii dintre ei sunt 
adevărați duşmani ai lui Dumnezeu, hulind Biserica, trupul tainic 
al Domnului Hristos, despre care nu ştiu sau nu vor să ştie că nici 
„porțile iadului nu o vor birui” (Matei 16,18). 

De ce se întâmplă aceasta? Pentru că Antihristul îşi 
pregăteşte tot mai intens instaurarea propriei stăpâniri asupra 

acestei lumi, acum prin proroci mincinoşi, iar în timpul lui prin 
pseudo-apostoli. 

Aceşti oameni fără Dumnezeu, care ponegresc Biserica la 
televizor, la radio, în presă sau la colţul străzii, dacă ar avea putere 
i-ar persecuta în mod barbar pe creştini şi ar umple calendarul de 
martiri. Faptul că ei se manifestă cu atâta înverşunare dovedeşte, 
pe de o parte, ura lor, iar pe de altă parte, neputinţa lor, pentru 
că deocamdată nu au dezlegare de a prigoni Biserica. Aceasta o 
înțelegem din scurta convorbire purtată de Ponţiu Pilat cu Domnul 
Hristos, când guvernatorul roman I-a spus Mântuitorului: „«Nu 
ştii că putere am să te eliberez şi putere am să te răstignesc?», 
iar lisus i-a răspuns: «Asupra Mea n-ai avea nicio putere dacă 
nu ți-ar fi fost dat de sus»” (loan 19,10-11). 

Despre puterea limitată a diavolului asupra oamenilor avem 
o relatare în Vechiul Testament, când vrăjmaşul I-a cerut lui 
Dumnezeu să-i îngăduie să-i răpească lui lov tot ceea ce avea, 
iar Acesta 1-a zis: „lată, toată avuţia lui o dau pe mâna ta; numai 
de el să nu te atingi” (lov 1,12). După ce fiii şi fiicele lui lov au 
fost omorâţi şi întreaga avere i-a fost prădată, satana i-a cerut lui 
Dumnezeu să-i permită să-l lovească cu boală pe Iov, iar Domnul 
i-a răspuns: „lată, ţi-l dau ție pe mână; numai de viaţa lui să nu 
te atingi” (lov 2,6). 

În ţara noastră există optsprezece culte recunoscute de stat. 
Cu toate acestea, doar Biserica Ortodoxă Română este mereu 
acuzată, cu vehemenţă şi ostentaţie, că deține prea multe lăcaşuri 
de cult. În realitate, musulmanii au în posesie o moschee la 874 
de adepţi, reformaţii deţin o biserică la 707 credincioşi, luteranii 
posedă un lăcaş de cult la 606 credincioşi, unitarienii au o biserică 
la 489 enoriaşi, greco-catolici deţin o biserică la 408 credincioşi, 
penticostalii posedă o casă de adunare la 242 de credincioşi, 
iehoviştii au în posesie o casă de adunare la 143 de adepți, 
evanghelicii deţin o casă de adunare la 90 credincioşi, adepţii 

cultului mozaic au o sinagogă la 49 adepţi, în timp ce ortodocşii 
deţin o biserică la 1055 de credincioşi. Aceasta este realitatea din 
punct de vedere statistic, iar nu propagandistic. Atunci ne punem 
întrebarea logică: La noi în ţară Biserica Ortodoxă Română are 
prea multe lăcaşuri de cult? 

Pe lângă lupta fățişă a vrăjmaşului împotriva Bisericii, 
acesta caută, pe orice căi, să o abată de la misiunea ei, care este 
mântuirea lumii, încercând să o orienteze doar spre o lucrare 
social-filantropică. Această operă de binefacere o poate desfăşura 
şi statul, o instituţie oarecare sau o fundație de caritate, însă 
dacă Biserica ar înceta să mai lupte pentru mântuirea oamenilor, 
nimeni altcineva nu ar face-o în locul ei, iar succesorii Sfinților 
Apostoli, pe care satana a cerut să-i „cearnă ca pe grâu” (Luca 
22,3 1), şi-ar trăda misiunea încredinţată lor. Sfântul Apostol Pavel 
a scris despre cei chemaţi la slujirea lui Dumnezeu: „Aşa să ne 
socotească pe noi fiecare om: ca slujitori ai lui Hristos şi iconomi 
ai tainelor lui Dumnezeu” (| Corinteni 4,1), de aceea, în primul 
rând, trebuie să luptăm pentru mântuirea turmei cuvântătoare 
încredințate nouă, abia apoi, în funcţie de posibilități, să facem 
şi asistență socială. 

Acest aspect foarte important îl sesizăm în discuția dintre 
Domnul Hristos şi Marta, sora lui Lazăr. În Sfânta Evanghelie 
după Luca citim că Mântuitorul „a intrat într-un sat; iar o femeie 
cu numele Marta L-a primit în casa ei. Şi ea avea o soră ce 
se chema Maria, care, aşezându-se la picioarele Domnului, 
Îi asculta cuvântul. Iar Marta se silea cu multă slujire şi, 
apropiindu-se, a zis: «Doamne, oare nu socoteşti că sora mea 
m-a lăsat să slujesc singură? Spune-i deci să mă ajute». Şi 
răspunzând Domnul, i-a zis: «Marto, Marto, te îngrijeşti şi pentru 
multe te sileşti, dar un lucru trebuie; căci Maria partea cea 
bună şi-a ales-o, care nu i se va lua»” (Luca 10,38-42). Partea 

Mariei era aceea de a asculta şi apoi de a împlini cuvântul lui 
Dumnezeu. 

Fără a-şi trăda misiunea, Biserica Ortodoxă Română a purtat 
întotdeauna grijă de cei aflați în suferinţă şi în lipsuri. Astfel, 
primele aşezăminte de îngrijire medicală din Ţara Românească 
şi Moldova au fost bolniţele, care începând cu secolele XV- 
XVI, îşi desfăşurau activitatea pe lângă mănăstirile mai mari. 
De asemenea, cel mai vechi spital din Țara Românească a fost 
înfiinţat în anul 1704, în curtea mănăstirii Colțea din Bucureşti, 
de unde şi-a luat şi numele, iar „Sfântul Spiridon”, primul spital 
din Moldova, şi-a început activitatea în anul 1757, pe lângă 
mănăstirea cu acelaşi nume din laşi. 

Celor care acuză Biserica, la colțul străzii sau pe vreun 
canal de televiziune, dar care nu au făcut niciodată nimic pentru 
cei lipsiţi sau bolnavi, le adresez cuvântul rostit de Domnul 
Hristos: „Nu judecați, ca să nu fiți judecați, căci cu judecata 
cu care judecaţi, cu aceea veţi fi judecați; şi cu măsura cu care 
măsuraţi, cu aceea vi se va măsura. Cum de vezi paiul din ochiul 
fratelui tău, dar bârna din ochiul tău nu o iei în seamă? Sau cum 
îi vei zice fratelui tău: Lasă-mă să-ți scot paiul din ochi, şi iată 
că-n ochiul tău este bârna? Fățarnicule, scoate mai întâi bârna 
din ochiul tău şi numai atunci vei vedea să scoţi paiul din ochiul 
fratelui tău” (Matei 7,1-5). 

Mă bucur să mă aflu astăzi în această parohie din oraşul 
dumneavoastră, în care oamenii Îl iubesc pe Dumnezeu şi Îi 
împlinesc poruncile. Acest lucru se vede în primul rând prin 
impunătoarea „Catedrală a Văn Someşului”, pe care aţi ridicat-o 
cu multă jertfă, iar în al doilea rând prin prezența dumneavoastră 
în număr atât de mare la Sfânta şi Dumnezeiasca Liturghie din 
această a doua zi de Sfintele Paşti. 

Pe cei doi preoți ai bisericii şi pe părintele diacon îi felicit 
pentru frumoasa activitate pe care o desfăşoară în parohie, 

dorindu-le mult succes în continuare, iar dumneavoastră, 
tuturor, Hristos cel înviat, Domnul nostru, să vă facă parte de 
sărbători fericite, cu multe bucurii şi har îmbelşugat, pentru a 
putea călători zi de zi, săptămână de săptămână şi an de an, pe 
valurile înspumate ale acestei vieți, spre limanul cel neînviforat 
al mântuirii din împărăţia lui Dumnezeu. 


Amin 

Domnul nostru lisus Hristos, 
Mântuitorul şi Judecătorul lumii! 


Preacucernici Părinţi, iubiţi credincioşi 


Cu ajutorul Bunului Dumnezeu ne aflăm în cea de-a doua 
duminică din Sfântul şi Marele Post al Crăciunului, o perioadă 
binecuvântată, în care ne pregătim pentru naşterea Domnului 
Hristos. Cu toate că Mesia cel făgăduit este Fiul lui Dumnezeu 
Cel Atotputernic, EI a venit în lume smerit, născându-Se într-o 
peşteră din Betleemul Iudeii, pentru a ne arăta marea iubire a lui 
Dumnezeu față de om, căci „aşa de mult a iubit Dumnezeu lumea, 
încât pe Fiul Său cel Unul-Născut L-a dat, pentru ca tot cel ce 
crede într-Însul să nu piară, ci să aibă viaţă veşnică” (loan 3,16). 
După rostirea acestor cuvinte, Mântuitorul adaugă: „Dumnezeu 
nu L-a trimis pe Fiul Său în lume ca să judece lumea, ci pentru 
ca lumea să se mântuiască printr-Însul” (loan 3,17). În afirmaţia 
Domnului Hristos vedem scopul venirii Sale în lume, mântuirea 
oamenilor, căci aşa cum a spus şi Sfântul Apostol Petru, „intru 
nimeni altul nu este mântuirea, căci sub cer nu este dat între 
oameni niciun alt nume întru care noi trebuie să ne mântuim” 
(Faptele Apostolilor 4,12), însă tot aici este amintită şi judecarea 
lumii, pentru că „dreptatea şi judecata sunt temelia tronului lui 
Dumnezeu” (Psalmul 88,14). 

Ce legătură există între opera de răscumpărare a lumii şi 
judecarea acesteia? 


! Cuvânt rostit în 22 noiembrie 2015, în biserica „Sfântul Apostol 
Andrei” din Zalău. 

Sfântul Apostol Pavel a scris că „unde nu este lege, nu-i 
nici călcare de lege” (Romani 4,15), în consecinţă nici judecată, 
care se face întotdeauna în baza unei legi. 

Când a creat Universul, Dumnezeu i-a imprimat nişte 
legi după care să se guverneze. Acelaşi lucru s-a întâmplat şi la 
crearea omului, în fiinţa căruia a fost sădită legea morală naturală. 
Apostolul neamurilor a scris în acest sens, că „păgânii care nu au 
lege, din fire fac ale legii, aceştia, neavând lege, îşi sunt loruşi 
lege, ceea ce arată fapta legii scrisă în inimile lor, prin mărturia 
conştiinţei lor şi prin judecăţile lor, care îi învinovăţesc sau îi 
apără” (Romani 2,14-15). Aici trebuie menţionat faptul că legea 
morală nu este identică cu conştiinţa, care este doar organul prin 
care omul cunoaşte legea morală şi ajunge să o pună în aplicare. 
Acest lucru se observă în aceea că nu toţi oamenii au acelaşi grad 
de conştiinţă, unii fiind mai scrupuloşi, iar alții mai delăsători. 

Pe lângă această lege morală naturală, sădită în fiinţa 
omului, după ce l-a aşezat pe Adam în grădina din Eden, 
Dumnezeu i-a dat o poruncă, zicându-i: „Din toți pomii raiului 
poți să mănânci, dar din pomul cunoştinței binelui şi răului să nu 
mănânci, căci în ziua în care vei mânca din el, vei muri negreşit!” 
(Facere 2,16-17). 

Dacă protopărinții noştri ar fi respectat porunca primită de 
la Dumnezeu şi s-ar fi comportat potrivit conştiinţei lor, nu ar fi 
fost necesară alte lege, iar oamenii, ajutaţi de harul lui Dumnezeu, 
ar fi înaintat de la chipul lui Dumnezeu la asemănarea cu EI, 
ajungând la îndumnezeire. 

Adam şi Eva însă, fiind amăgiţi de vrăjmaşul, au încălcat 
porunca lui Dumnezeu, mâncând din rodul pomului oprit. „Atunci 
amândurora li s-au deschis ochii şi au cunoscut că erau goi; şi 
au cusut frunze de smochin şi şi-au făcut şorțuri” (Facere 3,7), 
după care s-au ascuns de la faţa lui Dumnezeu, fiind mustraţi de 
glasul conştiinţei lor. 

Referatul biblic menţionează, în continuare, că Adam s-a 
temut de Dumnezeu pentru fapta sa, dar nu aminteşte că acesta 
s-ar fi căit. Dumnezeu l-a întrebat pe protopărinte dacă nu cumva 
a mâncat din rodul pomului cunoştinței binelui şi răului, dar 
acesta, în loc să îşi recunoască fapta, a aruncat vina asupra Evei, 
şi implicit asupra lui Dumnezeu, fiindcă Adam 1-a spus Acestuia: 
„Femeia pe care mi-ai dat-o să fie cu mine, ea mi-a dat din pom, 
şi eu am mâncat” (Facere 3,12). Când Eva a fost întrebată de 
Dumnezeu de ce a mâncat din rodul pomului oprit, aceasta a dat 
vina pe şarpe. În consecință, Dumnezeu a blestemat pământul şi 
pe şarpe, iar pe Adam şi Eva, cărora le-a spus ce greutăți îi vor 
aştepta de acum înainte, i-a alungat din grădina Edenului. 

Dacă în momentul în care au mâncat din rodul pomului 
oprit, protopărinţii au căzut în moarte spirituală, în urma alungării 
lor din Eden au mai trăit o perioadă de timp, după care au murit 
şi trupeşte. 

În Sfânta Scriptură citim că „oamenilor le este rânduit 
să moară, după care urmează judecata, iar Cel ce va să judece 
este lisus Hristos, pentru că Tatăl nu judecă pe nimeni, ci toată 
judecata I-a dat-o Fiului” (Romani 9,27; II Timotei 4,1 şi loan 
3,22). 

După moartea lor, toţi oamenii se înfăţişează înaintea 
Domnului Hristos pentru judecata particulară. Cu toate acestea, 
Adam şi Eva, precum şi toţi urmaşii lor din Vechiul Testament, 
nu au fost judecaţi după mutarea lor din această viață, căci până 
în momentul coborârii Mântuitorului cu sufletul la iad, sufietele 
tuturor celor din Vechiul Testament, fie drepți, fie păcătoşi, erau 
osândite să sufere în iad. Abia după ce Domnul Hristos a biruit 
diavolul şi moartea, aceste suflete au fost judecate, iar cele aflate 
vrednice, au intrat împreună cu Mântuitorul în rai. 

Pe lângă legea morală naturală, care este un dat ontologic 
al fiecărei persoane umane, Dumnezeu le-a descoperit evreilor 

Legea Vechiului Testament. Rolul acesteia era acela de a pregăti 
poporul ales pentru a da naştere din sânul său Mântuitorului 
lumii. Legea Veche însă se limita la un singur popor şi nu era 
desăvârşită, ea fiind doar o călăuză, „un pedagog spre Hristos” 
(Galateni 3,24), căci „dacă Testamentul cel dintâi ar fi fost fără de 
prihană, nu s-ar mai fi căutat loc pentru al doilea” (Evrei 8,7). 

La plinirea vremii, Fiul lui Dumnezeu s-a întrupat, făcându- 
ne cunoscută Legea Noului Testament sau revelația supremă. Altă 
învățătură mai înaltă decât cea revelată de Domnul Hristos nu poate 
exista, de aceea Mântuitorul a afirmat: „Eu sunt Pâinea cea vie, 
Care S-a pogorât din cer. De va mânca cineva din Pâinea aceasta, 
viu va fi în veci” (loan 6,51). „Eu sunt Pâinea vieţii, cel ce vine la 
Mine nu va flămânzi şi cel ce crede în Mine niciodată nu va înseta” 
(loan 6,35). Sfântul Apostol Pavel a scris şi el în acest sens: „Chiar 
dacă noi sau înger din cer v-ar propovădui altceva decât ceea ce 
v-am binevestit noi, să fie anatema!” (Galateni 1,8). 

Între opera de răscumpărare a lumii şi judecarea acesteia 
există o strânsă legătură, ca între cauză şi efect. După învierea Sa 
din morți, Domnul Hristos le-a spus Sfinților Apostoli: „Mergeţi 
şi învățați toate neamurile, botezându-le în numele Tatălui şi al 
Fiului şi al Sfântului Duh, învățându-le să păzească toate câte 
v-am poruncit Eu vouă. Cel ce va crede şi se va boteza, se va 
mântui, dar cel ce nu va crede, se va osândi” (Matei 28,19-20 şi 
Marcu 16,16). Despre cei care Îi refuză învățătura, Mântuitorul 
a afirmat: „De n-aş fi venit şi nu le-aş fi vorbit, păcat nu ar avea; 
dar acum ei nu au cuvânt de dezvinovăţire pentru păcatul lor, 
pentru că cel ce nu este cu Mine este împotriva Mea, iar cel ce 
nu adună cu Mine, risipeşte” (loan 15,22 şi Matei 12,30). 

Legătura indisolubilă dintre mântuirea lumii şi judecarea 
acesteia constă şi în faptul că Fiul lui Dumnezeu întrupat este 
atât Mântuitorul lumii, cât şi Judecătorul acesteia. La plinirea 
vremii, Fiul lui Dumnezeu a venit în lume smerit. Prin viaţa şi 

activitatea Lui, ne-a răscumpărat din robia diavolului, păcatului 
şi a morţii şi ne-a deschis împărăţia cerurilor, iar prin învățătura 
Lui, ne-a arătat ce suntem datori să împlinim pentru a ajunge în 
împărăţia lui Dumnezeu. La sfârşitul lumii, Domnul Hristos „va 
veni întru Slava Sa şi toţi sfinții îngeri cu El. Atunci va şedea pe 
tronul slavei Sale şi se vor aduna în fața Lui toate neamurile” 
(Matei 25,3 1-32) pentru a fi judecate şi pentru a lua răsplată după 
cum I-au împlinit poruncile date de EI ca Mântuitor al lumii. 


Iubiţi fu sufleteşti, 


Sunt bucuros să mă aflu din nou în frumoasa dumneavoastră 
biserică, la invitaţia părintelui paroh. Întrucât programul 
îmi este încărcat şi nu voi putea fi prezent aici în ziua de 30 
noiembrie, când este hramul acestui lăcaş de cult, cel mai nou 
din municipiul nostru, am venit astăzi, cu opt zile înainte, pentru 
a face anteprăznuirea sărbătorii Sfântului Andrei şi am slujit cu 
bucurie Sfânta Liturghie, pentru că ocrotitorul acestei biserici 
nu este un Apostol oarecare, ci cel dintâi chemat la apostolice, iar 
pentru noi este deosebit de important, fiindcă el a fost primul care 
a răspândit cuvântul Evangheliei lui Dumnezeu la noi în țară, în 
urmă cu două mii de ani. 

Din nefericire, în zilele noastre sunt unii care doresc să 
ne descreştineze. Dacă Domnul Hristos şi-a trimis Apostolii în 
lume pentru a răspândi cuvântul Evangheliei, astăzi îi vedem pe 
prorocii şi apostolii antihristului, care vor ca noi să ne lepădăm 
credința creştină. Mântuitorul însă ne-a atras luarea aminte în 
acest sens, zicând: „Pe cel ce Mă va mărturisi pe Mine în fața 
oamenilor, îl voi mărturisi şi Eu în fața Tatălui Meu Care este 
în ceruri; dar de cel ce se va lepăda de Mine în fața oamenilor, 
de acela Mă voi lepăda şi Eu în fața Tatălui Meu Care este în 
ceruri” (Matei 10,32-33). 

La ultimul recensământ efectuat la noi, 0,2% dintre locuitorii 
României s-au declarat atei sau oameni nereligioşi, iar aceştia vor 
să scoată icoanele din instituţiile publice şi ora de Religie din 
şcoală. Noi, ceilalți cetățeni ai României, care în proporție de 
peste 99% suntem religioşi, îi respectăm pe necredincioşi, nu îi 
obligăm să aibă icoane în birourile lor ori să-şi trimită copiii la ora 
de Religie, dar ei vor să ne impună nouă modul lor de gândire, iar 
acest lucru este total anormal, însemnând dictatura unei minorități 
asupra majorității. După cum noi îi respectăm pe aceştia şi ei sunt 
datori să ne respecte pe noi. Aşa funcționează democraţia, iar noi 
vrem ca ora de Religie să fie predată în şcoală, fiindcă un copil fără 
o educaţie religioasă este un debusolat, care nu are nişte criterii 
morale clare după care să se orienteze în viață. 

Pornind de la procentele de oameni credincioşi şi 
necredincioşi de la noi din ţară, îmi vine în minte una dintre 
pildele rostite de Domnul Hristos. Acesta le-a spus ascultătorilor 
Săi: „Care om dintre voi, având o sută de oi şi pierzând una din 
ele, nu le lasă pe cele nouăzeci şi nouă în pustiu şi se duce după 
cea pierdută, până ce o găseşte? Şi când o găseşte, o pune pe 
umerii săi, bucurându-se; şi sosind acasă, îşi cheamă prietenii 
şi vecinii, Zicându-le: Bucuraţi-vă cu mine, că am găsit oaia cea 
pierdută” (Matei 15,4-6). 

În cazul nostru însă, sensul parabolei este inversat, pentru 
că oaia cea rătăcită nu vrea să fie găsită, ci ea intenționează să 
le atragă în rătăcire şi pe celelalte nouăzeci şi nouă de oi şi să-l 
alunge pe păstor. 

În ultima vreme constatăm că Biserica este tot mai mult 
hulită şi lovită, iar învățătura ei răstălmăcită, luată în râs sau 
încălcată, de cei care îşi bat joc de marile hramuri de la noi din 
țară, de sfintele moaşte, cerând în acelaşi timp ca homosexualii 
să se poată căsători şi înfia copii. Noi trebuie să fim conştienţi că 
aceasta nu se petrece la voia întâmplării, ci anumite organizații 

oculte din străinătate trimit sume foarte mari de bani la noi în 
țară, prin care sunt finanţate persoane, fundaţii şi asociaţii, care 
au ca scop discreditarea Bisericii, iar cei slabi în credință se lasă 
amăgiți de lucrarea acestor lude. De ce se întâmplă acest lucru? 
Fiindcă Biserica este singura instituţie care îi conduce pe oameni 
pe calea mântuirii, iar cei tari în credință nu pot fi manipulaţi, aşa 
cum intenționează răuvoitorii din străinătate şi cei de la noi din 
țară care s-au vândut străinilor şi intereselor acestora. Astfel de 
oameni vor să ne strice şi nouă viața, după cum este viaţa lor. 

Omul este creat după chipul lui Dumnezeu şi este normal să 
tindă spre asemănarea cu El. Omul păcătos însă este un desfigurat, 
el este după chipul diavolului, pe care îl slujeşte şi vrea ca şi pe 
semenii lui să îi schimonosească, să îi ducă în aceeaşi osândă 
cu el, de aceea trebuie să fim puternici, să nu ne dăm bătuţi, 
să ne rugăm, să postim, să ne smerim, să ne spovedim şi să ne 
împărtăşim cu trupul şi sângele Domnului Hristos. Acestea sunt 
armele creştinului în lupta cu vrăjmaşul şi cu apostolii lui. 

Dacă tot am vorbit despre slujitorii şi apostolii Satanei, 
trebuie să explic şi diferența care există între cele două categorii 
de oameni păcătoşi. În timp ce robul satanei îi împlineşte voia, 
apostolul acestuia se străduieşte din răsputeri să îi convingă şi pe 
alții să facă acest lucru. 

De câteva zeci de ani încoace, unii oameni fără Dumnezeu 
încearcă să răspândească idei sataniste în lume prin cântece, 
în special prin muzica rock, iar cel care a făcut public acest 
lucru, a fost grecul K. G. Papadimitrakopol, care a scris cartea: 
„Satanismul în muzica rock”. 

În anul 1973, a fost înfiinţată o formaţie australiană de 
muzică hard rock, numită AC/DC. Ştiţi ce înseamnă aceste 
inițiale? „Anti Christ/Death to Christ” (Antihrist, moarte lui 
Hristos). Cred că acest nume spune tot şi nu mai trebuie să adaug 
nimic. 

Când vorbim despre dictatură, trebuie să ştim că Dumnezeu 
l-a creat pe om liber şi îi respectă libertatea, acest mare dar cu care 
l-a înzestrat. În acest sens, Dumnezeu i-a zis omului încă din Vechiul 
Testament: „Iată, Eu astăzi ţi-am pus înainte viața şi moartea, binele 
şi răul, binecuvântarea şi blestemul. Alege viaţa, ca să trăieşti, tu şi 
urmaşii tăi!” (Deuteronom 30,15 şi 30,19). Primul şi cel mai mare 
dictator din lume este vrăjmaşul, Satana, care pune stăpânire şi îi 
robeşte pe oameni prin păcat. Sfântul Apostol Pavel descrie în chip 
magistral situația omului robit de păcat, atunci când spune: „Vrednic 
de crezare şi de toată primirea este cuvântul că lisus Hristos a venit 
în lume să-i mântuiască pe cei păcătoşi, dintre care cel dintâi sunt 
eu, pentru că eu sunt om trupesc, vândut sub păcat. Eu nu înţeleg ce 
fac, pentru că nu săvârşesc ceea ce vreau, ci ceea ce urăsc, aceea 
fac. Dar acum nu eu fac aceasta, ci păcatul care locuieşte în mine. 
Fiindcă ştiu că în mine, adică în trupul meu, nu locuieşte ce e bun. 
Că a vrea binele se află în mine, dar pe a face nu-l aflu; căci nu 
fac binele pe care-l vreau, ci răul pe care nu-l vreau, pe acela îl 
săvârşesc. lar dacă fac ceea ce nu vreau eu, nu eu fac aceasta, ci 
păcatul care locuieşte în mine” (| Timotei 1,15; Romani 7,14-15 şi 
7,17-20). În situaţia prezentată de Apostolul neamurilor vedem foarte 
clar cum diavolul îi stăpâneşte pe oameni prin păcat, iar aceştia nu 
mai au libertate de acţiune. Exact acelaşi lucru doresc să îl obţină şi 
cei care încearcă, prin toate mijloacele, să le impună altora, cu de-a 
sila, modul lor de gândire, ei fiind, prin aceasta, slujitorii vrăjmaşului. 
Unor astfel de oameni, Domnul Hristos le-a spus: „Voi sunteți din 
tatăl vostru diavolul, şi pofiele tatălui vostru vreţi să le faceţi. El de la 
început a fost ucigător de oameni şi nu a rămas întru adevăr, pentru 
că adevăr nu este întru el. Când el grăieşte minciuna, dintru ale lui 
grăieşte, fiindcă el este mincinos, şi tatăl minciunii” (loan 8,44). 
Celui care s-a abătut de la calea lui Dumnezeu şi se străduieşte să îi 
atragă şi pe alţii în rătăcirea lui, Sfântul Pavel i-a adresat următoarele 
cuvinte: „O, tu cel plin de toată viclenia şi de toată înşelăciunea, fiu 

al diavolului, vrăjmaş a toată dreptatea, n-ai să încetezi a strâmba 
căile Domnului cele drepte?” (Faptele Apostolilor 13,10). 

Foarte recent, în Bucureşti, au avut loc anumite manifestații de 
stradă, la care s-au afişat şi pancarde cu sloganuri împotriva Bisericii. 
Noi nu folosim lozinci, ca şi cei care luptă împotriva Bisericii, dar 
este important să nu cedăm când apar astfel de încercări, ci să ne 
vedem pe mai departe de credinţa noastră, fiindcă, la urma urmei, Cel 
ce ne va judeca pe toţi este Domnul Hristos, nu un post de televiziune 
sau de radio, un ziar, ori vreun om de pe stradă. Să fim conştienţi 
că peste noi vine un tăvălug anticreştin, care sporeşte an de an. De 
aceea, în lupta noastră duhovnicească, trebuie să fim tari în credință 
şi să-i întărim şi pe alții, în special pe cei mici, pe care avem datoria 
de a-i pregăti pentru ceea ce îi aşteaptă în această lume, ca nu cumva 
să se piardă, ci să urmeze pilda înaintaşilor lor, care în vremuri şi mai 
grele, de persecuții, nu s-au lepădat de Hristos. 

Mă bucur să revin în frumoasa dumneavoastră biserică, 
pe care am vizitat-o ultima dată în Duminica Tomii, spre seară, 
împreună cu Înaltpreasfinţitul Părinte Ignatios, mitropolitul 
ortodox al Madagascarului. Acesta este grec, iar după ce s-a 
nevoit o perioadă de timp, ca şi monah, în Sfântul Munte Athos, 
timp de şase ani a fost preot misionar în Coreea de Sud, la Seul, 
a petrecut apoi paisprezece ani ca şi preot în India, la misiunea 
ortodoxă din Calcutta, iar de unsprezece ani este ierarh în 
Madagascar, în sud-estul Africii. 

În timpul vizitei la biserica Sfântul Andrei din Zalău, 
Înaltpreasfinţitul Părinte Ignatios a consemnat în Sfânta 
Evanghelie următoarele cuvinte: „Hristos Cel înviat să ne 
întărească în lupta noastră duhovnicească”. 

Înaltpreasfinţia Sa cunoaşte lupta pe care o are de dus într-o 
lume necreştină, în care propovăduieşte cuvântul Evangheliei lui 
Hristos, pentru că, şi în zilele noastre, există încă misionari care 
răspândesc cuvântul lui Dumnezeu celor care nu au auzit de el. 

Strădania noastră este de a-i convinge pe creştini să fie împlinitori 
ai poruncilor lui Dumnezeu, fiindcă Mântuitorul a spus: „Nu tor 
cel ce-Mi zice: Doamne, Doamne, va intra în împărăţia cerurilor, 
ci acela care face voia Tatălui Meu Celui din ceruri” (Matei 7,21). 
O altă luptă duhovnicească pe care o avem de purtat, la noi în ţară, 
este cea împotriva puținilor oameni fără Dumnezeu, dar care se 
străduiesc din răsputeri să ne descreştineze. Să nu ne dăm bătuţi 
în acest război duhovnicesc, de care depinde fericirea noastră din 
veşnicie, ci să păstrăm mereu aprinsă flacăra credinţei, pe care 
Sfântul Apostol Andrei cel întâi chemat, ocrotitorul acestui sfânt 
lăcaş, dar şi al ţării noastre, a propovăduit-o pe aceste meleaguri 
binecuvântate de Dumnezeu. 

ÎI felicit călduros pe Părintele Paroh loan Zaha, dar şi pe 
dumneavoastră, pe toți cei care v-aţi străduit să faceţi în Sărmaş 
o oază duhovnicească, prin ridicarea acestei biserici. 

Într-o carte din literatura rusă este relatată o întâmplare: 
La începutul bolşevismului, o bătrânică a ajuns pe o stradă nouă 
dintr-un oraş şi, întâlnind un trecător, l-a întrebat: „Unde este 
biserica de pe această stradă?”. Interlocutorul 1-a răspuns: „Nu 
avem biserică”. Băbuţa i-a spus în replică: „Ce fel de stradă este 
aceea care nu are o biserică?”. Parafrazând-o pe această femeie 
vârstnică, întreb şi eu retoric: „Ce fel de cartier creştin este acela 
care nu are o biserică?”. 

Dacă în perioada regimului fără Dumnezeu de la noi din 
țară s-au dărâmat biserici, după 1990 s-au construit numeroase 
lăcaşuri de cult şi toate sunt pline, ceea ce înseamnă că este 
nevoie de ele, de aceea, pentru a răspunde unei lozinci faimoase, 
afişate ostentativ de duşmanii Bisericii prin Bucureşti, în timpul 
manifestațiilor recente, mă văd nevoit să afirm, în deplină 
cunoştinţă de cauză, că „vrem spitale şi catedrale”. 


Amin 

Adevărata bogăţie! 


Preacucernice Părinte Protopop. 
Preacucernici Părinţi, iubiţi credincioşi, 


Îi dau slavă Bunului Dumnezeu pentru că ne întâlnim 
din nou, anul acesta, la Sfânta şi Dumnezeiasca Liturghie, în 
frumoasa dumneavoastră biserică din Șimleu Silvaniei. Suntem 
aici cu prilejul hramului, însă am socotit că este mai bine să 
venim în zi de duminică, fiindcă mâine lumea va lucra şi atunci 
anteprăznuim astăzi sărbătoarea „Intrării Maicii Domnului în 
biserică” de mâine. 

Sunt bucuros să revin aici, nu doar pentru vrednicia 
preoților şi a bunilor credincioşi din Şimleu Silvaniei, ci şi pentru 
frumoasa activitate socială pe care această parohie o desfăşoară 
în oraş, fiind un model pentru parohiile din mediul urban din 
Episcopia noastră şi, probabil şi din alte eparhii, motiv pentru 
care îi felicit călduros pe cei doi preoţi ai bisericii şi pe toţi cei 
implicaţi în această activitate socială, care din cauza lipsei de 
fonduri, nu este una uşoară. Ştim prea bine că Biserica se luptă cu 
propriile ei nevoi şi atunci când trebuie să ofere şi altora, nu are 
prea mult sprijin, decât din partea unui număr restrâns de oameni 
inimoşi şi cu posibilităţi financiare, pe care Bunul Dumnezeu să-i 
binecuvinteze şi să-i răsplătească. 

În această duminică s-a citit la Sfânta Liturghie o 
Evanghelie, care ne prezintă una dintre parabolele rostite de 
Domnul nostru lisus Hristos. Cu toţii am remarcat că în această 


' Cuvânt rostit în 20 noiembrie 2016, în biserica „Intrarea Maicii 
Domnului în biserică” din Şimleu Silvaniei. 

perioadă de toamnă, în pericopele evanghelice duminicale nu 
prevalează minunile săvârşite de Mântuitorul, ci învăţătura Sa, 
în special cea ilustrată prin pilde, fiindcă prin acestea Fiul lui 
Dumnezeu întrupat îşi face mai uşor înțelese preceptele, pe care 
ascultătorii le țin minte fără dificultate. 

În prima parte a acestei scurte parabole, Domnul Hristos 
spune că „unui om bogat i-a rodit din belşug țarina. Şi el cugeta 
în sine, zicând: Ce voi face, că n-am unde să-mi adun roadele? Şi 
a Zis: Aceasta voi face: Voi strica hambarele mele şi mai mari le 
voi Zidi şi-mi voi strânge acolo tot grâul meu şi bunătățile mele; 
şi îi voi zice sufletului meu: Suflete, ai multe bunătăţi strânse 
pentru mulţi ani; odihneşte-te, mănâncă, bea, veseleşte-te” (Luca 
12,16-19). 

De la început trebuie să lămurim faptul că bogăţia în sine 
nu este un păcat. Ar fi chiar absurd ca Dumnezeu să-i dea unui 
om minte să facă avere, iar apoi să-l pedepsească pentru aceasta. 
În acest sens vom prezenta exemplul lui Iosif, fiul patriarhului 
Iacov din Vechiul Testament, care dintr-un rob străin, a ajuns 
prim-ministrul Egiptului, dobândind o avere considerabilă. 

Pe când Iosif era în Egipt, faraon a visat că vor fi şapte ani 
plini de belşug în țară, urmaţi de alți şapte în care pământul nu va 
rodi. Iosif i-a tâlcuit faraonului visele şi a fost numit responsabil 
cu administrarea cerealelor. După ce anii de belşug au trecut, „nu 
mai era pâine în toată țara, pentru că se înteţise foametea foarte 
tare. Ţara Egiptului şi țara Canaanului se istoviseră de foame. 
Și a adunat Iosif tot argintul ce se afla în țara Egiptului şi în 
țara Canaanului pentru grâul ce se cumpăra de la el. Şi a adus 
Iosif tot argintul în casa lui faraon. Când cei din țara Egiptului 
şi din țara Canaanului şi-au cheltuit toți banii, egiptenii au venit 
toți la Iosif şi au zis: «Dă-ne pâine! De ce trebuie să murim noi 
sub ochii tăi pentru că nu mai avem bani?». Iar Iosif le-a zis: 
«Dacă vi s-au isprăvit banii, aduceţi-mi vitele, şi vă voi da pâine 

în Schimbul vitelor voastre». Şi ei şi-au adus vitele la Iosif, iar 
Iosif le-a dat pâine pe cai, pe oi, pe boi şi pe asini; şi anul acela 
i-a hrănit cu pâine în schimbul tuturor vitelor lor. lar dacă anul 
acela a trecut, au venit la el în anul următor şi i-au zis: «Nu vom 
ascunde de domnul nostru că, de vreme ce banii ni s-au sfârşit 
iar vitele noastre sunt ale domnului nostru, sub ochii domnului 
nostru n-au mai rămas decât trupurile şi pământurile noastre. 
De ce trebuie să murim noi sub ochii tăi, şi noi şi pământurile 
noastre? Cumpără-ne pentru pâine, pe noi şi pământurile noastre, 
iar noi şi pământurile noastre îi vom fi robi lui faraon. Tu dă- 
ne sămânță să semănăm şi să trăim şi să nu murim şi pentru ca 
ogoarele să nu se părăginească». Astfel a cumpărat Iosif pentru 
faraon tot pământul egiptenilor, întrucât egiptenii şi-au vândut 
fiecare pământul său lui faraon, că-i imboldea foametea; şi toată 
țara a devenit a lui faraon. Căt despre popor, şi l-a făcut luişi rob 
de la un capăt al Egiptului până la celălalt” (Facere 47,13-21). 

În Noul Testament, într-una din pildele rostite, Domnul 
Hristos i-a lăudat pe slujitorii harnici, care şi-au înmulțit talanții, 
şi a mustrat sluga leneşă, care a îngropat banul stăpânului său 
(Matei 25,14-30). 

Cunoscând acest principiu, trebuie să fim conştienţi că 
Biserica îi condamnă pe cei care dobândesc averi prin mijloace 
necinstite şi pe oamenii bogaţi care nu au timp de preocupări 
duhovniceşti, fiindcă sunt prea prinşi cu administrarea bunurilor 
pe care le posedă. Pământul a fost creat de Dumnezeu şi este 
menținut de Acesta în existență, omul fiind doar administratorul 
lui vremelnic, ca şi al averilor sale, iar mai devreme sau mai târziu 
va trece din această viaţă şi va avea de dat socoteală înaintea 
Dreptului Judecător pentru ceea ce a făcut în timpul existenţei 
sale pământeşti. 

Unii oameni însă, ca cel din Evanghelia de astăzi, sunt 
bogaţi pentru că Dumnezeu îi cunoaşte că sunt slabi în credință 

şi voind să-i țină departe de păcat, le dă bani, avere şi slavă 
pentru a-i stimula, căci dacă ar fi lipsiţi din punct de vedere 
material, ar fi în stare să prade, să ucidă pe cineva pentru a-l 
jefui, sau poate chiar s-ar sinucide, neacceptându-şi situația. Din 
această cauză unii oameni lipsiţi de credință sunt bogați, pentru 
că „Dumnezeu voieşte ca toți oamenii să se mântuiască şi la 
cunoştinţa adevărului să vină” (| Timotei 2,4). Să fim convinşi 
că Dumnezeu îi iubeşte pe toți oamenii. Vedem aceasta în pilda 
fiului risipitor, în care tatăl avea acelaşi sentiment de iubire față 
de fiul rămas acasă, ca şi față de cel rătăcit. Ba poate îl iubea 
chiar mai mult pe mezinul plecat de acasă, fiindcă faţă de acesta 
simţea un dor neogoit. 

În acelaşi timp, alţi oameni, care sunt credincioşi şi harnici, 
se zbat în nevoi. De ce se întâmplă aceasta? Dumnezeu consideră 
că dacă aceştia ar avea bogății materiale, prin administrarea lor 
nu ar mai avea timp de cele spirituale şi s-ar îndepărta de EI, 
de aceea îi lasă într-o situație materială mai precară, dar îi ţine 
aproape de El, pentru că aşa cum a afirmat Domnul Hristos: 
„Ce-i foloseşte omului să câştige lumea întreagă, dacă-şi pierde 
sufletul? Sau ce ar putea să dea omul, în schimb, pentru sufletul 
său?” (Marcu 8,36-37). 

Dumnezeu lucrează cu oamenii în diverse moduri, oferind 
fiecăruia după sufletul şi conştiinţa sa, pentru a-i determina pe 
toți să aleagă calea Lui şi să dobândească împărăţia cerurilor. 
Noi însă nu înţelegem aceasta, pentru că suntem prea orbiți de 
lumea materială şi uităm de suflet. Era cu totul alta situaţia în 
timpul Mântuitorului sau chiar acum o sută de ani, dar pe zi ce 
trece, constatăm că omul se îndepărtează tot mai mult de calea 
lui Dumnezeu. 

De pildă, ateii susțin că Dumnezeu nu există, în consecință, 
omul nu a fost creat de Acesta, ci se trage din maimuţă, deci 
dintr-un animal. Ce degradare, dacă anticii păgâni, care credeau 

în diverse divinităţi, îl aşezau pe om la coada zeilor, liber- 
cugetătorii de astăzi îl pun în fruntea animalelor. De asemenea, 
oamenii necredincioşi sau indiferenți din punct de vedere religios 
din zilele noastre se cred mai presus decât Dumnezeu şi în loc 
să se călăuzească după poruncile Acestuia, în baza umanismului 
scornesc tot felul de drepturi şi libertăţi, dintre care unele sunt 
de-a dreptul scandaloase, uitând de faptul că Domnul Hristos a 
spus: „De cel ce se va lepăda de Mine în faţa oamenilor, de acela 
Mă voi lepăda şi Eu în faţa Tatălui Meu Care este în ceruri” 
(Matei 10,33). 

Despre omul din parabola de astăzi, Mântuitorul nu 
menţionează că ar fi ajuns bogat într-un mod necinstit, dar cu 
toate acestea, îl prezintă ca pe un exemplu negativ, fiindcă prin 
comportamentul său, acesta a săvârşit mai multe greşeli. 

În primul rând, bogatul, despre care tragem concluzia că 
era harnic şi a muncit din greu pentru ca țarina să-i rodească din 
belşug, nu şi-a pus nădejdea în Dumnezeu, că îi va purta de grijă 
Şi în anii care vor urma. Unor astfel de oameni, Domnul Hristos 
le-a atras luarea aminte: „Nu vă adunaţi comori pe pământ, unde 
molia şi rugina le strică şi unde furii le sapă şi le fură; ci adunaţi- 
vă comori în cer, unde nici molia şi nici rugina nu le strică, unde 
urii nu le sapă şi nu le fură, că unde-ţi este comoara, acolo-ți 
va fi şi inima! De aceea vă spun: Nu purtați grijă pentru viaţa 
voastră ce veţi mânca şi ce veţi bea, nici pentru trupul vostru cu 
ce vă veți îmbrăca; oare nu este viața mai mult decât hrana şi 
trupul decât îmbrăcămintea? Priviţi la păsările cerului, că nu 
seamănă, nici nu seceră, nici nu adună în hambare, şi Tatăl vostru 
Cel ceresc le hrăneşte. Oare nu sunteţi voi cu mult mai presus 
decăt ele? Şi cine dintre voi, îngrijindu-se, poate să-i adauge 
staturii sale un cot? lar de imbrăcăminte de ce purtați grijă? Luaţi 
seama la crinii câmpului cum cresc: nu se ostenesc, nici nu torc, 
dar v-o spun Eu vouă că nici Solomon, în toată slava lui, nu s-a 

îmbrăcat ca unul dintre ei! lar dacă iarba câmpului, care astăzi 
este şi mâine se aruncă în cuptor, Dumnezeu aşa o îmbracă, oare 
nu cu mult mai mult pe voi, puțin-credincioşilor? Aşadar, nu vă 
îngrijorați spunând: Ce vom mânca, ori ce vom bea, ori cu ce 
ne vom îmbrăca? Că pe toate acestea le caută păgânii; că ştie 
Tatăl vostru Cel ceresc că aveţi nevoie de ele, ci căutați mai întâi 
împărăţia lui Dumnezeu şi dreptatea Lui şi toate acestea vi se vor 
adăuga. Nu vă îngrijiţi de ziua de mâine, căci ziua de mâine se va 
îngriji de ale sale” (Matei 6,19-21 şi 25-34). 

În al doilea rând, acest om, care avea atât de multe bucate, 
încât nu-i mai încăpeau în hambare, nu s-a gândit să facă 
milostenie cu cei aflați în lipsuri, deşi „judecata este fără milă 
pentru cel care n-a făcut milă” (lacov 2,13). 

În al treilea rând, bogatul confunda trupul cu sufletul, 
socotind că grânele adunate pentru mai mulți ani sunt bunătăți 
sufleteşti, ceea ce denotă că el era lipsit de zestre spirituală, ca şi 
fecioarele neînţelepte, cărora le lipsea untdelemnul faptelor bune 
din candele (Matei 25,1-13), şi asemenea bogatului nemilostiv, care 
nu îl miluise pe săracul Lazăr (Luca 16,19-31). Mesajul Domnului 
Hristos din această parabolă este clar, după cum în fiecare zi 
ne împlinim datoriile faţă de trupul nostru, pe care îl spălăm, îl 
îmbrăcăm, îl hrănim, îl încălzim, îi rezervăm timp pentru odihnă 
etc., nu trebuie să uităm nici de suflet, pentru că „nu numai cu 
pâine va trăi omul, ci cu tot cuvântul lui Dumnezeu” (Luca 4,4). 

Faptele bune care împodobesc sufletul sunt: credinţa, 
nădejdea, dragostea, rugăciunea, smerenia, ascultarea, dreptatea, 
răbdarea, dreapta socoteală şi multe altele. 

Sunt unii care spun că omul are suflet. Această expresie 
este greşită, pentru că omul nu are sufletul ca pe un accesoriu, 
ci el este trup şi suflet, fiind compus din trup material şi suflet 
spiritual şi trebuie să poarte de grijă de ambele elemente din care 
este alcătuit. 

În continuarea parabolei, Domnul Hristos îi pune o întrebare 
retorică bogatului, spunându-i: „Nebunule! În noaptea aceasta 
îți vor cere sufletul. Şi cele ce ai pregătit ale cui vor fi?” (Luca 
12,20). 

Mântuitorul i se adresează bogatului cu apelativul de 
„nebun”, pentru că acesta nu avea o gândire sănătoasă, raționând 
şi acționând greşit. În limba greacă, în care a fost scrisă Sfânta 
Evanghelie după Luca, unde este consemnată această pildă, 
bogatul este numit cu termenul de „&eppov” (afron), care se 
traduce prin „neînțelept”, „lipsit de cuminţenie”. 

Acest bogat a procedat asemenea multor oameni, care 
muncesc din greu, întreaga viaţă, adunând bani şi avere şi mor fără 
a se bucura de roadele muncii lor, pentru că sunt prea economi, sau 
poate prea zgârciți pentru a cheltui ceva. Tot ce au strâns aceştia 
le rămâne urmaşilor, care se pot asemăna fiului risipitor, irosind 
averea în chip irațional, fiindcă ei au primit totul de-a gata şi nu 
preţuiesc eforturile considerabile depuse de părinții lor. 

În acest sens îmi vine în minte o întâmplare. Cu mulţi ani 
în urmă, într-un sat locuia o familie înstărită. Părinţii aveau un 
singur copil, pe care îl iubeau foarte mult, dar acesta era cam leneş. 
După ce flăcăul a crescut, tatăl său încerca să îl pună la muncă, 
însă tânărul îşi găsea tot felul de scuze. Într-o dimineaţă, pentru a-i 
da o lecție, părintele şi-a chemat fiul şi i-a spus că de-acum este 
suficient de mare şi va trebui să înceapă să muncească, pentru a 
se putea întreține singur şi l-a trimis să-şi găsească ceva de lucru. 
Auzind această discuţie, mama i-a dat băiatului, fără ştirea soțului, 
un galben, cât era atunci plata pentru o zi de muncă. Flăcăul s-a 
plimbat prin pădurea de lângă sat, s-a dus apoi la scăldat, iar seara 
a venit acasă, spunându-i tatălui său că şi-a petrecut ziua muncind. 
Neîncrezător, părintele 1-a cerut să-i arate banul pe care îl câştigase. 
Fiul a scos gologanul din buzunar şi i l-a dat tatălui, care l-a aruncat 
în foc. Cu toate că a rămas surprins de gestul părintelui său, tânărul 

nu a reacționat în niciun fel. A doua zi feciorul a primit din nou 
un galben de la mama sa şi a pierdut vremea, hoinărind în jurul 
satului, iar seara, după ce a ajuns acasă, tatăl i-a aruncat din nou 
banul în foc. Acelaşi lucru s-a repetat timp de mai multe zile, până 
când, într-o dimineaţă, mama 1-a spus băiatului că nu mai are de 
unde să îi dea alt gologan, pentru că îi terminase pe toţi. Înţelegân- 
du-şi situația, tânărul a plecat în sat şi a muncit pe unde a găsit de 
lucru, până seara târziu, când a primit plata pentru o zi de muncă. 
Ajungând acasă istovit, i-a dat tatălui său galbenul câştigat, iar 
acesta l-a aruncat în foc. Fără a sta pe gânduri, flăcăul şi-a băgat 
mâna în flacăra arzătoare şi a scos banul de acolo, pentru că ştia 
prea bine cât ostenise pentru el. Din această relatare înțelegem că 
numai cel care trudeşte prețuieşte rodul muncii lui. 

Din nefericire, în zilele noastre este plină lumea cu oameni 
care nu vor să muncească. Dumnezeu are un plan cu fiecare dintre 
noi, iar pentru aceasta ne-a dăruit unul sau mai mulți talanţi, însă 
noi suntem datori să descoperim şi să înmulțim darurile cu care 
ne-a înzestrat Dumnezeu. 

Printre cei cărora nu le place să muncească, sunt destui 
tineri sănătoşi, care cerşesc fără jenă. În loc să caute să fie 
utili semenilor lor şi societății, aceştia stau cu mâna întinsă, 
îngropându-şi talantul primit de la Dumnezeu, iar cei care le dau 
bani, devin părtaşi la păcatul lor. 

În urmă cu ceva vreme a venit la Episcopie un tânăr, care 
a cerut o sumă destul de mare de bani, pretinzând că îi trebuie de 
drum, pentru a se deplasa într-un judeţ îndepărtat să muncească. 
Consilierul economic i-a spus că nu este cazul să caute de lucru 
în altă parte, fiindcă Episcopia are o grădină pentru care vrea să 
angajeze un om şi îi oferă un loc de muncă acasă. După mai multe 
comentarii răutăcioase, tânărul a recunoscut că el vrea bani, nu 
un loc de muncă, fiindcă nu a ajuns atât de rău, încât să fie nevoit 
să muncească. 

Pe lângă tineri, sunt numeroşi copii care cerşesc pe străzile 
noastre. Să fim convinşi că aceştia sunt exploataţi de oameni 
fără inimă, care prosperă în urma unei afaceri oneroase. Păcatul 
acestor oameni este dublat prin faptul că îi învaţă pe copii să nu 
muncească de mici, astfel de victime nevinovate fiind aproape 
imposibil de recuperat mai târziu pentru societate. 

Trebuie să ştim că dacă miluim un bătrân, un neputincios, 
un bolnav sau un nevoiaş, fapta noastră este bineplăcută înaintea 
lui Dumnezeu, care a poruncit încă din Vechiul Testament: 
„Deschide mâna ta fratelui tău, săracului tău şi celui lipsit din 
pământul tău” (Deuteronom 15,11). Dacă însă oferim bani unui 
impostor, am fost înşelaţi, făcându-ne părtaşi la păcatul acestuia, 
de aceea Sfinţii Părinţi ne-au atras luarea aminte: „Să asude 
milostenia în mâna ta, înainte de a-l alege pe cel căruia 1-0 dai”. 

După ce ne-a prezentat sfârşitul neaşteptat al bogatului din 
parabolă şi faptul că averea nu i-a folosit la nimic, Mântuitorul 
trage o concluzie justă, dar dureroasă: „Așa se întâmplă cu cel 
ce-şi adună comori sieşi şi nu se îmbogăţeşte în Dumnezeu” 
(Luca 12,21); 

Pentru a nu ne asemăna bogatului din această pildă, să 
ne străduim ca, pe lângă bunurile materiale pe care căutăm să 
le dobândim în această viaţă, să ne îmbogățim şi în fapte bune, 
pentru că acestea ne vor găti loc în împărăția cerurilor. 

Bunul Dumnezeu să-i răsplătească pe cei doi preoţi ai 
parohiei, pentru frumoasa activitate desfăşurată, iar asupra 
dumneavoastră, a credincioşilor, să reverse îmbelşugare de har. 
Vă urez ca mâine, când va fi hramul bisericii, să aveţi parte de o 
zi binecuvântată şi în perioada următoare un post plin cu roade 
duhovniceşti. 

Amin 

Pilda celor chemaţi la cină! 


Preacuvioase Părinte Exarh, Preacucernici 
Părinţi, iubiţi credincioşi, 


Cu ajutorul Bunului Dumnezeu ne aflăm în demisolul 
bisericii „Sfânta Cuvioasă Parascheva” din Şimleu Silvaniei, 
cea mai nouă biserică de zid din acest oraş. 

Cu toate că ne găsim într-un cartier cu un număr mai mic de 
credincioşi, aceştia sunt inimoşi, jertfelnici, iubitori de Hristos şi 
de Biserica Lui, calităţi pe care le-au dovedit din plin la ridicarea 
şi împodobirea acestui lăcaş de cult măreț şi frumos, care nu doar 
că face cinste poporului drepteredincios de aici, dar este şi un 
Sion dumnezeiesc, o poartă spre cer. 

Din nefericire, în zilele noastre, atunci când se construieşte 
o biserică sau o catedrală apar numeroase ispite, fiindcă vrăjmaşul 
luptă din răsputeri să nu se mai deschidă o poartă spre cer. El nu 
vrea ca oamenii să se mântuiască, de aceea îi ispiteşte în mod 
direct, dar şi indirect, prin alți oameni înşelaţi, care au căzut deja 
în plasa lui şi îi sunt slugi credincioase. 

Noi, ca popor, am trăit într-un regim fără Dumnezeu zeci 
de ani, însă în acele vremuri grele Biserica nu era aşa de hulită 
cum este astăzi. Slugile satanei din zilele noastre nu îşi bat joc 
numai de preoți şi de păcatele lor, ci şi de învățătura Bisericii 
şi de sfintele moaşte, care sunt trupuri neputrezite ale sfinților. 
Astfel, aceşti oameni fără Dumnezeu îi iau în derâdere pe sfinți 
care şi-au dedicat întreaga viață lui Dumnezeu, iar mulți dintre 


' Cuvânt rostit în ziua de 1l decembrie 2016 în biserica „Sfânta 
Cuvioasă Parascheva” din Șimleu Silvaniei. 

e1 au murit ca martiri pentru credinţa creştină. De aici înțelegem 
că aceşti proroci ai Antihristului încearcă prin orice mijloace să 
îi îndepărteze pe cei slabi în credință de Domnul Hristos şi de 
Biserica Lui. Astăzi suntem martorii unei lupte acerbe, iar Sfântul 
Apostol Petru ne-a atras luarea aminte în acest sens: „Fiți treji, 
privegheaţi. Potrivnicul vostru, diavolul, umblă, răcnind ca un 
leu, căutând pe cine să înghită. Staţi-i împotrivă, tari în credinţă, 
ştiind că aceleaşi suferințe le îndură şi frații voştri care sunt în 
lume” (| Petru 5,8-9). 

Din nefericire pentru ei, sunt unii creştini slabi în credință, 
care pentru a nu-i supăra pe semenii lor păcătoşi fac aceleaşi 
afirmaţii ca şi ei şi se comportă la fel, spunând că nu există 
Dumnezeu, când în realitate sunt atâtea semne în lume care ne 
obligă la credință. 

Dintre acestea voi prezenta doar două: sfintele moaşte şi 
sfânta lumină de la Ierusalim. 

La crearea lumii, Dumnezeu a adus în existență prin cuvânt 
tot ceea ce a creat, în sensul că El a zis şi s-au făcut. Astfel, 
„Dumnezeu a zis: «Să scoată pământul fiinţe vii după felul lor: 
animale, târâtoare şi fiare sălbatice după felul lor». Și a fost aşa” 
(Facere 1,24). 

Pe om însă, Dumnezeu l-a plămădit cu mâinile Sale. În 
acest sens citim în cartea Facerii că „Domnul Dumnezeu l-a zidit 
pe om din țărână luată din pământ, şi a suflat asupra lui suflare 
de viaţă şi s-a făcut omul fiinţă vie” (Facere 2,7). 

În urma păcatului protopărinţilor din rai, Dumnezeu i-a 
spus lui Adam: „e vei întoarce în pământul din care eşti luat; 
căci pământ eşti şi în pământ te vei întoarce!” (Facere 3,19). 
Referindu-se la sfârşitul omului, înțeleptul Solomon a scris că „e/ 
din pământ a fost făcut şi atunci când i se va cere sufletul, care 
i-a fost împrumutat, se va întoarce în pământul din care a fost 
luat” (Cartea înţelepciunii lui Solomon 15,8). Păcatul strămoşesc 

nu a avut consecinţe doar asupra omului, ci asupra tuturor 
vieţuitoarelor, căci atunci când mor, „toate se duc în acelaşi loc; 
pentru că toate din țărână s-au făcut şi toate în țărână se vor 
întoarce” (Ecclesiast 3,20). 

Astfel, conform legii firii, dacă un animal, un peşte, o 
pasăre sau un om încetează din viață, trupul i se descompune în 
elementele din care a fost alcătuit şi se întoarce în pământul din 
care a fost luat. Cu toate acestea, trupurile oamenilor cu viaţă 
sfântă biruiesc rânduielile firii şi rămân neputrezite, fiindcă în 
ele s-a sălăşluit harul Sfântului Duh. De multe ori aceste sfinte 
moaşte sunt frumos mirositoare, adeseori săvârşesc minuni, iar 
din unele izvorăşte chiar mir, cum este cazul moaştelor Sfântului 
Dimitrie Izvorâtorul de Mir din Tesalonic. 

Unele sfinte moaşte au stat o perioadă îndelungată în apă 
(moaştele Sfântului Dimitrie Basarabov), în timp ce altele au 
fost aruncate în foc (moaştele Sfântului loan Rusul), fără a fi 
vătămate, ceea ce reprezintă o minune a lui Dumnezeu. De aceea 
un om care gândeşte rațional, chiar dacă nu este credincios, nu îşi 
poate bate joc de sfintele moaşte, spunând că sunt oase pe care le 
scot preoţii spre închinare oamenilor creduli. 

Chiar dacă trupurile neputrezite ale acestor sfinți sunt pe 
pământ, sufletele lor se află în împărăția cerurilor, mijlocind pe 
lângă Dumnezeu pentru noi, căci „Dumnezeu nu este al morţilor, 
ci al viilor; fiindcă toți trăiesc întru EI” (Luca 20,38). 

În cele ce urmează voi vorbi despre sfânta lumină care 
vine în fiecare an de Sfintele Paşti la mormântul Mântuitorului 
din Ierusalim, aceasta reprezentând un alt mod al manifestării în 
lume a harului Sfântului Duh. 

Sfânta lumină nu coboară din cer la slujba învierii din 
noaptea Sfintelor Paşti, cum greşit crede foarte multă lume, 
ci la Vecernie, care se săvârşeşte cu aproximativ unsprezece 
ore înaintea momentului învierii Domnului Hristos, ea fiind o 

pregustare a luminii celei necreate din împărăția lui Dumnezeu, 
după cum şi învierea Mântuitorului din morți este începutul şi 
arvuna învierii noastre. 

În cadrul slujbei Vecerniei oficiate în ziua din sâmbăta 
patimilor, când la strană se cântă imnul „lumină lină”, patriarhul 
ortodox al Ierusalimului, împreună cu soborul de arhierei, preoți şi 
diaconi, înconjoară de trei ori Sfântul Mormânt. După ce poliția îl 
controlează pe patriarh, pentru a nu avea asupra lui chibrituri sau 
vreo brichetă, acesta rupe sigiliul de pe uşa Sfântului Mormânt, 
care a fost verificat de poliţişti să nu conţină vreo sursă de foc, 
şi intră în el. La rugăciunile patriarhului sfânta lumină coboară 
din cer pe lespedea Sfântului Mormânt şi aprinde vata specială 
aşezată acolo din vreme. Patriarhul iese apoi cu sfânta lumină, 
pe care o oferă celor din biserică. 

Drept dovadă a atotputerniciei lui Dumnezeu, sfânta lumină 
vine mereu sub alte forme: ca o ploaie de foc, ca un glob luminos, 
ca un fulger sau rază luminoasă etc. De asemenea, uneori se 
aprind singure candelele de la icoanele de pe Sfântul Mormânt 
sau lumânările din mâna celor mai vrednici creştini. 

De vreme ce sfânta lumină coboară din cer numai la 
rugăciunile clericilor ortodocşi, unii reprezentanţi ai altor 
religii sau culte creştine contestă autenticitatea acestei minuni 
dumnezeieşti, pretinzând că este vorba despre o înşelătorie. 

În decursul istoriei însă a avut loc o întâmplare care 
spulberă neîncrederea sau reavoinţa unor astfel de oameni. Pe 
când Țara Sfântă se găsea sub stăpânire otomană (între 1516 şi 
1917), întrucât pe an ce trecea soseau la Ierusalim de Sfintele 
Paşti tot mai mulți pelerini dornici să vadă şi să primească sfânta 
lumină, autoritățile turceşti au hotărât într-un an să impună o 
taxă pentru cei care voiau să intre în biserica Sfântului Mormânt 
în sâmbăta patimilor. Pentru că suma percepută era cam mare, 
majoritatea pelerinilor nu şi-a permis să o achite, încât în biserică 

a intrat doar un număr redus de creştini înstăriți, în urma cărora 
uşa a fost încuiată. Credincioşii cei mulți au rămas în curtea 
Sfântului Mormânt, mângâindu-se cu gândul că cei dinăuntru 
le vor oferi şi lor sfânta lumină când vor ieşi din biserică. În 
sfântul lăcaş slujba vecerniei a fost săvârşită după tipicul obişnuit, 
însă când patriarhul a intrat în Sfântul Mormânt şi s-a rugat ca 
sfânta lumină să coboare din cer, aceasta nu a venit. Pelerinii din 
biserică au ieşit foarte dezamăgiţi în curtea Sfântului Mormânt, 
unde au constatat cu uimire că sfânta lumină venise şi în acel an, 
dar de această dată afară, unde se găseau credincioşii cei mulți 
Şi dintre cei trei stâlpi situaţi în partea stângă a uşii bisericii 
Sfântului Mormânt, l-a izbit pe cel din mijloc. Acel stâlp a crăpat 
pe loc şi aşa se păstrează până în zilele noastre. Oricine merge 
la Ierusalim îl poate vedea. Autorităţile turceşti şi-au dat seama 
că minunile lui Dumnezeu nu pot fi controlate de oameni şi, de 
atunci, nu au mai impus nicio taxă pentru pelerinii care voiau 
să intre în biserica Sfântului Mormânt în sâmbăta mare pentru a 
primi sfânta lumină. 

Dacă patriarhul ortodox al Ierusalimului s-ar fi folosit de 
vreo înşelătorie în vederea producerii sfintei lumini, după cum 
pretind unii, aceasta ar fi venit şi în acel an în Sfântul Mormânt. 
De asemenea, sfânta lumină coboară din cer de foarte multă 
vreme, ori în vechime nu exista tehnologia performantă de astăzi. 
În plus, dacă această lumină ar fi creată artificial, ea ar veni la 
Sfântul Mormânt şi la slujbele celorlalte culte, care serbează 
Sfintele Paştile cu o săptămână înaintea ortodocşilor. 

Ca dovadă că sfânta lumină este o energie necreată trimisă 
de Dumnezeu din cer, în primele trei minute flacăra acesteia 
nu este arzătoare. Oricine se poate atinge cu ea pe faţă ori pe 
mâini fără să fie vătămat. Abia după trei minute sfânta lumină 
devine arzătoare, dobândind calităţile unei flăcări pământeşti 
obişnuite. 

Aceste minuni ne obligă la credinţă, însă cei orbi sufleteşte 
nu au ochi ca să le vadă, nici minte să le înțeleagă, ci le contestă 
cu ură, fiindcă ei sunt stăpâniţi de un duh lumesc şi diavolesc, 
de aceea nu se potrivesc cu Duhul lui Dumnezeu, conform celor 
afirmate de Domnul Hristos: „Nimeni nu poate sluji la doi domni, 
căci sau pe unul îl va uri şi pe celălalt îl va iubi, sau de unul se va 
alipi şi pe celălalt îl va dispreţui; nu puteți să slujiţi lui Dumnezeu 
şi lui Mamona” (Matei 6,24). 

În ciuda acestor ispite a lumii de astăzi, cei statornici 
în credinţă luptă pentru Biserică, se Jertfesc pentru ea, fiind 
conştienţi de faptul că fac parte din trupul tainic al lui Hristos, 
iar cei care urmează calea binelui vor avea răsplată îmbelşugată 
în împărăția lui Dumnezeu. 

Am venit astăzi aici la invitația părintelui paroh loan Taloş 
pentru a binecuvânta lucrările care s-au realizat până acum, în 
mod special pictura de la demisolul bisericii, iar cu acest prilej 
l-am hirotonit întru preot pe părintele Marius Pop, ginerele 
părintelui loan Taloş, care va fi preot misionar la Protopopiatul 
Şimleu Silvaniei. 

Astăzi am avut şi o hirotonie de diacon, sfințindu-l în 
această treaptă pe părintele Răzvan Govor, care va fi preot 
misionar în cealaltă parte a judeţului, la Protopopiatul Jibou. 

Mă bucur când săvârşesc aceste hirotonii în bisericile din 
eparhie şi nu în paraclisul Centrului Eparhial, pentru ca un număr 
cât mai mare de credincioşi să fie martori la această frumoasă şi 
destul de rară Sfântă Taină. Dacă hirotonia unui diacon şi a unui 
preot nu este prea frecventă, sfințirea unui arhiereu este extrem 
de rară, iar în judeţul Sălaj n-a fost încă hirotonit niciun ierarh. 
Acum însă există o Episcopie aici şi este firesc ca, la un moment 
dat, un episcop să fie sfințit la Zalău, dar aceasta nu cred că se va 
petrece prea curând, fiindcă nu am ajuns încă la vârsta de a-mi 
lua un arhiereu vicar şi nici nu ar fi necesară prezenţa a doi ierarhi 

într-un judeţ de dimensiunea Sălajului. În ceea ce mă priveşte, 
eu vreau să stau mulți ani aici, pentru că îmi place în Sălaj. Am 
plecat din Târgu Mureş, oraşul meu natal, în urmă cu treizeci şi 
trei de ani şi pentru prima dată în viaţă când mi s-a estompat dorul 
de meleagurile natale şi m-am simţit acasă a fost la Zalău, nu în 
altă parte, ceea ce înseamnă că mă potrivesc cu oamenii de aici 
şi îmi plac aceste locuri binecuvântate de Dumnezeu. 

Să revin însă la cuvântul de învățătură. 

După ce l-a creat pe om şi l-a aşezat în grădina Edenului, 
Dumnezeu i-a dat şi o poruncă, zicându-i: „Din toți pomii raiului 
poți să mănânci, dar din pomul cunoştinței binelui şi răului 
să nu mănânci, căci în ziua în care vei mânca din el, vei muri 
negreşit! Șarpele însă era cel mai viclean dintre toate fiarele de 
pe pământ, pe care le făcuse Domnul Dumnezeu. Şi a zis şarpele 
către femeie: «Dumnezeu, a zis El oare: Să nu mâncaţi roade din 
tot pomul care este în rai?». lar femeia a zis către şarpe: «Noi 
putem mânca din roada pomilor raiului, dar din roada pomului 
care este în mijlocul raiului, ne-a zis Dumnezeu: «Din el să nu 
mâncaţi şi nici să vă atingeți de el, ca să nu muriţi!». Atunci 
şarpele a zis către femeie: «Nu, nu veți muri; dar Dumnezeu 
ştie că în ziua în care veţi mânca din el vi se vor deschide ochii 
şi veți fi ca Dumnezeu, cunoscând binele şi răul». Şi femeia a 
socotit că rodul pomului este bun de mâncat şi le este plăcut 
ochilor la vedere şi că este de dorit spre câştigarea priceperii şi 
a luat din el şi a mâncat: şi i-a dat şi bărbatului său, care era cu 
ea, şi a mâncat şi el. Atunci li s-au deschis ochii la amândoi şi 
au cunoscut că erau goi; şi au cusut frunze de smochin şi şi-au 
făcut şorțuri. lar când au auzit glasul Domnului Dumnezeu, Care 
umbla prin rai, în răcoarea serii; s-au ascuns Adam şi femeia lui 
de la fața Domnului Dumnezeu printre pomii raiului. Şi Domnul 
Dumnezeu l-a strigat pe Adam şi i-a zis: «Adame, unde eşti?». 
Acesta a răspuns: «Glasul Tău l-am auzit în rai şi m-am temut, 

pentru că sunt gol, şi m-am ascuns». Şi i-a zis Dumnezeu: «Cine 
ţi-a spus ţie că eşti gol? Nu cumva ai mâncat din pomul din care 
Eu ţi-am poruncit să nu mănânci?». Adam a zis: «Femeia pe 
care mi-ai dat-o să fie cu mine, ea mi-a dat din pom, şi eu am 
mâncat». Şi a zis Domnul Dumnezeu către femeie: «Cum de-ai 
făcut una ca asta?». lar femeia a zis: «Şarpele m-a amăgit, iar 
eu am mâncat». Şi a zis Domnul Dumnezeu către şarpe: «Pentru 
că ai făcut aceasta, blestemat să fii între toate animalele şi între 
toate fiarele pământului, pe pântecele tău să te târăşti şi pământ 
să mănânci în toate zilele vieții tale! Duşmănie voi pune între tine 
şi femeie, între sămânţa ta şi sămânţa ei; aceasta îţi va zdrobi 
capul, iar tu îi vei înțepa călcâiul». lar femeii i-a zis: «Îţi voi 
înmulți mereu necazurile tale, mai ales în vremea sarcinii tale; 
în dureri vei naşte copii, atrasă vei fi către bărbatul tău şi el te 
va stăpâni». lar lui Adam i-a zis: «Pentru că ai ascultat de vorba 
femeii tale şi ai mâncat din pomul din care ţi-am poruncit: Să nu 
mănânci, blestemat va fi pământul din pricina ta. Cu osteneală te 
vei hrăni din el în toate zilele vieții tale! Spini şi pălămidă îți va 
rodi, şi tu te vei hrăni cu iarba câmpului. În sudoarea feţei tale îţi 
vei mânca pâinea, până te vei întoarce în pământul din care eşti 
luat; căci pământ eşti şi în pământ te vei întoarce». Și Domnul 
Dumnezeu le-a făcut lui Adam şi femeii sale îmbrăcăminte de 
piele şi i-a îmbrăcat. Şi a zis Domnul Dumnezeu: «lată, Adam 
a devenit ca unul din Noi, cunoscând binele şi răul. Și acum, ca 
nu cumva Să-şi întindă el mâna şi să ia roade din pomul vieții, să 
mănânce şi să trăiască în veci», Domnul Dumnezeu l-a scos din 
grădina Edenului, ca să lucreze pământul din care fusese luat. Şi 
l-a izgonit pe Adam şi l-a aşezat în preajma grădinii Edenului; şi 
a pus heruvimi şi sabie de flacără vâlvâitoare să păzească drumul 
către pomul vieţii” (Facere 2,16-17 şi 3,1-24). 

Însă Dumnezeu, „Cel ce voieşte ca toți oamenii să se 
mântuiască şi la cunoştinţa adevărului să vină” (| Timotei 2,4) 

nu l-a lăsat pe om să piară, „ci într-atât a iubit lumea, încât pe 
Fiul Său Cel Unul-Născut L-a dat, pentru ca tot cel ce crede 
într-Însul să nu piară, ci să aibă viaţă veşnică” (loan 3,16). 

Venirea în lume a Fiului lui Dumnezeu a avut două scopuri. 
În primul rând Acesta S-a întrupat pentru a se uni cu omul, iar 
prin intermediul acestuia, care este sinteza creației întregi, având 
suflet spiritual şi trup material, să Se unească cu întreaga creaţie. 
Al doilea scop al întrupării a fost acela de a-l răscumpăra pe 
om din robia diavolului şi a morţii şi de a-l duce înapoi în rai, 
fiindcă Sfântul Apostol Pavel a scris că „noi nu avem aici, pe 
pământ, cetate stătătoare, ci o căutăm pe aceea ce va să fie” 
(Evrei 13,14). 

Prin activitatea Sa, Domnul Hristos ne-a deschis împărăția 
cerurilor, iar prin învăţătura Lui ne-a arătat ce trebuie să facem 
pentru a ajunge în împărăţia lui Dumnezeu. 

Pentru a-Şi face mai uşor înţeleasă învățătura şi pentru ca 
aceasta să fie ținută minte, Mântuitorul rostea adeseori pilde luate 
din viaţa de zi cu zi a evreilor. 

La Sfânta Liturghie din această duminică s-a citit o pericopă 
evanghelică în care ne este înfăţişată una dintre parabolele 
Domnului Hristos: „Într-o zi de sâmbătă, lisus a intrat să 
mănânce în casa unuia din capii fariseilor. Şi în timp ce vorbea, 
unul dintre cei ce şedeau cu El la masă L-a zis: «Fericit este 
cel ce se va ospăta întru împărăţia lui Dumnezeul». Iar lisus 
i-a zis: «Un om oarecare a făcut cină mare şi i-a chemat pe 
mulți. Şi la ceasul cinei şi-a trimis slujitorul să le spună celor 
chemați: Veniţi, că iată toate sunt gata. Și toți, parcă înţeleşi, au 
început să-şi ceară iertare. Cel dintâi a zis: Țarină am cumpărat 
şi trebuie să ies ca s-o văd; te rog, iartă-mă. Și altul a zis: Cinci 
perechi de boi am cumpărat şi mă duc să-i încerc; te rog, iartă- 
mă. Şi altul a zis: Femeie mi-am luat, şi de aceea nu pot veni. Și 
întorcându-se slujitorul, i-a spus stăpânului său acestea. Atunci 

mâniindu-se Stăpânul casei, a zis: leşi îndată în pieţele şi-n ulițele 
cetăţii şi adu aici săracii şi neputincioşii şi orbii şi şchiopii. Şi i-a 
zis slujitorul: Doamne, ce-ai poruncit s-a făcut, şi încă mai este 
loc. Și a zis stăpânul către slujitor. leşi la drumuri şi la garduri 
şi sileşte-i pe toți să intre, ca să mi se umple casa. Că vă spun 
Eu vouă: Niciunul din bărbaţii aceia care au fost chemaţi nu va 
gusta din cina Mea” (Luca 14,1; 14,15-24). 

În cele ce urmează voi explica această parabolă rostită de 
Domnul Hristos. 

Omul care a făcut cina nu este nimeni altul decât 
Dumnezeu, cina este ospăţul din împărăţia cerurilor, iar invitaţii 
sunt evreii. 

Poporul ales a avut în istorie rolul de a-L da din sânul său 
pe Mântuitorul lumii şi şi-a îndeplinit această misiune. 

Aici însă se naşte o întrebare firească. De ce Dumnezeu nu 
a conlucrat cu toate neamurile lumii şi Şi-a ales doar un singur 
popor din care să Se nască Mesia? 

Pentru a răspunde la această întrebare trebuie să facem o 
incursiune în istorie, mai exact chiar la începutul ei. 

Adam şi Eva au fost creaţi de Dumnezeu, cu mâna Lui. 

Primii oameni care s-au născut în această lume au fost Cain 
şi Abel. În cartea Facerii din Vechiul Testament citim în acest 
sens că „Adam a cunoscut-o pe Eva, femeia sa; şi ea, zămislind, 
l-a născut pe Cain şi a zis: «Am dobândit om de la Dumnezeu». 
Și l-a mai născut pe fratele său, Abel. Abel era păstor de oi, iar 
Cain, lucrător de pământ. Şi a fost că, după un timp, Cain a 
adus jertfă lui Dumnezeu din roadele pământului. Şi a adus şi 
Abel din cele întâi-născute ale oilor sale şi din grăsimea lor. Şi 
Domnul a căutat spre Abel şi spre darurile lui, dar spre Cain şi 
spre darurile lui n-a căutat. Şi s-a umplut Cain de mânie şi fața-i 
era posomorătă. Și Domnul Dumnezeu i-a zis lui Cain: «De ce 
te-ai mâniat şi de ce-ţi este faţa posomorâtă? Dacă tu faci bine, 

nu vei fi oare bine primit? Dar de nu faci bine, păcatul bate la 
uşă şi te pofteşte pe tine, dar tu biruieşte-l!». Şi Cain a zis către 
Abel, fratele său: «Să ieşim la câmp!». Și a fost că în timp ce erau 
ei pe câmp, Cain s-a aruncat asupra lui Abel, fratele său, şi l-a 
omorât” (Facere 4,1-8). 

Din această relatare constatăm că primul om născut pe 
pământ şi-a ucis din invidie fratele. Abel nu avea nicio vină 
pentru că jertfa lui Cain nu a fost primită de Dumnezeu, iar 
acesta, în loc să-şi schimbe viaţa şi să-şi îmbunătăţească relația cu 
Dumnezeu, şi-a stricat-o şi mai mult prin omorârea fratelui său. 
„„Și a zis Domnul Dumnezeu către Cain: «Unde este Abel, fratele 
tău?». lar el a răspuns: «Nu ştiu! Au doară eu sunt paznicul 
fratelui meu?». Şi a zis Domnul: «Ce-ai făcut? Glasul sângelui 
fratelui tău strigă spre Mine din pământ. Şi acum, blestemat să 
fii de pământul ce şi-a deschis gura ca să primească din mâna 
ta sângele fratelui tău. Când vei munci pământul, el nu-ți va 
mai da puterea lui; rătăcitor vei fi şi fugar pe pământ!». Și a zis 
Cain către Domnul Dumnezeu: « Pedeapsa mea e mai mare decât 
aş putea eu să duc. Dacă Tu mă izgoneşti acum din pământul 
acesta, mă voi ascunde de la faţa Ta şi voi fi rătăcitor şi fugar pe 
pământ, şi oricine mă va întâlni, mă va ucide». Şi i-a zis Domnul 
Dumnezeu: «Nu aşa, ci oricine îl va ucide pe Cain, înşeptită 
pedeapsă va cădea asupra lui». Şi Domnul Dumnezeu i-a pus 
lui Cain un semn, ca tot cel care-l va întâlni să nu-l omoare. Şi 
s-a dus Cain de la faţa lui Dumnezeu şi a locuit în ținutul Nod, 
la răsărit de Eden” (Facere 4,9-16). 

Urmaşii lui Cain au fost şi ei păcătoşi. „lar Domnul 
Dumnezeu a văzut că răutatea oamenilor s-a mărit pe pământ şi 
că toate cugetele şi dorințele inimii lor erau fără încetare numai 
spre rău. Şi S-a căit Dumnezeu că l-a făcut pe om pe pământ, şi 
S-a mâhnit întru inima Sa. Şi a zis Domnul: «Şterge-voi de pe fața 
pământului pe omul pe care l-am făcut, de la om până la dobitoc 

şi de la târâtoare până la păsările cerului, tot voi pierde, căci Mă 
căiesc că le-am făcut»” (Facere 6,5-7). 

Dumnezeu i-a pedepsit pe oameni trimițând un potop asupra 
pământului, de care a fost cruțat doar Noe cu familia sa. 

Din urmaşii lui Noe s-a născut o altă generație de oameni, 
care temându-se de un nou diluviu, au început să construiască 
o cetate şi un turn foarte înalt, în care să se refugieze în caz de 
potop, dar Dumnezeu le-a amestecat limbile, „ca să nu se mai 
înțeleagă unul cu altul. Şi de acolo i-a împrăştiat Domnul pe 
fața întregului pământ şi ei au încetat să mai zidească cetatea şi 
turnul” (Facere 11,7-8). 

Dacă Dumnezeu nu a putut conlucra cu toţi oamenii, în 
vederea mântuirii lor, pe când „pământul întreg avea o singură 
limbă şi aceleaşi cuvinte” (Facere 11,1), după amestecarea 
limbilor acest lucru a devenit imposibil de realizat, de aceea 
Dumnezeu a ales o singură persoană, pe Avram, căruia i-a spus: 
„Leşi din țara ta şi din neamul tău şi din casa tatălui tău şi vino 
în țara pe care ţi-o voi arăta Eu. Şi Eu voi face din tine un neam 
mare; şi te voi binecuvânta şi-ţi voi mări numele şi tu vei fi izvor 
de binecuvântare. Voi binecuvânta pe cei ce te vor binecuvânta, 
iar pe cei ce te vor blestema îi voi blestema, şi întru tine se vor 
binecuvânta toate neamurile pământului” (Facere 12,1-3). 

Meritul lui Avram pentru care Dumnezeu a hotărât ca el 
să fie părintele poporului ales era acela că, într-o lume păgână şi 
idolatră, înainte de a exista revelaţia supranaturală, el se închina 
adevăratului Dumnezeu şi îi ridica, pretutindeni pe unde ajungea, 
jertfelnice de închinare, precum la stejarul Mamvri (Facere 12,7) 
şi la răsărit de Betel (Facere 12,8). 

„Sarai însă, femeia lui Avram, nu-i dăruia copii. Dar avea 
o slujnică egipteancă, al cărei nume era Agar. Atunci a zis Sarai 
către Avram: «lată, mie mi-a încuiat Domnul putinţa de a naşte. 
Intră dar la slujnica mea; poate că de la ea vei dobândi copii». 

Și Avram a ascultat de vorba Saraii. Şi el a intrat la Agar şi ea 
a Zămislit. Agar i-a născut lui Avram un fiu; şi fiului său pe care 
i-l născuse Agar i-a pus Avram numele Ismael. lar Avram era de 
opizeci şi şase de ani când Agar i l-a născut pe Ismael” (Facere 
16,1-2; 16,4 şi 16,15-16). 

„Jar când era Avram de nouăzeci şi nouă de ani, Domnul 
i S-a arătat lui Avram şi i-a zis: «Eu sunt Dumnezeul tău; mergi 
în căile Mele şi fii desăvârşit şi voi încheia legământul Meu între 
Mine şi tine şi te voi înmulţi foarte». Atunci a căzut Avram cu faţa 
la pământ, iar Dumnezeu i-a grăit, zicând: «Eu sunt, şi iată care-i 
legământul Meu cu tine: tu vei fi tată a mulțime de neamuri; şi 
de-acum nu te vei mai chema cu numele de Avram, ci Avraam va 
fi numele tău, căci te voi face tată a mulțime de neamuri. Am să 
te înmulțesc foarte, foarte tare, şi din tine voi face neamuri, şi 
regi se vor ridica din tine. Legământul Meu îl voi pune între Mine 
şi tine şi urmaşii tăi de după tine, întru tot neamul lor, legământ 
veşnic pentru ca Eu să fiu Dumnezeul tău şi al urmaşilor tăi de 
după tine. Şi-ţi voi da ţie şi urmaşilor tăi de după tine pământul 
în care pribegeşti acum, tot pământul Canaanului, în stăpânire 
veşnică, şi Eu le voi fi lor Dumnezeu». Şi i-a zis Dumnezeu lui 
Avraam: «lar tu să păzeşti legământul Meu, tu şi urmaşii tăi de 
după tine întru tot neamul lor. Şi iată legământul pe care voi îl 
veţi păzi între Mine şi tine şi urmaşii tăi de după tine întru tot 
neamul lor: toți cei de parte bărbătească ai voştri vor fi tăiați 
împrejur. Vă veţi avea tăiată împrejur carnea pieliței voastre; şi 
acesta va fi semnul legământului dintre Mine şi voi. În a opta zi de 
la naştere să fie tăiat împrejur tot pruncul de parte bărbătească 
întru tot neamul vostru; născut la voi în casă sau cumpărat cu 
bani de la orice străin care nu-i din seminția voastră, cu tăiere 
împrejur va fi însemnat şi cel născut în casa ta, şi cel cumpărat cu 
argintul tău; şi legământul Meu în carnea voastră va fi legământ 
veşnic. lar cel netăiat împrejur, cel de parte bărbătească între 

voi care în Ziua a opta nu va fi tăiat împrejur în carnea pieliței 
sale, sufletul acela va fi stârpit din poporul său, pentru că Mi-a 
călcat legământul». Şi i-a zis Dumnezeu lui Avraam: «Pe Sarai, 
femeia ta, nu o vei mai chema Sarai, ci Sarra să-i fie numele. Şi 
o voi binecuvânta şi-ţi voi da din ea un fiu; şi-l voi binecuvânta, 
şi va fi el întru neamuri, şi regi de neamuri se vor ridica din el». 
Avraam a căzut atunci cu fața la pământ şi a râs, zicând întru 
sine: «E cu putinţă oare să i se nască fiu celui de o sută de ani? 
Și Sarra, cea de nouăzeci de ani, poate ea oare să nască?». 
A zis Avraam către Domnul: «Măcar acest Ismael să trăiască 
înaintea feței Tale!». Dar Dumnezeu i-a zis lui Avraam: «Aşa cum 
spun Eu: însăşi Sarra, femeia ta, îți va naşte un fiu şi-i vei pune 
numele Isaac. Eu voi încheia cu el legământul Meu ca legământ 
veşnic lui şi urmaşilor săi de după el. Cât despre Ismael, iată 
că te-am ascultat, iată că-l voi binecuvânta, îl voi face roditor 
şi-l voi înmulți foarte; douăsprezece neamuri se vor naşte din el 
şi-l voi face un mare popor. Dar legământul Meu îl voi încheia 
cu Isaac, pe care Sarra îl va naşte la anul pe vremea aceasta». 
Și dacă a încetat Dumnezeu să mai vorbească cu el, S-a înălțat 
de la Avraam. lar Avraam l-a luat pe Ismael, fiul său, pe toți 
cei născuţi în casa sa, pe toţi cei cumpăraţi cu argintul său - pe 
toți oamenii de parte bărbătească din casa lui Avraam - şi le-a 
tăiat împrejur carnea pieliţei lor, în chiar ziua aceea, aşa cum 
îi spusese Dumnezeu. Şi era Avraam de nouăzeci şi nouă de ani 
când a fost tăiat împrejur în carnea pieliței sale. lar Ismael, fiul 
său, era de treisprezece ani când a fost tăiat împrejur în carnea 
pieliței sale. Avraam şi Ismael, fiul său, au fost tăiați împrejur 
în aceeaşi zi. Şi odată cu ei au fost tăiați împrejur toți cei de 
parte bărbătească din casa lui Avraam - născuţi în casa lui sau 
cumpăraţi cu bani de la cei de alt neam” (Facere 17,1-27). 
Datorită credinţei lui Avraam, Dumnezeu a hotărât ca 
urmaşii lui să formeze poporul ales şi a încheiat cu el legământul 

Său. Cu toate că Avraam avea un fiu, pe Ismael, Dumnezeu i-a 
promis un copil legitim, din urmaşii căruia urma să se nască 
Mântuitorul lumii, iar „Domnul a cercetat-o pe Sarra după cum îi 
spusese, Domnul a făcut pentru Sarra după cum îi vestise. Sarra 
a Zămislit şi i-a născut lui Avraam un fiu la bătrâneţe, la vremea 
despre care-i vorbise Dumnezeu. Și Avraam i-a pus numele Isaac 
fiului ce i se născuse, pe care Sarra i-l născuse. Şi Avraam l-a 
tăiat împrejur pe Isaac, fiul său, în ziua a opta, după cum îi 
poruncise Dumnezeu, iar Avraam era de o sută de ani când i s-a 
născut Isaac, fiul său” (Facere 21,1-5). 

Cu toate că Dumnezeu cunoştea credința lui Avraam şi a 
încheiat cu el legământul Său, i-a pus la încercare ascultarea, 
fiindcă datorită neascultării de porunca lui Dumnezeu au fost 
alungaţi protopărinții Adam şi Eva din rai. „Și a fost că după toate 
acestea l-a încercat Dumnezeu pe Avraam şi i-a zis: «Avraame, 
Avraame!». Iar el a răspuns: «lată-mă!». Și Dumnezeu i-a zis: 
«Ia-l pe fiul tău cel dorit, Isaac, cel pe care-l iubeşti, şi du-te în 
ținutul Moria şi adu-l acolo ardere-de-tot pe un munte pe care 
ţi-l voi spune Eul». Iar Avraam s-a sculat dis-de-dimineaţă, a pus 
samarul pe asinul său şi a luat cu sine două slugi şi pe Isaac, 
fiul său; şi după ce-a tăiat lemnele pentru jertfă s-a ridicat şi a 
plecat spre locul de care-i vorbise Dumnezeu. lar în cea de-a 
treia zi, ridicându-şi Avraam ochii, a văzut locul de departe. Şi 
le-a zis Avraam slugilor sale: «Voi rămâneți aici, cu asinul; eu şi 
băieţelul ne ducem până acolo, ne vom închina şi ne vom întoarce 
la voi». Avraam a luat lemnele cele pentru jertfă şi le-a pus pe 
umerii lui Isaac, fiul său, iar el a luat în mâini focul şi cuțitul, şi 
amândoi au plecat împreună. Dar Isaac i-a grăit lui Avraam, tatăl 
său şi i-a zis: «Tatăl». Iar acesta a răspuns: «Ce este, fiule?». 
Isaac a zis: «lată focul şi lemnele; dar mielul pentru jertfă unde 
este?». lar Avraam a răspuns: «Se va îngriji Dumnezeu de mielul 
pentru jertfă, fiule!». Şi s-au dus amândoi mai departe, împreună. 

Iar dacă au ajuns la locul de care-i vorbise Dumnezeu, Avraam a 
ridicat acolo jertfelnic; a aşezat lemnele pe el, l-a legat pe Isaac, 
fiul său, şi l-a pus pe jertfelnic, deasupra lemnelor. Apoi Avraam 
şi-a întins mâna şi a luat cuțitul ca să-şi înjunghie fiul. Atunci 
îngerul Domnului a strigat către el din cer şi a zis: «Avraame, 
Avraame!y. El a zis: «lată-mă!y. Îngerul a zis: «Să nu-ţi ridici 
mâna asupra băiatului, nici să-i faci vreun rău, căci acum ştiu 
că te temi de Dumnezeu şi că de dragul Meu nu l-ai cruțat nici 
pe fiul tău cel iubit!». Şi ridicându-şi Avraam ochii, a privit; şi 
iată un berbec încurcat cu coarnele într-un tufiş. Şi ducându- 
se, Avraam a luat berbecul şi l-a adus ca ardere-de-tot în locul 
lui Isaac, fiul său. Şi îngerul Domnului a strigat a doua oară 
din cer către Avraam şi a zis: «Juratu-M-am pe Mine Însumi - 
zice Domnul: de vreme ce tu ai făcut aceasta, şi de dragul Meu 
nu l-ai cruțat nici pe fiul tău cel iubit, cu binecuvântare te voi 
binecuvânta, iar pe urmaşii tăi îi voi face numeroşi ca stelele 
cerului şi ca nisipul de pe ţărmul mării, şi urmaşii tăi vor stăpâni 
cetățile duşmanilor lor, şi prin urmaşul tău se vor binecuvânta 
toate neamurile pământului, pentru că tu ai ascultat de glasul 
Meuy” (Facere 22,1-13 şi 22,15-18). 

Acestea sunt motivele pentru care Dumnezeu a hotărât ca 
patriarhul Avraam să fie părintele poporului ales din care să se 
nască Mântuitorul lumii. 

Câţi părinţi ar fi dispuşi să-şi sacrifice copilul dobândit 
la bătrâneţe chiar dacă Dumnezeu le-ar cere-o? Avraam a făcut 
distincția între Creator şi creatură, fiind conştient de faptul că 
fiul său era darul Creatorului făcut lui şi soţiei sale, de aceea nu 
a pregetat să asculte de porunca lui Dumnezeu de a-l jertfi. 

Dacă în cazul lui Avraam, îngerul Domnului nu i-a îngăduit 
să-şi ridice mâna asupra fiului său, Isaac, Dumnezeu şi-a arătat 
marea Lui iubire faţă de oameni prin aceea că „pe Însuși Fiul Său 
nu L-a cruțat, ci L-a dat morții pentru noi toți. Întru aceasta s-a 

arătat iubirea lui Dumnezeu pentru noi, că Dumnezeu L-a trimis 
în lume pe Fiul Său Cel Unul-Născut, pentru ca prin El viaţă să 
avem. Întru aceasta este iubirea: nu pentru că noi L-am iubit pe 
Dumnezeu, ci pentru că El ne-a iubit pe noi şi L-a trimis pe Fiul 
Său jertfă de ispăşire pentru păcatele noastre” (Romani 8,32 şi 
I loan 4,9-10). 

Poporul ales şi-a îndeplinit menirea de a da naştere lui 
Mesia din sânul lui şi, cu toate că evreii au afirmat despre EI: 
„Niciodată n-a vorbit un om aşa cum vorbeşte omul acesta” (loan 
7,46) şi „aşa ceva niciodată nu s-a arătat în Israel!” (Matei 9,33), 
cu toate acestea ei nu au acceptat învățătura Domnului Hristos, 
Care „întru ale Sale a venit, dar ai Săi nu L-au primit” (loan 
1,11), de aceea Mântuitorul le-a spus fiilor lui Israel: „Împărăția 
lui Dumnezeu se va lua de la voi şi i se va da neamului care-i va 
face roade” (Matei 21,43). 

După ce a fost arestat, condamnat la moarte, răstignit şi a 
înviat din morți, Mântuitorul Şi-a întors ochii de la evrei şi le-a 
spus Sfinţilor Săi Apostoli: „Daru-Mi-s-a toată puterea în cer 
şi pe pământ. Drept aceea, mergeţi şi învăţaţi toate neamurile, 
botezându-le în numele Tatălui şi al Fiului şi al Sfântului Duh, 
învățându-le să păzească toate câte v-am poruncit Eu vouă” 
(Matei 28,18-20). 

În decursul a două mii de ani Evanghelia împărăției lui 
Dumnezeu a fost vestită la toate popoarele, însă creştinii trebuie 
să ştie că, după cum iudeii care au refuzat învățătura Domnului 
Hristos nu iau parte la cina din împărăţia cerurilor, nici creştinii 
care nu sunt practicanți nu au acces în rai. Sfântul Apostol 
Pavel a scris în acest sens că „nu cei ce aud legea sunt drepți 
înaintea lui Dumnezeu, ci cei ce împlinesc legea, aceia se vor 
îndreptăţi” (Romani 2,13). De aici înțelegem că nu este suficient 
să fim creştini cu numele, ci trebuie să împlinim poruncile lui 
Dumnezeu. 

Aceste porunci sunt asemenea unor indicatoare dintr-o 
intersecție care ne arată drumul spre Oradea, Zalău sau Satu 
Mare, pe care le vedem şi ştim unde trebuie să ajungem, însă 
dacă noi nu călătorim pe acel drum nu vom ajunge niciodată la 
destinație, iar călătoria o parcurgem prin săvârşirea de fapte bune, 
care sunt rodul conlucrării dintre noi şi Dumnezeu. 

Din parabola de astăzi înţelegem că atunci când Dumnezeu 
cheamă o persoană la o lucrare, deci aşteaptă ceva de la ea, 
aceasta este datoare să împlinească lucrul respectiv. 

În acest sens avem încă un exemplu în Sfânta Scriptură, 
când Domnul Hristos i-a spus unui om: „«Urmează-Mi!y, iar 
acela a zis: «Doamne, mai întâi dă-mi voie să merg să-l îngrop pe 
tatăl meu»” (Luca 8,59). Din punct de vedere al omului respectiv 
amânarea solicitată era perfect justificată, însă Mântuitorul 1-a 
răspuns: „Lasă-i pe morți să-şi îngroape morții, iar tu mergi 
de vesteşte împărăția lui Dumnezeu” (Luca 8,60), adică lasă-i 
pe cei morţi spiritual, pe cei lipsiţi de preocupări duhovniceşti 
să se ocupe de astfel de lucruri, iar tu răspândeşte Evanghelia 
împărăției lui Dumnezeu, fiindcă „secerişul este mult, dar 
lucrătorii sunt puţini” (Luca 10,2). 

Cu toate că lumea aceasta materială ne orbeşte de multe ori, 
Domnul Hristos nu ne obligă să renunţăm cu totul la ea, pentru 
că şi cina din parabolă este doar o mică parte a zilei. Deci noi 
putem să ne dedicăm nouă înşine suficient timp din decursul zilei, 
însă o parte e necesar să I-o închinăm şi lui Dumnezeu, Care a 
zis: „lată, Eu stau la uşă şi bat, de-Mi va auzi cineva glasul şi 
va deschide uşa, voi intra la el şi voi cina cu el şi el cu Mine” 
(Apocalipsă 3,20). 

Cunoscând toate acestea, să fim creştini buni şi să împlinim 
poruncile lui Dumnezeu, fiindcă am fost chemați cu toţii la cina 
din împărăția cerurilor, unde putem intra numai dacă suntem 
pregătiți pentru aceasta. 

Părintelui loan Taloş, parohul dumneavoastră, să-i dea 
Dumnezeu sănătate, putere şi răsplată îmbelşugată pentru ceea ce 
a făcut până acum. Ce a fost mai greu a trecut, însă nici de acum 
înainte nu va fi uşor, pentru că activitatea slujitorilor Bisericii 
este mereu presărată cu greutăţi, de vreme ce Domnul Hristos 
le-a atras luarea aminte Sfinţilor Săi Apostoli şi succesorilor 
acestora: „lată că Satana v-a cerut să vă cearnă ca pe grâu” 
(Luca 22,31). 

Aici vreau să menţionez încă un aspect demn de luat în 
seamă. Dumnezeu îi răsplăteşte omului nu doar pentru faptele lui, 
ci şi în funcţie de contextul în care acesta a trăit şi şi-a desfăşurat 
activitatea. Astfel, dacă doi preoţi ctitoresc în acelaşi timp câte o 
biserică, dar unul într-o parohie cu două sute cincizeci de familii, 
iar altul într-o parohie cu două mii de familii, cu siguranță că 
fiecare dintre ei a realizat un lucru măreț, însă cel din parohia 
mică va avea răsplată mai mare, fiindcă alergătura, truda şi jertfa 
lui au fost mai mari. 

Numai un preot care construieşte în zilele noastre o biserică 
ştie cât şi cum doarme noaptea, de aceea îi urez părintelui loan 
Taloş, ctitorul acestei biserici, să aibă parte de sănătate, putere, 
viață îndelungată şi mult har din partea lui Dumnezeu. 

Părintelui Marius Pop, pe care l-am sfințit astăzi preot, îi 
urez să aibă parte de o pastoraţie îndelungată şi rodnică. Aceleaşi 
doriri i le fac şi părintelui Răzvan Govor, care încă mai are o 
săptămână până să fie hirotonit preot. 

Tuturor vă doresc să aveţi parte de o zi binecuvântată. 
Bunul Dumnezeu şi Sfânta Cuvioasă Parascheva, ocrotitoarea 
acestei biserici, să ne poarte de grijă pe cărările vieţii, să ne 
ferească de rău şi să ne ajute să călătorim în această viaţă către 
Împărăţia lui Dumnezeu. 


Amin 

Începutul activităţii publice 
a Domnului Hristos! 


Preacucernice Părinte Consilier, 
Preacucernici Părinţi, iubiţi credincioşi, 


Anul trecut, în ziua de 12 iunie, împreună cu Înaltpreasfințitul 
Părinte Andrei, mitropolitul nostru de la Cluj, am târnosit frumoasa 
dumneavoastră biserică, moment în care, pe lângă sfinţirea 
lăcaşului de cult, au fost binecuvântate jertfa şi eforturile tuturor 
ctitorilor şi ale binefăcătorilor care au ajutat la ridicarea acestei 
case a lui Dumnezeu, de la început până în ziua respectivă. Să 
fiți convinşi că harul Sfântului Duh, invocat atunci de ierarhii 
slujitori, nu a coborât şi a plecat, ci a rămas peste această biserică, 
după cum vom vedea în continuare că s-a petrecut cu Domnul 
Hristos la botezul din râul Iordan, şi cum se întâmplă cu fiecare 
nou credincios al Bisericii, la primirea tainelor de inițiere creştină 
(Botezul, Mirungerea şi Sfânta Euharistie). 

Aceasta fiind prima Sfântă Liturghie arhierească săvârşită 
în biserica dumneavoastră în urma târnosirii ei, parcă am simțit 
rugăciunea mai deplină, mai profundă, fiindcă pe lângă prezenţa 
harului Sfântului Duh, credincioşii acestei parohii vin cu mai 
mult drag în casa lui Dumnezeu după ce lucrările de aici au fost 
încheiate şi aceasta a fost sfințită. 

Întrucât astăzi sărbătorim botezul Domnului, unul dintre 
cele mai importante şi mai îndrăgite praznice din decursul anului 
bisericesc, despre acesta voi vorbi în continuare. 


! Cuvânt rostit în ziua de 6 ianuarie 2017 în biserica „Pogorârea 
Sfântului Duh” din Zalău. 

În Sfânta Evanghelie după Matei citim că, înainte ca 
Domnul Hristos să-Şi fi început activitatea publică, „a venit 
Ioan Botezătorul propovăduind în pustia ludeii şi zicând: 
«Pocăiți-vă, că s-a apropiat împărăţia cerurilor». El este cel 
despre care s-a spus prin profetul Isaia ce zice: Glasul celui ce 
strigă în pustie: Gătiți calea Domnului, drepte faceţi-I cărările. 
Ioan avea îmbrăcămintea din păr de cămilă, şi cingătoare de 
piele împrejurul mijlocului, iar hrana lui erau lăcuste şi miere 
sălbatică. Atunci au ieşit la el Ierusalimul şi toată Iudeea şi 
toată împrejurimea Iordanului. Şi se botezau de către el în râul 
Iordan, mărturisindu-şi păcatele. Dar văzând loan pe mulți 
farisei şi saduchei venind la botezul său, le-a zis: «Pui de vipere, 
cine v-a învăţat să fugiți de mânia ce va să fie? Aşadar, faceți 
roadă vrednică de pocăință. Și să nu vă amăgiți grăind în sinea 
voastră: Părinte îl avem pe Avraam, căci v-o spun eu vouă că şi 
din pietrele acestea poate Dumnezeu să-i ridice fii lui Avraam. 
Iată, securea stă la rădăcina pomilor, şi tot pomul care nu face 
roadă bună se taie şi se aruncă în foc. Eu vă botez cu apă spre 
pocăință, dar Cel ce vine după mine este mai puternic decât 
mine, Căruia eu nu sunt vrednic să-l duc încălțămintea; Acesta 
vă va boteza cu Duh Sfânt şi cu foc; a Cărui lopată este în mâna 
Lui, şi EI Îşi va curăți aria şi-Şi va aduna grâul în hambarul 
Său, iar pleava o va arde în foc nestins». Aceasta este mărturia 
lui loan când iudeii din Ierusalim au trimis la el preoți şi leviţi 
să-l întrebe: «Tu cine eşti?». Şi el a mărturisit şi n-a tăgăduit, 
şi a mărturisit: «Nu eu sunt Hristosuly. Şi ei l-au întrebat: «Dar 
cine eşti? Eşti Ilie?y. Zis-a el: «Nu sunt». «Eşti profetul?». Şi 
a răspuns: «Nuy. Deci i-au zis: «Cine eşti, ca să dăm răspuns 
celor ce ne-au trimis; ce spui tu despre tine însuți?». Ela zis: «Eu 
sunt glasul celui ce strigă în pustie: Îndreptați calea Domnului, 
precum a spus profetul Isaia». Şi trimişii erau dintre farisei. Şi 
l-au întrebat şi i-au zis: «Dacă nu eşti tu Hristosul, nici Ilie, nici 

profetul, atunci de ce botezi?». loan le-a răspuns, zicând: «Eu 
botez cu apă, dar în mijlocul vostru Se află Acela pe Care voi 
nu-L ştiţi, Cel ce vine după mine, Care înainte de mine a fost şi 
Căruia eu nu sunt vrednic să-l dezleg cureaua încălțămintei». 
Acestea se petreceau în Betabara, dincolo de Iordan, unde boteza 
Ioan” (Matei 3,1-12 şi loan 1,19-28). 

Cel dintâi om din istorie care şi-a botezat semenii a fost 
Înaintemergătorul Domnului Hristos, motiv pentru care şi este 
cunoscut sub numele de Sfântul loan Botezătorul. 

Ritualul botezului era ceva cu totul nou în urmă cu două 
mii de ani, pe care evreii nu-l aveau şi nu-l au nici astăzi. 

În Vechiul Testament, când Dumnezeu a hotărât să-şi 
aleagă un popor, din sânul căruia să se nască Mântuitorul lumii, 
Mesia cel făgăduit, 1-a spus patriarhului Avraam: „Jeși din țara 
ta, din neamul tău şi din casa tatălui tău şi vino în țara pe care 
ţi-o voi arăta Eu. Şi Eu voi ridica din tine un popor mare, şi 
te voi binecuvânta şi-ţi voi mări numele şi tu vei fi izvor de 
binecuvântare. Voi binecuvânta pe cei ce te vor binecuvânta, 
iar pe cei ce te vor blestema îi voi blestema, şi întru tine se vor 
binecuvânta toate neamurile pământului” (Facere 12,1-3). 

Dumnezeu a stabilit un legământ cu Avraam şi cu urmaşii 
lui, zicându-i patriarhului: „Legământul Meu îl voi pune între 
Mine şi tine şi urmaşii tăi, din neam în neam, legământ veşnic 
pentru ca Eu Să fiu Dumnezeul tău şi al urmaşilor tăi de după 
tine. Și-ți voi da ţie şi urmaşilor tăi pământul în care pribegeşti 
acum, tot pământul Canaanului, în stăpânire veşnică, şi vă voi fi 
Dumnezeu. Şi i-a zis Dumnezeu lui Avraam: «lar tu şi urmaşii tăi 
din neam în neam să păziţi legământul Meu. Şi iată legământul 
pe care voi îl veți păzi între Mine şi tine şi urmaşii tăi din neam în 
neam: toţi cei de parte bărbătească ai voştri să se taie împrejur 
Să vă tăiați împrejur şi acesta va fi semnul legământului dintre 
Mine şi voi. În a opta zi de la naştere să fie tăiat împrejur tot 

pruncul de parte bărbătească din neamul vostru; născut la voi 
în casă sau cumpărat cu bani de la orice străin care nu-i din 
seminția voastră, cu tăiere împrejur va fi însemnat şi cel născut 
în casa ta şi cel cumpărat cu argintul tău; şi legământul Meu în 
trupul vostru va fi legământ veşnic. lar cel netăiat împrejur, cel 
de parte bărbătească între voi care în ziua a opta nu va fi tăiat 
împrejur, sufletul acela va fi stârpit din poporul său, pentru 
că Mi-a călcat legământul». Atunci a luat Avraam pe Ismael, 
fiul său, pe toți cei născuţi în casa sa, pe toți cei cumpăraţi cu 
argintul său - pe toți oamenii de parte bărbătească din casa lui 
Avraam - şi i-a tăiat împrejur, Chiar în ziua aceea, aşa cum îi 
poruncise Dumnezeu. Şi era Avraam de nouăzeci şi nouă de ani 
când a fost tăiat împrejur. lar Ismael, fiul său, era de treisprezece 
ani când a fost tăiat împrejur. Avraam şi Ismael, fiul său, au fost 
tăiați împrejur în aceeaşi zi. Și odată cu ei au fost tăiați împrejur 
toți cei de parte bărbătească din casa lui Avraam, născuți în 
casa lui sau cumpăraţi cu bani de la cei de alt neam. Sarra a 
Zzămislit şi i-a născut lui Avraam un fiu la bătrânețe şi Avraam 
i-a pus numele Isaac fiului ce i se născuse. Şi Avraam l-a tăiat 
împrejur pe Isaac, fiul său, în ziua a opta, după cum îi poruncise 
Dumnezeu” (Facere 17,7-14; 17,23-27 şi 21,2-4). 

În timp ce Sfântul loan Botezătorul îi boteza pe evrei în 
Iordan, „L-a văzut pe lisus venind către el şi a zis: «lată Mielul 
lui Dumnezeu, Cel ce ridică păcatul lumii! Acesta este Cel despre 
Care eu am zis: După mine vine un bărbat Care a fost înainte 
de mine, fiindcă mai înainte de mine era. Şi eu nu-L cunoşteam,; 
dar pentru ca El să-i fie arătat lui Israel, de aceea am venit eu 
botezând cu apă». lar când a venit lisus la Iordan, către Ioan, 
ca să fie botezat de către acesta, loan Îl oprea, zicând: «Eu sunt 
cel ce are trebuinţă să fie botezat de Tine, şi Tu vii la mine?». 
Și răspunzând lisus, i-a zis: «Lasă acum, că astfel se cuvine ca 
noi să împlinim toată dreptatea». Atunci L-a lăsat. Şi după ce a 

fost botezat, lisus a ieşit din apă, şi îndată cerurile s-au deschis 
şi Duhul lui Dumnezeu s-a văzut pogorându-Se ca un porumbel 
şi venind peste El. Și iată, glas din ceruri grăind: «Acesta este 
Fiul Meu Cel iubit întru Care am binevoit!»” (loan 1,29-31 şi 
Matei 3,13-17). 

La botezul Domnului Hristos în râul Iordan a fost prezentă, 
în mod fizic, întreaga Sfântă Treime, pentru că glasul lui 
Dumnezeu Tatăl a fost auzit din cer, Fiul se boteza, iar Sfântul 
Duh s-a pogorât ca un porumbel peste EI, de aceea acest praznic 
este numit în limba greacă Qeopăvew (Teofania), adică „arătarea 
lui Dumnezeu”. 

Cei mai mulți cititori ai Noului Testament au impresia falsă 
că Sfântul Duh a pogorât peste Domnul Hristos la botez, după 
care a plecat. În cele ce urmează vom dovedi că nu este așa. 

Sfântul Maxim Mărturisitorul a afirmat că „îndumnezeirea 
firii omeneşti în lisus Hristos constă în înălţarea acesteia, prin har, 
şi pătrunderea ei de către energiile dumnezeieşti necreate, ori în 
faptul că Sfântul Duh, Care Se odihneşte din veci asupra Fiului 
lui Dumnezeu, Se odihneşte de acum şi asupra omenităţii Sale”. 
Cu toate că procesul îndumnezeirii firii omeneşti a Domnului 
Hristos a început de la zămislirea Fiului lui Dumnezeu în pântece- 
le Sfintei Fecioare Maria, iar pe parcursul întregii Sale copilării 
a continuat, căci „Copilul creştea şi Se întărea cu duhul şi harul 
lui Dumnezeu era asupra Lui” (Luca 2,40), abia la botez Sfântul 
Duh a pogorât în chip văzut peste Mântuitorul, pentru a Se 
odihni asupra omenităţii Sale şi pentru a-L ajuta în activitatea 
Sa publică. 

La fel cum a pogorât peste Domnul Hristos la râul Iordan, 
Sfântul Duh coboară sau este împărtăşit fiecărui nou botezat, 
prin Taina Mirungerii, în care acesta primeşte „pecetea darului 
Sfântului Duh”. Vinul, untdelemnul de măsline, cele 28 de plante 

aromate, precum şi cele 8 răşini care alcătuiesc Sfântul şi Marele 
Mir simbolizează bogăţia darurilor Sfântului Duh. 

Harul Sfântului Duh este împărtăşit celui nou botezat în 
vederea întăririi, creşterii şi desăvârşirii în viața duhovnicească, 
fără a fi acordat numai pentru o anumită perioadă de timp. Doar 
păcatul îl face pe om să-l piardă. 

Dovada că Sfântul Duh nu L-a părăsit pe Domnul Hristos 
în urma botezului o avem în faptul că îndată după aceea „lisus, 
plin de Duhul Sfânt, S-a întors de la Iordan şi a fost dus de Duhul 
în pustie timp de patruzeci de zile. Şi în acele zile El n-a mâncat 
nimic, şi când ele s-au încheiat, El a flămânzit. Şi apropiindu- 
se ispititorul, I-a zis: «Dacă eşti Tu Fiul lui Dumnezeu, zi ca 
pietrele acestea să se facă pâini». lar EI, răspunzând, i-a Zis: 
«Scris este: Nu numai cu pâine va trăi omul, ci cu tot cuvântul 
care iese din gura lui Dumnezeu». Atunci diavolul L-a dus în 
Sfânta Cetate şi L-a pus pe aripa templului şi I-a zis: «Dacă 
eşti Fiul lui Dumnezeu, aruncă-Te jos, că scris este: Îngerilor 
Săi le va porunci pentru Tine şi ei Te vor ridica pe mâini, ca nu 
cumva piciorul Tău să Ţi-l izbeşti de piatră». lisus i-a zis: «Dar 
mai este scris: Să nu-L ispiteşti pe Domnul Dumnezeul tău». 
Diavolul L-a mai dus pe un munte foarte înalt şi I-a arătat toate 
împărățiile lumii şi slava lor şi l-a zis: «Pe acestea toate Ți le 
voi da Ţie dacă vei cădea înaintea mea şi mi Te vei închina». 
Atunci lisus i-a zis: «Mergi înapoia Mea, Satano, că scris este: 
Domnului Dumnezeului tău să 1 te închini şi numai Lui să-l 
slujeşti!». Atunci diavolul L-a lăsat; şi iată, îngerii s-au apropiat 
de EI şi-I slujeau” (Luca 4,1-2 şi Matei 4,2-11). 

Vrăjmaşul era conştient că nu avea nicio putere asupra 
Fiului lui Dumnezeu, dar încerca să-L ispitească pe omul Hristos, 
să-L deturneze de la misiunea Lui de Mântuitor al lumii. 

În cazul oamenilor de rând, botezul şterge păcatul 
strămoşesc (şi eventualele păcate personale), dar în cel botezat 

rămâne aplecarea spre păcat. După botezul în râul Iordan, Domnul 
Hristos a avut şi EI de luptat cu afectele de pe urma păcatului 
strămoşesc, pe care s-a dus să le biruie mai întâi în pustie, 
în izolare de ispitele lumii. Aceasta ne arată că şi noi trebuie 
să luptăm după botezul nostru împotriva urmărilor păcatului 
strămoşesc, ca să le biruim. 

Prin lepădările de la Taina Sfântului Botez diavolul este 
alungat din inima omului, însă acesta se refugiază în simţuri, prin 
care încearcă mereu să îl ispitească pe om. 

Uneori vrăjmașul îl luptă pe om în mod direct. În acest 
sens Sfântul Apostol Petru le-a atras luarea aminte tuturor 
creştinilor când a scris: „Fiți treji, privegheați. Potrivnicul 
vostru, diavolul, umblă răcnind ca un leu, căutând pe cine să 
înghită” ( Petru 5,8). 

Pornind de la aceste cuvinte, îmi vine în minte o întâmplare a 
Sfântului Antonie cel Mare. Călugărul s-a retras într-un cavou foarte 
izolat, unde nu primea decât arareori vizita unui cunoscut, care-i 
aducea hrana ce consta doar din pâine şi apă. Aici diavolul a venit la 
el în chip real, încercând să-l ducă în ispită. S-au încins chiar lupte 
adevărate între cei doi, de pe urma cărora pustnicul a sângerat. O 
dată a fost atât de epuizat în urma caznelor pe care i le-a pricinuit 
cel rău, încât a fost găsit aproape mort şi dus în biserica celui mai 
apropiat sat, unde cunoscuţii şi rudele au început să-l jelească. Dar 
pe la miezul nopţii, revenindu-şi, când i-a văzut pe toţi că dorm şi 
numai pe cunoscutul lui că priveghează, călugărul 1-a făcut semn să 
vină la el şi l-a rugat să-l ridice şi să-l ducă înapoi în mormânt, fără 
să-i trezească pe ceilalți din somn. Fiind dus de bărbatul acela în 
cavou şi închizând uşa, a rămas iarăşi singur înăuntru. Dar neputând 
să stea în picioare din pricina rănilor, s-a rugat zăcând întins. Şi 
după ce şi-a terminat rugăciunea, a început să strige: „Eu, Antonie, 
sunt aici! Nu fug de bătăile voastre. Căci chiar de-mi veți pricinui 
mai multe rele, nimic nu mă va despărți de dragostea lui Hristos”, 

apoi a rostit din psalmi: „De s-ar rândui în jurul meu tabără, nu 
se va înfricoşa inima mea” (Psalmul 26,5). Mirându-se că după 
rănile pricinuite a îndrăznit să vină din nou în mormânt, satana 
a chemat mai mulți diavoli şi le-a zis plin de furie: „Pe acesta nu 
l-am biruit nici cu duhul desfrânării, nici prin bătăi, ci încă s-a 
umplut şi de îndrăzneală împotriva noastră. Să-l atacăm şi altfel”. 
Şi, atunci noaptea, au făcut mare tărăboi, încât părea că tot locul 
se cutremură. Şi parcă desfăcând cei patru pereți ai mormântului, 
diavolii intrau prin ei prefăcuți în chipuri de lighioane şi şerpi. Şi 
tot locul acela s-a umplut de năluciri de lei, urşi, leoparzi, tauri, 
şerpi, aspide, scorpii şi lupi. Şi fiecare dintre acestea se comporta 
în felul său: leul răgea, vrând să se năpustească asupra lui; taurul 
părea că îl împunge cu coarnele; şarpele se târa şi nu ajungea la el 
şi lupul se repezea la el, dar era ţinut în loc. Hărmălaia tuturor era 
înspăimântătoare şi furia lor cumplită. Antonie, fiind lovit şi împins 
de diavoli, simţea o durere grozavă în trup, dar fără să se tulbure, 
priveghea şi mai mult cu sufletul. Gemea de durerea trupului, însă 
veghea cu mintea. Şi bătându-şi joc de draci, zicea: „Dacă voi aţi 
fi avut vreo putere, era de ajuns să vină la mine numai unul singur; 
dar de vreme ce v-a slăbănogit Dumnezeu, voi încercaţi să mă 
înfricoşaţi prin numărul vostru. E un semn al neputinței voastre 
că aţi luat chipuri de animale. Dacă sunteţi tari şi ați prins putere 
asupra mea, nu zăboviţi, ci năvăliţi, iar dacă nu puteți, de ce vă 
trudiți în zadar? Nouă ne este pecete şi zid de apărare credinţa în 
Dumnezeu”. Dar aceia, încercând multe, scrâşneau din dinţi, însă se 
făceau mai degrabă pe ei de râs, decât pe călugăr. Dumnezeu însă 
nu a uitat de pătimirea lui Antonie, ci a venit în ajutorul lui, căci 
privind acesta în sus, a văzut cum se deschide acoperişul cavoului 
şi o rază de lumină coboară spre el. Atunci dracii s-au făcut dintr-o 
dată nevăzuţi, durerea trupului monahului a încetat şi mormântul 
întreg a fost luminat. Simţind ajutorul şi răsuflând uşurat, Antonie 
a întrebat: „Unde ai fost Doamne? Pentru ce nu Te-ai arătat de la 

început, ca să-mi curmi suferința?”. Şi a auzit un glas: „Antonie, 
eram aici, dar am aşteptat să-ţi văd lupta. Deci, de vreme ce ai răbdat 
şi nu te-ai lăsat biruit, de acum îţi voi sta pururea în ajutor şi numele 
tău îl voi face cunoscut pretutindeni”. Auzind acestea, călugărul a 
plecat genunchii la rugăciune şi s-a întărit. 


Iubiţi fii sufleteşti, 


Fiţi convinşi că în orice ispită şi încercare Dumnezeu este 
cu noi, aşa cum a fost alături de Sfântul Antonie cel Mare, dar 
aşteaptă să vadă rezultatul confruntării noastre cu ispititorul, 
prin care ne dovedim tăria sau slăbiciunea spirituală. Dacă ne 
vede prea slabi, intervine, însă atunci ne pierdem răsplata, de 
aceea Dumnezeu preferă să vadă rezultatul luptei noastre cu 
vrăjmaşul, oricât de greu l-am obţine, pentru a ne putea oferi 
răsplată îmbelşugată. 

Aici însă trebuie lămurit un aspect: ispita în sine nu este 
păcat, ci doar căderea în ispită. Tentaţia este o încercare, un test 
sau o probă, pe care o respingem sau o acceptăm, de aceea ea nu 
este rea în sine, căci prin ispitele venite asupra lor oamenii au 
dovedit cât sunt de puternici în credință. Sfântul Apostol Pavel 
a scris în acest sens: „Cine ne va despărţi pe noi de iubirea lui 
Hristos? Necazul, sau strâmtorarea, sau prigoana, sau foametea, 
sau lipsa de îmbrăcăminte, sau primejdia, sau sabia? Precum este 
scris: De dragul Tău suntem omorâți toată ziua, socotiți suntem 
ca nişte oi de junghiere. Dar în toate acestea noi suntem mai mult 
decât biruitori prin Acela care ne-a iubit. Fiindcă sunt încredințat 
că nici moartea, nici viața, nici îngerii, nici stăpânirile, nici 
cele de acum, nici cele viitoare, nici puterile, nici înălțimea, nici 
adâncul şi nici o altă făptură nu va putea să ne despartă pe noi 
de iubirea lui Dumnezeu cea întru Hristos lisus, Domnul nostru” 
(Romani 8,35-39). 

După ce Mântuitorul l-a biruit pe satana în pustia 
Carantaniei, Sfântul Duh era cu EI, pentru că în Sfânta Scriptură 
citim că „lisus S-a întors cu puterea Duhului în Galileea; şi 
vestea despre EI a ieşit în tot ținutul dimprejur” (Luca 4,14). 

În Galileea, Domnul Hristos şi-a ales cei dintâi Apostoli, 
pe Petru, Andrei, Iacob şi loan (Matei 4,18-22), şi tot aici a 
săvârşit prima Lui minune, prefăcând apa în vin, la nunta din 
Cana Galileii (loan 2,1-11). 

Acestea sunt evenimentele întâmplate la începutul activităţii 
publice a Domnului Hristos, Care prin faptele întregii Lui vieți 
ne-a deschis raiul, iar prin învăţătura Lui ne-a arătat calea spre 
împărăția cerurilor. 

Cu toate că firea umană a fost restaurată de Mântuitorul, 
fiecare creştin în parte este dator să-şi lucreze propria mântuire, 
fiindcă Domnul Hristos ne-a atras luarea aminte când a spus: 
„Nu tot cel ce-Mi zice: Doamne, Doamne, va intra în împărăția 
cerurilor, ci acela care face voia Tatălui Meu Celui din ceruri” 
(Matei 7,21). Drept aceea să ne ferim de păcat şi să săvârşim 
cât mai multe fapte bune, pentru că aşa cum a afirmat Apostolul 
neamurilor, noi „suntem zidiți în Hristos Iisus spre fapte bune, pe 
care Dumnezeu mai dinainte le-a gătit pentru ca noi să umblăm 
întru ele” (Efeseni 2,10). 

Mă bucur că astăzi, la acest praznic măreț, am fost 
împreună. Preoţilor de aici le doresc să aibă un an cu multe 
realizări spre slava lui Dumnezeu şi spre mântuirea oamenilor. Pe 
părintele Alexandru Horvat, ctitorul acestei biserici, Dumnezeu 
să-l ierte şi să-l odihnească cu drepții întru împărăţia Sa. 

Tuturor vă urez să aveți parte de sănătate deplină, viață 
îndelungată, bună înţelegere şi multe bucurii în familie, precum 
şi un An Nou binecuvântat, mai bun decât cel care s-a încheiat. 


Amin 

Perioada penticostarului! 


Preacucernice Părinte Protopop, Preacucernici Părinţi, 
distinse domnule primar, iubiţi credincioşi, 


Hristos S-a înălțat! 


În decursul istoriei, scurgerea timpului a fost calculată în 
mod diferit de la un popor la altul şi de la o epocă la alta. De 
asemenea, timpul poate fi privit din diverse perspective, astfel: 
Anul Nou civil începe la 1 ianuarie, pe când cel bisericesc 
debutează la 1 septembrie, unul este împărțit în luni, iar celălalt 
în perioade etc. 

Ca mijloc de comemorare a vieţii şi activității Domnului 
Hristos de mântuire a lumii, anul bisericesc are în centrul său 
sărbătoarea Sfintelor Paşti şi este împărțit în trei perioade, 
numite după cartea principală de slujbă folosită în fiecare 
din aceste perioade. Astfel, avem perioada triodului (înaintea 
Sfintelor Paşti), a penticostarului (care începe la praznicul 
Învierii Domnului Hristos din morţi) şi a octoihului (după 
Sfintele Paşti). Fiecare din aceste perioade cuprinde un anumit 
număr de săptămâni. Perioada triodului durează de la Duminica 
vameşului şi a fariseului (cu trei săptămâni înainte de începutul 
postului Sfintelor Paşti) până la Duminica Sfintelor Paşti (zece 
săptămâni). Perioada penticostarului ţine de la Duminica Sfintelor 
Paşti până la Duminica I-a după Rusalii sau a Tuturor Sfinților 
(opt săptămâni). Perioada octoihului durează tot restul anului 
bisericesc, adică de la sfârşitul perioadei penticostarului până la 


! Cuvânt rostit în ziua de 28 mai 2017 în biserica din Măerişte. 

începutul perioadei triodului, fiind cea mai lungă din decursul 
anului bisericesc. Durata ei este între 26 şi 40 de săptămâni, în 
funcție de data celebrării Sfintelor Paşti. 

Perioada octoihului comemorează şi sărbătoreşte 
evenimentele dinainte de întruparea Fiului lui Dumnezeu, 
până în ajunul mântuitoarelor Sale patimi. Cu alte cuvinte, ne 
prezintă în faţa ochilor noştri duhovniceşti activitatea profetică 
a Domnului Hristos sau învăţătura Lui cea dumnezeiască 
propovăduită lumii. 

Perioada triodului ne înfăţişează slujirea arhierească a 
Mântuitorului, realizată mai ales prin jertfa Sa pe Cruce. 

Perioada penticostarului ne prezintă demnitatea împă- 
rătească a Domnului Hristos, de la învierea Sa din morţi şi 
înălţarea cu trupul la cer până la pogorârea Sfântului Duh şi 
întemeierea Bisericii. 

Prin urmare, în decursul fiecărui an bisericesc ni se prezintă 
şi actualizează întreaga viaţă şi activitate a Domnului Hristos, în 
toate cele trei aspecte ale misiunii Sale: de învăţător, de arhiereu 
şi de împărat sau biruitor asupra păcatului şi a morții. 

Acum noi ne aflăm în perioada penticostarului. Dacă stăm 
să calculăm, de la începutul Postului Mare până în Duminica 
Sfintelor Paşti sunt aproape şapte săptămâni (48 de zile), iar de 
la Înviere până la Pogorârea Sfântului Duh sunt un pic peste 
şapte săptămâni (50 de zile), deci între cele două perioade există 
o simetrie aproape perfectă. În acelaşi timp însă, între cele două 
perioade există şi o mare diferenţă, pentru că Postul Sfintelor 
Paşti este cel mai strict din decursul întregului an bisericesc, în 
timp ce perioada penticostarului este cea mai uşoară din punct 
de vedere al alimentaţiei. 

Ținând cont de cele trei praznice împărăteşti din decursul 
ei, perioada penticostarului se împarte şi ea în trei părți: de la 
Duminica Sfintelor Paşti până în ziua Înălţării Domnului cu trupul 

la cer, de la această sărbătoare până la Pogorârea Sfântului Duh 
şi de la Rusalii până în Duminica Tuturor Sfinților. 

După învierea Sa din morți, Domnul Hristos a petrecut 
patruzeci de zile pe pământ, pentru a-i încredința pe Sfinţii Săi 
Apostoli, dar şi pe alte persoane care credeau în EI, că a biruit 
moartea. În această perioadă, Mântuitorul s-a arătat femeilor 
mironosiţe şi, de mai multe ori, Sfinților Apostoli. Astfel, chiar în 
ziua învierii, „fiind seară, şi uşile fiind încuiate acolo unde erau 
adunați ucenicii de frica iudeilor, a venit lisus şi a stat în mijloc 
şi le-a zis: «Pace vouă». Şi zicând acestea, le-a arătat mâinile 
şi coasta Sa. Deci s-au bucurat ucenicii văzându-L pe Domnul. 
Atunci lisus le-a zis iarăşi: «Pace vouă! Precum M-a trimis pe 
Mine Tatăl, tot astfel vă trimit şi Eu pe voi». Și zicând acestea, a 
suflat asupra lor şi le-a zis: «Luaţi Duh Sfânt, cărora le veți ierta 
păcatele, li se vor ierta şi cărora le veți ține, ținute vor fi». Dar 
Toma, unul din cei doisprezece, cel numit Geamănul, nu era cu 
ei când a venit lisus. Deci i-au zis ceilalți ucenici: «L-am văzut 
pe Domnul!». Dar el le-a zis: «Dacă nu voi vedea eu în mâinile 
Lui semnul cuielor şi dacă nu-mi voi pune degetul meu în semnul 
cuielor şi dacă nu-mi voi pune mâna mea în coasta Lui, nu voi 
crede». Şi, după opt zile, ucenicii Săi erau iarăşi înlăuntru, şi 
Toma împreună cu ei. Şi a venit lisus, uşile fiind încuiate, şi a stat 
în mijloc şi a zis: «Pace vouăl». Apoi i-a zis lui Toma: «Adu-ţi 
degetul tău încoace, şi vezi mâinile Mele; şi adu-ți mâna ta şi 
pune-o în coasta Mea, şi nu fi necredincios, ci credincios». 
Răspunzând Toma, I-a zis: «Domnul meu şi Dumnezeul meu». 
Iisus i-a zis: «Pentru că M-ai văzut, ai crezut; fericiţi cei ce n-au 
văzut şi au crezut!»” (loan 20,19-29). Domnul Hristos [i s-a arătat 
Sfinţilor Apostoli şi în Galileea, unde le-a zis: „Datu-Mi-s-a toată 
puterea în cer şi pe pământ. Drept aceea, mergeţi şi învăţaţi 
toate neamurile, botezându-le în numele Tatălui şi al Fiului şi al 
Sfântului Duh, învățându-le să păzească toate câte v-am poruncit 

Eu vouă. Și iată, Eu cu voi sunt în toate zilele, până la sfârşitul 
veacului” (Matei 28,18-20). Mântuitorul s-a mai arătat la şapte 
dintre Sfinţii Săi Apostoli, la Marea Tiberiadei, când l-a repus 
pe Sfântul Petru în treapta apostoliei (loan 21,1-24). În această 
perioadă, Domnul Hristos a călătorit cu Luca şi Cleopa pe drumul 
Emausului, unde a cinat împreună cu cei doi (Luca 24,13-35) şi 
tot în aceste patruzeci de zile „S-a arătat în acelaşi timp la peste 
cinci sute de frați” (| Corinteni 15,6). 

Noi suntem astăzi în duminica dintre Înălţarea Domnului 
cu trupul la cer şi Pogorârea Sfântului Duh, deci în cea de-a doua 
parte a perioadei penticostarului. 

Pe când era încă cu Sfinţii Săi Apostoli, Mântuitorul „le-a 
poruncit să nu se îndepărteze de Ierusalim, zicându-le: «lată, 
Eu trimit peste voi făgăduinţa Tatălui Meu; voi însă rămâneți 
în cetate până când vă veți îmbrăca cu putere de sus»” (Faptele 
Apostolilor 1,4 şi Luca 24,49). 

Respectând porunca Domnului Hristos, în aceste zile pline de 
încărcătură duhovnicească, Sfinţii Apostoli stăteau cu înfrigurare 
în Ierusalim, aşteptând să dobândească putere de sus. Pe lângă ei, 
în Cetatea Sfântă se găseau femeile mironosiţe, frații Domnului şi 
„ca la o sută douăzeci de fraţi” (Faptele Apostolilor 1,15), care vor 
forma împreună primul nucleu al Bisericii. „7oți aceştia, într-un 
cuget stăruiau în rugăciune” (Faptele Apostolilor 1,14). 

Întrucât Mântuitorul îşi alesese doisprezece Apostoli, 
conform celor douăsprezece semințţii ale lui Israel, dar luda 
Iscarioteanul se spânzurase, într-una din aceste zile Sfântul 
Petru a cerut ca locul ucenicului vânzător să fie luat de altcineva, 
zicând: „Irebuie ca din aceşti bărbaţi care s-au adunat cu noi în 
timpul cât Domnul lisus a fost cu noi, începând de la botezul lui 
Ioan până în ziua în care S-a înălțat de la noi, unul dintre ei să fie 
împreună cu noi martor al învierii Lui. Şi au pus înainte pe doi: 
pe Iosif, numit Barsaba, zis şi lustus, şi pe Matia. Şi, rugându- 

se, au zis: «Tu, Doamne, Care cunoşti inimile tuturor. arată pe 
care din aceştia doi l-ai ales ca să ia locul acestei slujiri şi al 
apostoliei din care a căzut luda, ca să meargă în locul lui». Şi au 
tras la sorţi; şi sorțul a căzut pe Matia; şi el s-a rânduit împreună 
cu cei unsprezece Apostoli” (Faptele Apostolilor 1,21-26). 

Prin pogorârea Sfântului Duh Sfinţii Apostoli au fost 
îmbrăcaţi cu putere de sus şi au dobândit mult curaj, încât ei, 
care la arestarea Domnului Hristos în grădina Ghetsimani „L-au 
lăsat toți şi au fugit” (Matei 26,56), de acum înainte vor răspândi 
Evanghelia împărăției lui Dumnezeu fără frică, până la capătul 
pământului. 

Din ziua de Rusalii până în Duminica Tuturor Sfinților este 
cea de-a treia parte a perioadei penticostarului. 

Din alt punct de vedere însă, de vreme ce în sfinți se văd 
roadele pogorârii Sfântului Duh, pentru că aceştia au conlucrat 
cu harul lui Dumnezeu, ajungând la sfințenie, iar sfinți vor fi cât 
va exista lumea, cea de-a treia parte a perioadei penticostarului 
se întinde din ziua Cincizecimii de acum două mii de ani până la 
sfârşitul lumii, când Dumnezeu Judecătorul le va răsplăti celor ce 
au împlinit poruncile lui Dumnezeu. În realitate, această parte a 
penticostarului va continua şi după aceea, în veşnicie, pentru că 
„drepții vor străluci ca soarele în împărăţia cerurilor, care nu va 
avea sfârşit” (Matei 13,43 şi Luca 1,33). 

Cu toate că perioada penticostarului ne prezintă demnitatea 
împărătească a Domnului Hristos, activitatea Acestuia este 
continuată de lucrarea Sfântului Duh, pentru că Mântuitorul a 
afirmat: „Eu vă spun adevărul: Vă este de folos ca Eu să Mă duc. 
Că dacă nu Mă voi duce, Mângâietorul nu va veni la voi; iar dacă 
Mă voi duce, Îl voi trimite la voi. lar când va veni Mângâietorul, 
pe Care Eu vi-L voi trimite de la Tatăl, Duhul Adevărului, Cel ce 
din Tatăl purcede, Acela va mărturisi despre Mine. lar când va 
veni Acela, Duhul Adevărului, EI vă va călăuzi la tot adevărul, că 

nu de la Sine va grăi, ci cele ce va auzi va grăi şi pe cele viitoare 
vi le va vesti” (loan 16,7; 15,26 şi 16,13). 

În cele ce urmează vom prezenta două exemple din 
activitatea Sfinților Apostoli după ce Sfântul Duh a pogorât peste 
ei, pentru a vedea curajul cu care Îl propovăduiau pe isus Hristos 
cel răstignit şi înviat. 

Sfântul Petru a vindecat un olog la poarta templului din 
Ierusalim şi a propovăduit învățătura Domnului Hristos în pridvorul 
lui Solomon, „iar mulți din cei ce auziseră cuvântul au crezut, şi 
numărul bărbaţilor a ajuns ca la cinci mii” (Faptele Apostolilor 
4,4). În urma acestui fapt, Sfinţii Apostoli Petru şi loan, care erau 
împreună, au fost înfățişați înaintea sinedriului, iar „căpeteniile, 
bătrânii şi cărturarii din Ierusalim, şi Anna arhiereul şi Caiafa 
şi Ioan şi Alexandru şi câți erau din neamul arhieresc, punân- 
du-i la mijloc, i-au întrebat: «Cu ce putere sau în numele cui ați 
făcut voi aceasta ?». Atunci Petru, plin de Duhul Sfânt, le-a zis: 
«Căpetenii ale poporului şi bătrâni ai lui Israel, dacă noi suntem 
astăzi cercetaţi pentru facere de bine unui om bolnav, prin Cine a 
fost el vindecat, fie-vă cunoscut vouă tuturor şi întregului popor 
Israel că întru numele lui lisus Hristos Nazarineanul, pe Care voi 
L-aţi răstignit, dar pe Care Dumnezeu L-a înviat din morţi, întru 
EI stă acesta sănătos înaintea voastră! EI este piatra cea neluată 
în seamă de către voi, ziditorii, care a ajuns în capul unghiului; şi 
întru nimeni altul nu este mântuirea, căci sub cer nu este dat între 
oameni niciun alt nume întru care noi trebuie să ne mântuim». 
Și văzând ei îndrăzneala lui Petru şi a lui loan şi ştiind că sunt 
oameni fără carte şi simpli, se mirau,; şi îi cunoşteau că fuseseră 
împreună cu lisus. Pe de altă parte, văzându-l pe omul cel tămăduit 
stând cu ei, nimic n-aveau de zis împotrivă. Dar poruncindu-le să 
iasă afară din sinedriu, vorbeau între ei, zicând: «Ce vom face noi 
cu oamenii aceştia? Cum că prin ei s-a făcut o minune învederată, 
vădit le este tuturor celor ce locuiesc în Ierusalim, şi noi nu putem 

tăgădui. Dar ca nu cumva să se răspândească mai mult în popor, 
să-i amenințăm, pentru ca niciunui om Să nu-i mai vorbească ei în 
numele acesta». Şi chemându-i, le-au poruncit ca nicidecum să nu 
mai grăiască şi nici să mai înveţe în numele lui lisus. lar Petru şi 
Ioan, răspunzând, le-au zis: «Judecați dacă înaintea lui Dumnezeu 
este drept să ascultăm de voi mai mult decât de Dumnezeu, că noi 
nu putem să nu vorbim despre cele ce-am văzut şi-am auzit». lar ei, 
ameninţându-i din nou, le-au dat drumul, negăsind niciun chip să-i 
pedepsească, din pricina poporului; că toți Îl slăveau pe Dumnezeu 
pentru ceea ce se făcuse” (Faptele Apostolilor 4,5-21). 

Sfinții Apostoli nu au luat în seamă amenințările 
conducătorilor iudeilor, „iar prin mâinile lor se făceau multe 
semne şi minuni în popor; şi toți erau într-un cuget în pridvorul lui 
Solomon. Şi nimeni dintre ceilalți nu îndrăznea să li se alăture, dar 
poporul îi preamărea. Şi din ce în ce mai mult se adăugau cei ce 
credeau în Domnul, mulțime de bărbaţi şi de femei, încât scoteau 
pe cei bolnavi în ulițe şi-i puneau pe paturi şi pe tărgi pentru 
ca, atunci când vine Petru, măcar umbra lui să umbrească pe 
vreunul din ei. Și se aduna şi mulțimea din cetăţile dimprejurul 
Ierusalimului, aducând bolnavi şi bântuiţi de duhuri necurate, 
şi toți se vindecau. Şi sculându-se arhiereul şi toți cei împreună 
cu el, cei din neamul saducheilor, s-au umplut de invidie. Şi au 
pus mâna pe Apostoli şi i-au aruncat în temniţa obştească. Dar 
în timpul nopții un înger al Domnului a deschis uşile temniţei 
şi scoțându-i afară, le-a zis: «Mergeţi şi staţi drept şi grăiți-i 
poporului în templu toate cuvintele Vieţii acesteia». Şi ei, auzind, 
au intrat de dimineaţă în templu şi învățau. Dar venind arhiereul 
şi cei împreună cu el, au adunat sinedriul şi tot sfatul bătrânilor 
fiilor lui Israel şi au trimis la temniţă să-i aducă. Dar slujitorii, 
ducându-se, nu i-au găsit în temniţă, şi s-au întors şi au dat de 
veste, zicând: « Temniţa am găsit-o încuiată cu toate întăriturile, 
iar pe paznici, stând la uşi; dar când am deschis, înlăuntru 

n-am găsit pe nimeni». Când au auzit cuvintele acestea, căpetenia 
templului şi arhiereii erau nedumeriţi cu privire la ei, ce-ar putea 
să fie aceasta. Dar venind cineva, le-a dat de veste: «lată, bărbaţii 
pe care i-ați pus în temniţă Sunt în templu, stând în picioare şi 
învățând poporul». Atunci ducându-se căpetenia împreună cu 
slujitorii, i-au adus, dar nu cu sila, că se temeau de popor să 
nu-i ucidă cu pietre. Şi, aducându-i, i-au pus în fața sinedriului. 
Iar arhiereul i-a întrebat, zicând: «Oare nu cu poruncă v-am 
poruncit noi vouă să nu mai învăţaţi în numele acesta? Și iată, 
ați umplut Ierusalimul cu învățătura voastră şi vreți să aduceți 
asupra noastră sângele acestui om!». lar Petru şi Apostolii, 
răspunzând, au zis: «Noi trebuie să-L ascultăm pe Dumnezeu mai 
mult decât pe oameni. Dumnezeul părinţilor noştri L-a înviat pe 
Iisus pe Care voi L-aţi omorât spânzurându-L pe lemn. Pe Acesta 
Dumnezeu L-a înălțat, prin dreapta Sa, Stăpânitor şi Mântuitor, 
ca să-i dea lui Israel pocăință şi iertare de păcate. Și martori ai 
acestor cuvinte suntem noi şi Duhul Sfânt pe Care Dumnezeu 
L-a dat celor ce-L ascultă». lar ei, auzind, mai tare se mâniau şi 
se sfătuiau să-i omoare. Dar ridicându-se în sinedriu un fariseu 
cu numele Gamaliel, învăţător de lege, cinstit de tot poporul, a 
poruncit să-i scoată pe oameni afară puțin şi le-a zis: «Bărbaţi 
israeliți, luaţi aminte la voi înşivă, ce aveți să faceți cu oamenii 
aceştia. Că înainte de zilele acestea s-a ridicat Teudav, zicând că 
el este cineva, căruia i s-au alăturat un număr de bărbaţi ca la 
patru sute, care a fost ucis, şi toți câți l-au ascultat au fost risipiţi 
şi nimiciţi. După aceasta s-a ridicat luda Galileeanul, în zilele 
numărătorii, şi a atras popor mult după el; şi acela a pierit, şi 
toți câți au ascultat de el au fost împrăştiaţi. Și acum v-o spun 
eu vouă: Feriţi-vă de oamenii aceştia şi lăsaţi-i; că dacă planul 
acesta sau acest lucru e de la oameni, de la sine se va nimici; 
dar dacă-i de la Dumnezeu, nu veți putea voi să-i nimiciţi; ba 
nu Cumva să vă pomeniți şi luptători împotriva lui Dumnezeu». 

Și l-au ascultat. Şi chemându-i pe Apostoli şi bătându-i, le-au 
poruncit să nu mai vorbească în numele lui lisus, şi le-au dat 
drumul. Iar ei au plecat din faţa sinedriului, bucurându-se că 
au fost învredniciţi să sufere necinste pentru numele Lui. Şi în 
toată ziua, în templu şi pe-acasă, nu încetau să învețe şi să-L 
binevestească pe Hristos lisus” (Faptele Apostolilor 5,12-42) 

Sfântul Pavel enumeră necazurile pe care le-a avut de 
îndurat în răspândirea învăţăturii Domnului Hristos, însă în pofida 
acestora, Apostolul neamurilor nu s-a lăsat descurajat în misiunea 
încredinţată lui de Dumnezeu. Astfel, în cea de-a doua Epistolă 
către Corinteni citim: „De cinci ori am primit de la iudei cele 
patruzeci de lovituri fără una. De trei ori am fost bătut cu vergi,; 
o dată am fost bătut cu pietre; de trei ori s-a sfărâmat corabia 
cu mine; o noapte şi o zi am petrecut în largul mării. În călătorii 
adeseori; în primejdii de la râuri, în primejdii de la tâlhari, 
în primejdii de la neamul meu, în primejdii de la păgâni; în 
primejdii în cetăţi, în primejdii în pustiu, în primejdii pe mare, 
în primejdii între fraţii cei mincinoşi! În osteneală şi în trudă, în 
privegheri adeseori, în foame şi în sete, în posturi de multe ori, 
în frig şi în lipsă de haine. În Damasc, dregătorul regelui 
Areta păzea cetatea Damascului, ca să mă prindă, dar 
printr-o fereastră în zid m-au coborăt într-un coş; şi am scăpat 
din mâinile lui” (Ul Corinteni 11,24-27 şi 32-33). 

În timpul activităţii Sale publice, Domnul Hristos le-a spus 
Sfinților Săi Apostoli: „Aduceți-vă aminte de cuvântul pe care 
vi l-am spus: Nu este sluga mai mare decât stăpânul ei. Dacă 
M-au prigonit pe Mine, şi pe voi vă vor prigoni, dacă au păzit 
cuvântul Meu, şi pe al vostru îl vor păzi. Dar pe toate acestea vi 
le vor face din pricina numelui Meu, pentru că ei nu-L cunosc 
pe Cel ce M-a trimis” (loan 15,20-21). După ce Sfinții Apostoli 
au primit putere de sus şi au tras la sorți, pentru a şti fiecare 
unde îi rânduieşte Dumnezeu să răspândească învăţătura creştină, 

cuvintele Mântuitorului s-au împlinit întocmai cu ei, pentru că 
în afară de Sfântul loan Evanghelistul, toţi au suferit moarte 
martirică pentru Domnul Hristos. 

După cum Sfinţii Apostoli s-au îmbrăcat cu putere de 
sus la pogorârea Sfântului Duh, fiecare creştin primeşte har şi 
binecuvântare din partea lui Dumnezeu la Sfintele Taine şi slujbe 
ale Bisericii, de aceea este bine ca noi să venim cât mai des în 
casa lui Dumnezeu, fiindcă numai aici primim putere să trecem 
peste încercările vieţii şi să biruim uneltirile vicleanului diavol. 

Astăzi este o zi deosebit de importantă pentru această 
localitate, fiindcă am resfințit frumoasa biserică de aici, care îi 
face cinste părintelui paroh, dar onorează şi comunitatea, arătând 
dragostea dumneavoastră față de Biserică, Trupul tainic al lui 
Hristos. 

Pentru vrednicia părintelui i-am acordat cea mai înaltă 
distincție a Bisericii, aceea de iconom stavrofor, cu dreptul 
de a purta brâu roşu şi cruce. ÎL felicit pe părintele Viorel- 
Vasile Păcurar. Bunul Dumnezeu să-i dea sănătate, putere şi 
binecuvântare, având convingerea că de acum înainte îşi va spori 
şi mai mult râvna în ogorul Domnului. 

Îi felicit pe toţi credincioşii acestei parohii, în special pe 
cei care au primit diplome de apreciere, fiindcă s-au implicat mai 
mult în lucrările care au fost realizate la biserică. Să fiţi convinşi 
că Dumnezeu cunoaşte şi preţuieşte orice jertfă adusă casei Lui, 
fie ea mare sau mică, până la bănuţul văduvei, şi pe toţi care au 
jertfit îi răsplăteşte. 

Să vă ajute Bunul Dumnezeu să vă rugați cât mai mult în 
această minunată biserică, să vă dea sănătate, viață îndelungată 
şi să vă binecuvinteze pe toți. 


Amin 

Duminica Sfinţilor Români! 


Preacucernice Părinte Consilier, 
Preacucernici Părinţi, iubiţi credincioşi, 


La finalul activităţii Sale publice, Domnul Hristos le-a spus 
Sfinților Săi Apostoli: „Puțin timp mai sunt cu voi şi Mă duc la 
Cel ce M-a trimis şi Eu Îl voi ruga pe Tatăl, şi alt Mângâietor vă 
va da vouă, ca să fie cu voi în veac, Duhul Adevărului. lar când 
va veni Mângâietorul, pe Care Eu vi-L voi trimite de la Tatăl, 
Duhul Adevărului, Care de la Tatăl purcede, Acela va mărturisi 
despre Mine şi vă va călăuzi la tot adevărul” (loan 7,33; 14,16- 
17; 15,26 şi 16,13). 

După învierea Sa din morți, Mântuitorul le-a poruncit 
Sfinților Apostoli: „Voi să şedeți în cetatea Ierusalimului, până 
ce vă veți îmbrăca cu putere de sus. Iar putere veți primi prin 
venirea peste voi a Sfântului Duh şi Îmi veţi fi Mie martori în 
Ierusalim şi în toată Iudeea şi în Samaria şi până la marginea 
pământului. Drept aceea, mergeţi şi învăţaţi toate neamurile, 
botezându-le în numele Tatălui şi al Fiului şi al Sfântului Duh, 
învățându-le să păzească toate câte v-am poruncit Eu vouă. Şi 
iată, Eu cu voi sunt în toate zilele, până la sfârşitul veacului” 
(Luca 24,49; Faptele Apostolilor 1,8 şi Matei 28,19-20). 

Datorită acestei porunci a Domnului Hristos, creştinismul 
nu este o religie a unui grup restrâns de inițiați, ci toate popoarele 
lumii sunt chemate să îl îmbrăţişeze. 


! Cuvânt rostit în ziua de 18 iunie 2017 în biserica din Meseşenii de 
Sus. 

Urmând porunca Mântuitorului, după pogorârea Sfântului 
Duh, zi în care „s-au botezat ca la trei mii de suflete” (Faptele 
Apostolilor 2,41) şi a luat ființă Biserica, Sfinții Apostoli au tras 
sorţi, pentru a şti fiecare dintre ei unde îi este rânduit de Dumne- 
zeu să răspândească cuvântul Evangheliei. În planul lui Dumne- 
zeu şi în purtarea Lui de grijă, Sfântul Andrei, cel dintâi chemat 
la apostolie, a propovăduit cuvântul lui Dumnezeu în mai multe 
zone, printre care şi în Scythia Minor, sau Dobrogea de astăzi. 

Cu trecerea timpului, Evanghelia a fost îmbrăţişată de tot 
mai multe popoare, iar cei mai evlavioşi creştini s-au străduit să 
împlinească poruncile lui Dumnezeu cu multă râvnă, ajungând 
la sfințenie. 

În sfinţi se văd cel mai bine roadele pogorârii Sfântului Duh 
în lume şi ale conlucrării dintre Dumnezeu şi oameni, de aceea 
Biserica a rânduit, cu multă înțelepciune, ca prima duminică după 
Rusalii să fie închinată tuturor sfinţilor. 

Ca o continuare a acestei duminici, în anul 1992, Sfântul 
Sinod al Bisericii Ortodoxe Române a stabilit ca a doua duminică 
după Rusalii să fie consacrată sfinților români, cunoscuţi sau 
necunoscuţi nouă, pentru că ei mijlocesc pururea pentru noi 
înaintea lui Dumnezeu şi sunt modele pe care trebuie să le ur- 
meze fiecare dintre noi. 

De asemenea, sfinții români constituie cea mai importantă 
ofrandă a poporului nostru adusă lui Dumnezeu şi cel mai în- 
semnat dar al nostru făcut umanităţii, pentru veşnicie, căci aşa 
cum citim în Sfânta Scriptură: „Cerul şi pământul vor trece, dar 
cel ce face voia lui Dumnezeu rămâne în veac” (Marcu 13,31 şi 
I loan 2,17). 

De câţiva ani încoace, pentru a fi remarcați dintr-o pri- 
vire, sfinţii români sunt trecuți în calendarul creştin cu culoare 
albastră, de aceea putem constata foarte uşor că nu există lună, 
uneori nici săptămână, în care să nu prăznuim unul sau mai mulți 

sfinți români, ceea ce trebuie să reprezinte pentru noi un motiv 
în plus de a ne preţui şi iubi poporul în care ne-am născut, mai 
ales în aceste vremuri în care patriotismul a dispărut aproape cu 
desăvârşire. 

Pentru a ne forma o părere corectă despre rolul deosebit de 
important pe care l-a avut Biserica Ortodoxă Română în sânul 
poporului nostru, în cele ce urmează voi prezenta mai multe date 
istorice. 

Prima biserică de pe teritoriul actual al țării noastre a fost 
peştera Sfântului Apostol Andrei, situată în apropierea localităţii 
Ion Corvin, din județul Constanţa. 

Cea mai veche bazilică la nordul Dunării este cea de la 
Porolissum, judeţul Sălaj, care în veacul al IV-lea creştin a fost 
transformată din templu păgân în biserică. 

Primul episcop hirotonit pe teritoriul ţării noastre a fost 
Amplie (sau Ampliat), ucenicul Sfântului Apostol Andrei, rânduit 
de acesta ca episcop de Odyssos (astăzi Varna, în Bulgaria), trecut 
în rândul sfinţilor. 

Cei dintâi creştini care au suferit moarte martirică pe terito- 
riul patriei noastre, despre care avem date precise, au fost Pasicrat 
şi Valentin, doi frați, soldaţi în armata romană, martirizați în 24 
aprilie 298, Iuliu Veteranul, în 27 mai acelaşi an, Nicandru şi 
Marcian, în 8 iunie 298, precum şi Isihie, în 15 iunie acelaşi an. 

Primul preot daco-roman cunoscut este Montanus, care 
a fost înecat împreună cu soţia sa, Maxima, în ziua de 26 mar- 
tie 304, în râul Sava, pentru că cei doi au mărturisit credința 
creştină. 

Cei dintâi ierarhi care au păstorit pe teritoriul țării noastre 
au fost Evanghelicus (în jurul anului 303), Efrem (martirizat în 
304) şi Tit (cca 319-324), care au avut reşedinţa la Tomis, oraşul 
Constanţa de astăzi. Importanţa acestui străvechi scaun episco- 
pal constă şi în faptul că ierarhii de aici au luat parte la lucrările 

primelor trei Sinoade Ecumenice. Astfel, Marcu a fost prezent la 
Sinodul | Ecumenic de la Niceea, din 325; Gherontie a participat 
la lucrările Sinodului al II-lea Ecumenic de la Constantinopol, 
din 381; iar Timotei a luat parte la lucrările Sinodului al III-lea 
Ecumenic de la Efes, din 431. 

Primul ierarh de la noi, din afara Dobrogei, a fost lerotei. 
Acesta, în calitate de monah, l-a însoţit pe la anul 950-951 pe 
Gyula, conducătorul ungurilor, într-o vizită la Constantinopol. 
Gyula a fost tatăl Şarlotei, mama lui Ştefan cel Sfânt, primul rege 
al Ungariei. În capitala Imperiului Bizantin Gyula a fost botezat, 
avându-l ca naş pe împăratul Constantin al VII-lea Porfirogenetul, 
iar lerotei a fost hirotonit episcop de către patriarhul ecumenic 
Teofilact. La revenirea în Transilvania, lerotei a avut reşedinţa la 
Alba Iulia, păstorindu-i pe ungurii nou convertiți la ortodoxie, dar 
şi pe românii ortodocşi de veacuri. Episcopul lerotei a fost cano- 
nizat în anul 2000 de Sfântul Sinod al Patriarhiei Ecumenice. 

Cel dintâi mitropolit al Țării Româneşti a fost Iachint de la 
Vicina, care în anul 1359 îşi avea sediul la Curtea de Argeş, unde 
se găsea şi curtea domnească. În anul 2008 Iachint de la Vicina 
a fost declarat sfânt. 

În a doua jumătate a veacului al XIV-lea, mai exact pe 
la anul 1377, arhiepiscop al românilor din Transilvania era 
Ghelasie de la Râmeţ. Acesta a fost trecut în rândul sfinților în 
anul 1992. 

Cel dintâi mitropolit al Moldovei a fost Iosif Muşat, hiro- 
tonit în 1387 şi recunoscut de Patriarhia Ecumenică în anul 1401. 
Scaunul mitropolitan în vremea lui se găsea la Suceava, unde era 
şi reşedinţa domnitorului Moldovei. 

Primii călugări cunoscuţi la noi au fost Epictet şi Astion, 
martirizați la Halmyris, în 8 iulie (prin anii 298-303). 

La Dumbrăveni, în județul Constanţa, a fost descoperit un 
complex monahal paleocreştin, datând din secolele IV-VI, din 

aceeaşi perioadă cu Slava Rusă, din judeţul Tulcea, cele două 
fiind cele mai vechi mănăstiri de pe teritoriul ţării noastre. 

Prima mănăstire atestată documentar de pe teritoriul 
României a purtat hramul „Sfântul loan Botezătorul” şi a fost 
înființată în anul 1002 de către voievodul Ahtum, nepotul lui 
Glad, în Morisena, astăzi Cenad, în judeţul Timiş. 

Cea mai veche pictură de pe teritoriul actual al țării noastre 
este bisericească şi a fost realizată în anii 1313-1314 de zugravul 
Teofil, pe pereţii bisericii de piatră din Streisângeorgiu, județul 
Hunedoara. 

Cel mai amplu şi mai însemnat ansamblu iconografic din 
epoca timpurie a artei medievale româneşti îl constituie frescele 
din biserica domnească din Curtea de Argeş, realizate în perioada 
1352-1377. Acest vast ansamblu pictural urmează, în linii mari, 
pictura bizantină din epoca Paleologilor, larg răspândită în Bal- 
cani. 

În anul 1495, pe lângă biserica „Sfântul Nicolae” din Şcheii 
Braşovului, a fost ridicată prima şcoală românească. Iniţial limba 
de predare era cea slavonă, iar cărțile folosite erau cele de cult, 
pentru ca din 1583 cursurile să se ţină numai în limba română. 

Cea mai veche lucrare scrisă pe teritoriul țării noastre este 
„Actul martiric” al Sfinților Epictet şi Astion, alcătuit la începutul 
secolului al IV-lea. 

Prin anii 1404-1405, Sfântul Nicodim de la Tismana a ca- 
ligrafiat pe pergament un frumos Tetraevanghel în limba slavă 
bisericească, acesta fiind primul manuscris cu dată sigură scris 
pe teritoriul ţării noastre. 

Cea dintâi carte tipărită pe teritoriul actual al țării noastre 
a fost una bisericească, şi anume Liturghierul lui Macarie, apărut 
în 1508 la Târgovişte, în limba slavonă. 

Prima tipăritură în limba română a fost Catehismul de la 
Sibiu din 1544, care însă s-a pierdut. 

Cea dintâi carte în limba română care s-a păstrat este Evan- 
ghelia slavo - română a lui Filip Moldoveanul, tipărită la Sibiu, 
în 1551-1553. 

Noul Testament a fost tradus pentru prima dată în lim- 
ba română şi publicat la Bălgrad (Alba Iulia de astăzi), în anul 
16438. 

Sfânta Scriptură integrală în limba română a apărut la 
Bucureşti, în anul 1688, având ca text de bază pentru Noul Tes- 
tament traducerea de la Bălgrad. 

Primele aşezăminte de îngrijire medicală din Țara 
Românească şi Moldova au fost bolniţele, care începând cu se- 
colele XV-XVI îşi desfăşurau activitatea pe lângă mănăstirile 
mai mari. 

Cel mai vechi spital din Țara Românească a fost înființat 
în anul 1704 în curtea mănăstirii Colțea din Bucureşti, de unde 
şi-a luat şi numele, iar „Sfântul Spiridon”, primul spital din Mol- 
dova, şi-a început activitatea în anul 1757, pe lângă mănăstirea 
cu acelaşi nume. Deşi românii au fost întotdeauna majoritari 
în Transilvania, ei nu au avut drepturi până în 1918, fiind doar 
toleraţi în propria lor ţară, de aceea nu s-au putut manifesta liber 
nici ca nație, nici ca şi creştini ortodocşi, motiv pentru care primul 
spital din această provincie a fost întemeiat la Sibiu, în 1292, de 
către saşii colonizați aici. 

Reprezentanţii Bisericii Ortodoxe Române au jucat un rol 
foarte însemnat atât în unirea Moldovei cu Țara Românească, 
din 24 ianuarie 1859, cât şi în realizarea mărețului act al unirii 
Transilvaniei cu România, de la | decembrie 1918. 

După unirea Principatelor Române din 1859 şi a războiului 
de independenţă din anii 1877-1878, Biserica Ortodoxă din Re- 
gat a fost recunoscută, în 1885, ca autocefală, iar în urma unirii 
Transilvaniei cu România din 1918, Biserica Ortodoxă Română 
a fost ridicată, în anul 1925, la rangul de Patriarhie. 

În urma acestor evenimente, Biserica Ortodoxă Română a 
dobândit dreptul de a-i canoniza pe cei care au ajuns sfinți. 

Astfel, în anul 1950, Sfântul Sinod al Bisericii Ortodoxe 
Române a făcut primele canonizări de sfinți români. Aceştia 
au fost: Sfântul Ierarh Calinic de la Cernica, Sfinţii Ierarhi 
Mărturisitori lorest şi Sava, Cuvioşii Mărturisitori Visarion Sa- 
rai şi Sofronie de la Cioara, Sfântul Mucenic Oprea din Săliştea 
Sibiului, precum şi Sfântul Ierarh Iosif cel Nou de la Partoş. 
Este demn de remarcat faptul că dintre primii şapte sfinți români 
canonizați, patru au fost ardeleni. 

Pe lângă românii canonizați la Bucureşti, unii conaționali 
de-ai noştri au fost recunoscuţi ca sfinți în alte țări. Astfel, Sfântul 
Antipa de la Calapodeşti, care a vieţuit mai mult timp în Sfântul 
Munte Athos şi în Rusia decât în România, este considerat sfânt 
încă din anul 1906 de către monahii ruşi de la Mănăstirea 
Sfântul Pantelimon din Muntele Athos. În cazul acesta este 
vorba despre o trecere în rândul sfinților fără un act oficial de 
canonizare din partea Bisericii, doar prin înscrierea numelui său 
în Minei. leroschimonahul Antipa de la Calapodeşti este singurul 
călugăr athonit român care a fost trecut în rândul sfinților printr-o 
canonizare spontană, venită la doar 24 de ani după trecerea lui 
la cele veşnice. Sfântul Sinod al Bisericii Ortodoxe Române l-a 
canonizat pe ieroschimonahul Antipa în anul 1992. 

După 1990, Sfântul Sinod al Bisericii Ortodoxe Române 
a canonizați numeroşi sfinți. Dintre aceştia, Sfântul loan Iacob 
Hozevitul, care a fost trecut în rândul sfinților în 1992, a trăit cel 
mai aproape de noi, mutându-se la Domnul în anul 1960. Sfântul 
loan Iacob, ale cărui moaşte se odihnesc, în aşteptarea învierii, în 
Mănăstirea Sfântul Gheorghe din Hozeva, în Țara Sfântă, a fost 
canonizat în anul 2015 şi de Patriarhia Ierusalimului. 

În cele ce urmează vom prezenta o listă cu toţi sfinţii daco- 
romani Şi români, cu cei de alt neam care şi-au desfăşurat activita- 

tea pe teritoriul patriei noastre şi au ajuns aici la sfințenie, precum 
şi cu sfinţii care au trăit pe alte meleaguri dar, prin purtarea de 
grijă a lui Dumnezeu, au sfintele moaşte în România: Sfântul 
Cuvios Antipa de la Calapodeşti (10 ianuarie), Sfinţii Muce- 
nici Ermil şi Stratonic (13 ianuarie), Sfântul Ierarh Bretanion, 
Episcopul Tomisului (25 ianuarie), Sfinţii Cuvioşi loan Casian 
şi Gherman din Dobrogea (29 ferbuarie), Sfântul Sfinţit Mu- 
cenic Efrem, Episcopul Tomisului (7 martie), Sfinții Mucenici 
Montanus, preotul şi soţia sa, Maxima (26 martie), Sfinţii 26 de 
Mucenici din Goţia (26 martie), Sfântul Sfinţit Mucenic Irineu, 
Episcop de Sirmium (6 aprilie), Sfântul Ierarh Calinic de la Cer- 
nica, Episcopul Râmnicului (11 aprilie), Sfântul Mucenic Sava de 
la Buzău (12 aprilie), Sfântul Ierarh Pahomie de la Gledin, Epis- 
copul Romanului (14 aprilie), Sfântul Ierarh Teotim, Episcopul 
Tomisului (20 aprilie), Sfinţii lerarhi Ilie lorest, Sava Brancovici 
şi Simion Ştefan, Mitropoliţii Transilvaniei (24 aprilie), Sfântul 
Ierarh Iosif Mărturisitorul din Maramureş (24 aprilie), Sfinții 
Mucenici Pasicrat şi Valentin (24 aprilie), Sfântul Cuvios Vasile 
de la Poiana Mărului (25 aprilie), Sfinţii Mucenici din Dobrogea: 
Chiril, Chindeu şi Tasie din Axiopolis (26 aprilie), Sfinții Muce- 
nici: Maxim, Cvintilian şi Dadas din Ozovia (28 aprilie), Sfântul 
Ierarh Atanasie al III-lea, Patriarhul Constantinopolului (2 mai), 
Sfântul Cuvios Irodion de la Lainici (3 mai), Sfântul Mucenic 
Ioan Valahul (12 mai), Sfântul Ierarh Iacob Putneanul, Mitropoli- 
tul Moldovei (15 mai), Sfinții Cuvioşi: Sila, Paisie şi Natan de la 
Sihăstria Putnei (16 mai), Sfântul Mucenic Iuliu Veteranul (27 
mai), Sfântul Mare Mucenic loan cel Nou de la Suceava (2 iunie), 
Sfinţii Mucenici Zotic, Atal, Camasie şi Filip de la Niculiţel (4 
iunie), Sfinții Mucenici Nicandru şi Marcian (8 iunie), Sfân- 
tul Mucenic Isihie (15 iunie), Sfântul Ierarh Grigorie Dascălul, 
Mitropolitul "Țării Româneşti (22 iunie), Sfântul Ierarh Niceta 
de Remesiana (24 iunie), Sfântul lerarh Ghelasie de la Râmeţ 

(30 iunie), Sfântul Ierarh Leontie de la Rădăuţi (1 iulie), Sfântul 
Voievod Ştefan cel Mare (2 iulie), Sfinții Mucenici Epictet preotul 
şi Astion monahul (8 iulie), Sfântul Mucenic Emilian de la Duros- 
torum (18 iulie), Sfinții Cuvioşi Rafael şi Partenie de la Agapia 
Veche (21 iulie), Sfântul Cuvios Ioanichie cel Nou de la Muscel 
(26 iulie), Sfântul Cuvios loan Iacob de la Neamţ (5 august), 
Sfânta Cuvioasă Teodora de la Sihla (7 august), Sfântul Ierarh 
Nifon, Patriarhul Constantinopolului (11 august), Sfinţii Martiri 
Brâncoveni: Constantin Voievod cu cei patru fii ai săi: Constan- 
tin, Ştefan, Radu, Matei şi sfetnicul lanache (16 august), Sfântul 
Cuvios losif de la Văratec (16 august), Sfinţii Mucenici Donat 
diaconul, Romul preotul, Silvan diaconul şi Venust (21 august), 
Sfântul Mucenic Lup (23 august), Sfântul Ierarh Varlaam, Mit- 
ropolitul Moldovei (30 august), Sfântul Cuvios loan de la Râşca 
şi Secu, Episcopul Romanului (30 august), Sfântul Cuvios Dio- 
nisie Exiguul (cel Smerit) (1 septembrie), Sfinţii Cuvioşi Neofit 
şi Meletie de la Mănăstirea Stânişoara (3 septembrie), Sfinţii 
Cuvioşi Simeon şi Amfilohie de la Pângăraţi (7 septembrie), 
Sfântul Cuvios Onufrie de la Vorona şi Sfântul Cuvios Chiriac 
de la Tazlău (9 septembrie), Sfântul Cuvios loan de la Prislop (13 
septembrie), Sfinţii Mucenici din Dobrogea: Macrobie, Gordian, 
Ile, Zotic, Lucian şi Valerian (13 septembrie), Sfântul Ierarh Iosif 
cel Nou de la Partoş, Mitropolitul Banatului (15 septembrie), 
Sfântul Mare Mucenic Nichita Romanul (15 septembrie), Sfântul 
Ierarh Mucenic Teodosie de la Mănăstirea Brazi, Mitropolitul 
Moldovei (22 septembrie), Sfântul Voievod Neagoe Basarab (26 
septembrie), Sfântul Ierarh Martir Antim Ivireanul, Mitropolitul 
Țării Româneşti (27 septembrie), Sfinții Cuvioşi Iosif şi Chiriac 
de la Bisericani (1 octombrie), Sfinții Cuvioşi Daniil şi Misail de 
la Mănăstirea Turnu (5 octombrie), Sfânta Cuvioasă Parascheva 
(14 octombrie), Sfinţii Cuvioşi Mărturisitori: Visarion, Sofronie 
şi Sfântul Mucenic Oprea; Sfinții Preoţi Mărturisitori: loan din 

Galeş şi Moise Măcinic din Sibiel (21 octombrie), Sfântul Cuvios 
Dimitrie cel Nou, Ocrotitorul Bucureştilor (27 octombrie), Sfântul 
Ierarh Iachint, Mitropolitul Țării Româneşti (28 octombrie), Sfinții 
Mucenici Claudiu, Castor, Sempronian şi Nicostrat (9 noiembrie), 
Sfinţii Martiri şi Mărturisitori Năsăudeni: Atanasie Todoran din 
Bichigiu, Vasile din Mocod, Grigorie din Zagra şi Vasile din Telciu 
(12 noiembrie), Sfântul Cuvios Paisie de la Neamţ (15 noiembrie), 
Sfântul Cuvios Grigorie Decapolitul (20 noiembrie), Sfântul Mu- 
cenic Dasie din Durostor (20 noiembrie), Sfântul Cuvios Antonie 
de la lezerul Vâlcii (23 noiembrie), Sfântul Apostol Andrei cel 
Întâi chemat, Ocrotitorul României (30 noiembrie), Sfântul Ierarh 
Andrei Şaguna, Mitropolitul Transilvaniei (30 noiembrie), Sfân- 
tul Cuvios Gheorghe de la Cernica şi Căldăruşani (3 decembrie), 
Sfânta Muceniţă Filofteia de la Curtea de Argeş (7 decembrie), 
Sfântul Ierarh Dosoftei, Mitropolitul Moldovei (13 decembrie), 
Sfântul Cuvios Daniil Sihastrul (18 decembrie), Sfântul Ierarh Pe- 
tru Movilă, Mitropolitul Kievului (22 decembrie), Sfântul Cuvios 
Nicodim cel Sfinţit de la Tismana (26 decembrie), Sfântul Mucenic 
Hermes (31 decembrie). 

Cunoscând aceste date despre Biserica Ortodoxă Română 
şi despre rolul important pe care aceasta l-a jucat în istoria popo- 
rului nostru, să fim mai ataşaţi de valorile ei perene, pentru că în 
afara Bisericii nu există mântuire, să-i cinstim pe sfinţii români, 
să le cerem ajutorul şi să le urmăm pilda, pentru că numai aşa 
vom putea ajunge în împărăţia lui Dumnezeu, unde „cele ce 
ochiul nu le-a văzut, urechea nu le-a auzit şi la inima omului nu 
s-au suit, pe acelea le-a gătit Dumnezeu celor ce-L iubesc pe 
EI” ( Corinteni 2,9). 


Amin 

Despre grijile vieţii! 


Preacucernice Părinte Protopop. 
Preacucernici Părinţi, iubiţi credincioşi, 


După ce l-a creat pe Adam, „Domnul Dumnezeu l-a pus 
în rai ca să-l lucreze şi să-l păzească. Și Domnul Dumnezeu 
i-a dat lui Adam poruncă şi i-a zis: «Din toţi pomii raiului poți 
să mănânci, dar din pomul cunoştinței binelui şi răului să nu 
mănânci, căci în ziua în care vei mânca din el, cu moarte vei 
muri!»” (Facere 2,15-17). Dumnezeu a creat-o apoi pe Eva, din 
coasta protopărintelui, iar „Adam şi femeia lui erau amândoi goi 
şi nu se ruşinau” (Facere 2,25). 

Din acest pasaj biblic constatăm că în rai primii oameni nu 
aveau nimic al lor, decât trupurile goale, însă condiţiile climatice 
nu îi vătămau şi ei puteau mânca din roadele tuturor pomilor, în 
afară de unul singur. Fiind ispitiți de vrăjmaşul, protopărinții au 
călcat porunca lui Dumnezeu şi au mâncat din pomul cunoştinţe 
binelui şi răului. „Atunci amândurora li s-au deschis ochii şi au 
cunoscut că erau goi; şi au cusut frunze de smochin şi şi-au făcut 
şorțuri” (Facere 3,7). 

În urma păcatului strămoşesc, Dumnezeu l-a blestemat 
pe diavol, dar şi pământul, le-a spus primilor oameni care vor 
fi consecinţele neascultării, „le-a făcut lui Adam şi femeii sale 
îmbrăcăminte de piele şi i-a îmbrăcat” (Facere 3,21), apoi i-a 
alungat din rai. 


! Cuvânt rostit în 25 iunie 2017 în biserica „Sfinţii Împărați Constantin 
şi Elena” din Şimleu Silvaniei. 

După ce au ajuns să locuiască în pământul blestemat de 
Dumnezeu, oamenii s-au înmulțit şi s-au tot înrăit. Cu toate 
acestea, Dumnezeu le-a purtat de grijă, iar la „plinirea vremii”, 
Fiul Lui, cea de-a doua persoană a Sfintei Treimi, s-a făcut om, 
„fiindcă într-atât a iubit Dumnezeu lumea, încât pe Fiul Său Cel 
Unul-Născut L-a dat, pentru ca tot cel ce crede într-Însul să nu 
piară, ci să aibă viaţă veşnică” (loan 3,16). 

În timpul activităţii Sale publice, Domnul Hristos a 
săvârşit numeroase minuni şi ne-a făcut cunoscută cea mai înaltă 
învățătură din această lume, prin care suntem cu toții chemaţi să 
redobândim raiul, din care au căzut Adam şi Eva, pentru că aşa 
cum a afirmat Sfântul Apostol Pavel: „Noi nu avem aici cetate 
stătătoare, ci o căutăm pe aceea ce va să fie” (Evrei 13,14). 

În pericopa evanghelică citită astăzi la Sfânta Liturghie 
ne este prezentat un îndemn al Domnului Hristos: „Nu purtați 
grijă pentru viața voastră ce veți mânca şi ce veți bea, nici pen- 
tru trupul vostru cu ce vă veţi îmbrăca. Oare nu este viața mai 
mult decât hrana şi trupul decât îmbrăcămintea? Aşadar, nu vă 
îngrijoraţi spunând: Ce vom mânca sau ce vom bea sau cu ce 
ne vom îmbrăca? Deoarece pe toate acestea le caută păgânii, 
că ştie Tatăl vostru Cel ceresc că aveți nevoie de toate acestea, 
ci căutaţi mai întâi împărăția lui Dumnezeu şi dreptatea Lui, şi 
toate acestea vi se vor adăuga” (Matei 6,25 şi 31-33). 

În cele ce urmează voi prezenta câteva exemple de oameni 
care au împlinit întocmai acest sfat al Mântuitorului, ceea ce 
dovedeşte că este cu putinţă, de vreme ce Domnul Hristos a afir- 
mat că „Cerul şi pământul vor trece, dar cuvintele Mele nu vor 
trece” (Luca 21,33). 

Sfântul Onufrie a vieţuit în pustie şaizeci de ani, perioadă în 
care nu a văzut chip de om. Acesta nu purta haine şi îşi acoperea 
trupul cu părul capului şi cu barba lui lungă, care îi ajungea până 
la pământ. 

Sfânta Cuvioasă Maria Egipteanca s-a retras în Pustia 
Iordanului la vârsta de 29 de ani. Cu trecerea vremii, hainele pe 
care le purta s-au ponosit şi s-au rupt şi ea nu avea de unde să îşi 
procure altele. Astfel, din cauza arşiţei, aceasta suferea de cald, 
iar din pricina gerului tremura şi îngheţa de frig, încât de multe 
ori cădea la pământ şi rămânea acolo nemişcată, aproape fără 
suflare. După 47 de ani petrecuţi în acest fel, în care nu a văzut 
faţă de om, călugărul Zosima a întâlnit-o în pustie, 1-a oferit rasa 
lui, pentru a-şi acoperi goliciunea şi i-a cerut să se roage pentru 
el şi pentru întreaga lume. Cuvioasa Maria Egipteanca s-a întors 
către răsărit şi, ridicându-şi ochii spre cer şi înălțându-şi mâinile, 
a început să se roage în şoaptă. Monahul, care privea spre pământ, 
şi-a ridicat puţin ochii şi a văzut că, în timp ce se ruga, Cuvioasa 
era înălţată ca la un cot de la pământ. 

Pe când Sfântul Antonie cel Mare avea nouăzeci de ani, 
i-a venit în minte gândul că el ar fi primul om care s-a retras 
în pustie. În acea noapte însă, în vis, i s-a descoperit de către 
Dumnezeu că înainte ca el să fi fugit de lume şi de răutatea ei, un 
altul, numit Pavel, a făcut aceasta, pe care va trebui să-l caute cât 
mai curând, până când acela mai este încă în viaţă. Luând acest 
vis drept poruncă cerească, pustnicul a pornit îndată la drum 
şi după trei zile de mers greoi prin pustie, a ajuns în fața unei 
peşteri întunecoase. Aici a găsit, după multă căutare, un bătrân 
cărunt şi gârbovit de ani, peste pletele căruia se aşternuse omătul 
a 113 ierni şi, recunoscându-l îndată a fi cel despre care a primit 
înştiinţare în vis, i-a căzut la picioare, cerându-i binecuvântare. 
Aşezându-se, cei doi au început să vorbească între ei, iar la un 
moment dat au văzut un corb care, după ce s-a aşezat pe ramura 
unui copac, a zburat încet spre ei şi a lăsat pe pământ, înaintea 
lor, o pâine întreagă. După ce pasărea şi-a luat zborul, Pavel a zis: 
«Vezi, Dumnezeu cel cu adevărat preabun şi îndurat, ne-a trimis 
prânzul. Eu de şaizeci de ani primesc zilnic o jumătate de pâine 

în felul acesta, dar pentru că acum ai venit şi tu, Domnul Hristos 
a dublat hrana ostaşilor săi». 

Bătrânul pustnic s-a mutat la Domnul, iar Sfântul Antonie 
l-a îngropat. Căutând în peştera în care viețuise monahul, Sfântul 
Antonie nu a găsit acolo nimic altceva decât o haină din foi de 
palmieri pe care, luând-o, o îmbrăca întotdeauna la praznicul 
Paştilor şi al Rusaliilor. 

Sfântul Gherasim a înființat o mănăstire pe malul 
Iordanului. Aici a stabilit nişte reguli foarte stricte, conform 
cărora, monahii aveau voie să se hrănească doar cu pâine uscată 
şi curmale, pe care le primeau de la mănăstire. Fiecare călugăr 
avea o singură haină veche, care-i acoperea trupul, şi un vas de 
lut, cu apă. În chiliile monahilor nu se făcea niciodată foc şi o 
rogojină le servea în loc de pat. În lipsa călugărilor, uşile chiliilor 
trebuiau să rămână în permanenţă deschise, încât oricine putea 
intra să ia de acolo orice dorea. 

De luni până vineri, toți călugării stăteau în chiliile lor, 
rugându-se şi împletind coşuri. Sâmbăta şi duminica aceştia ve- 
neau la biserica mănăstirii, unde se spovedeau, se împărtăşeau 
cu Sfintele Taine, iar apoi luau o masă comună, singurul prilej cu 
care serveau mâncare gătită, din legume fierte, şi puteau să bea 
puţin vin, spre slava lui Dumnezeu. 

În Sfântul Post al Paştilor, Sfântul Gherasim se retrăgea în 
adâncul pustiei şi nu se hrănea cu nimic altceva, decât cu Sfânta 
Împărtăşanie, pe care o lua în fiecare duminică. 

Urmându-i pilda, în timpul Postului Mare, numeroşi mo- 
nahi plecau din mănăstirea de lângă Iordan în pustie. Astfel, în 
prima duminică a Sfântului şi Marelui Post al Paştilor, se săvârşea 
Sfânta Liturghie, la care toţi monahii se împărtăşeau cu Trupul şi 
Sângele Domnului, mâncau puţin, apoi se adunau în biserică şi, 
rugându-se îndelung şi făcând numeroase metanii, se îmbrăţişau. 
După aceasta, fiecare îşi lua hrană după cum putea şi după cum 

voia. Unul lua pâine, pe măsura trebuinţei trupului, altul curmale, 
altul nimic, decât rasa cu care era îmbrăcat, şi ieşeau toţi din 
mănăstire, cântând: «Domnul este luminarea mea şi mântuirea 
mea; de cine mă voi teme? Domnul este apărătorul vieţii mele; 
de cine mă voi înfricoşa?» (Psalmul 26,1). De multe ori unul sau 
doi călugări rămâneau în mănăstire, nu ca să păzească cele ce se 
aflau aici, căci monahii nu aveau ceva ce ar fi putut fura hoţii, 
ci pentru a nu lăsa biserica fără slujbă. Toţi călugării care ieşeau 
din mănăstire păzeau cu sfinţenie rânduiala de a nu şti unul de 
altul cum se înfrânează şi cum petrece celălalt. Îndată ce treceau 
lordanul, toți se despărțeau. Pustiul era mare şi monahii nu aveau 
voie să se întâlnească unul cu altul. Dacă se întâmpla ca vreunul 
dintre ei să vadă, din depărtare, pe altul venind spre el, se abătea 
din drum şi se ducea în altă parte. Fiecare vieţuia pentru el şi 
pentru Dumnezeu, cântând neîncetat psalmi. Petrecând în acest 
fel, călugării se întorceau la mănăstire doar în Sâmbăta lui Lazăr, 
având ca mărturie a nevoințelor propria conştiinţă, care cunoştea 
cum au lucrat şi roadele căror osteneli le-au recoltat. Şi nimeni 
nu îl întreba pe celălalt cum sau în ce chip a purtat lupta pe care 
a avut-o în faţă. 

Voi prezenta şi două exemple în care hoţii au atentat la 
ceea ce posedau nişte monahi, dar nu au reuşit să-i jefuiască: „În 
chilia unui călugăr au intrat hoţii şi i-au zis: «Am venit să luăm 
tot ce ai tu aici». Monahul le-a răspuns: «Fraţilor, luaţi tot ceea 
ce doriți». După ce au golit chilia, furii au plecat, fără să ia un 
săculeţ, care atârna într-un colţ. Apucându-l în grabă, călugărul 
a alergat în urma lor, strigând: «Fraților, ați uitat acest săculeţ în 
chilia voastră!». Minunându-se de comportamentul monahului, 
hoţii au înapoiat tot ceea ce luaseră din chilie”. „În lipsa avvei 
Macarie i-a intrat în chilie un hoţ. Când s-a întors bătrânul, l-a 
găsit acolo încărcându-şi cămila cu lucrurile lui. A început şi 
călugărul să ia din lucruri şi să le pună în spatele cămilei. După 

ce au golit chilia, hoţul a început să bată cămila, care nu voia să 
se ridice. Văzând aceasta, avva a intrat în chilie, unde a găsit o 
daltă mică, pe care scoţând-o, a pus-o pe cămilă, zicând: «Frate, 
asta aştepta cămila» şi lovind-o uşor cu piciorul, i-a zis: «Ridică- 
te!». Îndată s-a ridicat cămila şi s-a dus puţin, pentru cuvântul 
lui, după care iarăşi a şezut şi nu s-a urnit din loc până nu au fost 
descărcate toate lucrurile din spatele e”. 

Voi înfățişa şi nevoinţele a doi sfinţi români, care au re- 
vigorat monahismul nostru. Sfântul Pahomie, născut la Gledin, în 
județul Bistriţa-Năsăud, a fost episcopul Romanului, dar după o 
perioadă s-a retras la schitul Pocrov, înfiinţat de el. Aici a adunat 
peste treizeci de sihaştri, rânduind o viaţă pustnicească mai aspră 
decât în toate celelalte mănăstiri şi schituri din Moldova. Sfântul 
le cerea viețuitorilor de aici să trăiască în tăcere permanentă, 
în rugăciune neîncetată şi în post, carnea fiind interzisă cu 
desăvârşire. De luni până vineri aceştia mâncau o singură dată în 
zi, fără ulei, iar sâmbăta şi duminica aveau dezlegare la ouă, lapte, 
ulei şi vin. În timpul Postului Mare şi peste săptămână, călugării, 
îndeosebi schimonahii, aveau voie să se retragă în pădure, la 
colibele lor, pentru a se ruga lui Dumnezeu, în singurătate. În 
fiecare miez de noapte, monahii din schit se adunau în biserică, la 
glasul clopotului, iar în duminici se împărtăşeau toți şi luau masa 
în trapeză. Cei mai în vârstă şi iscusiţi în lupta duhovnicească 
veneau la schit numai o dată pe săptămână, iar începătorii se 
nevoiau un timp în obşte, apoi se puteau retrage în pădure. 

De-a lungul întregii sale vieți ca monah, Sfântul Calinic 
de la Cernica nu a mâncat niciodată carne şi, începând cu anul 
1820 (de la vârsta de 33 de ani), s-a abținut chiar şi de la peşte. 
De luni până vineri, Cuviosul nu consuma bucate gătite, ci doar 
legume ori fructe crude sau pâine cu apă, o singură dată pe zi, 
după asfinţitul soarelui. Sâmbăta şi duminica acesta gusta câte 
puţin lapte, brânză, unt şi ouă, împreună cu ceilalți monahi. 

Într-o vară, Sfântul Calinic a mâncat timp de 40 de zile doar 
o felie de pepene şi câteva fructe, seara, pentru a-şi potoli setea. 

De asemenea, Sfântul Calinic nu dormea mai mult de trei 
ore pe noapte şi acelea şezând pe un scaun. 

Nouă nu ne cere nimeni să fim atât de stricți, pentru că toți 
cei pe care i-am prezentat ca exemple şi-au asumat de bunăvoie 
refuzul hainelor sau al hranei, pentru o perioadă mai scurtă sau 
mai îndelungată de timp, însă Dumnezeu le-a ajutat şi i-a răsplătit 
din plin, fiindcă ei au împlinit îndemnul Domnului Hristos din 
Evanghelia de astăzi. 

Cu toate acestea, să ţinem cont de sfatul Mântuitorului şi să 
nu ne procurăm mai mult decât ne este necesar, căzând într-una 
din capcanele lumii moderne capitaliste, numită consumism, prin 
care achiziționăm prea multe obiecte, care nu ne sunt necesare, 
pe care mai devreme sau mai târziu le vom arunca, în timp ce în 
lume şi chiar în ţară la noi există atâta sărăcie şi lipsuri. 

De asemenea, nu trebuie să uităm faptul că exploatarea 
iraţională a resurselor planetei ne va afecta pe toți, pentru că 
acestea nu sunt inepuizabile, iar influenţa nefastă a omului asupra 
creației lui Dumnezeu se va răsfrânge în ultimă instanţă asupra 
lui şi a lumii întregi, asemenea pedepsei primite de Adam şi Eva 
în urma păcatului din rai. 

ÎI felicit pe părintele Cristian Crişan pentru frumoasa ac- 
tivitate desfăşurată în această parohie şi, în mod special, pentru 
realizarea acestui frumos iconostas, pe care l-am sfințit astăzi. 

Bunul Dumnezeu să răsplătească însutit şi înmiit eforturile 
părintelui paroh şi ale celor care au contribuit la înfrumusețarea 
bisericii dumneavoastră din oraşul Şimleu Silvaniei. 

Atotmilostivul Dumnezeu să vă binecuvinteze pe toți şi să 
Îşi reverse darurile Sale cele îmbelşugate asupra tuturor. 


Amin 

Tatăl risipitor! 


Preacuvioase Părinte Consilier, 
Preacucernice Părinte Protopop. 
Preacucernici Părinţi, iubiţi credincioşi, 


Am răspuns cu multă bucurie invitației părintelui Mircea de 
a sluji Sfânta şi Dumnezeiasca Liturghie la cel mai nou sfânt altar 
din Târgu Mureş. Întrucât biserica din acest cartier se află acum 
în construcție, este responsabilitatea şi şansa dumneavoastră de 
a fi ctitori, care veți fi pomeniţi la toate slujbele oficiate în acest 
lăcaş de cult, atât timp cât va dăinui. Misiunea sfântă şi grea a 
ridicării, împodobirii cu pictură şi a înzestrării unei biserici cu toate 
cele necesare bunei desfăşurări a activităţii liturgice revine unei 
generații, însă de binefacerile acestei „porți deschise” către împărăția 
lui Dumnezeu beneficiază numeroase generații, fapt care creează 
o legătură peste timp între enoriaşii acestei parohii, care cu toţii 
sunt chemaţi să câştige raiul, de vreme ce Sfântul Apostol Pavel a 
afirmat „că noi nu avem aici cetate stătătoare, ci o căutăm pe aceea 
ce va să fie” (Evrei 13,14), iar prima şansă a dobândirii împărăției 
cerurilor o au ctitorii bisericii, ca răsplată din partea lui Dumnezeu 
pentru eforturile depuse în ridicarea unui lăcaş de cult. 

Apostolul neamurilor îi îndeamnă pe cei care sprijină 
financiar Biserica să o facă „cu mărinimie, nu cu zgârcenie”, după 
care adaugă: „V-o spun însă: Cel ce seamănă cu zgârcenie, cu 
zgârcenie va şi secera, iar cel ce seamănă cu dărnicie, cu dărnicie 
va şi secera. Să dea fiecare aşa cum socotește el cu inima, nu cu 


' Cuvânt rostit în ziua de 4 februarie 2018 în biserica cu hramurile 
„Sfântul Apostol Andrei” şi „Sfântul Ierarh Nicolae”din Târgu Mureş. 

părere de rău sau de silă, căci Dumnezeu îl iubeşte pe cel ce dă 
cu voie bună. Şi Dumnezeu poate să prisosească tot darul la voi, 
pentru ca întotdeauna întru toate având toată îndestularea, să 
prisosiți spre tot lucrul bun” (II Corinteni 9,5-8). 

ÎI felicit pe părintele paroh dar şi pe dumneavoastră pentru 
frumoasele realizări de până acum şi vă doresc mult succes în 
continuare, pentru că ştiu prea bine că nu este o sarcină uşoară. 
Dacă se ridică o benzinărie, un restaurant sau un bar, nimeni nu are 
nimic de comentat, dar când se edifică o biserică sau o catedrală, 
toți neaveniţii se opun, strigând în gura mare că sunt deja prea 
multe, fără să țină cont de faptul că din populația țării noastre doar 
între 10 şi 15% încap în lăcaşurile de cult existente. 

Cei care construiesc o biserică sunt mâinile lui Dumnezeu 
în această lume, pe când cei care se împotrivesc sunt slugile 
satanei. Apostolul neamurilor ne-a atras luarea aminte: „Păziși-vă 
de câini! Păziţi-vă de lucrătorii cei răi! Fiindcă mulţi - despre 
care v-am vorbit adeseori, iar acum v-o spun chiar plângând - se 
poartă ca duşmani ai crucii lui Hristos. Sfârşitul lor este pieirea; 
dumnezeul lor este pântecele; iar slava lor, întru ruşinea lor; ei 
pe cele pământeşti le cugetă. Iar pentru noi, cetatea noastră este 
de la început în ceruri” (Filipeni 3,1 şi 18-20). 

Aceşti duşmani ai crucii lui Hristos hăituiesc Biserica 
într-un mod barbar. S-au dezlănţuit cu o ură de nedescris 
împotriva ei, încercând prin orice mijloace să o discrediteze, 
să o facă să-şi piardă autoritatea şi credibilitatea, pentru ca cei 
neîntăriți duhovniceşte să nu aibă niciun reper după care să se 
ghideze şi să le cadă uşor pradă. Se împlinsc aici cuvintele rostite 
de Mântuitorul: „De vă urăște pe voi lumea, să ştiţi că pe Mine 
mai înainte de voi M-a urât. Dacă ați fi din lume, lumea ar iubi 
ce este al ei; dar pentru că nu sunteți din lume, ci Eu v-am ales 
pe voi din lume, de aceea vă urăşte lumea. Aduceţi-vă aminte 
de cuvântul pe care vi l-am spus: Nu este sluga mai mare decăt 

stăpânul ei. Dacă M-au prigonit pe Mine, şi pe voi vă vor prigoni,; 
dacă au păzit cuvântul Meu, şi pe al vostru îl vor păzi. Dar pe 
toate acestea vi le vor face din pricina numelui Meu, pentru că 
ei nu-L cunosc pe Cel ce M-a trimis. De n-aş fi venit şi nu le-aş fi 
grăit, păcat n-ar avea; dar acum ei nu au cuvânt de dezvinovățire 
pentru păcatul lor. Cel ce Mă urăşte pe Mine Îl urăşte pe Tatăl 
Meu. De n-aş fi făcut între ei lucruri pe care nimeni altul nu le-a 
făcut, păcat n-ar avea; dar acum au şi văzut şi M-au urât şi pe 
Mine şi pe Tatăl Meu, dar aceasta, pentru a se plini cuvântul scris 
în legea lor: M-au urât pe nedrept” (loan 15,18-25). 

Aceşti oameni, care servesc interese oculte, străine de neam 
şi de țară, uită că Biserica este trupul lui Hristos, pe care nici 
„porțile iadului nu o vor birui” (Matei 16,18). 

Pentru a avea un ajutor în plus în lupta duhovnicească 
pe care o purtaţi, v-am adus o părticică din moaştele Sfântului 
Nicolae Stefanovici Beshaniţki. Acesta s-a născut în 14 decembrie 
1859 în localitatea Priipalu din Estonia şi, simțind chemarea de 
a-i sluji lui Dumnezeu, s-a făcut preot. În ziua de 14 ianuarie 
1919, a fost asasinat de către nişte soldaţi bolşevici, în localitatea 
estoniană Tartu, împreună cu episcopul Platon şi cu preotul 
Mihail. Cei trei martiri au fost trecuţi în rândul sfinților în anul 
1982, de către Biserica Ortodoxă Rusă din exil, iar în anul 2000 
au fost canonizaţi şi de Patriarhia Ecumenică, având ca dată de 
pomenire ziua de 12 ianuarie. 

Moaştele Sfinţilor Nicolae cel Nou şi Mihail cel Nou se 
păstrează întregi în două racle în catedrala din Tartu. Anul trecut 
am vizitat catedrala respectivă, împreună cu doi episcopi şi mai 
mulți preoţi. La solicitarea noastră, Preasfinţitul Părinte Ilie, 
episcopul locului, a deschis raclele celor doi sfinţi, pentru a ne 
putea închina la sfintele moaşte. Atunci, Înaltpreasfinţitul Părinte 
Stefanos, mitropolitul primat al Estoniei, m-a întrebat dacă doresc 
câte o părticică din cei doi sfinţi, iar eu am fost de acord. Bucata 

din moaştele Sfântului Mihail cel Nou am dăruit-o Mănăstirii Bic 
din Episcopia Sălajului. Părticica din moaştele Sfântului Nicolae 
cel Nou am hotărât să o ofer bisericii dumneavoastră pentru că 
aceasta îl are ca şi ocrotitor pe Sfântul Nicolae, iar parohul de aici 
se numeşte Mircea Nicolae. După ce am stabilit data în care voi 
sluji în această biserică, am constatat că astăzi este pomenit în 
calendarul creştin Sfântul Cuvios Nicolae Mărturisitorul, Studitul, 
iar eu sunt convins că toate acestea nu sunt pure coincidenţe. 

Sfântul Nicolae cel Nou este cel mai preţios odor al acestui 
lăcaş de cult şi sunt convins că va fi ocrotitor şi mijlocitor înaintea 
lui Dumnezeu pentru preotul şi enoriaşii de aici. 

Astăzi la Sfânta Liturghie s-a citit o Evanghelie care ne 
înfăţişează una dintre cele mai cunoscute parabole rostite de 
Domnul Hristos. Este vorba despre pilda fiului risipitor. 

Ce este de fapt o parabolă? Conform Dicţionarului 
explicativ al limbii române „aceasta este o mică povestire 
alegorică cu un cuprins religios sau moral”. Întrucât orice pildă 
lasă loc la mai multe interpretări, Mântuitorul Însuşi le-a spus 
Sfinților Săi Apostoli: „Vouă vă este dat să cunoaşteţi tainele 
împărăției lui Dumnezeu; dar celorlalți, în parabole, ca văzând 
să nu vadă şi auzind să nu înţeleagă” (Luca 8,10). 

Nu voi reda conţinutul pildei fiului risipitor, pentru că este 
foarte bine cunoscut de către toţi cei care frecventează Sfânta 
Biserică. Intenţia mea este de a da o nouă interpretare acestei 
parabole, care este actuală şi acum, după 2.000 de ani de când 
a fost rostită de Domnul Hristos. Prin aceasta se împlineşte 
afirmația Mântuitorului: „Cerul şi pământul vor trece dar 
cuvintele Mele nu vor trece” (Matei 24,35). 

Din nefericire şi în poporul nostru există, nu unul, ci 
milioane de fii risipitori, răspândiţi pe toate meridianele globului 
pământesc. Aceştia însă nu au plecat să cheltuie averea moştenită 
şi să trăiască în dezmierdări, ci muncesc din greu pentru a câştiga 

un ban cinstit, din care se întrețin ei, iar o parte o trimit rudelor 
rămase în țară. Îi deplâng. S-au dus departe de casă, fiind rupți de 
rădăcinile lor, de familie, de cultură, de tradiţii, poate chiar şi de 
credinţă, ajungând nişte înstrăinaţi care s-au adaptat doar într-o 
oarecare măsură acolo unde au ajuns. Mulţi dintre ei vor să se 
întoarcă acasă, dar nu îşi mai găsesc locul pe meleagurile natale, 
de aceea încearcă din greu să prindă rădăcini într-un pământ 
străin. Nu le este uşor. Îi aşteptăm acasă. Locul lor este aici, unde 
Dumnezeu a rânduit să se nască. 

Tatăl fiului risipitor este întâlnit şi el în societatea noastră, 
însă spre deosebire de cel din parabola rostită de Domnul Hristos, 
acesta nu îşi aşteaptă băiatul să se întoarcă şi nu îl preocupă deloc 
soarta lui, ci din contră, se străduieşte să pună mâna pe o parte 
cât mai mare din rodul muncii flăcăului. 

Acest tată creează legi care încalcă poruncile lui Dumnezeu, 
iar atunci când vrea să redefinească familia loveşte crunt şi 
nemilos în fiinţa poporului. Unui astfel de părinte, Dumnezeu i-a 
zis încă din Vechiul Testament: „Jată, Eu astăzi ţi-am pus înainte 
viața şi moartea, binele şi răul. Alege viaţa, ca să trăieşti, tu şi 
urmaşii tăi!” (Deuteronom 30,15 şi 19). 

Acelaşi tată, care dovedeşte că nu are frică de Dumnezeu 
Şi ruşine de oameni, încearcă să legifereze furtul, sub pretextul 
că pentru el, hoția sub un anumit prag, care de altfel este o sumă 
enorm de mare, nu mai trebuie pedepsită. Dumnezeu însă a 
poruncit: „Să nu furi!” (leşire 20,15). Pentru acest soi de oameni, 
prorocul Isaia a scris: „Vai celor ce numesc răul bine şi binele, 
rău, celor ce fac întunericul lumină şi lumina, întuneric, celor ce 
fac amarul dulce şi dulcele, amar! Vai celor ce-n ochii lor sunt 
înţelepţi şi doar în mintea lor cunoscători!” (Isaia 5,20-21). 

Fratele fiului risipitor este şi el întâlnit la noi în ţară, alături 
de români. El nu a plecat în lumea largă, ci vrea să trăiască aici 
pentru totdeauna, făcând din ţara noastră ţara lui. Acest frate 

s-a înţeles cu tatăl să primească nişte privilegii nemaiîntâlnite 
nicăieri, iar tatăl, foarte receptiv la nevoile băiatului, care 
întotdeauna i-a fost alături la bine şi numai la bine, s-a grăbit să 
i le împlinească. 

Oare acest tată chiar nu ţine deloc la numeroşii săi fii 
risipitori? 

Anul acesta sărbătorim centenarul Marii Uniri. Au trecut 
100 de ani de când Basarabia, Bucovina, Transilvania şi Banatul 
s-au unit cu România, fiind realizat prin aceasta măreţul ideal a 
numeroase generaţii, ca toți românii să trăiască în aceeaşi ţară. 
Foarte mulţi înaintaşi ai noştri au suferit ori chiar s-au jertfit 
pentru ca noi să devenim un popor mare şi să trăim într-o ţară pe 
măsură. Din nefericire, astăzi suntem mai risipiţi şi mai dezbinați 
ca oricând şi nu putem sau nu vrem să căutăm căi care să ne ducă 
la un țel naţional comun mai presus de interesele personale şi de 
grup. Ni se potrivesc mai mult ca oricând cuvintele rostite de 
profetul Isaia: „Poporul meu este asuprit de nişte copii şi femeile 
domnesc peste el. Poporul meu, cei care te conduc te rătăcesc şi 
te abat de la calea pe care mergi tu” (Isaia 3,12). 

Noi suntem beneficiarii Marii Uniri, însă dacă nu ne 
trezim la realitate, aşa cum ne îndeamnă imnul nostru național, 
şi continuăm să ne guvernăm după aceleaşi principii din ultima 
perioadă de timp, ce vom lăsa moştenire urmaşilor noştri? 

Libertatea este un mare dar, care poate fi folosit în mod bun 
sau rău, de aceea este nevoie de responsabilitate şi chibzuinţă în 
luarea unor hotărâri importante. Sfântul Apostol Petru ne-a atras 
luarea aminte în acest sens: „Trăiți ca oameni liberi, dar nu ca şi 
cum ați avea libertatea drept acoperământ al răutăţii, ci ca robi 
ai lui Dumnezeu” (| Petru 2,16). 

La finalul activităţii Sale publice, privind spre Cetatea 
Sfântă, Domnul Hristos a spus cu amărăciune: „/erusalime, 
Ierusalime, care-i omori pe profeţi şi-i ucizi cu pietre pe cei 

trimişi la tine, de căte ori am vrut să-i adun pe fiii tăi aşa cum 
îşi adună cloşca puii sub aripi, dar voi n-aţi vrut. lată, vi se lasă 
casa pustie!” (Matei 23,37-38). 

Pentru a nu ajunge să stăpânească o casă pustie, tatăl trebuie 
să facă tot ceea ce poate ca să-i aducă pe fiii risipitori acasă, iar 
dacă va continua să nu facă nimic în privinţa lor, mă tem că va fi 
creată o altă parabolă, numită „a tatălui risipitor”. 

Din 1990 încoace singura instituție din România care a 
construit fără încetare: catedrale, biserici, azile de bătrâni, cantine 
pentru săraci, centre de zi pentru copiii defavorizaţi, grădiniţe 
sociale etc. a fost Biserica, motiv pentru care este extrem de 
invidiată şi lovită. Prin activităţile sale filantropice, Biserica 
Ortodoxă Română este cel mai mare prestator de servicii sociale 
din țara noastră, scutind statul de cheltuieli imense, pentru 
că a preluat în grija ei nenumărate persoane care trebuiau să 
beneficieze de sprijin din partea statului. 

Acest lucru a fost posibil pentru că banii folosiţi de Biserică 
nu au fost înstrăinați, ci folosiți pentru scopul lor. Astfel, Biserica 
ar trebui luată ca model, nu arătată cu degetul pentru că îşi face 
datoria. 

Mântuitorul este Fiul lui Dumnezeu întrupat, de aceea a 
ştiut ce se va petrece în Biserică, trupul Său tainic, motiv pentru 
care le-a spus profetic şi încurajator celor ce vor crede în EL: „În 
lume necazuri veţi avea, dar îndrăzniți, Eu am biruit lumea!” 
(loan 16,33). Ţinând cont de îndemnul Domnului Hristos, să-l 
împlinim poruncile, fiindcă EI nu este doar Mântuitorul lumii, ci 
şi Judecătorul acesteia, care le-a făgăduit celor care Îi urmează, 
păşind pe calea cea strâmtă care duce spre rai: „Nu te teme, turmă 
mică, pentru că Tatăl vostru a binevoit să vă dea împărăţia 
cerurilor” (Luca 12,32). 


Amin 

Pogorârea Sfântului Duh! 


Preacucernice Părinte Consilier, Preacucernici 
Părinţi, distinse oficialități şi iubiţi credincioşi 


Astăzi este o zi specială pentru că prăznuim Pogorârea 
Sfântului Duh, Rusaliile sau Cincizecimea, însă bucuria noastră 
este dublată de faptul că biserica în care ne aflăm are ca şi hram 
Pogorârea Sfântului Duh. 

Înainte de a-Şi încheia activitatea publică, Domnul Hristos 
le-a spus Sfinţilor Săi Apostoli: „Puzin timp mai sunt cu voi şi Mă 
duc la Cel ce M-a trimis şi voi ruga pe Tatăl, şi alt Mângâietor vă 
va da vouă, ca să fie cu voi în veac, Duhul Adevărului. Vă este de 
folos ca Eu să Mă duc. Că dacă nu Mă voi duce, Mângâietorul 
nu va veni la voi, iar dacă Mă voi duce, Îl voi trimite la voi. lar 
când va veni Mângâietorul, pe Care Eu Îl voi trimite vouă de 
la Tatăl, Duhul Adevărului, Care de la Tatăl purcede, Acela va 
mărturisi despre Mine. lar Mângâietorul, Duhul Sfânt, pe Care 
Tatăl Îl va trimite în numele Meu, Acela vă va învăţa toate şi 
vă va aduce aminte de toate cele ce v-am spus Eu” (loan 7,33; 
14,16-17; 16,7; 15,26 şi 14,26). Prin aceste cuvinte Mântuitorul 
arată importanţa Sfântului Duh, care continuă lucrarea Fiului lui 
Dumnezeu de mântuire a lumii. 

Pogorârea Sfântului Duh este echivalentă cu întruparea 
Fiului lui Dumnezeu, însă între cele două evenimente există o 
mare diferenţă, în sensul că Fiul lui Dumnezeu Se face om, pe 
când Sfântul Duh doar conlucrează cu omul. 


! Cuvânt rostit în ziua de 27 mai 2018 în biserica „Pogorârea Sfântului 
Duh” din Zalău. 

Pentru ca Fiul lui Dumnezeu să se întrupeze şi să-şi 
desfăşoare activitatea între oameni au fost necesare patru etape. 

Cea dintâi etapă s-a petrecut la Bunavestire, când Sfântul 
Arhanghel Gavriil „a fost trimis de la Dumnezeu într-o cetate 
din Galileea, al cărei nume era Nazaret, la o fecioară logodită 
cu un bărbat care se chema Iosif, din casa lui David; iar numele 
fecioarei era Maria. Şi intrând îngerul la ea, i-a zis: «Bucură-te, 
ceea ce eşti plină de har, Domnul este cu tine. Binecuvântată eşti 
tu între femei!». Iar ea, văzându-l, s-a tulburat de cuvântul lui 
şi cugeta: «Ce fel de închinare poate fi aceasta?». Şi îngerul i-a 
zis: «Nu te teme, Marie, fiindcă ai aflat har la Dumnezeu. Şi iată 
vei Zămisli în pântece şi vei naşte Fiu şi numele Lui îl vei chema 
Iisus. Acesta va fi mare şi Fiul Celui-Preainalt Se va chema şi 
Domnul Dumnezeu Îi va da tronul lui David, părintele Său, şi va 
împărăţi peste casa lui lacob în veci şi împărăţia Lui nu va avea 
sfârşit». Şi a zis Maria către înger: «Cum va fi aceasta, de vreme 
ce eu nu ştiu de bărbat?». Şi răspunzând îngerul, i-a zis: «Duhul 
Sfânt Se va pogori peste tine şi puterea Celui-Preainalt te va 
umbri; pentru aceea şi Sfântul Care Se va naşte din tine Fiul lui 
Dumnezeu Se va chema. Şi iată, Elisabeta, rudenia ta, a zămislit 
şi ea fiu la bătrâneţea ei, şi aceasta este a şasea lună pentru ea, 
cea numită stearpă. Că la Dumnezeu nimic nu este cu neputinţă». 
Iar Maria a zis: «lată, roaba Domnului. Fie mie după cuvântul 
tău». Și îngerul a plecat de la ea” (Luca 1,26-38). 

Din dialogul Sfântului Arhanghel Gavriil cu Sfânta Fecioară 
Maria constatăm că pentru ca Fiul lui Dumnezeu să se întrupeze, 
a fost necesar ca Sfântul Duh să se pogoare peste Sfânta Fecioară 
Maria. 

La Bunavestire Sfântul Duh s-a pogorât peste Sfânta 
Fecioară Maria, pentru ca Fiul lui Dumnezeu să-şi poată forma 
trupul în pântecele acesteia, iar la Rusalii Sfântul Duh s-a pogorât 

peste Sfinţii Apostoli pentru a lua fiinţă Biserica, trupul tainic al 
lui Hristos. 

În persoana Domnului Hristos au existat două firi sau 
naturi, cea dumnezeiască şi cea omenească. Fiul lui Dumnezeu 
putea să-Şi înceapă lucrarea în lume oricând, dar ca om, lisus 
Hristos trebuia să petreacă cele nouă luni în pântecele Sfintei 
Fecioare Maria pentru a Se putea naşte. 

A doua etapă a venirii Fiului lui Dumnezeu în lume a 
avut loc în Betleem. Sfântul Evanghelist Luca relatează acest 
eveniment: „ar în zilele acelea a ieşit poruncă de la cezarul 
August să se înscrie toată lumea. Această înscriere, cea dintâi, 
s-a făcut pe când Quirinus guverna în Siria. Şi se duceau toți să 
se înscrie, fiecare în cetatea sa. Și Iosif s-a suit şi el din Galileea, 
din cetatea Nazaret, în ludeea, în cetatea lui David, care se 
numeşte Betleem, pentru că el era din casa şi din seminția lui 
David, ca să se înscrie împreună cu Maria, cea logodită cu el, 
care era însărcinată. lar pe când erau ei acolo, s-au împlinit 
zilele ca ea să nască. Şi L-a născut pe Fiul ei Cel Întâi-Născut şi 
L-a înfăşat şi L-a culcat în iesle, fiindcă pentru ei nu era loc 
la han. Și în ținutul acela erau păstori care stăteau pe câmp 
şi-şi păzeau turma făcând noaptea de strajă. Şi iată, îngerul 
Domnului a stat lângă ei şi slava Domnului a strălucit împrejurul 
lor şi ei s-au înfricoşat cu frică mare. Şi îngerul Domnului le-a 
zis: «Nu vă temeți. Că, iată, vă binevestesc vouă bucurie mare, 
care va fi pentru tot poporul; că-n cetatea lui David vi S-a 
născut azi Mântuitor, Care este Hristos Domnul. Și acesta vă 
va fi semnul: Veţi găsi un Prunc înfăşat şi culcat în iesle». Și, 
deodată, laolaltă cu îngerul s-a văzut mulțime de oaste cerească 
lăudându-L pe Dumnezeu şi zicând: «Slavă întru cei de sus lui 
Dumnezeu şi pe pământ pace, între oameni bunăvoire!». lar 
după ce îngerii au plecat de la ei la cer, păstorii vorbeau unii 
către alții: «Să mergem dar până la Betleem şi să vedem lucrul 

acesta ce s-a făcut, pe care Domnul ni l-a făcut cunoscut nouă». 
Și, grăbindu-se, au venit şi au aflat pe Maria şi pe Iosif şi pe 
Prunc culcat în iesle. Şi văzându-L, au vestit cuvântul ce li se 
grăise despre Copilul Acesta. Şi toţi cei ce au auzit se mirau 
de cele ce le spuneau păstorii. lar Maria păstra toate cuvintele 
acestea, punându-le întru inima ei. Și s-au întors păstorii slăvind 
şi lăudând pe Dumnezeu pentru toate câte le-au auzit şi le-au 
văzut aşa cum li se spuseseră” (Luca 2,1-20). 

A treia etapă din viața Mântuitorului, care a durat din 
fragedă pruncie până la maturitate, s-a petrecut în Nazaret, 
unde „Copilul creştea şi Se întărea cu duhul, umplându-Se de 
înțelepciune; şi harul lui Dumnezeu era asupra Lui” (Luca 2,40). 
Citind cu atenţie cuvintele Sfântului Evanghelist Luca înţelegem 
că Pruncul şi Copilul Iisus creştea cu trupul şi Se întărea cu duhul 
(cele două elemente care alcătuiesc omul), iar harul lui Dumnezeu 
era peste El, deci Dumnezeu şi omul conlucrau, pregătind cea de-a 
patra etapă din viața Mântuitorului, ieşirea la propovăduire. 

După ce S-a maturizat ca persoană, Domnul Hristos 
şi-a început activitatea publică. Despre acest moment Sfântul 
Evanghelist Marcu consemnează: „Și în zilele acelea, lisus a venit 
din Nazaretul Galileii şi S-a botezat în Iordan de către loan. Și 
îndată, ieşind din apă, a văzut cerurile deschise şi Duhul ca un 
porumbel pogorându-se peste EL. Şi glas s-a făcut din ceruri: «Tu 
eşti Fiul Meu Cel iubit, întru Tine am binevoit». Şi îndată Duhul 
L-a scos în pustie” (Marcu 1,9-12). 

Cei mai mulți cititori ai Noului Testament au impresia falsă 
că Sfântul Duh a pogorât peste Domnul Hristos la botez, după 
care a plecat, însă nu este aşa, pentru că Sfântul loan Botezătorul 
„d mărturisit, zicând: «Am văzut Duhul ca pe un porumbel 
pozorându-Se din cer şi cum a rămas peste Ely” (loan 1,32). 

Dovada că Sfântul Duh nu L-a părăsit pe Domnul Hristos în 
urma botezului o avem în faptul că îndată după aceea „Iisus, plin 

de Duhul Sfânt, S-a întors de la Iordan şi a fost dus de Duhul 
în pustie timp de patruzeci de zile. Şi în acele zile EI n-a mâncat 
nimic, şi când ele s-au încheiat, El a flămânzit. Şi apropiindu- 
se ispititorul, I-a zis: «Dacă eşti Tu Fiul lui Dumnezeu, zi ca 
pietrele acestea să se facă pâini». lar EI, răspunzând, i-a Zis: 
«Scris este: Nu numai cu pâine va trăi omul, ci cu tot cuvântul 
care iese din gura lui Dumnezeu». Atunci diavolul L-a dus în 
Sfânta Cetate şi L-a pus pe aripa templului şi I-a zis: «Dacă 
eşti Fiul lui Dumnezeu, aruncă-Te jos, că scris este: Îngerilor 
Săi le va porunci pentru Tine şi ei Te vor ridica pe mâini, ca nu 
cumva piciorul Tău să Ţi-l izbeşti de piatră». lisus i-a zis: «Dar 
mai este scris: Să nu-L ispiteşti pe Domnul Dumnezeul tău». 
Diavolul L-a mai dus pe un munte foarte înalt şi I-a arătat toate 
împărăţiile lumii şi slava lor şi I-a zis: «Pe acestea toate Ți le 
voi da Ție dacă vei cădea înaintea mea şi mi Te vei închina». 
Atunci lisus i-a zis: «Mergi înapoia Mea, Satano, că scris este: 
Domnului Dumnezeului tău să I te închini şi numai Lui să-l 
slujeşti!». Atunci diavolul L-a lăsat; şi iată, îngerii s-au apropiat 
de EI şi-I slujeau” (Luca 4,1-2 şi Matei 4,2-11). 

Şi după ce Mântuitorul l-a biruit pe satana în pustia 
Carantaniei Sfântul Duh era cu EI, pentru că în Sfânta Scriptură 
citim că „isus S-a întors cu puterea Duhului în Galileea; şi 
vestea despre EI a ieşit în tot ținutul dimprejur” (Luca 4,14). 

Din cele prezentate până aici constatăm că în aproape toate 
momentele importante menționate persoanele Sfintei Treimi au 
fost de faţă. Astfel, la Bunavestire, Sfântul Arhanghel Gavriil i-a 
spus Sfintei Fecioare Maria: „Duhul Sfânt Se va pogori peste tine 
şi puterea Celui-Preaînalt te va umbri; pentru aceea şi Sfântul 
Care Se va naşte din tine Fiul lui Dumnezeu Se va chema” (Luca 
1,35); În copilăria Domnului Hristos, „harul lui Dumnezeu era 
asupra Lui” (Luca 2,40). La botezul din râul Iordan Dumnezeu 
Tatăl a grăit din cer, Fiul s-a botezat, iar Sfântul Duh s-a pogorât 

ca un porumbel peste El. După botez, Mântuitorul „a fost dus de 
Duhul în pustie” (Luca 4,1), iar în urma ispitirii din Carantania, 
„Iisus S-a întors cu puterea Duhului în Galileea” (Luca 4,14). 

De asemenea, remarcăm faptul că la unele dintre aceste 
momente au fost de faţă sfinții îngeri. Astfel, la Bunavestire 
Sfântul Arhanghel Gavriil i-a grăit Sfintei Fecioare Maria, la 
Naşterea Pruncului lisus îngerul Domnului i-a anunţat pe păstorii 
din Betleem despre eveniment, apoi s-a văzut mulţime de oaste 
cerească lăudându-L pe Dumnezeu, iar după biruirea satanei în 
pustia Carantaniei, „îngerii s-au apropiat de Mântuitorul şi-l 
slujeau” (Matei 4,11). 

În privinţa Sfântului Duh, după cum am menţionat deja, 
Acesta nu Se face om, ci doar conlucrează cu omul, de aceea 
vine şi-ŞI începe activitatea în mod direct, prin pogorârea Lui în 
Ierusalim. 

Cum a avut loc însă această pogorâre a Sfântului Duh? 

Înainte de a se înălța cu trupul la cer, Domnul Hristos le-a 
spus Sfinţilor Săi Apostoli: „Voi să şedeţi în cetatea Ierusalimului, 
până ce vă veţi îmbrăca cu putere de sus. lar putere veți primi 
prin venirea peste voi a Sfântului Duh, şi Îmi veţi fi Mie martori 
în Ierusalim şi în toată ludeea şi în Samaria şi până la marginea 
pământului” (Luca 24,49 şi Faptele Apostolilor 1,8). 

După înălțarea Domnului Hristos cu trupul la cer, Sfinții 
Apostoli „s-au întors la Ierusalim de la Muntele ce se cheamă al 
Măslinilor, care era aproape de Ierusalim, cale de o sâmbătă. Şi 
când au intrat, s-au suit în încăperea de sus, unde se adunau de 
obicei Petru şi loan, Iacob şi Andrei, Filip şi Toma, Bartolomeu 
şi Matei, lacob al lui Alfeu şi Simon Zelotul şi luda al lui lacob. 
Toți aceştia într-un cuget stăruiau în rugăciune, împreună cu 
femeile şi cu Maria, mama lui lisus, şi cu fraţii Lui. Şi-n zilele 
acelea, sculându-se Petru în mijlocul fraţilor (iar numărul lor 
era ca la o sută douăzeci), a zis: «Bărbaţi fraţi, trebuia să se 

plinească Scriptura aceasta pe care Duhul Sfânt, prin gura lui 
David, mai dinainte a spus-o despre Iuda, care s-a făcut călăuză 
celor ce L-au prins pe lisus. Că numărat era cu noi şi luase 
sorțul acestei slujiri. Aşadar, el a dobândit o țarină din plata 
nedreptăţii, şi căzând, a plesnit pe la mijloc şi toate măruntaiele 
i S-au vărsat. Și s-a făcut aceasta cunoscută tuturor celor ce 
locuiesc în Ierusalim, aşa încât în limba lor s-a numit țarina 
aceasta Hacheldamah, adică Țarina Sângelui. Că scris este în 
Cartea Psalmilor: Facă-se curtea lui pustie şi să nu aibă cine 
s-o locuiască! Şi: Dregătoria lui s-o ia altul! Deci trebuie ca din 
aceşti bărbaţi care s-au adunat cu noi în timpul cât Domnul lisus 
a fost cu noi - începând de la botezul lui loan până în ziua în 
care S-a înălțat de la noi -, unul dintre ei să fie împreună cu noi 
martor al învierii Lui». Şi au pus înainte pe doi: pe Iosif, numit 
Barsaba, Zis şi lustus, şi pe Matia. Și, rugându-se, au zis: «Tu, 
Doamne, Care cunoşti inimile tuturor, arată pe care din aceştia 
doi l-ai ales să ia locul acestei slujiri şi al apostoliei din care a 
căzut luda, ca să meargă în locul lui». Şi au tras la sorți; şi sorțul 
a căzut pe Matia; şi el s-a rânduit împreună cu cei unsprezece 
Apostoli” (Faptele Apostolilor 1,12-26). 

La zece zile după înălțarea Domnului Hristos cu trupul 
la cer, Sfinţii Apostoli „erau toți împreună la un loc” (Faptele 
Apostolilor 1,1) în foişorul în care au servit Cina cea de Taină, 
în Joia Mare, cu Domnul Hristos. 

Casa în care se găsea acel foişor aparținea părinţilor 
Sfântului Evanghelist Marcu şi ea va deveni prima biserică din 
lume, mama tuturor bisericilor. 

„„Și din cer, fără de veste, s-a făcut un vuiet, ca de suflare 
de vânt ce vine repede, şi a umplut toată casa unde şedeau ei. 
Și li s-au arătat, împărțite, limbi ca de foc şi au șezut pe fiecare 
dintre ei. Şi s-au umplut toți de Duhul Sfânt şi au început să 

vorbească în alte limbi, precum le dădea lor Duhul a grăi” 
(Faptele Apostolilor 2,2-4). 

În acea zi evreii aveau sărbătoarea „săptămânilor”, „a 
primelor roade” sau „a secerişului”, de aceea „erau în Ierusalim 
locuitori iudei, bărbaţi cucernici, din toate neamurile care sunt 
sub cer: parți, mezi, elamiţi şi cei ce locuiesc în Mesopotamia, 
în Iudeea şi în Capadocia, în Pont şi în Asia, în Frigia şi în 
Pamfilia, în Egipt şi în părţile Libiei cea de lângă Cirene, şi 
romani în treacăt, iudei şi prozeliți, cretani şi arabi” (Faptele 
Apostolilor 2,5 şi 2,9-11). 

În anul 63 î.Hr., generalul roman Cnaeus Pompeius Magnus 
a cucerit Palestina, pe care a anexat-o Imperiului Roman. 

În vremea respectivă Marea Neagră se numea Pontul Euxin, 
deci când Sfinții Evanghelişti vorbesc despre persoane din Pont, 
se referă la locuitorii din jurul Mării Negre, inclusiv la cei din 
Dobrogea, numită pe atunci Sceythia Minor, unde existau câteva 
cetăți greceşti, precum Histria, Tomis şi Callatis, datând încă din 
veacurile VI-V î.Hr. 

Datorită poziţiei sale strategice, Dobrogea a intrat sub 
stăpânirea Romei mult mai devreme decât restul Daciei, fiind 
anexată provinciei Moesia Inferior de către generalul roman 
Marcus Licinius Crassus cel Tânăr, în anul 28 î.Hr. 

Întrucât atât Palestina, cât şi Dobrogea făceau parte din 
Imperiul Roman, locuitorii de aici aveau dreptul de a călători în 
mod liber pe întinsele teritorii ale imperiului. Aceasta a fost o 
rânduială dumnezeiască pentru ca învățătura Domnului Hristos 
să se răspândească din Palestina în tot Imperiul Roman şi apoi în 
afara acestuia, în toată lumea cunoscută atunci. 

Tot prin purtarea de grijă a lui Dumnezeu, pogorârea 
Sfântului Duh a avut loc în Ierusalim, unde se afla renumitul 
templu al evreilor, centrul vieții lor spirituale, iar evenimentul 
s-a petrecut în zi de mare sărbătoare a iudeilor, pentru a fi de 

față cât mai mulți oameni care să audă cuvântul lui Dumnezeu, 
să se boteze şi apoi să răspândească Evanghelia Împărăției lui 
Dumnezeu în zonele din care proveneau. 

Casa în care Sfântul Duh a pogorât peste Sfinţii Apostoli 
se afla la doar câțiva paşi de mormântul regelui David, cel care 
a întemeiat capitala Ierusalim şi este cel mai îndrăgit monarh al 
evreilor, de aceea în acel loc se găseau foarte mulți vizitatori. 

„Și când s-a făcut vuietul acela, s-a adunat mulțimea 
şi s-a tulburat, căci fiecare îi auzea pe ei grăind în limba sa. 
Și erau uimiți toți şi se minunau, zicând: «lată, nu sunt oare 
galileeni toți aceştia care vorbesc? Şi cum de auzim noi, fiecare, 
limba noastră în care ne-am născut?». Şi toţi erau uimiţi şi nu 
se dumereau, zicând unul către altul: «Ce va să fie aceasta?»” 
(Faptele Apostolilor 2,6-8 şi 2,12). 

Sfinţii Apostoli, care au fost oameni simpli, în marea lor 
majoritate pescari, au fost chemaţi de Domnul Hristos la apostolie 
şi au învăţat tainele împărăției lui Dumnezeu, după care au fost 
trimişi la propovăduire la toate neamurile, primind în acest scop 
o harismă specială, unică în istoria Bisericii, aceea de a vorbi în 
alte limbi, pentru a putea răspândi cuvântul Evangheliei în lumea 
întreagă cunoscută atunci. 

„Iar alții, luându-i în bătaie de joc pe Apostoli, ziceau că 
sunt plini de must. Şi stând în picioare Petru cu cei unsprezece, 
şi-a ridicat glasul şi le-a zis: «Bărbaţi iudei, şi toți cei ce locuiți 
în Ierusalim, aceasta să vă fie cunoscută şi luaţi aminte la 
cuvintele mele; că aceştia nu sunt beți, cum vi se pare vouă, de 
vreme ce este doar al treilea ceas din zi (ora nouă dimineaţa), 
ci aceasta este ceea ce s-a spus prin profetul loil: Şi va fi că-n 
zilele din urmă, zice Dumnezeu, turna-voi din Duhul Meu peste 
tot trupul, şi fiii voştri şi fiicele voastre vor profeți şi tinerii voştri 
vedenii vor vedea şi bătrânii voştri vise vor visa. Şi-n zilele acelea 
Eu peste robi şi peste roabe voi revărsa din Duhul Meu şi ei vor 

profeți, şi minuni voi face sus în cer şi semne jos pe pământ: 
sânge, foc şi fumegare de fum; soarele se va schimba în întuneric 
şi luna în sânge, înainte de a veni ziua Domnului cea mare şi 
năprasnică,; şi va fi că tot cel ce va chema numele Domnului se 
va mântui. Bărbaţi israeliți, ascultați cuvintele acestea: Pe lisus 
Nazarineanul, bărbat adeverit între voi de Dumnezeu cu puteri, 
minuni şi semne pe care Dumnezeu le-a făcut prin EI în mijlocul 
vostru, aşa cum şi voi înşivă o ştiţi, pe Acesta, fiind EI predat 
potrivit planului celui dinainte rânduit şi preştiinţei lui Dumnezeu, 
voi L-aţi luat şi L-aţi omorât, răstignindu-L prin mâinile celor 
fărădelege. Pe Acesta Dumnezeu L-a înviat, dezlegând durerile 
morţii, deoarece nu era cu putinţă ca El să fie ținut de ea. Căci 
David zice despre El: Pe Domnul Îl vedeam pururea înaintea 
mea, căci El îmi stă de-a dreapta, ca eu să nu mă clatin. De 
aceea inima mea s-a veselit şi limba mi s-a bucurat; chiar şi 
trupul meu se va sălăşlui întru nădejde, că nu-mi vei lăsa sufletul 
în iad, nici îl vei da pe cel sfânt al Tău să vadă stricăciune. 
Cunoscute mi-ai făcut căile vieții; cu fața Ta, de veselie mă vei 
umple. Bărbaţi fraţi, cuvine-se a vorbi cu îndrăznire către voi 
despre prorocul David, că şi el a murit şi a fost şi îngropat, iar 
mormântul său este la noi până în ziua aceasta. Dar el, profet 
fiind şi ştiind că Dumnezeu i S-a jurat cu jurământ să-i aşeze pe 
tron din rodul coapsei sale, mai înainte văzând, despre învierea 
lui Hristos a vorbit, că sufletul Său n-a fost lăsat în iad şi nici 
trupul Său n-a văzut stricăciune. Dumnezeu L-a înviat pe Acest 
Iisus, Căruia noi toți Îi suntem martori. Deci, înălțându-se de-a 
dreapta lui Dumnezeu şi primind de la Tatăl făgăduinţa Duhului 
Sfânt, EI L-a revărsat pe Acesta, aşa cum vedeți voi şi auziți 
acum. Că David nu s-a suit la ceruri, dar el a zis: Zis-a Domnul 
către Domnul meu: Şezi de-a dreapta Mea până ce-i voi pune pe 
vrăjmaşii Tăi aşternut picioarelor Tale. Aşadar, cu încredințare 
să ştiţi voi, toată casa lui Israel, că pe Acest lisus, pe Care voi 

L-aţi răstignit, Dumnezeu L-a făcut Domn şi Hristos»” (Faptele 
Apostolilor 2,13-36). 

În cuvântarea Sfântului Petru remarcăm că Apostolul aduce 
argumente din Vechiul Testament, acceptat de toți evreii, dovedind 
că profețiile făcute de Dumnezeu prin gura prorocului oil (loil 
3,1-5) şi a psalmistului David (Psalmul 15,8-11; Psalmul 131,11; 
Psalmul 15,10 şi Psalmul 109,1) despre Învierea Mântuitorului 
din morți, înălţarea Lui cu trupul la cer şi şederea de-a dreapta 
lui Dumnezeu Tatăl, precum şi pogorârea Sfântului Duh, s-au 
împlinit în acele zile. 

De asemenea, Sfântul Apostol Petru nu uită să evidenţieze 
şi faptul că mormântul regelui David se află în apropiere de acel 
loc, tocmai din cauză că numeroşi evrei veniseră să îl viziteze. 

„Iar cei de faţă, auzind acestea, au fost pătrunşi la inimă 
şi au zis către Petru şi ceilalți Apostoli: «Bărbaţi fraţi, ce să 
facem?». lar Petru le-a zis: «Pocăiţi-vă, şi fiecare din voi să 
se boteze în numele lui lisus Hristos, spre iertarea păcatelor 
voastre, şi veţi primi darul Sfântului Duh. Că pentru voi este dată 
făgăduinţa şi pentru copiii voştri şi pentru cei de departe, pentru 
oricâţi îi va chema Domnul, Dumnezeul nostru». Şi cu alte mai 
multe vorbe mărturisea şi-i îndemna, zicând: «Mântuiţi-vă de 
acest neam viclean!»” (Faptele Apostolilor 2,37-40). 

Dacă citim cu atenție Sfânta Scriptură, constatăm că peste 
Sfânta Fecioară Maria la Bunavestire (Luca 1,35), peste Domnul 
Hristos la botez (Matei 1,16; Marcu 1,10; Luca 3,22 şi loan 1,32) 
şi peste Sfinţii Apostoli la Rusalii (Faptele Apostolilor 2,3-4) s-a 
pogorât Sfântul Duh, pe când ceilalți oameni primesc numai darul 
Sfântului Duh (Faptele Apostolilor 2,38). Această mare diferenţă 
se datorează faptului că Domnul Hristos, Maica Domnului şi 
Sfinții Apostoli au avut un rol unic în istoria lumii, a mântuirii şi 
a Bisericii față de ceilalți oameni. 

Aici trebuie menţionat şi faptul că atunci când are loc o 
hirotonie, fie ea de episcop, de preot sau de diacon, oficiantul se 
roagă să vină peste candidatul respectiv „Harul întru tot Sfântului 
Duh”, pentru că spre deosebire de creştinii de rând, care primesc 
numai darul Sfântului Duh, clericii sunt „s/yjitori ai lui Hristos şi 
iconomi ai tainelor lui Dumnezeu” (1 Corinteni 4,1), împărtăşind 
celorlalți harul primit, de aceea, la orice hirotesie, arhiereul 
rosteşte următoarea formulă: „Smerenia noastră, prin Harul 
întru tot Sfântului Duh, Începătorul desăvârşirii, te hiroteseşte 
e Leda Lu ERRI 

Din cuvintele Sfântului Apostol Petru: „Pocăiţi-vă, şi 
fiecare din voi să se boteze în numele lui lisus Hristos, spre 
iertarea păcatelor voastre; şi veţi primi darul Sfântului Duh” 
(Faptele Apostolilor 2,38), remarcăm că în viaţa duhovnicească 
a omului există o incompatibilitate, în sensul că Sfântul Duh sau 
Dumnezeu nu sălăşluieşte acolo unde este păcatul, fiindcă păcatul 
înseamnă neascultare față de Dumnezeu, îndepărtare de Acesta şi 
împlinire a voii diavolului, ori Mântuitorul a spus că „nimeni nu 
poate sluji la doi domni, căci sau pe unul îl va uri şi pe celălalt 
îl va iubi, sau de unul se va alipi şi pe celălalt îl va disprețui, nu 
puteți să Slujiți lui Dumnezeu şi lui Mamona” (Matei 6,24), de 
aceea, cel ce vrea să primească în inima lui darul Sfântului Duh 
trebuie să fugă de păcate, să urmeze calea lui Dumnezeu şi să-l 
împlinească poruncile. 

Dacă totuşi am căzut în păcat, fiindcă suntem oameni cu 
fire slabă, să ne spovedim, pentru că prin această Sfântă Taină 
Dumnezeu ne oferă iertarea păcatelor. 

În acest sens vă voi prezenta două exemple de oameni mari, 
care au avut scăderi şi căderi. La Cina cea de Taină, Domnul 
Hristos şi Sfinții Apostoli „au cântat imnuri, apoi au ieşit la 
Muntele Măslinilor. Şi le-a zis lisus: «În această noapte toți vă 
veţi poticni, că scris este: Bate-voi păstorul şi se vor risipi oile; 

dar după ce voi învia, voi merge mai înainte de voi în Galileea». 
Iar Petru I-a zis: «Chiar dacă toți se vor poticni, eu unul, nul». 
Și i-a Zis lisus: «Adevăr îți grăiesc că astăzi, în noaptea aceasta, 
mai înainte de a cânta cocoşul de două ori, tu de trei ori te vei 
fi lepădat de Mine». EI însă spunea cu mai mare Stăruință: «Şi 
de-ar fi să mor cu Tine, nu Te voi tăgădui!»” (Marcu 14,26-31). 

Câteva ceasuri mai târziu, Mântuitorul a fost arestat în 
grădina Ghetsimani. „Atunci toți ucenicii L-au lăsat şi au fugit. 
Iar cei ce L-au prins pe lisus L-au dus la Caiafa, arhiereul, 
unde erau adunaţi cărturarii şi bătrânii. lar Petru L-a urmat de 
departe, până la curtea arhiereului,; şi intrând înlăuntru, şedea cu 
slugile, ca să vadă sfărşitul. lar arhiereii, bătrânii şi tot sinedriul 
căutau mărturie mincinoasă împotriva lui lisus, ca să-L omoare. 
Iar Petru şedea afară, în curte. Şi o slujnică s-a apropiat de el, 
zicând: «Şi tu erai cu lisus Galileeanul!». Dar el s-a lepădat în 
fața tuturor, zicând: «Nu ştiu ce spui». Și ieşind el la poartă, 
l-a văzut alta şi le-a spus celor de acolo: «Şi acesta era cu lisus 
Nazarineanul!». Şi iarăşi s-a lepădat cu jurământ: «Nu-l cunosc 
pe omul acesta!». lar după puţin, apropiindu-se cei ce stăteau 
acolo, i-au zis lui Petru: «Cu adevărat, şi tu eşti dintre ei, că şi 
graiul tău te vădeşte». Atunci el a început a se blestema şi a se 
jura: «Nu-l cunosc pe omul acesta». Şi îndată a cântat cocoşul. 
Și Petru şi-a adus aminte de cuvântul lui lisus, Care-i spusese: 
«Mai înainte de a cânta cocoşul, tu de trei ori te vei fi lepădat 
de Mine». Şi ieşind afară, a plâns cu amar” (Matei 26,56-59 şi 
26,69-75). 

După ce a înviat din morţi, Domnul Hristos li s-a arătat 
Sfinților Apostoli şi „i-a zis lui Simon Petru: «Simone, fiul lui 
Iona, Mă iubeşti tu mai mult decât aceştia?». EI I-a răspuns: 
«Da, Doamne, Tu ştii că Te iubesc». Zisu-i-a lui: «Paşte mieluşeii 
Meily. isus i-a zis din nou, a doua oară: «Simone, fiul lui Iona, 
Mă iubeşti?». EI i-a zis: «Da, Doamne, Tu ştii că Te iubesc». 

Zisu-i-a lui: «Păstoreşte oile Mele!y. lisus i-a zis a treia oară: 
«Simone, fiul lui lona, Mă iubeşti?». Petru s-a întristat că i-a zis 
a treia oară: «Mă iubeşti?», şi I-a zis: «Doamne, Tu pe toate le 
ştii, Tu ştii că Te iubesc». lisus i-a zis: «Paşte oile Mele! Adevăr, 
adevăr îți spun: Când erai mai tânăr te încingeai singur şi umblai 
unde voiai; dar când vei îmbătrâni îți vei întinde mâinile şi altul 
te va încinge şi te va duce unde tu nu vrei». lar aceasta a 
zis-o însemnând cu ce moarte Îl va preamări el pe Dumnezeu. Şi 
spunând aceasta, i-a zis: «Urmează-Mă!»” (loan 21,15-19). Prin 
aceste cuvinte Mântuitorul a arătat că l-a iertat pe Sfântul Petru 
pentru că s-a lepădat de EI şi l-a repus în treapta apostoliei. 

Cel de-al doilea exemplu este reprezentat de Sfântul 
Apostol Pavel, care înainte de a-L cunoaşte pe Mântuitorul se 
numea Saul, era rabin, deci, învăţător de lege, şi îi persecuta 
crunt pe creştini, căci „intrând prin case şi târând bărbaţi şi 
femei, îi arunca în temniţă” (Faptele Apostolilor 8,3). Lui Saul 
însă nu îi era de ajuns că îi prigonea pe evreii din Ierusalim care 
au îmbrățişat credinţa creştină, ci a cerut de la arhiereu scrisori să 
meargă şi în Damasc, deci într-o cetate aflată în altă ţară, pentru 
ca şi de acolo să-i aducă pe creştini să fie pedepsiţi la Ierusalim. 
Dar pe drum i s-a arătat Mântuitorul şi l-a transformat din duşman 
al Său, în cel mai mare Apostol, singurul Apostol titrat, fiindcă el 
avea şcoala rabinică. Sfântul Pavel provenea dintr-o familie bună, 
era şi cetățean roman, de aceea Domnul Hristos 1-a zis lui Anania, 
cel care l-a botezat: „Acesta Îmi este Mie vas ales, ca numele să 
mi-L poarte înaintea neamurilor şi a regilor şi a fiilor lui Israel” 
(Faptele Apostolilor 9,15). 

Dacă Sfinții Apostoli Petru şi Pavel au greşit, dar au 
fost iertați şi noi avem marea şansă de a fi iertaţi, pentru că 
„Dumnezeu nu voieşte moartea păcătosului, ci ca păcătosul 
să se întoarcă de la calea lui şi să fie viu” (lezechiel 33,11), 
de aceea, atunci când rătăcim calea spre rai, să ne întoarcem 

la Dumnezeu, pentru că „dacă ne mărturisim păcatele, El este 
credincios şi drept ca să ne ierte păcatele şi să ne curăţească de 
toată nedreptatea” (| loan 1,9). 

Auzind îndemnul Sfântului Apostol Petru din ziua de 
Rusalii, „cei ce i-au primit cuvântul s-au botezat, şi în ziua 
aceea s-au adăugat ca la trei mii de suflete” (Faptele Apostolilor 
2,41). Sfântul Evanghelist Luca, cel care a scris cartea Faptele 
Apostolilor, menţionează faptul că s-au adăugat ca la trei mii de 
suflete, în sensul că nucleul Bisericii era deja format din Sfinţii 
Apostoli, din femeile mironosiţe, din fraţii Domnului, precum şi 
din alte persoane care acceptaseră învățătura Domnului Hristos. 

În cea dintâi epistolă a Sfântului Apostol Pavel către 
Corinteni citim că, după învierea Sa din morţi, Mântuitorul 
„S-a arătat în acelaşi timp la peste cinci sute de frați” (| 
Corinteni 15,6), care erau viitori creştini. De asemenea, în cartea 
„Faptele Apostolilor” este consemnat faptul că la alegerea lui 
Matia ca Apostol erau de față ca la o sută douăzeci de fraţi 
(Faptele Apostolilor 1,15). Deci după Înălțarea Domnului 
Hristos cu trupul la cer exista deja un nucleu de aproape o mie 
de persoane care primiseră Evanghelia împărăției lui Dumnezeu, 
la care s-au adăugat ca la trei mii de suflete botezate, acum, în 
ziua Pogorârii Sfântului Duh, în care s-a născut Biserica. Deci 
ziua de Rusalii este foarte importantă, fiindcă în aceasta s-a 
pogorât în lume Sfântul Duh, cea de-a treia persoană a Sfintei 
Treimi şi a înființat Biserica. 

Ce este Biserica? Aceasta este „trupul tainic al lui 
Hristos”, deci Sfântul Duh duce mai departe misiunea 
Mântuitorului în lume. 

Când vorbim despre relaţia lui Dumnezeu cu lumea ştim 
că Tatăl este Creatorul acesteia, Fiul este Mântuitorul, iar Duhul 
Sfânt este Sfinţitorul. Fiul lui Dumnezeu însă mai are o calitate, 

aceea de Judecător al lumii, pentru că „Tatăl nu judecă pe nimeni, 
ci toată judecata a dat-o Fiului” (loan 5,22). 

Fiul lui Dumnezeu s-a întrupat la plinirea vremii pentru 
a mântui lumea. Prin faptele Sale ne-a deschis raiul, iar prin 
învăţătura Sa ne-a arătat ce trebuie să facem pentru a ajunge în 
Împărăţia lui Dumnezeu. Domnul Hristos este Dumnezeu şi om 
şi ne cunoaşte foarte bine calitățile, dar şi scăderile, de aceea va 
veni la sfârşitul lumii ca să ne judece, răsplătind fiecăruia dintre 
noi pentru faptele săvârşite în această viață. 

Astăzi este o zi importantă şi mă bucur că ne-am rugat 
împreună Bunului Dumnezeu. 

Pe părinții de aici îi felicit pentru activităţile frumoase pe 
care le desfăşoară în parohie. 

Pe părintele Alexandru Horvat, ctitorul bisericii, care 
ne-a părăsit prea repede, Dumnezeu să-l ierte şi să-i răsplătească 
pentru tot ceea ce a făcut în această parohie. 

Să aveți parte cu toții de un praznic fericit, binecuvântare, 
spor la tot lucrul bun şi har de la Dumnezeu, pentru că „toată 
darea cea bună şi tot darul cel desăvârşit de sus este, pogorându- 
se de la Părintele luminilor” (acob 1,17). 


Amin 

Episcopia Sălajului: zece ani de la înființare! 


Preacucernici Părinţi, membri ai 
Permanenţei Consiliului Eparhial, 
Preacucernici Părinţi Protopopi, 
Preacucernici şi Preacuvioşi Părinţi, 
Preacuvioase Maici, 


În urmă cu zece ani de zile, în 18 octombrie 2007, în această 
catedrală, în prezenţa Înaltpreasfinţitului Părinte Bartolomeu, 
Mitropolitul Clujului, Albei, Crişanei şi Maramureşului, a 
Preasfințitului Părinte Sofronie, Episcopul Oradiei, Bihorului şi 
Sălajului, a autorităților judeţene şi locale, precum şi a unui mare 
număr de preoţi şi credincioşi, după săvârşirea Sfintei Liturghii 
şi a slujbei de „Te Deum”, a avut loc şedinţa extraordinară a 
Adunării Eparhiale a Episcopiei Oradiei, Bihorului şi Sălajului, 
care în unanimitate a hotărât înființarea Episcopiei Sălajului. 

În 18 octombrie îl prăznuim pe Sfântul Apostol şi 
Evanghelist Luca, autorul celei de-a treia Evanghelii şi a 
cărții „Faptele Apostolilor”, motiv pentru care acesta a şi fost 
ales ocrotitorul paraclisului Centrului Eparhial al Episcopiei 
noastre. 

În 22 octombrie 2007 Sfântul Sinod al Bisericii Ortodoxe 
Române a votat, tot în unanimitate, înființarea Episcopiei 
Sălajului, aceasta fiind în acest moment penultima Eparhie creată 
în interiorul granițelor țării, doar Episcopia Devei şi Hunedoarei 
luând ființă în urma noastră. 


' Cuvânt rostit în 19 octombrie 2017 în catedrala din Zalău. 

În 19 decembrie 2007 au fost aleşi cei 30 de membri clerici 
şi mireni ai Adunării Eparhiale ai Episcopiei Sălajului, iar în 
10 ianuarie 2008, în biserica „Sfânta Treime” din Zalău, a fost 
constituită în mod oficial Adunarea Eparhială. 

În 12 februarie 2008 s-au desfăşurat, la sediul Mitropoliei 
din Cluj-Napoca, lucrările Sinodului Mitropolitan al Mitropoliei 
Clujului, Albei, Crişanei şi Maramureşului şi a avut loc 
consultarea acestuia cu membrii Adunării Eparhiale a Episcopiei 
Sălajului, fiind propuşi doi candidaţi pentru alegerea de episcop 
al Sălajului, în persoana Preasfinţitului Părinte Irineu Bistriţeanul, 
Episcop Vicar al Arhiepiscopiei Vadului, Feleacului şi Clujului 
şi a Preasfințitului Părinte Petroniu Sălăjanul, Arhiereu Vicar al 
Episcopiei Oradiei. 

În 5 martie 2008, la Palatul Patriarhiei din Bucureşti, a avut 
loc alegerea de episcop al Sălajului de către membrii Sfântului 
Sinod al Bisericii Ortodoxe Române, în urma căreia Preasfinţitul 
Părinte Petroniu a devenit cel dintâi episcop al Sălajului. 

Ceremonia întronizării Preasfințitului Părinte Petroniu ca 
Episcop al Sălajului a fost oficiată în ziua de 13 aprilie 2008, în 
catedrala din Zalău, de către Înaltpreasfinţitul Părinte Mitropolit 
Bartolomeu, într-un sobor de 17 ierarhi, în prezenţa unui mare 
număr de preoți, a autorităților centrale, judeţene şi locale, de față 
fiind numeroşi credincioşi. 

Pornind de la premiza că Episcopia Sălajului a fost 
înfiinţată în 18 octombrie 2007, însă chiriarhul a fost întronizat 
în 13 aprilie 2008, activitatea eparhiei, ca Episcopie de sine, a 
debutat abia după instalarea primului ei episcop. Dacă înainte 
de această dată slujbele arhiereşti săvârşite în judeţul Sălaj erau 
mai rare, după această dată slujbele arhiereşti sunt săptămânale, 
excepție fiind duminicile şi sărbătorile în care episcopul nu 
slujeşte în acest judeţ. 

In cele ce urmează voi prezenta, în sinteză, cele mai de 
seamă realizări ale Episcopiei noastre. 


Activitatea administrativă 


Episcopia Sălajului are 3 Protopopiate, 205 Parohii, 63 
de filii, şapte mănăstiri (dintre care una în curs de organizare la 
Zalău) şi două schituri. În Eparhie îşi desfăşoară activitatea 236 
de preoţi, 6 diaconi şi 33 de monahi şi monahii. 

În 15 aprilie 2008 a fost ales aparatul administrativ al 
Centrului Eparhial şi s-a început activitatea Episcopiei. De atunci 
au fost săvârşite 85 de hirotonii întru diacon şi 79 întru preot, 
40 de persoane au fost închinoviate în mănăstirile şi schiturile 
Eparhiei, 6 vieţuitori ai mănăstirilor au fost rasoforiţi, iar 9 au 
fost tunşi în monahism. De asemena, 3 diaconi au fost hirotesiți 
arhidiaconi, 22 de preoți au fost hirotesiţi întru sachelar, 38 întru 
iconom, 58 întru iconom-stavrofor (şi încă unul în afara eparhiei 
- Marcel Coroian, preot în Parohia Mănăstirea, judeţul Cluj, 7 
septembrie 2008), 3 întru protopop (Dan Dregan, Dan Haiduc 
şi Cătălin Lucaci), 3 ieromonahi au fost ridicaţi la rangul de 
protosinghel (Antonie Pinţa, Pahomie Buruiană şi Mina Pletosu), 
iar 2 la cel de arhimandrit (Antonie Pinţa şi Grighentie Oţelea) 
şi a fost instalat un stareţ (Mina Pletosu). În urma înființării 
celei mai înalte distincții eparhiale, „Crucea Sălăjană” pentru 
clerici şi mireni, aceasta a fost acordată la 14 clerici (Vasile Rus, 
Ionuţ Pop, loan Ghiurco, lon Ardelean, Ştefan Lucaciu, Vasile 
Boşca, Hermann Schoenauer, Nicolae Gudea, Dorinel Crecan, 
Cornel Avramescu, Gheorghe Gherman, Gavril Chirilă, Petru 
Blidar şi Marina Lupou) şi ll mireni (Valentin Vălcăuan, Iuliu 
Nosa, Ovidiu Duma, loan Galiş, Simion Cecan, Gabriel Chiş, 
Vasile Lucuţ, Vladimir Iacob, Marius Şelescu, Teodor Tonea şi 
Alexandru Piţigoi-Oltean). Mai mulţi preoţi vrednici au primit 

distincții bisericeşti ale altor Eparhii, atât din ţară, cât şi din 
străinătate: „Crucea Patriarhală” pentru clerici, patru preoţi (Vasile 
Rus, Ionuţ Pop, Dan Dregan şi Gheorghe Longodor), „Ordinul 
Sfinţii Împărați Constantin şi Elena” al Patriarhiei Române 
pentru clerici, un preot (Mihai Dobocan), „Crucea Transilvană” 
a Mitropoliei Clujului, Maramureşului şi Sălajului, 5 preoţi (Ionuţ 
Pop, lon Ardelean, Claudiu Nechita, Ştefan Lucaciu şi Gheorghe 
Gherman), „Crucea Şaguniană” a Mitropoliei Ardealului, un preot 
(Gabriel Gârdan), „Crucea Australiană” a Episcopiei Ortodoxe 
Române a Australiei şi Noii Zeelande, un preot (Ionuţ Pop), 
„Crucea Nordului” a Episcopiei Ortodoxe Române a Europei de 
Nord, un preot (lonuț Pop), „Crucea Finlandeză” a Mitropoliei 
Ortodoxe de Helsinki, un preot (Ionuţ Pop) şi „Crucea Estoniană” 
a Bisericii Ortodoxe Apostolice Estoniene, doi preoți (Ionuţ Pop 
şi Ion Ardelean). În această perioadă 36 de preoţi s-au pensionat, 
unul a fost caterisit, trei au fost depuşi din treaptă, iar 11 s-au 
mutat la Domnul (dintre care unii erau pensionari). 

S-a sfințit piatra de temelie pentru 14 biserici şi paraclise, la 
care se adaugă 3 în afara eparhiei: (Catedrala Mântuirii Neamului, 
Bucureşti, 29 noiembrie 2007, Johannesburg, Africa de Sud, 12 
ianuarie 2013 şi Melbourne, Australia, 8 noiembrie 2013), au fost 
târnosite 48 lăcaşuri de cult şi încă 6 în afara eparhiei (biserica din 
Lilburn, Atlanta, Georgia, S. U. A., 18 octombrie 2008, biserica 
din Anaheim, Los Angeles, S. U. A., 12 noiembrie 2011, biserica 
Mănăstirii Bârsana, Maramureş, 30 iunie 2012, biserica din 
Telciu, Bistriţa Năsăud, 22 septembrie 2013, paraclisul Facultăţii 
de Teologie din Cluj-Napoca, 6 decembrie 2013 şi biserica 
Mănăstirii Sfântul Teodosie de la Brazi, 22 septembrie 2014) şi au 
fost resfinţite 69 de biserici, la care se adaugă 3 în afara eparhiei 
(biserica din Mănăstirea, județul Cluj, 7 septembrie 2008, biserica 
„Sfântul Gheorghe Nou” din Bucureşti, 16 august 2014 şi biserica 
din Mogoşoaia, 17 august 2014). Totodată, în această perioadă, 

schitul Bobota a fost ridicat la rangul de mănăstire, metocul de la 
Stârciu a primit statutul de schit şi a fost aprobată ridicarea unei 
mănăstiri în Municipul Zalău. 


Activitatea culturală 


În ceea ce priveşte activitatea culturală generală, acţiunile 
organizate în Episcopia Sălajului au fost numeroase. Dintre 
acestea amintim: conferințele pastoral-misionare semestriale, 
conferințele administrative lunare, desfăşurate în fiecare 
protopopiat, seri duhovniceşti şi catehetice, concerte de muzică 
religioasă şi colinde, concursuri şi festivaluri corale, expoziţii de 
icoane, carte veche şi de desene. 

În anul 2011, Maica Domnului a fost aleasă protectoarea 
municipiului Zalău, fiind pictată o frumoasă icoană care o 
reprezintă în această calitate. Proclamarea solemnă a Maicii 
Domnului ca ocrotitoare a oraşului nostru a avut loc în ziua de 
11 septembrie, în prezenţa Înalpreasfinţitului Părinte Mitropolit 
Andrei, a unui mare număr de preoți şi aproximativ opt mii de 
credincioşi. 

Episcopia noastră deține editura „Credinţă şi viață în 
Hristos”, la care au fost publicate 31 cărţi, dintre care trei de 
rugăciune. 

La centrul eparhial s-au pus bazele unei biblioteci. 

A fost înființat „Anuarul”, publicaţia oficială a Episcopiei 
Sălajului. Profesorii de religie şi elevii din judeţ editează o revistă, 
iar Liceul Teologic „Sfântul Nicolae” din Zalău alta. 

Din anul şcolar 2017-2018, Liceul Ortodox „Sfântul 
Nicolae” din Zalău funcționează cu un număr de 12 clase (îi 
lipseşte doar clasa a VIII-a, care va lua fiinţă anul viitor). În acest 
an şcolar sunt înscrişi un număr de 231 de elevi, fiind asigurat 
necesarul material şi uman pentru ca procesul educativ să se 

desfăşoare în condiţii normale. În ceea ce priveşte configuraţia 
corpului profesoral, s-a ajuns la stabilitate, în urma înfiinţării 
ciclurilor primar şi gimnazial, iar nivelul de pregătire al elevilor 
este, de asemenea, bun, fapt confirmat de promovabilitatea de 
la Bacalaureat şi de la examenele de admitere în învăţământul 
universitar. 

La nivel eparhial au fost înfiinţate mai multe coruri şi au 
fost organizate festivaluri de pricesne şi colinde. 

La Centrul Eparhial, Protopopiate, anumite mănăstiri şi 
parohii a fost creată o reţea de site-uri. 

În şcolile din Episcopia Sălajului predau Religia un număr 
de 80 de profesori. Dintre aceştia 70 sunt laici, iar 10 sunt clerici. 
Doar 54 dintre ei sunt titulari, dintre care 14 au mai puţin de o 
normă. În ceea ce priveşte gradele profesionale, 18 au obţinut 
definitivatul, 13 gradul II şi 33 gradul |. 

Pentru cel mai bun profesor de religie din Episcopie a fost 
instituită diploma „Profesorul anului”, iar pentru cea mai bogată 
activitate catehetică diploma „Sfântul Chiril al Ierusalimului”. 

De la înfiinţarea Episcopiei noastre, au fost derulate un 
număr de 205 proiecte catehetice, în care au fost implicați 32.176 
copil. 

În anii universitari 2015-2016 şi 2016-2017, Episcopia 
noastră a organizat ciclul de conferinţe „Glasul Bisericii în 
cetate”, la care am avut ca şi invitaţi personalități marcante ale 
culturii şi ştiinţei româneşti, precum: Excelenţa Sa Domnul 
Emil Constantinescu (fost rector al Universităţii din Bucureşti 
şi preşedinte al României), Domnul Teodor Baconschi, (fost 
ministru de externe şi ambasador al României în Portugalia, 
Franţa şi la Vatican), Domnul Pavel Abraham (fost secretar de 
stat în Ministerul de Interne, preşedinte al Agenției Naţionale 
Antidrog din cadrul Ministerului de Interne, şef al Poliţiei 
Române, prorector al Academiei de Poliţie „Alexandru loan 

Cuza” din Bucureşti şi decan al Facultăţii de Poliţie din capitală), 
Doamna Dana Gârbovan (Judecător la Curtea de Apel Cluj şi 
Preşedinte al Uniunii judecătorilor din România), Domnul Prof. 
Univ. Dr. loan-Aurel Pop (rectorul Universităţii Babeş-Bolyai 
din Cluj-Napoca şi membru al Academiei Române), Părintele 
Prof. Univ. Dr. loan Chirilă (preşedintele Senatului Universităţii 
Babeş-Bolyai din Cluj-Napoca), Domnul Conf. Univ. Dr. Vasile 
Timiş (fost secretar de stat în Ministerul Culturii), Domnul Prof. 
Univ. Dr. Adrian Opre (decanul Facultăţii de Psihologie din Cluj- 
Napoca), Domnul Prof. Univ. Dr. Nicolae Hâncu (unul dintre 
cei mai mari nutriționişti şi diabetologi din România, membru 
de onoare al Academiei Române, fost preşedinte al Federaţiei 
Române de Diabet), Domnul Prof. Univ. Dr. Nicolae Miu (fost 
decan al Facultăţii de Medicină din Cluj-Napoca şi şef al Clinicii 
de Pediatrie din Cluj-Napoca), Părintele Prof. Univ. Dr. Dumitru 
Abrudan (fost decan al Facultăţilor de Teologie din Sibiu şi 
Oradea), Domnul Prof. Univ. Dr. Daniel David (de la Facultatea 
de Psihologie şi Ştiinţe ale Educaţiei din Cluj-Napoca), Domnul 
publicist Sever Voinescu (fost consul general al României la 
Chicago S.U.A., deputat în Parlamentul României şi secretar al 
Camerei Deputaţilor), Părintele Prof. Univ. Dr. Ştefan Iloaie (de 
la Facultatea de Teologie Ortodoxă din Cluj-Napoca) şi Domnul 
Sorin Lavric (scriitor şi traducător). 

De la întronizarea primului episcop al Sălajului, Episcopia 
noastră a fost vizitată de numeroşi ierarhi, atât din ţară, cât şi 
de pe toate cele cinci continente ale lumii, după cum urmează: 
Preafericitul Părinte Patriarh Daniel (13-16 septembrie 2013), 
Înaltpreasfinţitul Părinte Laurenţiu, Mitropolitul Ardealului 
(18 octombrie 2012), Înaltpreasfinţitul Părinte Bartolomeu, 
Mitropolitul Clujului, Albei, Crişanei şi Maramureşului (13 
aprilie 2008), Înaltpreasfinţitul Părinte Andrei, Mitropolitul 
Clujului, Maramureşului şi Sălajului, de zece ori (11 septembrie 

2011, 18 octombrie 2012, 27 decembrie 2012, 29 august 2013, 
31 august 2013, 14 şi 15 septembrie 2013, 7 decembrie 2014, 23 
mai 2015, 12 iunie 2016, 10 septembrie 2017), Înaltpreasfinţitul 
Părinte Iosif, Mitropolitul Ortodox Român al Europei Occidentale 
şi Meridionale (22-23 aprilie 2017), Înaltpreasfinţitul Părinte 
Serafim, Mitropolitul Ortodox Român al Germaniei, Europei 
Centrale şi de Nord a fost la noi de două ori (23 august 2009 şi 11 
august 2016, dar a vizitat eparhia noastră de mai multe ori, slujind 
în special la Mănăstirea Bic), Înaltpreasfinţitul Părinte Teodosie, 
Arhiepiscopul Tomisului (13 aprilie 2008), Înaltpreasfinţitul 
Părinte Andrei, pe când era Arhiepiscop la Alba Iulia, de două 
ori (13 aprilie 2008 şi 27 decembrie 2010), Preasfinţitul Părinte 
Gherasim, Episcopul Râmnicului (13 aprilie 2008), Preasfinţitul 
Părinte Calinic, Episcopul Argeşului şi Muscelului (13 aprilie 
2008), Preasfinţitul Părinte Timotei, Episcopul Aradului, lenopolei 
şi Hălmagiului (13 aprilie 2008), Preasfinţitul Părinte Lucian, 
Episcopul Caransebeşului (13 aprilie 2008), Preasfinţitul Părinte 
Sofronie, Episcopul Oradiei (14 septembrie 2013), Preasfinţitul 
Părinte Nicodim, Episcopul Severinului şi Strehaiei (13 aprilie 
2008), Preasfinţitul Părinte Galaction, Episcopul Alexandriei şi 
Teleormanului (13 aprilie 2008), Preasfinţitul Părinte Ambrozie, 
Episcopul Giurgiului (13 aprilie 2008), Preasfinţitul Părinte 
Sebastian, Episcopul Slatinei şi Romanaţilor (13 aprilie 2008), 
Preasfinţitul Părinte Daniil, Episcop administrator al Episcopiei 
Daciei Felix (13 aprilie 2008), Preasfinţitul Părinte Siluan, 
Episcopul Ortodox Român al Ungariei, de trei ori (24 iunie 2009, 
29 aprilie 2011 şi 17 aprilie 2015), Preasfinţitul Părinte Macarie, 
Episcopul Ortodox Român al Europei de Nord, de trei ori (9 
februarie 2014, 5-7 decembrie 2015 şi 27 iulie 2016), Preasfinţitul 
Părinte Mihail, Episcopul Ortodox Român al Australiei şi Noii 
Zeelande (29 octombrie-2 noiembrie 2015), Preasfinţitul Părinte 
Irineu Bistriţeanul, Episcop Vicar al Arhiepiscopiei Vadului, 

Feleacului şi Clujului (13 aprilie 2008), Preasfinţitul Părinte Gurie 
Gorjanul, Episcop Vicar al Arhiepiscopiei Craiovei (13 aprilie 
2008), Preasfinţitul Părinte Iustin Sigheteanul, Arhiereu Vicar al 
Episcopiei Maramureşului şi Sătmarului, de trei ori (13 aprilie 
2008, 18 octombrie 2012 şi 14 septembrie 2013). 

Din afara ţării ne-au vizitat: Înaltpreasfinţitul Părinte 
Stefanos, Mitropolitul Primat al Tallinnului şi a toată Estonia 
(5-9 mai 2016), Înaltpreasfinţitul Părinte Ambrozie, Mitropolitul 
Ortodox de Helsinki, de 3 ori (10-14 aprilie 2008, 11-14 
octombrie 2013 şi 23-27 septembrie 2016), Înaltpreasfinţitul 
Părinte Athenagoras, Mitropolitul Ortodox al Mexicului, de două 
ori (26-29 august 2016 şi 12-17 august 2017), Înaltpreasfinţitul 
Părinte Ignatios, Mitropolitul Ortodox al Madagascarului (16-19 
aprilie 2015) şi Preasfinţitul Părinte Qais, Episcop de Erzurum şi 
vicar al Patriarhiei Antiohiei (3-5 decembrie 2016). 

În sinteză, în Episcopia noastră, de la înființarea acesteia, 
am avut ca şi oaspeţi: un patriarh, nouă mitropoliți, doi 
arhiepiscopi şi şaptesprezece episcopi. 

Episcopia noastră cultivă relații excelente şi a încheiat, în 
unele cazuri, parteneriate externe foarte favorabile cu diverse 
eparhii sau parohii ortodoxe, asociaţii sau fundații religioase 
din afara țării, concretizate în numeroase vizite peste hotare ale 
ierarhului sau ale unor delegații eparhiale. Ținând cont de situația 
economică precară a Episcopiei noastre, niciuna dintre vizite 
nu a fost decontată din banii Centrului Eparhial, ci toate au fost 
suportate de partenerii externi sau din donațiile unor binefăcători 
din țară sau din străinătate. 

În urma acestor legături şi contacte, Episcopia noastră a 
primit din partea fundaţiei Diakonia din Neuendettelsau suma 
de 14.000 de euro, un camion, aparatură medicală, mobilier, 
articole de îmbrăcăminte, încălțăminte etc.; la iniţiativa conducerii 
Diakoniei din Neuendettelsau, am trimis la studii în Germania 

un număr de 24 de tineri; din partea Parohiei Ortodoxe Române 
„Sfânta Maria” din Anaheim, California, S.U.A. am încasat un 
cec de 5.000 de dolari; o doamnă din această parohie a oferit 
Episcopiei noastre suma de 10.000 de dolari; iar o asociaţie 
ortodoxă din Filiro, Grecia, ne-a trimis două tiruri cu articole de 
îmbrăcăminte, încălțăminte, alimente etc. 

La invitația conducerii Diakoniei din Neuendettelsau, trei 
grupuri de aproximativ 25 de persoane din eparhia noastră s-au 
deplasat în Germania, timp de 5 zile (în anul 2009, 2011 şi 2014), 
având asigurate transportul, cazarea, mesele, precum şi banii de 
buzunar. 

La relațiile externe ale Episcopiei noastre menţionăm: 
11 vizite în Germania (mai 2008, septembrie-octombrie 2009, 
septembrie 2011, martie 2012, mai 2013, martie 2014, octombrie 
2014, martie 2015, septembrie 2015, martie 2016 şi septembrie 
2017), 4 în Statele Unite ale Americii (octombrie 2008, aprilie 
2010, iulie 2010 şi noiembrie 2011), două în Noua Zeelandă 
(noiembrie 2013 şi aprilie 2015), două în Spania (iunie 2010 şi 
noiembrie 2016), două în Finlanda (iulie 2012 şi august 2015), 
una în Africa de Sud (ianuarie 2013 - unde episcopul Sălajului 
a sfințit prima piatră de temelie a unei biserici româneşti de pe 
continentul african), una în Australia (noiembrie 2013), una în 
Madagascar (martie-aprilie 2017), una în Suedia (iulie 2014), una 
în Estonia (august 2017), una în Grecia (noiembrie 2009) şi una 
în Serbia (iunie 2013). 

Pe lângă aceste vizite externe ale unor delegaţi ai eparhiei 
noastre, consemnăm şi 4 participări la conferințe sau evenimente 
internaționale: două în Grecia (septembrie-octombrie 2008 şi 
iunie 2013), una în Iran (mai 2016), precum şi una la lucrările 
Sfântului şi Marelui Sinod al Bisericii Ortodoxe din Creta, Grecia 
(iunie 2016). 

De asemenea, Centrul Eparhial al Episcopiei Sălajului a 
organizat un pelerinaj în Israel şi Palestina (în noiembrie 2008). 

Din cele menționate constatăm că, în cei 10 ani de existenţă 
ai eparhiei noastre, delegaţii ale Episcopiei Sălajului s-au deplasat 
în 13 țări de pe toate cele 5 continente ale lumii. 


Activitatea social-filantropică 


Din anul 2007, activitățile cu caracter social s-au amplificat 
şi diversificat în eparhia noastră, adresându-se unui număr tot 
mai mare de persoane şi de problematici sociale, generate de 
transformările profunde prin care a trecut întreaga societate 
românească. Fenomenul îmbătrânirii populației şi migrația, 
evidente mai ales în mediul rural, au fost motivele pentru care, 
la nivelul Episcopiei noastre, a fost creată o reţea de servicii 
de îngrijire la domiciliu, în care au fost implicate 16 parohii. 
Anual, au beneficiat de aceste servicii, în medie, peste 200 de 
vârstnici. 

Pentru persoanele de vârsta a treia care au nevoie de 
sprijin permanent, au fost deschise două centre rezidenţiale, la 
Românaşi (acesta fiind cel mai mare centru de servicii sociale din 
Transilvania) şi Bic. Împreună, cele două centre au o capacitate 
de 85 de locuri. 

În aceşti ani, la Românași, Zalău şi Şimleu Silvaniei au 
fost inaugurate 3 centre de zi pentru 100 de copii. La Iaz a fost 
dată în folosință o nouă clădire pentru copiii care beneficiază de 
Servicii în regim rezidenţial. Dotările din cadrul centrului „Sfântul 
Pantelimon” al Mănăstirii Bic unde funcţionează, de asemenea, 
o şcoală şi o grădiniță socială pentru 20 de copii, au fost aduse la 
standardele impuse de legislaţia actuală. 

În Şimleu Silvaniei a fost deschisă o cantină socială, care 
oferă hrană pentru 50 de persoane zilnic. În cadrul Centrului 

de Servicii Sociale Multifuncţionale „Filantropia” din Șimleu 
Silvaniei au fost inaugurate 4 locuinţe de tranzit, iar la Asociaţia 
„Filantropia Porolissum” din Zalău funcționează un serviciu 
specializat pentru adicții. Pentru a creiona paleta de servicii 
sociale acreditate din Episcopia Sălajului trebuie amintite, de 
asemenea, activităţile adresate persoanelor care se confruntă cu 
situații de risc social, în care au fost implicaţi anual între 38 şi 
64 de angajaţi. 

În ceea ce priveşte activităţile neacreditate, Sectorul Social 
al Episcopiei Sălajului a inițiat în aceşti ani 232 de proiecte 
sociale, adresate copiilor, adolescenților, adulţilor şi vârstnicilor, 
după cum urmează: 153 de elevi au fost implicaţi în activități 
de voluntariat prin Centrul „Sfântul Nicolae”, în activități de 
mentorat prin Centrul Şcolar pentru Educație Incluzivă sau în 
acțiuni de prevenire şi combatere a consumului de substanțe 
psihotrope, de promovare a valorilor creştine, precum şi în 
activităţi de ajutorare a oamenilor sărmani. 67 de elevi au primit 
burse de studiu în valoare de 44.300 lei, 553 au fost ajutați cu 
rechizite, echipament sportiv şi uniforme, iar 162 de copii au 
primit, în ajunul marilor sărbători, pachete cu alimente, articole 
de îmbrăcăminte şi încălțăminte noi. 11 copii şi două şcoli - 
Şcoala cu clasele I-IV din Borza şi Liceul Ortodox „Sfântul 
Nicolae” din Zalău - au primit calculatoare gratuit, iar două clase 
ale Liceului Ortodox au fost dotate cu mobilier nou constând în 
bănci şi scaune pentru elevi. 

Proiecte pentru adulți: 38 de persoane cu probleme grave de 
sănătate au fost ajutate cu suma de 201.000 lei. 41 de persoane cu 
dizabilități locomotorii au primit dispozitive care să le faciliteze 
deplasarea, iar 64 de persoane cu probleme de vedere au primit 
Biblia pe suport audio. Peste 6.000 de persoane aflate în nevoi au 
primit ajutor material şi financiar, cu ocazia sărbătorilor creştine. 
334 de persoane au primit consiliere şi au fost informate în 

problemele legate de violenţa în familie, consumul de alcool, 
creşterea şi educarea copiilor, calificare/ recalificare în domeniul 
social. Prin colectele realizate în parohiile din eparhia noastră, 
33 de familii din Sălaj, 250 de familii din județul Olt şi 100 de 
familii din Suceava au primit ajutoare în urma inundaţiilor. 

Proiecte pentru vârstnici: 386 persoane care se confruntă cu 
singurătatea sau cu probleme financiare au primit sprijin material 
şi financiar. 

Pentru susţinerea întregii activități de asistență socială şi 
filantropică, în această perioadă, la nivelul Episcopiei Sălajului 
a fost cheltuită suma de 6.374.000 lei, din care 3.180.318 din 
fonduri publice, sub formă de subvenţii sau sprijin financiar 
pentru activități sociale, iar cea mai mare parte a acestor 
cheltuieli a fost asigurată din fondurile proprii ale unităților de 
cult implicate, prin donaţii, sponsorizări sau colecte. 


Activitatea economică 


În ziua de 30 noiembrie 2007, Consiliul Judeţean Sălaj a 
pus la dispoziția Episcopiei noastre, pe termen de 10 ani, spaţiile 
în care centrul eparhial şi-a desfăşurat activitatea timp de patru 
ani şi jumătate. Între ianuarie-mai 2008 a avut loc reabilitarea 
şi reamenajarea încăperilor respective, care au fost dotate cu 
mobilierul necesar, cu aparatura electronică şi cu toate cele 
necesare bunului mers al unei Eparhii. 

În anul 2008, în curtea Centrului Eparhial de pe strada 
Avram lancu nr. 29 au fost ridicate două garaje şi un foişor. 

În toamna anului 2010 a fost achiziţionat de către Episcopie 
un teren cu suprafaţa de 2,60 hectare, în zona „Sub Meseş” din 
Zalău, în vederea construirii sediului eparhial. În primăvara 
anului 2011 am fost nevoiţi să mai cumpărăm lângă pământul 

Episcopiei un teren de 52 de ari, pentru a avea drum de acces 
către proprietate. 

În 7 septembrie 2010 s-a sfinţit piatra de temelie pentru 
clădirea Centrului Eparhial, lucrările fiind efectuate într-un ritm 
accelerat până în anul 2013. În 12 septembrie 2012 s-a sfinţit şi 
piatra de temelie a paraclisului Centrului Eparhial, care a fost 
pictat, fiind achiziționate candelabrele, iconostasul, mobilierul 
bisericesc, covoarele şi toate cele necesare săvârşirii sfintelor 
slujbe. În paralel, au fost dotate cu mobilierul necesar reşedinţa 
episcopală, birourile, camerele de oaspeţi, sala de conferinţe 
şi magaziile, unele spaţii fiind înzestrate cu aparate de aer 
condiţionat. În urma finalizării lucrărilor, Centrul Eparhial a fost 
sfințit de către Preasfinţitul Părinte Petroniu, în 18 octombrie 
2012, în prezenţa Înaltpreasfinţiților Părinți Mitropoliţi Laurenţiu 
al Ardealului şi Andrei al Clujului, Maramureşului şi Sălajului, 
precum şi a Preasfințitului Părinte Iustin Sigheteanul, Arhiereu 
Vicar al Episcopiei Maramureşului şi Sătmarului. În 28 noiembrie 
2012, Preasfinţitul Părinte Petroniu s-a mutat în noul sediu, iar 
aparatul administrativ al Episcopiei Sălajului a început să-şi 
desfăşoare activitatea aici din data de 3 decembrie 2012. 

Toată munca depusă a fost încoronată cu sfințirea 
paraclisului Centrului Eparhial de către Preafericitul Părinte 
Daniel, Patriarhul Bisericii Ortodoxe Române, alături de 
Înaltpreasfinţitul Părinte Andrei, Mitropolitul Clujului, 
Maramureşului şi Sălajului, Preasfinţitul Părinte Sofronie, 
Episcopul Oradiei, Preasfinţitul Părinte Petroniu, Episcopul 
Sălajului şi Preasfinţitul Părinte Iustin Sigheteanul, Arhiereu 
Vicar al Episcopiei Maramureşului şi Sătmarului, în ziua de 14 
septembrie 2013. 

Dacă la data respectivă lucrările la sediul Centrului Eparhial 
au fost finalizate, cele din curtea palatului administrativ au 

continuat, pentru crearea condițiilor optime de desfăşurare a 
activităților zilnice. 

Al doilea segment al străzii Tipografilor, care duce la 
Centrul Eparhial, a fost redenumit, primind numele de strada 
Episcopiei şi a fost asfaltat de către unii sponsori. 

A fost ridicat gardul din beton şi fier forjat (baza şi stâlpii 
acestuia fiind placați cu cărămidă aparentă), a fost montat un gard 
metalic (în partea dinspre pârâu a proprietăţii), precum şi cele 
două porţi de acces. 

În curtea Centrului Eparhial au fost asfaltate drumurile de 
acces din faţa şi din spatele clădirii, fiind amenajată o parcare cu 
copertină, au fost ridicate trei ziduri de sprijin, în jurul palatului 
episcopal au fost turnate rigole şi trotuare, iar în curte două alei 
de acces (între clădire şi anexă, între drumul din față şi iaz), au 
fost construite două foişoare, a fost montat un parc fotovoltaic 
pentru asigurarea curentului electric necesar întregii proprietăţi, 
s-a efectuat un foraj de mare adâncime pentru asigurarea apei 
potabile, a fost realizat iluminatul ormanental al clădirii, precum 
şi cel al întregii proprietăți, pe frontispiciul clădirii a fost montat 
un vultur bicefal, realizat din bronz, au fost instalate trei ţevi 
subterane de scurgere, de mari dimensiuni, până în pârâu şi fosa 
septică, au fost amenajate spaţiile verzi cu flori, sute de pomi 
fructiferi, viță de vie, arbuşti ornamentali şi gazon. 

De asemenea, a fost amenajată gospodăria, fiind construite: 
o clădire anexă, hambarul de lemne, cinci solarii, un iaz de 
peşte, zona cultivabilă a fost îngrădită şi o mare parte a ei a fost 
acoperită cu plasă antigrindină, fiind realizat un sistem de irigare. 
A fost turnat un rezervor subteran de apă, de 14.000 de litri. În 
acelaşi timp, au fost procurate 6 bazine de apă, a câte 2.000 
de litri fiecare, precum şi un bazin de inox, de 5.000 de litri. 
Totodată au fost achiziționate utilajele pentru efectuarea lucrărilor 
curente în curtea şi în grădina Centrului Eparhial (un tractoraş 

cu remorcă, două maşini pentru tuns gazonul, o motocoasă şi un 
motocultor). Tot în zona gospodăriei a fost montată o centrală 
termică la microferma de pui. 

Pentru deplasările chiriarhului şi ale celor din administrația 
eparhială au fost obținute, prin sponsorizare, două autoturisme 
Volkswagen Sharan. 

În anul 2016 au fost efectuate unele lucrări de renovare la 
sediul Centrului Eparhial. 

În sinteză, aceasta este activitatea Episcopiei Sălajului de 
la înființarea ei, în urmă cu zece ani, până astăzi. 

Vă felicit pe toţi preoții, monahii şi monahiile pentru 
activitățile tot mai diverse pe care le desfăşurați în parohii şi în 
mănăstiri. 

Bunul Dumnezeu să ne ajute tuturor. 

Inaugurarea centenarului 
Marii Uniri la Zalău! 


Preasfinţia Voastră, Preacucernici Părinţi, 
distinse domnule academician, stimate oficialități, 
distinse cadre militare, dragi invitaţi 


Teritoriul ţării noastre a fost locuit din cele mai vechi 
timpuri. În sprijinul acestei afirmaţii vin fosilele umane 
descoperite în Peştera cu Oase, din apropierea oraşului Anina, în 
judeţul Caraş-Severin. Acestea reprezintă cele mai vechi rămăşiţe 
din Europa ale omului modern (homo sapiens), fiind datate la o 
vechime între 38.000 şi 42.000 de ani. 

Tăbliţele de lut descoperite la Tărtăria, în judeţul Alba, 
reprezintă una dintre primele mărturii din istoria umanității 
referitoare la utilizarea scrisului. După cercetări amănunțite cu 
metoda carbonului radioactiv, tăblițele au fost datate ca aparținând 
perioadei de început a culturii Vinca, în jurul anului 5.500 î.Hr., 
fiind cu 2.000 de ani mai vechi decât scrierea cuneiformă a 
sumerienilor (inventată în jurul anului 3.500 î.Hr.) şi cu 2.400 
de ani mai vechi decât scrierea hieroglifică a egiptenilor (care a 
apărut în jurul anului 3.100 î.Hr.). 

Pământul binecuvântat de Dumnezeu în care locuiesc 
românii, înzestrat cu rare frumuseți naturale şi numeroase 
bogății ale solului şi subsolului, pentru că România este cea 
mai bogată țară din Europa în ceea ce priveşte resursele de aur, 
l-au făcut să fie mereu râvnit şi uneori ocupat, vremelnic, de 


! Cuvânt rostit în 22 noiembrie 2017 în catedrala episcopală din 
Zalău. 

unele popoare, care şi-au lăsat amprenta asupra istoriei şi culturii 
noastre. 

Primul conducător de oşti care a încercat să-i supună pe 
sciţii aflați la nord de Dunăre a fost regele persan Darius I (522- 
486 î.Hr.), în anul 513 î.Hr. Istoricul Herodot ne relatează în 
acest sens că: „Aflând despre această intenţie, regii sciților i-au 
trimis lui Darius 1 un sol, care i-a oferit acestuia în dar o pasăre, 
un şoarece, o broască şi cinci săgeți. Mesajul darurilor către perşi 
era următorul: Dacă nu veţi zbura în înaltul cerului, preschimbaţi 
în păsări, sau dacă nu vă veţi ascunde sub pământ, preschimbaţi 
în şoareci, sau dacă nu veţi sări în bălți, preschimbaţi în broaşte, 
înapoi n-o să vă întoarceţi, căci veți pieri de săgețile noastre”. 

Darius I a pornit campania planificată împotriva sciților, 
construind, cu ajutorul meşterilor greci, primul pod peste Dunăre. 
Oştirea sciţilor condusă de Idanthyrsus însă nu s-a confruntat 
cu armata lui Darius I, ci a atras-o tot mai adânc în interiorul 
țării, hărțuind-o în permanență. Sătul să-i tot urmărească pe sciți, 
Darius | i-a trimis lui Idanthyrsus o scrisoare, prin care îl soma 
fie să lupte, fie să se predea. Regele sciţilor i-a răspuns: „Noi nu 
avem oraşe sau teritorii de pierdut, de vreme ce ducem un trai 
nomad, însă dacă vrei să te lupţi cu noi, vino, găseşte mormintele 
înaintaşilor noştri, încearcă să le distrugi şi atunci vei afla dacă 
vrem să ne luptăm cu tine”. După o lună de urmărire a sciţilor, 
armatele lui Darius 1 s-au retras, expediția în Sciția fiind un 
eşec. 

Înainte de a porni în campania sa spre Orient, în primăvara 
anului 335 î.Hr., Alexandru Macedon a întreprins o incursiune 
până la nord de Dunăre, unde a încheiat pace cu geții de aici şi 
cu vecinii lor din vest, celții. 

Primul înaintaş al nostru care i-a unit pe locuitorii din 
această zonă, a fost regele Burebista (82-44 î.Hr.) întemeietorul 
statului dac. 

Cel dintâi cap încoronat care i-a biruit pe daci a fost marele 
împărat Traian, în urma celor două războaie, din 101-102 d.Hr. 
şi 105-106 d.Hr. 

Colonizarea Daciei de către romani a avut loc până în anul 
275 d.Hr., când a avut loc retragerea aureliană, datorată invaziei 
popoarelor migratoare din est. 

În secolele X-XI s-au cristalizat primele formaţiuni 
statale româneşti, precum: cnezatele lui loan şi Farcaş, dar şi 
voievodatele lui Gelu, Menumorut, Glad, Ahtum, Litovoi şi 
Seneslau. 

Între veacurile XI-XIII, după cucerirea Banatului şi a 
părților vestice (numite ulterior Partium), Transilvania a devenit 
provincie a Regatului Ungariei, însă românii au fost întotdeauna 
majoritari aici, încât cel mai mare rege maghiar a fost nimeni altul 
decât românul Matei Corvin (1458-1490). 

În veacul al XIV-lea au fost înfiinţate Ţara Românească şi 
Moldova. 

După ce turcii au cucerit Constantinopolul, în 29 mai 
1453, Imperiul Otoman s-a tot extins spre Apusul Europei, 
ocupând ţările din sudul Dunării, iar în 1526, în urma bătăliei 
de la Mohacs, turcii au început să pună stăpânire şi pe Ungaria, 
ajungând să asedieze de două ori Viena, în 1529 şi 1683. În 
această situaţie, grecii, bulgarii, sârbii, albanezii şi ungurii 
nu aveau cârmuitori din neamul lor, erau judecați după legile 
otomane şi erau socotiți supuşi fără drepturi politice, cele mai 
multe dintre bisericile lor fiind prefăcute în moschei. În acelaşi 
timp, românii aveau domni pământeni, aleşi de boieri, pe care 
sultanul îi întărea în scaun sau putea să-i detroneze, dar nu-i 
înlocuia decât tot cu domni pământeni. Țara Românească plătea 
tribut, dar era, ca şi Moldova şi Transilvania, o ţară deosebită 
de Imperiul Otoman, cu graniţe, cu legi proprii, cu biserici şi 
mănăstiri. Mai mult chiar, turcii nu puteau să aibă moschei sau 


347 


cimitire pe pământul Ţării Româneşti, nici să cumpere moşii 
acolo. Anton Maria del Chiaro, secretarul de limbi occidentale al 
Sfântului Constantin Brâncoveanu, a consemnat în acest sens că: 
„În toată Valahia, ca şi în Moldova, nu se găseşte nicio moschee, 
cât de neînsemnată, aşa că pentru rugăciunile lor, turcii sunt 
nevoiţi să se adune într-un loc mai retras, unde şi le fac cu toată 
discreţia”. 

De asemenea, după căderea Imperiului Bizantin şi a ţărilor 
ortodoxe din Sudul Dunării, Valahia a rămas singura țară a cărei 
autonomie acordată de Înalta Poartă permitea refugiaților greci, 
bulgari, sirieni, ierusalimiteni etc. să se îndrepte către ea, 
făcând-o să devină centrul cultural al lumii ortodoxe. 

În Ţara Românească au fost publicate cărți de cult în 
limbile greacă, slavonă, română şi arabă, pentru creştinii ortodocşi 
aflați sub jugul otoman, iar primele tipografii din Georgia şi din 
Siria au fost donația domnitorului Constantin Brâncoveanu şi a 
mitropolitului Antim Ivireanul, pentru că Biserica Ortodoxă a fost 
întotdeauna alături de poporul pe care l-a slujit. 

În acelaşi timp, unitatea de credință şi limbă a românilor 
din cele trei provincii româneşti a menţinut trează şi unitatea de 
neam. Dacă în 1642 s-a tipărit, în satul Prisaca, de lângă Alba 
Iulia, „cu voia şi cu porunca” principelui Gheorghe Rakoczy I, 
un catehism în limba română, dar cu un conţinut calvinizant, în 
1645, mitropolitul Varlaam al Moldovei a alcătuit un „Răspuns 
la catehismul calvinesc”. Cazania tipărită de acelaşi mitropolit 
al Moldovei, în anul 1643, a cunoscut cea mai largă răspândire 
dintre vechile tipărituri româneşti, încât a contribuit nu numai 
la apărarea Ortodoxiei, ci şi la întărirea conştiinţei de unitate 
națională românească. Această carte, cea mai citită din trecutul 
nostru, s-a răspândit mai mult în Transilvania, Banat, Bihor şi 
Maramureş, unde s-au găsit peste 350 de exemplare. În anul 
1679, mitropolitul Dosoftei al Moldovei a tradus în limba română 

Sfânta Liturghie a Sfântului loan Gură de Aur, precizând că 
această traducere era destinată pentru „toată seminția românească 
de pretutindeni”. În contextul politicii de stat austriece de 
atragere a românilor ortodocşi din Transilvania la catolicism, 
ieromonahul Antim Ivireanul a imprimat în anul 1699, la 
Mănăstirea Snagov din Ţara Românească, lucrarea polemică 
a lui Maxim Peloponezianul, intitulată „Carte sau lumină cu 
drepte dovezi din dogmele Bisericii Răsăritului asupra dezbinării 
papistaşilor”. Această carte a fost tipărită în mod special pentru a 
veni în sprijinul credincioşilor români din Transilvania, care erau 
ameninţaţi de acțiunea prozelitistă a catolicilor. De asemenea, tot 
în anul 1699, Antim Ivireanul l-a trimis la Alba Iulia pe ucenicul 
său Mihail Ştefan, care a tipărit acolo două cărți, o „Bucoavnă” şi 
un „Chiriacodromion”, pentru folosul sufletesc al credincioşilor 
transilvăneni. 

Pe lângă unguri şi otomani, au mai trecut pe la noi tătarii, 
polonii, habsburgii şi ruşii. Unii au plecat în goana cailor, cum 
au şi venit, pe când alții s-au cuibărit aici o perioadă mai scurtă 
sau mai îndelungată de timp. 

Cu toate că poporul nostru a fost adeseori umilit şi uneori 
chiar îngenuncheat, a ştiut să-şi ridice fruntea atunci când a fost 
cazul, de aceea a existat un Mihai Viteazul în 1600, un Avram 
Iancu în 1848, un Alexandru loan Cuza în 1859 şi o întreagă nație 
română în 1918, iar Biserica Ortodoxă Română a fost întotdeauna 
alături de popor şi de conducătorii lui la aceste importante 
evenimente. 

Întrucât în 1918 scaunul de mitropolit al Ardealului era 
vacant, episcopii Miron Cristea al Caransebeşului şi loan Ignatie 
Papp al Aradului au fost cei mai de seamă reprezentanţi ai 
Bisericii Ortodoxe la Marea Adunare Naţională de la Alba Iulia, 
de la 1 decembrie 1918. 

Ziua respectivă a debutat cu săvârşirea Sfintei Liturghii, atât 
în biserica ortodoxă, cât şi în cea greco-catolică. La ora 10, s-au 
adunat pe Câmpia de la Alba Iulia peste 100.000 de români, în 
frunte cu ierarhii ortodocşi şi greco-catolici, însoțiți de numeroşi 
protopopi, preoţi, profesori de teologie etc, care au hotărât în 
unanimitate unirea Transilvaniei cu România. 

Dacă în 1918, românii din Basarabia, Bucovina şi 
Transilvania, dar şi alte minorităţi etnice de aici, şi-au exprimat 
dorinţa de a se uni cu România şi dreptul legitim de a convieţui în 
libertate şi bună înţelegere în aceeaşi țară, astăzi, la aproape 100 
de ani de la acel eveniment măreț, putem afirma că românii şi-au 
ținut promisiunile făcute în 1918, din moment ce minoritățile de la 
noi se manifestă liber, au locuri de drept în şcoli şi în parlament, 
ocupă funcții importante în toate structurile de conducere din 
România, în frunte cu şeful statului, ceca ce denotă fără echivoc 
că românii sunt cel mai tolerant popor din Europa. 

Mă bucur nespus pentru că evenimentul de astăzi are loc 
în catedrala episcopală din Zalău şi cu aceasta declar deschise 
manifestările dedicate centenarului Marii Uniri în județul Sălaj. 

Vă mulțumesc. 

„Tinere, dă-Mi inima ta!”! 


Prin purtarea de grijă a Bunului Dumnezeu şi prin 
îndelungatele şi numeroasele eforturi şi jertfe ale poporului 
român, anul acesta se împlinesc o sută de ani de la Marea Unire a 
Basarabiei, Bucovinei şi Transilvaniei cu România, dar şi zece ani 
de la întronizarea primului episcop al Sălajului. Dacă Marea Unire 
nu avea loc, nu ar fi existat Mitropolia Clujului, Maramureşului 
şi Sălajului, nici Episcopia Sălajului, care sunt roadele fireşti 
ale manifestării libere a credinţei poporului dreptcredincios care 
trăieşte pe aceste meleaguri binecuvântate de Dumnezeu. 

În acest an are loc la Zalău Reuniunea Tinerilor Ortodocşi 
din Mitropolia Clujului, Maramureşului şi Sălajului, prilej 
de întâlnire pentru cei mai curați, inteligenţi şi frumoşi tineri 
ardeleni. Domnul Hristos a afirmat că „unde sunt doi sau trei 
adunaţi în numele Meu, acolo sunt şi Eu în mijlocul lor” (Matei 
18,20), motiv pentru care la aceste reuniuni noi ne adresăm 
salutul creştinesc: „Hristos în mijlocul nostru” şi răspundem: 
„Este şi va fi”. 

Adolescenţa şi tinereţea reprezintă o vârstă a căutărilor şi 
a descoperirilor, a primelor alegeri importante, care pot marca 
întreaga existenţă a unei persoane. 

Tinereţea este şi vremea tentaţiilor şi a provocărilor 
din partea lumii şi a anturajelor, care îi devin tânărului mai 
apropiate decât părinţii şi familia sa, iar lipsa de experienţă şi 
de discernământ pot duce la căderi, de aceea Dumnezeu a zis: 


! Cuvânt rostit în ziua de 17 august 2018, în catedrala din Zalău, cu 
prilejul Reuniunii Tinerilor Ortodocşi din Mitropolia Clujului, Maramureşului 
şi Sălajului. 

„Tinere, dă-Mi inima ta şi ochii tăi să vegheze asupra căilor 
mele” (Pildele lui Solomon 23,26). 

În planul lui Dumnezeu de mântuire a lumii tinerii nu au 
fost trecuţi cu vederea, ci au jucat cele mai importante roluri. Voi 
da doar câteva exemple în acest sens: 

„Iosif era de șaptesprezece ani când păştea oile împreună 
cu fraţii săi. Şi l-au vândut aceştia ismaeliţilor, care l-au dus 
pe Iosif în Egipt” (Facere 37,2 şi 37,28). losif şi-a strămutat 
în Egipt tatăl, frații cu soțiile şi nepoţii, „iar sufletele care au 
intrat cu Iacob în Egipt, odrăslite din coapsele lui, fără a le 
socoti pe femeile fiilor lui Iacob, au fost de toate şaizeci şi şase” 
(Facere 46,26). Din aceste aproximativ o sută de persoane s-a 
născut poporul ales, care s-a maturizat în Egipt, devenind capabil 
să primească Legea Vechiului Testament în Muntele Sinai, 
iar la plinirea vremii s-a învrednicit să dea naştere după trup 
Mântuitorului lumii. 

David, mezinul lui lesei şi viitorul rege al evreilor, era 
doar „un copilandru” (| Regi 17,42) când s-a luptat şi l-a biruit 
pe uriaşul Goliat, dovedind prin aceasta că filistenii, duşmanii 
de temut ai fiilor lui Israel, nu erau de neînfrânt. „Jar filistenii, 
văzând că viteazul lor a murit, au luat-o la fugă. Iar bărbaţii lui 
Israel şi ai lui Iuda s-au ridicat şi au dat strigăt şi i-au fugărit 
până la intrarea în Gat şi până la poarta Ascalonului,; iar răniții 
filistenilor au căzut pe calea ce duce deopotrivă la Gat şi la 
Ecron. lar bărbaţii lui Israel, la întoarcerea lor din urmărirea 
filistenilor, prădau tabăra acelora. lar David, luând capul 
filisteanului, l-a dus în Ierusalim şi armele aceluia şi le-a pus în 
cortul său” (| Regi 17,51-54). 

Sfânta Fecioară Maria avea doar 15 ani la Bunavestire şi 
16 ani când L-a născut pe Fiul lui Dumnezeu întrupat. 

Sfântul loan Botezătorul era de treizeci de ani când a ieşit 
din pustie ca să-i boteze pe evrei în râul Iordan. 

La aceeaşi vârstă şi-a început şi Domnul Hristos activitatea 
publică, iar Sfântul loan Evanghelistul avea în jur de douăzeci şi 
cinci de ani când a fost chemat de Mântuitorul la apostolat, fiind 
cel mai tânăr dintre Sfinţii Apostoli. 

Pe lângă sfinţii înfățişaţi până acum, pe care îi întâlnim în 
paginile Sfintei Scripturi, în Biserică au existat numeroşi copii, 
adolescenţi şi tineri cu viață sfântă, dintre care voi prezenta 
doar câţiva: Sfântul Mare Mucenic şi Tămăduitor Pantelimon, 
Sfântul Mare Mucenic loan cel Nou de la Suceava şi Sfânta 
Mare Muceniţă Varvara, care au trăit doar 30 de ani şi au ajuns 
la sfinţenie, Sfânta Cuvioasă Parascheva a vieţuit 27 de ani, 
Sfântul Mare Mucenic Dimitrie, Izvorâtorul de Mir, 26 de ani, 
Sfântul Mare Mucenic Mina 24 de ani, Sfântul Mare Mucenic 
Gheorghe 23 de ani, Sfântul Mucenic Fanurie şi Sfânta Muceniţă 
Iuliana 19 ani, Sfântul Mucenic loan Valahul şi Sfânta Mare 
Muceniţă Ecaterina 18 ani, Sfânta Mare Muceniţă Chiriachi 
16 ani, Sfântul Mucenic Neofit, Sfântul Mucenic Mamant şi 
Sfânta Mare Muceniţă Marina 15 ani, Sfânta Muceniţă Filofteia 
de la Argeş şi Sfânta Muceniţă Pistis 12 ani, Sfânta Muceniţă 
Elpis 10 ani, Sfânta Muceniţă Agapi 9 ani şi Sfântul Mucenic 
Chiric 3 ani. Demn de menţionat este faptul că dintre aceşti 20 
de sfinți, 19 au suferit moarte mucenicească pentru credinţa lor 
în Domnul Hristos. 

Adolescenţii şi tinerii al căror nume a rămas încrustat 
pentru totdeauna pe răbojul nepieritor al istoriei, nu au fost doar 
persoane contemplative preocupate de viaţa spirituală, care au 
ajuns la sfințenie, ci şi impetuoşi conducători de oşti, dintre care 
îl voi aminti numai pe Alexandru Macedon, care în viața lui nu a 
cunoscut înfrângerea, iar după ce a devenit rege, la vârsta de 20 
de ani, a creat unul dintre cele mai mari imperii din Antichitate, 
care se întindea din Europa până în Africa şi Asia. 

Tinereţea este asociată cu frumuseţea, vigoarea fizică şi 
cutezanța, este vârsta când se creează planuri, care pot deveni 
realitate în viitor. Vremea tinereţii are însă încercările şi riscurile 
ei, de aceea tinerii au nevoie de un povăţuitor duhovnicesc, 
care să-i sfătuiască şi de care să asculte, pentru a călători în 
siguranţă pe valurile înspumate ale acestei vieţi către limanul 
cel neînviforat al mântuirii. 

Unul dintre marile riscuri ale vremii în care trăim este 
lumea virtuală, care îi îndepărtează pe copii şi tineri unul de 
celălalt, creând un univers paralel, în care aproapele nu are ce 
căuta, iar cei mai mulți dintre utilizatorii internetului se identifică 
cu un personaj inexistent în realitate, care stabileşte legături 
sau intră în conflict cu alte personaje virtuale, fără a şti cine se 
ascunde în spatele acestora. 

Oamenii au fost creaţi de Dumnezeu după chipul Său, 
al Sfintei Treimi, pentru a trăi în comuniune, nu în izolare, de 
aceea atunci când cineva cade, o face singur, însă nimeni nu 
se mântuieşte singur, ci numai în comunitatea Bisericii. Din 
acest motiv, înțeleptul Solomon a scris că „e mai bine să fie 
doi decât unul singur, căci pentru osteneala lor au plată mai 
bună, şi dacă unul cade, fratele său îl ridică; dar vai celui ce 
este singur când cade, că el nu are pe un altul care să-l ridice” 
(Ecclesiast 4,9-10). 

Tocmai de aceea Dumnezeu a lăsat prietenia dintre oameni, 
iar Sfinţii Părinți preţuiesc foarte mult acest nobil sentiment, 
despre care Sfântul loan Gură de Aur a scris: „Cu adevărat, 
prietenul credincios este o mângâiere în viaţă. Ce n-ar fi în 
stare să facă un prieten adevărat? Câtă plăcere, câtă prisosinţă 
şi cât temei nu aduce el? Poţi descoperi nenumărate comori, 
dar nimic nu prețuieşte cât un prieten adevărat. Să arătăm mai 
întâi bucuriile legate de prietenie. Vederea unui prieten îmbracă 
inima în sărbătoare şi o înfloreşte; te legi de el cu un lanţ care-ţi 

umple sufletul de o fericire nespusă; chiar numai aducerea-aminte 
despre el dă aripi gândului şi-l înalţă. Vorbim despre prietenii 
buni, care sunt devotați şi jertfelnici. Vorbim despre cei care ard 
de prietenie. Dacă vreunul din voi are un prieten din aceştia, va 
recunoaşte că spun drept şi de l-ar vedea în fiecare zi şi tot nu s-ar 
sătura şi îi doreşte ceea ce sieşi îşi doreşte. Ştiu pe cineva care le 
cerea sfinților să se roage mai întâi pentru prietenul său şi după 
aceea şi pentru sine. Atât de mare dar este un prieten adevărat, că 
de dragul lui îţi sunt scumpe unele locuri şi unele vremuri. După 
cum un trup frumos sau o floare aleasă răspândesc o mireasmă în 
jurul lor, tot astfel prietenii lasă ceva din farmecul lor locurilor pe 
unde au trecut; aşa că, adesea, aflându-ne acolo fără ei, plângem 
şi suspinăm, aducându-ne aminte de vremea petrecută împreună. 
Nu putem arăta prin grai bucuria pe care ne-o dăruieşte întâlnirea 
cu prietenii, numai aceia o cunosc care au încercat-o. Dacă un 
prieten ne porunceşte ceva, îi mulțumim, dacă stă la cumpănă, ne 
mâhnim. Nu e nimic din ce este al nostru, care să nu fie şi al lor. 
Chiar dacă dispreţuim bunurile pământeşti, din pricina prietenilor 
noştri nu am vrea să părăsim lumea aceasta, fiindcă ei ne sunt mai 
dragi decât lumina zilei”. 

Dragi tineri, bine aţi venit la Zalău şi din moment 
ce Dumnezeu v-a adunat aici, în numele Lui, nu uitaţi că 
„Binecuvântat este Cel ce vine întru numele Domnului!” (Matei 
21,9). 

În aceste două zile ale Reuniunii Tinerilor Ortodocși din 
Mitropolia Clujului, Maramureşului şi Sălajului aveţi prilejul 
fericit de a vă face noi prieteni şi de a adânci vechile prietenii, de 
aceea nu irosiţi această ocazie, având în minte faptul că cel mai 


! Sfântul loan Gură de Aur, Arhiepiscopul Constantinopolului, 
Comentariile sau explicarea Epistolei I către Tesaloniceni, Omilia a 
II-a, traducere din limba greacă de Arhim. Theodosie Athanasiu, Bucureşti, 
Atelierele Grafice 1. V. Socecu, 1905, pp. 178-179. 

bun prieten al oricărui creştin adevărat este Domnul nostru lisus 
Hristos, Care a spus: „Aceasta este porunca Mea: Să vă iubiţi 
unii pe alții aşa cum v-am iubit Eu pe voi. Mai mare iubire decât 
aceasta nimeni nu are, ca viaţa lui să şi-o pună pentru prietenii 
săi. Voi sunteți prietenii Mei, dacă faceţi ceea ce vă poruncesc” 
(loan 15,12-14). 


+ Petroniu 
Episcopul Sălajului 

